
EESSÕNA EESTIKEELSELE VÄLJAANDELE 


Minu sõprus eestlastega sai alguse 1969. aastal... Pamiiri mägedes, kus tookord töötas 
meie glatsioloogiline ekspeditsioon. Ükskord külastas meie baasi sümpaatne noormees, 
nime järgi Erich Kukk. Jutuajamisel selgus, et ta on Tartu Riikliku Ülikooli dotsent. 
Kukk kolis meie juurde ja ülejäänud aja elasime koos. Teadur, kelle põhihuvid olid üpris 
kaugel liustikest, võttis suure innuga osa glatsioloogide töödest. Päevad möödusid kiiresti 
ja Tartu dotsendi puhkus lähenes lõpule. Rõõmuga võtsin vastu tema küllakutse Tartusse. 

Tänapäeval ei ole Eestis liustikke, ei ole ka kõrgeid mägesid, ometigi on palju alpiniste. 
Nendest kuulsin ma juba Pamiiris. Kuid järgmisel aastal kohtusin Pamiiri kõrgmägedes 
NSVL TA Geograafia Instituudi glatsioloogilise ekspeditsiooni baasis mitte alpinistidega, 
vaid Eesti NSV ühingu «Teadus» populaarteadusliku ajakirja «Horisont» töötajatega. 
Nagu eelmisel aastal E. Kukk, nii otsustasid sel aastal meie juurest ajutist peavarju otsida 
ajakirja peatoimetaja F. Feodorov ja tollane toimetaja J. Kivi. Nii täienes minu märkmik 
uute eestlastest sõprade aadressidega. 

Tallinna õnnestus mul esmakordselt külastada 1971. aasta maikuus. Mõned päevad 
hiljem sain panderolli, milles oli ajakirja «Horisont» number pühendusega: «Lugupeetud 
Jevgeni Maksimovitš Singerile! Meie toimunud ja tulevikus toimuvate kohtumiste 
tähiseks. F. Feodorov». Ajakirja number tõi eesti lugejateni minu artikli liustikest — 
«Magevee varaaidad». 1973. aastal tutvustas «Horisont» oma lugejaid veel minu 
Teravmägede raamatu lühivariandiga «Lumekuninganna Meal». 

1974. aastal alustas NSVL TA Geograafia Instituut uut pikaajalist etappi Teravmägede 
arhipelaagi liustike uurimisel. Ja nüüd ei viinud enam juhus ega saatus, vaid teaduslikud 
eesmärgid ja Teravmägede glatsioloogilise ekspeditsiooni laiaulatuslik programm mind 
kui selle ekspeditsiooni ülemat kokku 

ENSV TA Geoloogia Instituudi isotoopgeoloogia laboratooriumi juhataja 
geoloogiakandidaat Jaan-Mati Punninguga. Kui varem tema juhatamise all olev 
laboratoorium analüüsis Teravmägedelt toodud proove, siis nüüd lülitus ta otseselt 
uurimisprogrammi täitmisse ning vahetutesse uuringutesse arhipelaagil. 

1976. aastal töötas meie ekspeditsioonis Jaan-Mati Punningu juhtimisel juba terve eesti 
teadurite rühm, kuhu kuulusid isotoopgeoloogia laboratooriumi nooremteadurid Rein 
Vaikmäe ja Raivo Rajamäe. Kuna minu raamatus kirjeldatakse sündmusi, mis toimusid 
Teravmägedel 1965.—1967. aastail, siis kasutan ma võimalust, et selles eessõnas kas või 
väga põgusaltki tutvustada lugejaid eestlaste töödega sellel kaugel polaararhipe-laagil. 

Ekspeditsiooni tähtsaimaks ülesandeks oli liustike termo-puurimine. Seda meetodit 
rakendasime Teravmägede uurimise ajaloos esmakordselt 1975. aastal, kui rajasime Ida- 
Grönljordi ja Fridtjoli liustike jäälahkmele 213 meetri sügavuse puuraugu ja võtsime sealt 
proove mitmesugusteks isotoopgeokeemilis-teks analüüsideks. 1976. aasta ülesanne oli 
veelgi tõsisem — puurida tuli 1125 meetri kõrgusel merepinnast, Lomonossovi 
liustikuplatool. Platoo asub niinimetatud külma firni tsoonis ja varem polnud siin keegi 
puurimist isegi üritanud. 

Puurimine liustikel põhineb jää sulatamisel silindrikujulise elektrisoojendajaga. Vajalik 
elektrienergia saadakse bensiinimootoriga käivitatavalt dünamolt. Oma raskuse mõjul 


vajub soojendusspiraaliga varustatud metallsilinder üha sügavamale ja silindrisse 
koguneb jääsammas. Kui see ulatub silindri ülemise ääreni, tõstetakse silinder koos jääga 
liustiku pinnale, et uurida jää struktuuri ning võtta proovid vajalikeks analüüsideks. 

Jääkernid on nagu vanad ürikud, mis jutustavad uurijaile palju huvitavat minevikus 
toimunud sündmustest, esmajoones, kliima muutustest. Tahked atmosläärsed sademed, 
mis on konserveerunud sadade ja tuhandete aastate jooksul hiigelsuurtesse 
külmutuskappidesse — seilidesse, on meile säilitanud usaldusväärsed andmed möödunud 
aegadel valitsenud ilmastikuolude kohta. Seda hinnalist teaduslikku inlormatsiooni 
aitavad dešilreerida isotoobid. Hapniku stabiilsete isotoopide sisalduse muutus liustiku 
jääs sõltub atmoslääri temperatuurist selle jää moodustumise ajal. Radioaktiivsed 
isotoobid võimaldavad aga määrata üksikute jääkihtide vanust. 

Et seda kõike teada saada, tuleb esmalt võtta tohutu hulk proove. Selleks tuleb jääkern 
tirida liustiku pinnale, ideaalselt 

puhastes tingimustes tükeldada, üksikud proovid üles sulatada ja klaasampullidesse 
sulgeda. Grönljordi la Fridtjoli liustike jäälahkmel tuli kogu see töö keerukates 
meteoroloogilistes tingimustes teha J.-M. Punningul, Lomonossovi platool R. Vaikmäel 
ja R. Rajamäel. Kahe aasta jooksul koguti üle 1000 (!) proovi, milles määratakse hapniku 
isotoopide sisaldus, triitium, strontsium, seatina, mikroelemendid, et teada saada iga- 
aastane liustike juurdekasv, uurida klimaatilisi muutusi, määrata üksikute jääkihtide 
vanus, võrrelda liustike käitumist arhipelaagi eri osades, uurida keskkonna saastumise 
osatähtsust kaugel põhjas. 

Proovide võtmine on ainult asja üks külg. Punningul, Vaikmäel, Rajamäel — kogu 
ENSV TA Geoloogia Instituudi isotoopgeoloogia laboratooriumi kollektiivil on ees 
tohutu analüütiline töö. Möödub mõni aeg ja nad dešilreerivad Teravmägede liustikesse 
salvestunud saladused. Planeeritavas uues monograafias Teravmägede jäätumise kohta on 
nende uuringud aukohal. .. 

Eessõna lõpetuseks tahaksin lisada, et 1976. aasta detsembris õnnestus mul külastada 
Tartut ja oma Pamiiri tuttavat Erich Kukke. Nii sulgus ring Pamiirid-Teravmäed-Eesti! 

Jevgeni Singer Moskva— Tallinn, detsember 1976 


AUTORILT 


Rockwell Kent on kirjutanud: «... muistsed mõttetargad soovitasid elulaevu kinnistada 
tähtede kursile. Nii ma tegingi. Minu sihttäheks sai Põhjanael». Ka minu 
lapsepõlveunistused olid täis Põhjanaela helki. Sündisin polaaruurija perekonnas Nõu- 
kogude Arktika uurimise koidikul. Meie väikesesse korterisse Tišinkal kogunesid sageli 
isa rohkearvulised tuttavad — meremehed, lendurid, talvitujad, teadlased. 

Lapsepõlves oli mul õnn näha paljusid väljapaistvaid polaaruurijaid ja nendega 
vestelda. Kuulates nende haaravaid jutustusi nõukogude inimeste enneolematust 
pealetungihoost Põhja avarustesse, lugedes isa ja tema kolleegide raamatuid ja artikleid, 
unistasin ajast, mil ise saan näha Põhjamaa karget ilu. 

See aeg saabus Suure Isamaasõja karmidel päevadel: pärast spetsiaalsete kursuste 
lõpetamist suunati mind 1944. aastal radistina tööle ühte Tšukotka meteojaamadest. 
Hiljem järgnesid õpinguaastad Moskva Riikliku Ülikooli Geograafiateadus-konna 


põhjaalade uurimise kateedris ja lõpuks saabuski kauaoodatud aeg — ekspeditsioonid 
Koola poolsaarele, Barentsi merele, Novaja Zemljale, Taimõrile, Severnaja Zemljale, 
Teravmägedele ... 

Nagu teada, on kõige tugevam ja emotsionaalsem esimene mulje, seda eriti siis, kui sa 
oled veel noorukieas. Mul vedas — kõik sõidud, mis sageli ulatusid kaugele Polaarjoone 
taha, ei olnud kaugeltki mitte ainult varemsooritatud retkede kordamine. Vähehaaval sai 
mulle lähedaseks ja omaseks kauge Arktika oma jäiste merede, teaduslike jaamade ja 
külakestega, suuremate või väiksemate saarte ja liustikega, pikkade mornide polaarööde 
ja üdinilõikavate tormidega, ning toredate inimestega, kes elavad ning töötavad sellel 
meie planeedi kõige ebasõbralikumal alal. 30 aastat on möödunud esimestest kohtu- 
mistest Arktikaga, kuid ikka köidab ta mind endiselt. 


OLEME GLATSIOLOOGID 


Ühel 1965. aasta maikuu päeval teatas Leningradi vaksali informaator oma tavalises 
kiirkõnes algavast reisijate pääsust Moskva ja Murmanski vahel kurseerivale kiirrongile 
«Arktika». Momentaanselt täitus hiljutisest vihmast tuhmilt läikiv perroon tunglevate 
reisijate ja kiirustavate pagasi-kandJatega. 

Selles tumesinise kiirrongi ees sagivas inimhulgas torkas silma väike grupp 
matkavarustusega reisijaid. Kõik nad olid riietatud ühesugustesse khakivärvilistesse 
matkaülikondadesse, seljas aukartustäratavad sinised seljakotid, millest ulatusid välja 
jääkirkade helkivad terasotsad, käes hoidsid nad raskeid mäe-suuski, suusakeppe ja veel 
mingisuguseid kimpse-kompse. 

Tõtates oma rohkearvulise kandami kupeesse mahutanud, väljusid ebatavalised reisijad 
perroonile värsket õhku hingama. Heasüdamliku ilmega ümaranäoline vagunisaatja ei 
suutnud oma uudishimu talitseda: «Kas te, kullakesed, sõidate Hibiini-desse suusatama?» 
«Ei,» vastas talle sarvraamidega prillide ja uljalt paremale kulmule vajutatud baretiga 
bassihäälne «kullake». Selline ebamäärane vastus ilmselt vagunisaatja uudishimu ei 
rahuldanud ning ta jätkas pärimist: «Siis te olete vist turistid või geoloogid?» — «Mitte 
päriselt, kuigi rännumehed oleme küll,» jätkas bassihäälne ja et seda pealesurutud 
vestlust kiiremini lõpetada, selgitas uudishimutsevale vaguniperenaisele, et nad on 
glatsioloogid, kes sõidavad Murmanski kaudu Teravmägedele. 

On inimesi, kes suuremat osa oma elust ei veeda mitte soojade merede või jõgede 
kallastel, ei varjuküllastes metsa-saludes ega haljendavatel niitudel, vaid külmadel ja 
meie planeedi kõige vähemuuritud aladel. Need on glatsioloogid, kelle tööks on uurida 
looduslikku jääd — jääd atmosfääris, maa all, jõgedel, järvedel, meredel, lumikatet, 
liustikke, jääd ja lund kõigis nende paljudes esinemisvormides. Nad püüavad teada 

saada ja lahendada paljusid inimsilma eest hiiglaslikesse lumest ja jääst koosnevatesse 
looduslikesse külmkappidesse peidetud saladusi ja mõistatusi, uurida nende mõju 
maakera kliimale ja looduslikele tingimustele. 

Kuna valdav hulk looduslikku jääd on koondunud lius-tikesse, siis mõistetakse 
glatsioloogia all tavaliselt teadust liustikest. See teadus on üpris noor ning oleks asjatu 
otsida vanematest sõnastikest sõna «glatsioloogia». Liustikud eksisteerisid juba aegade 
hämaruses ning ootasid inimesi, kes neid uuriksid. Glatsioloogia kui nüüdisteadus sündis 
aga Alpides alles 18. saj. lõpul. 


Oma teaduslikes ettevõtmistes jäävad liustiku-uurijad üksi silm silma vastu salakavalate 
loodusjõududega nii pooluste lähedastel aladel kui pilvetagustel tippudel kõikides Maa 
geograafilistes vöötmetes. Ja kuigi need inimesed teavad, et kaaslased ei jäta neid hätta, 
tuleb eelkõige loota siiski vaid endale, oma võimetele, oskustele, vastupidavusele, 
otsustusvõimele. Glatsio-loogi elukutse nõuab mehisust, tugevat tervist ja jäägitut 
armastust oma raske elukutse vastu. 

Glatsioloogid ei astu mööda sissetallatud teid. Ja mis juttu saabki olla teedest keset 
liikuvaid jäämassiive. Glatsioloogide teedeks on marsruudid. Marsruute on 
mitmesuguseid: on kergeid ja raskeid, lühikesi ja pikki, edukaid ja ebaedukaid, on 
lõbusaid ja kurbi, igavaid ja ebahuvitavaid aga haruharva. 

Marsruudid mööda liustikke on tulvil üllatusi. Nagu minöörgi peab glatsioloog olema 
pidevalt valvel: ei talla ju ta jalg kõva maapinda ning väiksemgi viga ja tähelepanematus 
võib minna kalliks maksma. Jäises avaruses liikujat varitsevad üpris sageli põhjatud 
sügavused — kitsamad või laiemad lõhed, mis on tuule ja lume poolt ebakindla 
lumikattega reeturlikult maskeeritud. Kui suvesoojus on sulatanud lume liustiku otsa- 
aladel, siis avaneb uurijate silme ees täies hiilguses sinaka jää hiiglaslikku labürinti 
meenutav kaos, mille ületamine nii mõnigi kord ei möödu äpardusteta. 

Ilm liustikel ei hellita vaatluste läbiviijat. Glatsioloogid on rohkem harjunud vatjate 
tinahallide pilvevaipade kui sõbralikult sinetava taeva ja soojendavate päikesekiirtega. 
Võimsad tormipuhangud ja vurrina keerlevad tigedad lumepöörised püüavad jalust maha 
rabada, kulutavad inimese viimased jõuvarud, raskendavad hingamist, jäätavad näo, 
pimestavad silmad. Lumenõelad leiavad riietes pisimadki läbipääsuteed, ronivad tüütava 
järjekindlusega varrukatesse, täidavad riiete ja seljakoti taskud. Keset seda lumist virvarri 
klammerdub liustiku pinnale kaitsetuna näiv telgikene. Olgugi tühine kübemeke 

lume ja jää ookeanis, on ta päästerõngaks igale liustiku saladustesse tungijale. 

Suvel raskendavad glatsioloogide töid sulamisvete vood, mis kord voolavad tormiste 
jõgedena, kord moodustavad tõelisi järvi ning lumest ja veest moodustunud mülkasoid. 
Tihe udu-loor võib läbipaistmatu linikuna laskuda liustikule ja matta valgesse vatti 
ligemad ja kaugemad orientiirid — mäed, kalju-pangad, lahed, järved, moreeni, liustikule 
püstitatud tähised. 

Kuigi harva, ent mõnikord siiski heldub ka halvim ilm ja kingib glatsioloogidele 
vaiksed, pilvitud ja uduta päevad. Siis ununevad kõik möödunud ebameeldivused ja 
raskused. 

Järjekindel liustike uurimine algas suhteliselt hiljuti. Eriti hoogustus see 
viiekümnendate aastate lõpul, kui sai teoks teaduslik suurüritus, mis on tuntud 
Rahvusvahelise Geofüüsika Aasta nime all. Teostatud vaatlused laiendasid oluliselt meie 
teadmisi Maa nüüdisjäätumisest. 

Praegusajal võimutsevad liustikud rohkem kui 16 miljonil ruutkilomeetril, mis on 
umbes 11 protsenti meie koduplaneedi maismaast. Kui saaksime kogu selle jää asetada 
kujuteldava hiigelkaalu ühele kausile, siis oleks selle kaalu tasakaalustamiseks tarvis 
kaaluvihte kogumassiga 24 miljonit miljardit tonni (24x 10°t). 

Suurimad jäähulgad paiknevad loomulikult polaaraladel. Kogu Maa liustikest asub 99 
protsenti Antarktikas ja Arktikas. Kui Maal puuduksid need külmad mütsid, oleks kliima 
ekvaatorilt poolusteni palju ühtlasem ja soojem ning Maal puuduks looduslike tingimuste 
mitmekesisus. Liustikud ei mõjuta mitte üksnes kliimat, vaid määravad paljus ka nende 


naabruses elunevate inimeste eluviise ja majanduslike ettevõtmiste iseloomu. Peab ju 
inimene pidevalt arvestama liustike tujudega. Sageli võivad tukkuvad liustikud ärgata 
ning siis kätkevad nad endas suurt ohtu naabrusele. 

Hiigelsuured lume ja jää kuhjumid võivad mägedes esile kutsuda pori-kivi voogusid, 
laviine, katastroofilisi liustike pealetunge, varinguid, jõgede ja järvede ülespaisutamisi, 
üleujutusi ja suurvett. Nii võivad liustikud rivist välja viia suure maksumusega 
kõrgmäestiku autoteid, raudteid, sildu, elektri- ja sideliine. Mõnikord võib stiihia lõhkuda 
ehitisi ja hävitada terveid asustatud punkte, hukutada karja ja põhjustada inim-ohvreidki. 

Tänapäeval hõlmab inimtegevus meie planeedi üha uusi alasid. Nüüdistehnikaga 
varustatud inimene suundub kõrgmäge-desse, polaaraladel on loodud ja luuakse pidevalt 
uusi observatooriume ja teaduslikke vaatlusjaamu, kus eri maade teadla- 

sed uurivad Maa suurimaid «külmkappe». Paljud liustikud lõpetavad oma teekonna 
asustuste, sadamate, polaarjaamade ja kaevanduste vahetus läheduses. Jäised naabrid 
kätkevad endas nii vajalikke abimehi kui ka ohtlikku vaenlast. Andes asustusele 
tarvisminevat magevett võivad liustikud sageli põhjustada ka kõikehävitavaid 
katastroofe. Hüdroenergeetiliste ehituste ja kaevanduste ehitamisel, teede rajamisel on 
tarvis teadlaste-glatsioloogide asjalikku nõuannet. Liustike iseloomu ja tujude tundma- 
õppimine ei ole vajalik mitte ainult glatsioloogiale kui teadusele, vaid eeskätt 
rahvamajandusele. 

Mida siis kujutab endast liustik? Glatsioloogide määratluse järgi on liustik paljude 
aastate vältel maismaale sademetest kuhjunud jää kogum, massiiv, mille käitumine ja 
liikumine allub kindlatele seaduspärasustele. Liustiku tekkeks ja eksisteerimiseks on 
tarvis teatud kliimatingimuste ja reljeefi koosmõju, sest aasta jooksul peab ju lund 
kogunema rohkem kui suvesoojus sulatada jõuab. Seega on liustik kliima produkt. 

Arvukas liustike peres kohtame aga ka selliseid, mille perioodiliselt toimuvad 
välkkiired pealetungid ei ole põhjustatud ainuüksi kliimamuutustest. Neid liustikke 
nimetavad glatsioloogid pulseeruvateks. Viimastel aastatel on teadlastel õnnestunud 
kindlaks teha üht-teist nende katastroofiliste pealetungide põhjustest. On selgunud, et 
kliimamuutustest mittesõltuvad liustike äkkrünnakud kujutavad endast täiesti seadus- 
pärast nähtust, mis on põhjustatud liustike endi dünaamilistest iseärasustest. 

Pulseeruvaid liustikke võib kohata Maa erinevates kohtades. Nad varitsevad Põhja- ja 
Lõuna-Ameerikas, Islandil ja Teravmägedel, Alpides ja Himaalajas, Karakorumis ja Uus- 
Meremaal. Meie maal võib selliseid liustikke kohata Pamiiri, Kaukasuse, Tj an-Šani ja 
Kamtšafka mäestike nõlvadel. Kuulsaim pulseeruvatest liustikest on Karu liustik 
Pamiiris. Selle 1963. ja 1973. aastal toimunud võimsate pealetungide juures viibisid 
tunnistajatena ka glatsioloogid. Varasemad äkkrünnakud toimusid 1937. ja 1951. aastal. 
Järelikult kordab Karu liustik oma pealetunge iga 10—14 aasta järel. 

Kahjuks puuduvad praegu tehnilised vahendid liustike katastroofiliste pealetungide 
ennetamiseks või vältimiseks, võitlus jäise ohuga ei ole meile veel jõukohane. Küll on 
aga tarvis osata ette näha liustiku käitumist ning õigeaegselt hoiatada ohustatavat 
piirkonda. 

Liustikud on meie planeedi hinnalisim mageveehoidla. Neis on salvestunud 
hiigelkoguses kõige puhtam vesi. Kõigil Maa jõgedel kuluks sellise hoidla täitmiseks 
600—700 aastat. Kuigi 

veevarud liustikes tunduvad olevat kolossaalsed, ei ole nad ikkagi ammendamatud. 
Seega tuleb neid varusid kasutada heaperemehelikult, tuleb arvestada, et liustikud on ka 
olulised kliima dirigendid. 

Kahjuks on inimkonna teadmised liustikest veel küllaltki napid. On tarvis saada palju 
andmeid liustike jaotuse, mahu, käitumise kohta. Uut hoogu uuringutele lisas UNESCO 
algatusel 1965.—1974. aastail väljatöötatud rahvusvaheline hüdroloogilise viisaastaku 
programm. Selle programmi raames uuriti veevarusid kõigis nende esinemisvormides 
Maa eri looduslikes vöötmetes. Loomulikult hõlmas programm ka liustike uurimist. 

Praegu koostavad nõukogude glatsioloogid mahukat liustike kataloogi — tõelist 
glatsioloogilist entsüklopeediat, mis kirjeldab umbes poolt miljonit NSVL territooriumil 
asuvat liustikku ja toob ära neid iseloomustavad näitajad. Selle keeruka ülesande 
täitmiseks suunduvad igal aastal valgesse jääkõrbe paljud ekspeditsioonid. Nende seas on 
Nõukogude Antarktilise Ekspeditsiooni taolised suured kollektiivid, kuid oleme ka meie 
— NSVL Teaduste Akadeemia Geograafia Instituudi poolt organiseeritud 
väikesearvuline Teravmägede ekspeditsioon. Kõik me — tehnikakandidaat Leonid 
Troitski, Vladimir Korjakin, Vjatšeslav Markin, Vladimir Mihhaljov ja mina — oleme 
1957. aastal loodud glatsioloogia osakonna töötajad. Veel on meiega liitunud kaks 
mitteglatsioloogi — geoloogiakandidaat Juri Lav-rušin NSVL TA Geoloogia Instituudist 
ja Arktika Geoloogia Teadusliku Uurimise Instituudi Teravmägede rühma ülema asetäitja 
Viktor Šeršnev Leningradist. Kõik suurte kogemustega uurijad, kelle kogemustepagasis 
on ekspeditsioonid Novaja Zemljale ja Franz Josephi maale, Polaar-Uraali ja Severnaja 
Zemljale, Pamiiri ja Tjan-Sani, Kaukasusele ja teistesse meie maa piirkondadesse. 

Nüüd suundume oma uuele kaugele marsruudile Kaug-Põhja. Kurss Teravmägedele! 


ARKTIKA SÜDAMESSE 


Juba 30 tundi oli kiirrong «Arktika» kihutanud meie maa loodepoolseimasse nurka. 
Peatselt pidanuksime jõudma Murmanskisse. Akna tagant vilksatasid mööda 
ümaranõlvalised sopkad, tormiliselt mühisesid kärestikulised jõed, kõveratüve-lised maa 
lähedalt varju otsivad kased. Glatsioloogi vilunud silm märkas kõikjal vanade 
mandrijäätumiste jälgi: sinna 

poleeris jää siledaks kaljunuki, tänna tassis hulgaliselt rändrahne. 

Vaatamata mitte just sõbralikule ilmale — vilistav tuul peksis kord lund, kord vihma 
vastu kupeeakent — olime heas tujus, sest olime juba Arktikas. Kupee aknast vilksatasid 
Koola laht, millest peatselt pidi algama meie merereis Terav-mägedele. Vagunisse tungis 
joovastav merehõng. Ookeani-laevade soliidsed bassihääled koos puksiiride ja kaatrite 
vile-kontserdiga sulasid meie kõrvus reipaks tervitusmarsiks. 

Rong jätkas oma teekonna viimast etappi piki 60 kilomeetri pikkust jäävaba Koola 
lahte. Ja oligi Murmansk. Kuid Terav-mägedele jõudmiseks tuli meil veel ületada rahutu 
ja tinahall Barentsi meri! 

Murmanski raudteejaamast suundusime trusti «Artikugol» kohalikku kontorisse. Trusti 
«peakorterile» Moskvas alluvad kõik kaevandused Nõukogude Arktikas ja ka 
Teravmägedel. Vastavalt kokkuleppele Teaduste Akadeemiaga kohustus «Artikugol» 
meie ekspeditsiooni igati abistama. Seepärast palusin enesekindlalt kontori juhatajat 


seltsimees Istominit kanda ekspeditsiooni liikmed «Sestroretski» reisijate nimekirja. 
Mõne päeva pärast pidi see laev avama 1965. a. navigatsioonihooaja Murmanski ja 
Teravmägede vahel. 

«Esimesele reisile kohti ei ole. Muretsen teile kohad võõrastemajja «Kaevur». Nädala- 
paari pärast saadan teid järgmise laevaga saarele.» 

Püüdsin Istominit igati veenda, seletasin talle pikalt ja laialt, et meil on tarvis väga 
kiiresti jõuda arhipelaagile, et seal võib iga päev alata lume sulamine ning me ei jõua 
enam määrata talvel langenud sademete hulka. Kuid ilmselt olid juhatajal praegu 
suuremad mured kui kusagil maailma lõpus mullutalvise lume uurimine. Eeskätt tuli tal 
muretseda kaugete kaevanduste varustamise ja Donbassist saabunud kaevurite 
edasisaatmise eest. 

Midagi oli tarvis kiiresti ette võtta. Midagi ja otsekohe. Mulle meenus, et talvel oli 
NSVL Merelaevandus andnud Murmanski Kaubalaevastikule korralduse glatsioloogide 
Terav-mägedele transportimiseks. Veerand tunni pärast olin juba sümpaatse ja 
heasüdamliku ekspluatatsiooniosakonna ülema jutul. «Katsume teid kuidagi 
«Sestroretskile» sokutada,» sain paljulubava vastuse. «Äärmisel juhul panen teid 
vabadele koikudele meeskonna kajutis.» 

Väljusin kabinetist ja oleksin peaaegu jalust maha jooksnud kaugesõidukapteni vormis 
valgepäise hiiglase. Tema nägu 

tundus mulle tuttav. «German Burkov?» küsisin ebalevalt. «Just nii,» järgnes vastus. 

Kohtusime kaheksa aastat tagasi. Siis viis tollal alles noor kapten Gera Burkov meid 
«Mstal» pikkadeks kuudeks Novaja Zemlja liustikke uurima. Meenutasime 
ammumöödunud aegu, vestlesime elust-olust ja lõpuks kurtsin oma muret. 

«Ahaa, jälle kurss Arktikasse. Olete siis oma ankru kindlalt Põhja heitnud. Kiiduväärt, 
selliseid mehi peab ilmtingimata aitama,» ütles kapten meie suureks rõõmuks. 

Sel ajal väljus ühest kabinetist kuldraamidega prillides meremees. 

«Näe, linnuke lendas lõksu,» muheles Burkov. «Tutvuge oma «Sestroretski» kapteni 
Aleksejeviga. «Kohe ajame jutud sirgeks.» — «Kuulge, kolleeg,» pöördus mu sõber 
kapteni poole. «Aidake teadust. Need liustikumehed peavad kiiresti jõudma Teravmägede 
jääväljadele.» 

Mõistes, et nüüd sõltub Aleksejevist meie ekspeditsiooni lähim saatus, vaatasin teda 
ootusärevalt ja anuvalt. «Burkov, ma tahaksin kogu südamest teie sõpru aidata, kuid ise 
teate, et ma ei või rikkuda ohutuseeskirju. «Sestroretskil» on ju päästevahendeid ainult 
140 reisija jaoks. Need 140 piletit on aga trust «Artikugol» juba välja jaganud. Kui ma 
võtaksingi laevale teie seitse tuttavat, ei laseks sadamavõimud mul ikkagi välja sõita. 
Vaat nii on lugu.» 

«Mere seadused on karmid, kuid õiglased,» mõtlesin ma, kuulates Aleksejevi 
vähelohutavat juttu. 

«Hüppa veel korraks Ignatjuki juurde. Küll ta aitab,» lohutas mind German Burkov. 

«Ärge muretsege. Ma ju lubasin teile, et kõik saab korda, öelge Istominile, et ta annaks 
lisaks veel 7 piletit.» 

Lahkusin Merelaevandusest enam-vähem rahuliku südamega ning läksin kohe 
«Arktikugoli» kontorisse. Seal ütlesin, et meie mehed pannakse ekipaaži kajutitesse ning 
palusin välja kirjutada piletid. Aga Istominil tekkis momentaanselt idee, et sel viisil on tal 


kasulikum saata saarele hoopis seitse «oma» meest, kui trustile mittevajalikke 
glatsiolooge ja ta keeldus meile pileteid andmast. 

Kolmandat korda oli laevanduse ülemat muidugi ääretult ebamugav tülitada, kuid häda 
ajab härja kaevu. Ka Ignatjukil oli juba villand sellest sekeldusest. Ta haaras telefonitoru" 
valis kontori numbri ning rääkis vastuvaidlemist mittesallival toonil: «Seltsimees Istomin, 
palun vormistada Teaduste Akadeemia ekspeditsiooni liikmetele piletid esimesele reisile. 
Vastasel korral me saadame nad saartele ise. — Just, just. Te saite minust 

õigesti aru. Ja pealegi jääte ilma piletirahast. — Jah, reisijate-kohad kuuluvad Teie 
kompetentsi, kuna teie uurisite laeva, kuid laevad kuuluvad meile — Merelaevandusele 
— ning kes sõidab ekipaaži kajutis, see jääb siiski meie otsustada. Kõike head!» 

Võõrastemajas «Kaevur», kus me seitsmekesi peatusime, valitses rõhutud meeleolu. 
Ainult Volodja Korjakin oli nagu alati optimistlikult meelestatud. «Vennad, ärge laske 
nina norgu. Meie seljataga on Merelaevandus. Sõidame jänestena!» 

Päev enne «Sestroretski» lahkumist saabus Moskvast trusti «Arktikugol» juhataja Boris 
Uljaninski. Pärast lühikest jutuajamist saime lõpuks kätte kauaoodatud piletid. Neil seisis 
küll märge «Ilma kohata», kuid see oli juba pisiasi. Tähtsam oli pileti pöördele rasvaselt 
trükitud vene- ja ingliskeelne tekst «Meil on rõõm Teid oma laeva pardal vastu võtta! 
Soovime, et see reis oleks Teile huvitav, meeldiv ja muljeterikas.» Loomulikult pakkus 
meile nende ridade lugemine suurt rõõmu. 

Kiiruga tassisime laevale oma rohkearvulise pagasi ja isiklikud asjad. Vanemtüürimees 
näitas meile kätte kajutid ekipaaži ruumides ja kuna laeva lahkumiseni jäi mõni tund, 
otsustasime närvide rahustamiseks veel korraks linna jalutada. 

Äkki kuulsime vahimadruse hüüet: «Vanemtüürimees palub glatsiolooge enda juurde.» 
«Kuulge, teid ei ole reisijate nimekirjas. Piirivalve tõstab teid laeva ärasõidul maale ja 
siis on lool lõpp» — need tüürimehe sõnad mõjusid külma dušina. Uurisime ka ise pikka 
reisijate nimekirja ja veendusime kurvas tões. Üha hullemaks läks. Korjakin ümises 

kurvalt: «Jäi õnnest puudu ainult hetk.» 

Tormasime randumnissilla juures asuvasse väikesesse majakesse ja andsime 
piirivalvuritele kiiruga koostatud avalduse lülitada ekspeditsiooni liikmed reisijate 
nimekirja. 

Kas siis lõpuks said läbi kõik meie Murmanskist lahkumisega seotud sekeldused? 
Paistis küll. 

Pöördusime tagasi sadamasilla juurde. Kellelgi polnud enam tuju linna jalutada. 
Vaatamata kõigele oli tunne, et piirivalvurid meid laevale ei lase. 

Ja ometi olime peagi kõik «Sestroretski» pardal, ning ühest madrustele määratud 
kajutist sõukruvi peal kostis reibas laul. Glatsioloogid tähistasid seal oma edukat mandrilt 
lahkumist. 

Enne magamaminekut tõusime laeva tekile, et hingata värsket õhku ja nautida valge öö 
võlu. Mootorlaev liikus aeglaselt mööda Koola lahte. Mandri jäätumise spetsialist Leonid 
Troitski uuris professionaalse huviga liustiku poolt lihvitud kaljuseinu. 

Järgmisel päeval laskus merele pruunikashall udukate. Nähtavus halvenes. Et vältida 
ootamatuid kokkupõrkeid, andis «Sestroretsk» endast märku katkendlike 
sireenihuigetega. 


Kuni Nordkapi neemeni liikusime loodesse, siis võeti kurss Karusaarele. Seejärel 
liikusime otse põhja. Mida kaugemale «Sestroretsk» Euroopa põhjapoolsemast tipust 
eemaldus, seda rohkem hakkas võimutsema torm. Kogu ümbrus sulas ühtseks metsikuks 
mürinaks ja mere ähvardavaks stiihiaks. 

Järgmisel hommikul ärkasime tugevast kolinast. Meie varandus lõi mööda kajuti 
põrandat tantsu. Laeva kere vingus ja krigises ebameeldivalt. Tundus, et «Sestroretsk» on 
sattunud võimsa tsükloni tugevasse haardesse. Harjumatu ja ebameeldiv kõikumine 
rikkus hea meeleolu ja enamiku reisijate enesetunde. Keegi ei tahtnud aga tunnistada, et 
ta on jäänud merehaigeks ning söögist keeldumist motiveeriti muude kaalukate põhjus- 
tega: kes magas halvasti, kellel valutas pea, kellel kõht, kellel süda. Ja ainult Troitski, kes 
ei olnud avamerele jõudmisest saadik koikust tõusnud, tunnistas avameelselt, et tal süda 
läigib. 

Päeval tuli kajutisse kapteni esimene abi. Kavala muigega pöördus ta lamavate 
glatsioloogide poole: «Miks te, mehepojad, näljastreiki peate? Aga nüüd kohe lõunale! 
Kui te teaksite kui maitsvat okroškat täna lõunaks pakutakse.» 

Märganud, et see teade glatsioloogide hulgas erilist elevust ei tekitanud, läks ta üle 
teisele toonile: «Reisijad ja meeskond palusid teid esineda loenguga Teravmägede 
loodusest ja liustikest.» Nagu kartes meie eitavat vastust, hakkas kõlar kahisema, kostis 
kriginat ja siis teatas radisti bassihääl, et pärast lõunasööki on restoranis NSVL Teaduste 
Akadeemia teadurite loeng. 

«Noh nii. Paistab, sõbrad, et asi on meie eest otsustatud. Tuleb täita oma kohustus 
ühiskonna vastu ja minna sööklasse,» tõusis koikult Korjakin, kelle elurõõmu ei suutnud 
vähendada isegi torm. 

Kaks tundi kestnud ettekanded möödusid piinarikkalt: laeva lakkamatu kõikumine 
võttis viimase jõu, aeg-ajalt libises põrand jalge alt. Kuulajaskonnaks oli meeskond ja 
kõige vastupidavamad reisijad. 

Teise ööpäeva lõpuks hakkas udulinik aeglaselt itta eemalduma. Kui lõpuks hall eesriie 
tõusis, nägime silmapiiril maariba, mis kadus pooluse suunas. Pikkamööda kerkisid 
silmapiirile mägede kontuurid. Ja peagi eraldas silm erevalgeid liustikulinte, mis laskusid 
mööda mägedevahelisi nõgusid. Me ei saanud silmi lahti lähenevalt karmilt rannikult, 
lumemütsi- 

dega kaetud teravatipulistest mägedest, suurtest «liustiku-jõgedest», mis «voolasid» 
fjordidesse. 

Meie ees olid Teravmäed — suur arhipelaag, kuhu kuulub üle tuhande saare. Valdav 
enamik neist saartest on pisikesed ja põhiline osa territooriumist langeb kuuele saarele: 
Lääne-Teravmäed, Kirdemaa, Edge ja Barentsi saared, Prints Karli maa ja Kuningas 
Karli maa. Arhipelaagi kogupindala on umbes 62 tuhat ruutkilomeetrit, mis võrdub 
kahekordse Belgia või Albaania territooriumiga. Kogupindalalt on Teravmäed näiteks 
suuremad kui Taani (ilma Gröönimaata), Šveits, Kostariika, Dominikaani Vabariik ja 
paljud teised maailma riigid. * 

«Sestroretsk» lähenes Lääne-Teravmägede läänerannikule, liikudes mööda Golfi 
hoovuse üht haru — Norra hoovust, mis siin kannab Teravmägede hoovuse nime. 
ületades Atlandi ookeani toovad selle hiigelhoovuse vood siia kauge Mehhiko, Florida ja 
Kuuba veel küllaltki sooja hingust. Keskmine veetemperatuur on Teravmägede hoovusel 
üks —+kolm soojakraadi. Tänu sellele soojale ookeani «jõele», mis arhipelaagi lääne- 


ranniku juures liigub kiirusega kuni viis ja pool kilomeetrit tunnis, ongi siinne kliima 
tunduvalt pehmem kui seda võiks oodata 77—80-ndatelt laiuskraadidelt. 

Lähenesime oma reisi lõpp-punktile. Vanades legendides räägitakse Teravmägedest kui 
maast, kus valitsevad pimedus, külm, paljad kivid, lumi ja jää, maast, kus inimese elu on 
kujuteldamatu. 

Ja ausalt öeldes paistiski saar laeva tekilt vaadatuna väga karmi ja ebasõbralikuna. 
Ometi oli see ainult paljas ettekujutus. Võrreldes teiste Arktika mandrialadega on Terav- 
mägede arhipelaag isegi suhteliselt soodsam inimtegevuse arendamiseks. Ja kuigi 
põliselanikke arhipelaagil ei ole, elab ja töötab siin üle kolme tuhande inimese, kelle seas 
on umbes kaks tuhat Nõukogude Liidu kodanikku. Suurem osa neist on seotud kivisöe 
kaevandamisega. Nõukogude Liit on rentinud siin mitmed alad söe kaevandamiseks. 

Suviti külastavad Teravmägesid paljude maade ekespedit-sioonid. Ka tuleb siia turiste 
nii Vanast kui Uuest Maailmast. 

Loomadest on arhipelaagil levinuimad põhjapõdrad, kes ei oska veel eriti inimestki 
karta. Võib kohata Arktika endist peremeest jääkaru, polaarrebaseid ja ka selliseid 
haruldasi ja eksootilisi loomi nagu muskusveised. Merest kerkivatel kaljudel käratseb 
tuhandepäine linnulaat. Siin pesitsevad põhja-tirgud, kaljukajakad, krüüslid, 
põhjatormikud. Jääkajakatest 


* Eesti NSV pindala on 45 tuhat ruutkilomeetrit. Tõlk. 

röövlid varitsevad linnulaatade lähistel, olles kohe valmis näppama valveta jäetud 
mune. Vaikses fjordisopis ujuvad pardid ja haned. Kuival maal võib jahti pidada 
rabapüüdele ning mõnikord kohata ka lumekakku. Need linnud ei hülga Teravmägesid 
isegi talviti. Rannikuvetes leidub kaladest turska, paitust ja pikŠat, loivalistest grööni 
hüljest, viigerhüljest, meri-jänest ja morska, vaalalistest valgevaala ja sarvvaala ning 
mõõkvaala. Lahtedest püütakse krevette, mõnedest jõekestest ja järvedest aga paaliat. 

Arhipelaagi taimestikus domineerivad arktilisele kõrbele ja tundrale iseloomulikud 
liigid. Igikelts ja karm kliima teevad range valiku. Esimestena tulevad lume alt välja 
samblikud ja samblad, seejärel puhkevad kiviklibul kirevate värvilaikudena pisikesed 
lillekesed. Soovi korral on võimalik telki kaunistada violetse kiviriku, kollaste 
polaarmoonide või õrnsiniste lõosilmadega. Puudest on esindatud kääbuskased, -pajud ja 
-lepad, mis aga oma kasvult jäävad alla paljudele lilledelegi. Teravmägesid võib pidada 
Kaug-Arktika üheks veetlevamaks alaks. 

Õhtusöögi eel anti raadiovõrgu kaudu edasi teade, et kapteni korraldusel on reisijatel 
tekile tulek keelatud. Jultunud lained veeresid juba üle laevalae. Mõne tunni pärast 
ilmusid veepritsmetega kaetud illuminaatorisõõri taha noolekujulised antennikontuurid ja 
üksikud lameda neeme tipule eksinud ehitised saare suurima fjordi — Isfjordi* suudmes. 
Püsimatu Korjakin oli juba välja uurinud, et me möödume Norra raadio-meteojaamast, 
mida fjordi järgi nimetatakse «Isfjord Radio». 

Teekond mööda jäist fjordi oli lühike. Peagi möödusime väikesest, vallutamatu 
kindlusena vee kohal kõrguvast kalju-saarest. Sellest on ta saanud ka norralastelt oma 
nime — Festningen, mis tõlkes tähendabki kindlust. Saareke paikneb just Isfjordi ja 
Grönfjordi** ühinemiskohas ning on ümbritsetud rohkearvuliste karidega. «Kindluse» 
lamedal tipul kõrgub talviti töötav majakas. 


Äkki ilmus Grönfjordi idakaldal keset valget lumevälja nähtavale tume laik. Meie ees 
oli Barentsburg — Nõukogude söekaevanduste administratiiv- ja kultuurikeskus 
Teravmägede arhipelaagil. 

Liikudes kaarega ümber vee all varitsevate karide, alustas laev ettevaatlikult paremat 
pööret. Tõusin kaptenisillal ja palusin vahis olevalt tüürimehelt binokli. Tahtsin kiiremini 
näha Barentsburgi, millest olin juba lapsepõlves palju kuulnud. 


* Isfjord (norra k.) — jäine fjord. Tõlk. ** Grönfjord (norra k.) — roheline fjord. Tõlk. 

Asula serval kõrgus siinsesse maastikku absoluutselt sobimatu tume aheraine koonus. 
Selle tipust tõusid ussikeeltena peened sinakashallid suitsujoad. Paremale jäid kitsastele 
terrassidele liibunud majakeste read. 

Otse mere ääres asus peaaegu vee kohal rippuv roosa torniga ehitis — 
meteoroloogiajaam. Selle taga reastusid tikutoosi-kujulised laohooned, randumissillad, 
tahmane monstrum — soojuselektrijaam. Barentsburgi keskuse moodustas pikk kivist 
ballikas-roheline hoone. Randumissildade kohal rippus söe-konveieri estakaad ja selle 
otsast langes alla elevandi lonti meenutav toru. Kogu see ehitis meenutas eelajaloolist 
koletist. Kõrgematel terrassidel reastusid soome majakesed ja mitmevärvilised 
kahekordsed ehitised. 

Kõige kõrgemal troonis roheline kiviehitis erepunase lipuga fassaadil. Selles asetseb 
NSVL Teravmägede konsulaat. Hoone eest saab alguse pikk ja kohati järsk puust trepp, 
mis laskub sadamani. 

Sel ajal lähenes «Sestroretsk» aeglaselt sadamale. Kesköine polaarpäike oli end peitnud 
läbipaistmatu pilvevaiba taha. Puhusid tugevad tuuleiilid. Märg lumelobjakas segunes 
peente vihmapiiskadega. Vaatamata koerailmale olid sadamasse kogunenud sajad asula 
elanikud, et võtta vastu selle navigatsiooni-perioodi esimest laeva. Kõige agaramad olid 
kohad sisse võtnud söeestakaadil ning ladude katustel. 

Ajuti kandis tuuleiil vastuvõtvalt puhkpilliorkestrilt meieni marsihelisid. Reipast 
marsiviisist kostsid üle sadamasillal ootajate tervitushüüded. Mingil määral võis seda 
kisa-kära võrrelda linnulaada lärmiga. Kaks aastat kodust ja omaksetest eemalviibinud 
talvitujad ei suutnud ega püüdnudki varjata oma kohtumisrõõmu uustulnukatega Suurelt 
Maalt. 

Järsku kerkis soojuselektrijaama kohale aurusammas ja kohe võppus kogu Grönfjord 
metsikust möirgest, mis tervitas meie laeva saabumist Barentsburgi. Vaevalt vaibus 
kolmas möire, kui sellele järgnes soliidne bassihääl kohalikult aurikult «Donbass». Oma 
«lipulaeva» toetasid kileda vilekontserdiga teise randumissilla ääres seisvad kaatrid ja 
iseliikuvad pargased. Üksteise järel sööstsid õhku signaalraketid. Talvitujad saluteerisid 
laevale ja uustulnukatele. 

Barentsburglaste ülekeev rõõm nakatas ka meie laeva meeskonda. Vahis oleva 
tüürimehe silmades süttisid lõbusad tulukesed ja meretraditsiooni kohaselt tervitas ta 
vastuvõtjaid kolmekordse laevavilega. Mind märgates hõikas noor meremees 
vaimustatult: «Näete, kui vahvalt meid vastu võetakse! Oleme ju selle aasta esimene laev. 
Põhjalased on terve pika talve 

olnud kodumaast ära lõigatud ja ega see pole naljaasi. Sellepärast need 
austusavaldusedki.» 


Hiljem rääkisid mulle paljud saarlased, millise kannatamatusega nad ootavad esimese 
laeva saabumist Grönfjordi. Tavaliselt toimub see mai lõpus või juuni alguses. Oodatakse 
neli pikka talvekuud. Pärast pimedat polaartalve on esimese laeva ilmumine tõeliseks 
pidupäevaks; toob ta ju kaasa ka esimese posti. Talve jooksul koguneb aga Murmanskisse 
kolossaalne kogus kõikvõimalikku korrespondentsi — kirju, ajalehti, ajakirju, pakke. Uus 
vahetus, kauaoodatud post, värske toidu-poolis ning kaupade saabumine, see on vaheldus 
üksluisele talvitumisele ning ei jäta külmaks ühtki talvitujat, viibigu ta kas Antarktikas, 
kõrgmäestiku meteoroloogiajaamas, põhjapoolusel või Teravmägede kaevanduses. 

Lõpuks oli laev sildunud. Madrused kinnitasid trepi ja puhkpilliorkester alustas uue 
hooga reibast marssi. Juba astus trepile esimene reisija. Katmata pea ja kerge 
kevadmantel, mis ei vastanud ei geograafilisele laiuskraadile ega siinsele aasta“ ajale, 
hämmastas pisikest koeranässi, kes hakkas meeleheitlikult haukuma, üksmeelne 
naerulagin ehmatas koerakese lõplikult —-ta tõmbas saba jalgade vahele ja kadus 
inimhulka. 

Aegamööda laskus inimkett mööda laeva treppi maale ja neelati vastuvõtvas massis. 
Punaste käesidemetega korrapidajad püüdsid vahelduva eduga tagasi tõrjuda kõige 
temperamentsemaid barentsburglasi, kes ummistasid reisijate läbipääsutee. Kõikjal kõlas 
hüüdeid: «Semud! Kas kramatorglasi on? Make-jevlasi? Tervitus Gorlovkast! Ma olen 
Konstantinovost.. .» Esindajaid oli kõigist Donbassi linnadest. Paljud kohtasid sõpru, 
tuttavaid, kodukandi inimesi. 

Järsku tekkis hauavaikus otsekui vahtkonnavahetuse ajal —e laevalt kanti reidile 
loendamatu arv plombeeritud postikotte. Neis tuuakse siia kõige hinnalisem laadung — 
kirjad ja teated kodust. 

Pärast «Artikugoli» töötajaid lahkusime ka meie «Sestrorets-kilt». Esimesed sammud 
Teravmägede pinnal. Seda hetke olime kaua oodanud, kaua aega tundus see meile 
täitumatu unistusena. Millega siis ahvatles meid see kauge arhipelaag? 

On teada, et Teravmäed asuvad pideva madalrõhuala lähedal. Siit saavad alguse 
tsüklonid, mis kannavad endaga sademeid. Atlandi põhjaosast tulnud soojad ja niisked 
õhumassid võtab Põhja-Jäämere saartest esimesena vastu just Teravmägede arhipelaag, 
esimesena puistatakse siinsete liustike rüppe kohev lumevill. Seepärast ongi arhipelaag 
igast küljest valgete jääkeeltega kaetud. Umbes 60 protsenti tema pindalast on ahel- 

19 

datud jäisesse rüüsse. See ala ületab pindalalt näiteks Hollandi. Saartel võib kohata 
enam-vähem kõiki senituntud liustikutüüpe. Selline mitmekesisus, esineb ju nii oru-, 
orvandiliustikke kui ka ulatuslikke katteliustikke, on tingitud reljeefi mitmekesisusest ja 
arhipelaagil valitsevatest kliimatingimustest. 

Teravmägede liustike ehitust ja dünaamikat uurides on võimalik tuletada 
seaduspärasused kogu Arktika Atlandi sektori jäätumise arengu kohta. Ega asjata 
alustanud NSVL Teaduste Akadeemia Geograafia Instituudi teadlased pärast 
Rahvusvahelise Geofüüsika Aasta lõppu Arktika selle osa liustike uurimist. 

Ja siis seisimegi selle loodusliku glatsioloogiamuuseumi lävel. «Muuseumi» 
ülirikkaliku ekspositsiooni kogupind on 35 tuhat ruutkilomeetrit. See on palju suurem kui 
nüüdisaegne jäätumine sellistel suurtel arhipelaagidel nagu Novaja Zemlja, Severnaja 
Zemlja või Franz Josephi maa. 

Võrreldes teiste Arktika rajoonidega, ei või Teravmäed kurta uurijate tähelepanematuse 
üle. Aegade jooksul on siin käinud palju teadlasi ja reisimehi. Tõsi küll, suurem osa neist 


on teostanud üksnes juhuslikke vaatlusi. Kindlama suunitlusega glat-sioloogilised 
uurimistööd algasid alles 1931. aastal. Sellest ajast alates on Teravmägedel töötanud 
ekspeditsioonid Rootsist, Norrast, Inglismaalt, Soomest, Poola Rahvavabariigist, Saksa 
Demokraatlikust Vabariigist, Prantsusmaalt, Ameerika Ühendriikidest, Kanadast, Saksa 
Föderatiivsest Vabariigist ja mujaltki. Arktika jaoks on see küllaltki aukartustäratav 
nimistu. Ja ometi teame Teravmägede jäätumisest veel väga vähe. Tänini puudub üldistav 
kokkuvõte.1 Veelgi enam, isegi liustiku kogupindala osas erinevad teadlaste arvamused 
kuni 40 protsenti! 

Millised ülesanded seisid meie ekspeditsiooni ees? Eelkõige oli tarvis välja selgitada 
seosed jäätumise ja kliimatingimuste vahel arhipelaagi eri osades ja seda eelkõige 
suurimal saarel — Lääne-Teravmägedel. Peale selle oli meie salasooviks koostada 
esimene teaduslik ülevaade arhipelaagi looduslikest «külmkappidest». 

Väga vähe on uuritud Lääne-Teravmägede idaosas paiknevaid suuri liustikukatteid. 
Paljud sealsed alad kujutavad endast geograafilistel kaartidel veel praegugi suuri «valgeid 
laike», milledele ei ole sattunud teadlaste marsruudid. Seepärast otsustasime juba 
Moskvas võtta esmaseks ülesandeks nende alade uurimise. 

Kuidas me ka Teravmägedele ei rutanud, ometi oli lume sulamine alanud kaks päeva 
enne meie saabumist. Üheks tähtsamaks ülesandeks oli aga määrata kogu eelneva talve 
jooksul sadanud lume hulk. 

Loomulikult soojendavad päikesekiired madalamatel kõrgustel asuvaid liustikke 
rohkem ning viimased hakkavad ka kiiremini sulama. Seepärast otsustasime oma 
Barentsburgi reidil korraldatud välknõupidamisel asuda teise Nõukogude kaevanduse — 
Pyramida — piirkonnas asuvate liustike uurimisele, kuna sealsed suvised 
õhutemperatuurid on mõne kraadi võrra kõrgemad. 

Mõne tunni pärast suundus «Sestroretsk» Pyramidasse, viies kaasa ka minu 
ekspeditsioonikaaslased. Mul tuli jääda veel mõneks ajaks Barentsburgi, et siin mitmeid 
varustuse komplekteerimise ja transpordi organiseerimisega seotud keerukaid probleeme 
lahendada. 


GRUMANTIST SVALBARDINI 


Enne kui asuda tööle uuel territooriumil, on vaja tutvuda selle piirkonna mineviku ja 
tänapäevaga. Teeme meiegi väikese ekskursiooni Teravmägede minevikku. Arhipelaagi 
uurimise ajalugu on tulvil huvitavaid seiku, millest paljudki on üsna dramaatilised. 

Kirev minevik on tingitud mitmetest asjaoludest, nagu püüd koloniseerida ja haarata 
enda valdusse arhipelaagi, jaht vaaladele ja karusloomadele, kivisöe tootmine, sobiv 
stardiplats põhjapoolusele ja muudki. XVI—-XX sajandil meelitasid Teravmäed 
magnetina enamikku maailma tuntumaid polaaruurijaid. Siin on viibinud sellised 
väljapaistvad teadlased, meremehed ja õhusõitjad nagu (kronoloogilises järjekorras) W. 
Barents, H. Hudson, V. Tšitšagov, K. Fipps, isa ja poeg Scoresby'd, D. Franklin, W. E. 
Parry, D. Ross, Ch. Martin, 0. Turrell, A. E. Nordenskiöld, S. A. Andree, 0. 
Sverdrup, S. Makarov, F. Tšernõšev, V. Russanov, F. Nansen, R. Samoilovitš, R. 


11976. aastal ilmus NSVL TA Geograafia Instituudi väljaandel ulatuslik monograafia «Teravmägede jäätumine» (OneneHenne 
Ilnmu6eprena. Mocrsa, «Hayra», 1976. 276 c). Tõlk. 


Amundsen, S. Obrutšev, R. Byrd, U. Nobile, F. Malmgren, D. Wilkins, B. Tšuhnovski, 
H. Ahlman, H. Sverdrup ja paljud, paljud teised. 

Selles loetelus on hulgaliselt vene nimesid. Teravmägede uurimises on venelased 
etendanud väga suurt osa. Tänapäeval võib Norra Polaarinstituudi poolt välja antud 
Teravmägede kaartidel leida hulgaliselt venelastest küttide-kalurite, meresõitjate ja 
teadlaste nimesid. Nii hõlmab Olaf V maa kõrgosa 

Lomonossovi liustik. Seda piiravad Nemtinovi, Baranovi, Min-kini, Smõslovi, 
Tšernõševi mäed. Teravmägedel on Vitkovski, Homjakovi, Samarini, Vassiljevi, 
Jemeljanovi liustikud, Bredih-hini, Žukovski, Lobatševski ja Tšernõševi mäeahelikud, 
Vassiljevi, Noskovi kurud, admiral Makarovi mäetipp, Mendele-jevi tasandik, Starostini, 
Vojeikovi, Jermaki neemed, Russa-novi jõgi ja org. Soovi korral võiks seda loetelu veel 
tunduvalt pikendada. 


GRUMANLASED 


Kes ja millal nägi esimesena arhipelaagi, selles küsimuses ei ole Vana ega Uue 
Maailma ajaloolaste ja geograafide vahel tänini üksmeelt. Möödunud sajandil 
Teravmägedel töötanud norra geoloog B. Keilhau ning hiljem ka nõukogude ajaloolane 
A. Grigorjev oletasid, et venelastest kütid-kalastajad ilmusid siia juba 13. sajandil. 1943. 
aastal kirjutas prantsuse teadlane Victor Romanovsky oma monograafias, et pomoorid 
avastasid arhipelaagi veelgi varem — juba 10-ndal sajandil. Kahjuks puuduvad 
dokumentaalsed andmed nende oletuste tõestamiseks. Põhiliseks tõestusmaterjaliks on 
teadlastel Kaug-Põhja meredel seilamise ajaloo uurimine. Tuntud spetsialist põhja alade 
ajaloo-alal, Arktika ja Antarktika Teadusliku Uurimise Instituudi professor M. Belov ja 
paljud teised nõukogude ajaloolased on korduvalt rõhutanud, et arhipelaagile saabusid 
esimestena venelased, kes panid ka aluse arhipelaagi rakenduslikule asustamisele. 
Sellisele seisukohale vaidlevad vastu mõningad Lääne uurijad, eeskätt norralased. 

Kes siis olid pomoorid ja kus nad elasid? Valge mere rannikul olid esimesteks 
venelastest asukateks novgorodlased, kes Suur-Novgorodi turgude varustamiseks võtsid 
ette pikki retki kaugesse põhja «külma mere» kallasteni ning itta Uraali ja Petšora taha. 
Tundmatutele radadele suundusid uute kaupade järele bojaaride poolt saadetud 
pärisorjad, aga ka «tavalised' inimesed» ning bojaaride ja kaupmeeste rõhumise eest 
põgenevad sunnismaised talupojad. Vaprad ja tugevad novgorodlased ei kartnud ohte ega 
harjumatuid elutingimusi. Sõites mööda jõgesid ja tirides paate üle veelahkmete jõuti 
mereni. Esimesed novgorodlaste asulad kerkisid Valge mere rannikule 800 aasta eest 
ning Õige pea jõuti ka Koola poolsaarele. Aegade jooksul hakati venelastest 
ümberasunuid nimetama pomoorideks, mis tuleneb sõnast «pomorje» — mereäärne ala. 

Vaprate ja ettevõtlike pomooride esivanemaid ei kohutanud ei pikk ega pime polaaröö, 
lõikavalt külm tuul, hingemattev purgaa ega põhjameredes valitsevad hädaohud. 
Jahimehed küttisid jääkarusid, merihobusid, hülgeid, vaalu, põhjapõtru, polaarrebaseid. 
Olid ju neil aegadel karusnahad eriti kõrges hinnas. Pomoorid ehitasid ka meresõiduks 
sobivaid aluseid ja võtsid ette üha pikemaid reise. Asustanud kogu Murmanski ja Valge 


mere rannikualad, suundusid nad üha põhja poole — Jäämerre, kus jõudsid ka Novaja 
Zemlja ja Teravmägedeni. Et pomoorid olid kirjaoskamatud, pole meieni säilinud mingi- 
suguseid teateid nende ettevõtmiste kohta. Ajalooürikutes võib leida ainult üksikuid 
vihjeid nendele vapratele meresõitjatele, kes Põhja-Jäämere tundmatutes avarustes saatsid 
korda suuri kangelastegusid. 

Neil kaugetel aegadel arvasid meresõitjad ja geograafid, et Teravmägede saarestik 
ühineb põhjas Gröönimaaga. Seetõttu nimetasid pomoorid teda ekslikult Grumantiks, 
Grunlandiks, aga ka lihtsalt Grundiks, ja siinkäinud meresõitjaid grumanlasteks. Nende 
unustamatuid mehetegusid meenutab tänini põhjas levinud vanasõna: «Ei grumanlaste 
turjad ookeani pelga.» 

Üheks vanimaks teadaolevaks grumanlaste perekonnaks olid Starostinid. Põlvest põlve 
edasiantud pärimuse järgi olevat nende esivanemad Grumantile seilanud veel enne 
Solovetsi kloostri asutamist 1435. a. Sellele viitab kubermangu talupoja Anton Starostini 
1871. aastal valitsusele esitatud palvekiri lubada tal Grumandil küttida ja kalastada. Kuigi 
Starostin ei suutnud nimetada oma esivanemate Grumandile sõidu täpset aega, paistab 
tema neljasaja aasta jooksul suust suhu edasiantud pärimustel põhinev seletus olevat 
võrdlemisi tõepärane. Veel praegugi võib Isfjordi suudmes Starostini neeme lähedal näha 
üksikuid palke kunagise Starostinite maja asukohal. Need meenutavad meile selle 
põhjamaalastest kalurite ja küttide dünastia tuntumat esindajat Ivan Starostinit. 

1967. aastal oli meil võimalus näha huvitavaid leide, mis tulid päevavalgele siin 
läbiviidud väljakaevamiste käigus. 

1493. aastal kirjutas laia silmaringiga sakslasest teadlane Hironiimos Müntzer 
(Monetarius) kirja Portugali kuningale Joäo II-le. See töö trükiti ära tuntud kosmograafi 
Johann de Sakrobosko raamatu «Traktaat sfäärist» lisana XVI saiindil. Oma kirjas teatab 
Müntzer kuningale muuhulgas, et «mõne aja eest avastati arktilise pooluse karmide 
tähtede all suur saar Grulanda, mille kallaste pikkus on 300 leguat2 ja kus on hulgaliselt 

elanikke, kes kuuluvad senjöör Moskva hertsogi armulise valitsuse alla». 

Tuntud geoloog ja geograaf, NSVL TA korrespondentliige S. Obrutšev, kes tegeles 
pikka aega ka Gröönimaa ja Teravmägede esmase asustuse ajaloo uurimisega, haaras 
kinni selle peaaegu viissada aastat tagasi kirjutatud kirja lausest. Oma järelduste 
tõestamiseks uuris ta täiendavaid materjale nii Müntzeri kui teiste XV sajandi lõpu 
Nümbergi geograafide kohta, tutvus tollaste geograafiliste ettekujutustega ja kaartidega. 

Oma uurimuses kinnitab S. Obrutšev, et juba XV sajandil olid venelased Teravmägedel 
sagedased külalised ja jäid sinna isegi talvituma. Seega ületasid nad «pimeduse mere» ja 
jõudsid Teravmägedele vähemalt sada aastat enne Barentsit. 

Ühe Barentsi ekspeditsioonist osavõtja Teunis Klaasi märkmetest võib välja lugeda 
hollandlase suurt hämmastust, kohates Teravmägede rannikul ja rannavetes hulgaliselt 
peata merihobusid. Oli ju teada, et venelased sulatavad merihobu lihast rasva. See 
võimaldas hiljem teha järelduse, et pomoorid tegelesid püügiasjandusega juba enne 
Barentsi ekspeditsiooni ning et merihobu kihvad olid tollal hinnatumad kui elevandiluu. 

1569. aastal flaami geograafi ja kartograafi Gerard Merka-tori poolt koostatud kaardile 
on Skandinaavia poolsaarest põhja poole kantud seitse saart, mida kokku nimetatakse 
«Pühad venelased». Kuulus hollandlasest kapten Joris Karolis, kes 16. sajandi lõpul ja 17. 
algul sooritas mitu merereisi Teravmägedele, nimetas oma kaartidel neid saari vene 


2Legua — hispaania ja portugali pikkusmõõdu ühik, ligikaudu 5,9 kilomeetrit. J. S. 


nimega «Tundmatu Maa» (Neizvestnaja Zemlja) ja «Marfini saar» (praegu kannavad nad 
Edge ja Kuningas Karli maa nime). Pikapeale nimetati ka teisi vene nimedega kohti 
Grumantil ümber inglise või hollandi meresõitjate poolt. 

Meie päevini on säilinud Taani kuninga Frederik II poolt 1576. aastal oma Norra 
asehaldurile Ludwig Monkile saadetud kiri. Kuningas kirjutab, et temani on jõudnud 
kuuldused 1575. aastal peetud läbirääkimistest Trondheimi kaupmeeste ja Koolast 
pärineva vene paadivanema Pavel Nišetši vahel. Viimane võtvat igal aastal pärtlipäeva 
paiku ette merereisi Grumantile. Pomoor oli teatanud norralastele, et ta on nõus teatud 
hüvituse eest andma teateid uue maa olustiku kohta ning norralasi ka sinna juhatama. 
Frederik II tegi ettepaneku võtta Trondheimi kaupmeeste laev ja organiseerida Koola 
paadimehe juhtimisel Gröönimaale — Grumantile ekspeditsioon. See kiri annab järje- 
kordselt tunnistust venelaste Grumanti reisidest kaua enne Barentsi ekspeditsiooni. 

24 

17. sajandi algul tekkis pomooridel eriline huvi Grumanti vastu. Selleks ajaks oli vene 
keelde tõlgitud hollandlaste teos «Spitsbergeni alade ajalooline kirjeldus, tema 
avastamine, asend, loodus, loomastik ja muu, mis seal on». On täielik alus arvata, et just 
sel ajal tekkisid Grumantil esimesed püsivad pomooride asulad. Vastandina 
hollandlastele ja inglastele, kes külastasid saari ainult suviti, jäid venelastest kütid ja 
kalurid sinna ka mõnikord talvituma. 17.—18. sajandil olid pomoorid ainsateks Grumanti 
aastaringseteks asukateks. Saartele toodi nad suvel ning aasta pärast tulid laevad inimeste 
ja rikkaliku jahisaagi järele. 

Küllaltki sageli lõppesid talvitumised traagiliselt, sest halvad ilmastikuolud, kesine ja 
ühekülgne toit ning sellest tingitud kohutav skorbuut nõudsid oma osa. Tuisk ja 
pakaseline pikk polaaröö nõrgestasid inimorganismi ja õõnestasid tervist. 

Et võidelda salakavala haigusega, mis tavaliselt tekkis vitamiinipuudusest ja kutsus 
esile nõrkuse ning igemete verejooksu, püüdsid vaprad grumanlased pika polaaröö 
mööda saata intensiivses töös. Nad käisid pidevalt püüniseid kontrollimas ja tas-sisid 
koju polaar- ja sinirebaseid, valmistasid võrke, töötlesid jääkaru- ja hülgenahku, õmblesid 
endale karusnahast riideid, nikerdasid mere poolt kaldale heidetud ajupuudest majapida- 
misriistu. Võitluses pealetikkuva unega saadi abi ka sellisest tegevusest nagu nööri 
sõlmede tegemine ja nende lahtiharutamine ning lambanahksete kasukate lappideks 
harutamine ja uuesti kokkuõmblemine. 

Merereisidele siirdusid grumanlased lodjataolistel purjelaevadel. Meeskonnas oli 
tavaliselt 20—25 inimest, kes allusid vilunud meresõitjale — paadivanemale. Tavaliselt 
lahkuti kas Arhangelskist, Mezenist või muust kodusadamast Ilja-päeval; harjunud 
marsruuti mööda sõideti algul Novaja Zemljale ja sealt juba mööda jäävälja äärt 
arhipelaagile. Siin tasub meenutada, et pomoorid kasutasid ka primitiivseid 
omavalmistatud kaarte ja kompasse. 

Et 16.—17. sajandi ürikutes puuduvad teated grumanlaste retketest, selles on oma osa 
nähtavasti ka tollipaberitel, mille alusel ürikud on koostatud, ja milledes pomoorid 
näitasid oma marsruudi lõppsihina Novaja Zemljad. Sealt aga jätkas osa neist teekonda 
Teravmägede suunas. 17. sajandi algusest pärineval hollandi navigatsioonikaardil on aga 
märgitua tee Novaja Zemljalt Karusaarele ja sealt edasi Grumantile. 

Haaravalt on ühest sensatsioonilisest reisist kirjutanud Peterburist pärit ajalooprofessor, 
erakorraline akadeemik Pierre Lerua. See on lugu neljast polaar-robinsonist, kes olid 
pikka 


29 

aega Väike Beruni (nüüd Edge) saarel karmi looduse vangid. Nende saatus oli nii 
ebaharilik, et professor söandas selle kirja panna alles pärast ellujäänud tunnistajate 
korduvaid küsitlemisi. Olles kaks neist igaks juhuks Peterburi toonud, avaldas ta 1772. 
aastal oma raamatu «Nelja vene madruse seiklused Ida-Teravmägede saarel, kuhu nad 
olid tormi poolt toodud ja kus nad olid sunnitud elama kuus aastat ja kolm kuud». Sellele 
teosele sai osaks tohutu menu ning see levis saksa, inglise, prantsuse, hollandi ja itaalia 
keelde tõlgituna üle kogu Euroopa. 

Lugu ise oli järgmine. 1743. aastal varustas Mezeni elanik Jeremi Okladnikov kõige 
vajalikuga tööndusliku laeva ja saatis selle neljateistkümnest inimesest koosneva 
meeskonnaga Grumantile vaalu ja merihobusid püüdma. Kümnendal seila-mispäeval 
muutis tuul ootamatult suunda ja kandis laeva läänekalda asemel, kus tavaliselt küttisid 
hollandlased ja teistest Euroopa maadest pärit olevad laevnikud, arhipelaagi idarannikule. 
Veel mõned päevad ja laevuke oli jäävangistuses. Oldi sunnitud valmistuma 
talvitumiseks. Küttidele meenus, et kaasmaalased olid varem selles piirkonnas ehitanud 
rannikule muldonni. Elupaiga otsingule siirdus neli inimest paadivanema Aleksei 
Himkovi juhtimisel. 

Õige pea onn leitigi. Veetnud seal öö, kiirustasid pomoorid varahommikul 
seltsimeestele rõõmsat teadet viima. Võib aga kujutleda nende hämmastust ja 
meeleheidet, kui nad nägid silmapiirini laiuvat vaba vett. öösel alanud tugev torm oli 
kaldalt jää lahti rebinud ja kandnud ulgumerele ka jäässe aheldatud laeva. Nii puudus 
neljal meremehel igasugune võimalus ebasõbralikult Väikeselt Berunilt lahkumiseks. 

Nelja grumanlase kogu varustus koosnes ühest püssist, kaheteistkümnest kuulist, 
püssirohusarvest, noast, kirvest, katelokist, kahekümnest naelast jahust, tulerauast, 
kotikesest tubakaga ja neljast puulusikast. Selliste tagasihoidlike varudega jäid pomoorid 
saarele. 

Rõhutud meeleolus pöördusid nad tagasi oma onni. Vaatamata meeleheitlikule 
olukorrale asuti kiiresti uuteks elutingi-musteks valmistuma; seisis ju ees raske 
talvitumine ning selleks oli vaja parandada hütti ja muretseda toiduvarusid. Nii algas selle 
asustamata saare metsikul kaldal, lume- ja jääkõrbes paadivanema Aleksei Himkovi ja 
kolme madruse — Ivan Himkovi, Fjodor Verigini ja Stepan Šarapovi polaarodüsseia. 

Äärmine vajadus kutsub esile erilise tööarmastuse, oskused ja vilumused. Lühikese 
ajaga küttisid grumanlased kaksteist põhjapõtra. Kaldale heidetud laudadest leiti metallist 
haak ja mõned kuuetollised naelad. Haagist valmistati haamer. Kui lõppesid 

lihavarud, vedas hädasolijail jälle: kaldalt leiti puujuur, mis sobis vibu valmistamiseks. 
Nüüd oli tarvis veel vibunööri. Küttimist otsustati alustada jahiodaga. Esimese tapetud 
karu kõõlustest saadigi sobiv vibunöör. Kokku õnnestus grumanlas-tel omatehtud 
jahiriistadega tappa 250 põhjapõtra, 10 karu, palju polaarrebaseid ning nii vältida 
näljasurma. Pikka aega tuli süüa toorest magedat liha. Siis läks korda ränikivist löödud 
sädemest süüdata lõke. Põdranahkadest õmmeldi kehakatted ja valmistati jalavarjud. 
Õmblemiseks kasutati omavalmistatud naaskleid ja nõelu. Niiti asendasid tapetud 
loomade sooned. 

Onni ehitati vene ahi. Meri kandis robinsonide eest hoolt ja heitis kaldale hulgaliselt 
ajupuitu. Kõigele vaatamata ei saadud end aga tunda muretult, sest pidevalt varitses 
talvitujaid kõige salakavalam vaenlane — skorbuut. Aleksei Himkov, kes oli korra 


Teravmägede läänerannikul talvitunud, omas kogemusi skorbuudiga võitlemiseks. Ta 
teadis, et tuleb süüa toorest ja külmunud liha, juua äsja tapetud põhjapõdra sooja verd, 
sundida end iga hinna eest tööle ja tegevusele, kasutada toiduks värsket merisalatit, mis 
sisaldab vitamiine. 

Kaks pomoori täitsid korralikult Aleksei Himkovi nõuandeid ja pääsesid skorbuudi 
haardest. Kolmas, Fjodor Verigin, oli aga laisavõitu ning püüdis igapäevastest 
toimetustest kõrvale hiilida. Pealegi ei suutnud ta juua sooja verd ning suri kuuendal 
aastal skorbuuti. 

Kuus korda vaheldus suvi talvega, aeglaselt venisid kuus pikka polaarööd ning 
masendav hämarus vaheldus mõneks kuuks päikesega, aga silmapiirile ei ilmunud ühtki 
laeva. Alles 75 kuu pärast nägid pomoorid saarele lähenevat laeva. Kiiruga süütasid nad 
kaldale hiigellõkke, mida ka merelt märgati. Päästjaks osutus vene laev, mis viis juba 
kadunuks peetud mere vangid kodusesse Arhangelskisse. 

Professor Lerua poolt ümberjutustatud imepärane lugu on järjekordne tõend vene 
inimeste erakordsest vaprusest karmi Põhja alistamisel. Nagu enamik pomoore, nii oli ka 
Aleksei Himkov väga ettevõtlik meremees, kes ei kaotanud pead üheski olukorras. 
Samuti oli tal arenenud vaatlusvõime, nii et ta võis hiljem palju jutustada Teravmägede 
loodusest ja ilmastiku-tingimustest. 

Himkovi jutustus köitis krahv Šuvalovit, kes korraldas ekspeditsiooni Väikesele 
Berunile. Ekspeditsiooni liikmed talvi-tusid seal ja tõid kaasa hulga tõendeid kinnitamaks 
vene grumanlastest robinsonide jutustuse tõesust. 

2) 


TERAVMÄED 


16. sajand on läinud ajalukku kui suurte geograafiliste avastuste periood. Sel ajal 
hoogustus Euroopas kaubavahetus India ja Hiinaga. Kuna lõunapoolne tee oli Hispaania 
ja Portugali kontrolli all, pidid Inglismaa ja Holland rakendama erilisi abinõusid, et selles 
kasumijahis oma osa saada. 

1594. ja 1595. aastal saatsid hollandi kaupmehed Põhja meretee otsimiseks 
ekspeditsioone Euroopast Hiinasse ja Indiasse. 1596. aastal saadeti välja kolmas 
ekspeditsioon, mille juhiks oli kuulus meresõitja Willem Barents. Ent seekordne 
ekspeditsioonel võtnud kurssi Novaja Zemljale nagu eelmised, vaid suundus otse põhja. 
5. juunil nägid meremehed jääd, mida järgmisel päeval laevad enam läbida ei suutnud. 
Hollandlased olid veendunud, et nad seilavad Gröönimaa piirkonnas. Kolmandal päeval 
nähti väikest kaljusaart, mis nimetati Karusaareks. Pärast mõnepäevast puhkust jätkati 
vaevarikast teekonda. 

Pärast nädalast polaarmeres purjetamist ilmus ootamatult silmapiirile uus mägine maa. 
See suur saar kõrgete teravatipuliste mägedega oli Barentsile tundmatu. Ekspeditsiooni 
juht kirjutas laevapäevikusse, et uus maa on «.. . suures osas lõhestatud, koosneb 
kõrgetest mägedest ja teravatipulistest mäeharjadest ning seepärast me nimetame ta 
Spitsbergeniks3». Barents kandiski esimesena arhipelaagi kontuurid geograafilistele 
kaartidele. 

Ei ole aga välistatud võimalus, et Teravmäed olid peale pomooride tuntud ka 
skandinaavia viikingitele , kes asustasid 12. sajandil Islandi. Sellest ajast pärinevad 


3Vastandina üldlevinud printsiibile on eesti keeles kasutusel arhipelaagi nimetusena otsene tõlge — Teravmäed. Tõ/k. 


vanimad, võrdlemisi segased vihjed arhipelaagile, ühes 1194. aastaga dateeritud islandi 
saagas on ülilakooniliselt märgitud: «Avastati Svalbard». On aga raske määrata, kus asus 
see mõistatuslik maa. Sõna «Svalbard» võib tõlkida mitmeti, nagu «külm piirkond», 
«külm rannik», «külmade rannikute maa». 13. sajandil kirjutatud raamatus 
«Landnambook» (Maa laenud) kirjeldatakse ühe purjeka reisi, mis sai alguse Islandi 
põhjarannikult. Edasi jõudis laevuke nelja ööpäevase purjetamise järel ookeani 
põhjaservas asuva Svalbardini. Nendest vihjetest paistab, nagu olnuksid muistsed 
viikingitest meresõitjad tundnud teed Svalbardi—Teravmägedeni. Oletada muidugi võib, 
kuid kindlalt öelda ei saa, kuna ei ole üheseid tõendeid, et sihtpunktiks oli nimelt tänine 
Teravmägede arhipelaag. Mitmed Lääne polaaruurijad, nagu kanadalane 

Willialmur Stefanson, taanlane Kai Birket-Smidt, rootslane Gustav Holm ja teised 
arvavad, et nimetatud Svalbard ei olnud Teravmägede arhipelaag, vaid Gröönimaa 
idarannik, mida normannid raudkindlalt külastasid. 

Norra uurijad eesotsas Fridtjof Nanseniga kinnitasid, et Svalbard on identne 
Teravmägedega. Hiljem, pärast arhipelaagi andmist Norra suvereniteedi alla, ristiti 
Fridtjof Nanseni ettepanekul Teravmägede arhipelaag koos Karusaarega Svalbardiks. 

16. . sajandi keskel organiseerisid ettevõtlikud inglise kaupmehed Londonis «Moskva 
Kompanii». Venemaaga kaubanduse arendamiseks korraldas kompanii Skandinaavia 
põhjarannikuid uhtuvate merede uurimiseks mitu ekspeditsiooni. 1607. aastal võeti 
kompanii kulul ette esimene katse otsida Kirdeväila. 80-tonnise veeväljasurvega laev 
«Hea Lootus» suundus polaarsõitude kogemusi omava Henry Hudsoni juhtimisel 
riskantsele reisile. Kuigi Kirdeväila ei õnnestunud leida, püstitas «Hea Lootus» rekordi, 
jõudes Teravmägede juures 80 kraadi ja 23 minutilise põhjalaiuseni. 

1630. aastal küttis arhipelaagi vetes inglise vaalapüügilaev. Kord läksid kaheksa 
madrust Grönfjordi piirkonnas maale põhjapõtru küttima, öösel tõusnud torm viis laeva 
minema. Et oli juba september, polnud abi loota ja madrustel tuli jääda sunnitud 
talvitumisele. Järgmise aasta algul tuli laev neile järele. 

Seda dramaatilist seika kasutasid oma huvides ära Inglise, Hollandi ja teiste Lääne- 
Euroopa maade ärimehed. «Moskva Kompanii» agendid tassisid talvitunud meremehi 
mööda sadama-kõrtse, lootes nii Teravmägedele uusi inimesi värvata. Suure vaevaga 
õnnestus Hollandis leida seitse uljaspead, kes viidi arhipelaagile ja jäeti Isfjordi piirkonda 
talvituma. Järgmisel aastal otsis laev aga talvitujaid asjatult — kõik olid surnud 
viimaseks. 

17. — sajandi 30-ndail aastail asendati «Moskva Kompanii» kaupmeeste palvel inglise 
kurjategijate surmanuhtlus talvitumisega Teravmägedel. Kui neile õnnetuile avanes 
trööstitu vaade arhipelaagile — karmidele kivistele kallastele ja jää ning lumega kaetud 
mägedele — anusid nad meeleheitlikult, et,neid ei jäetaks siia, vaid viidaks tagasi 
Inglismaale. Aastasele talvitumisele sellel äärmiselt ebasõbralikul maal eelistasid nad 
surma kodumaa pinnal. 

Kui Barentsi ja Hudsoni ekspeditsioonid naasid teatega rikkalikest vaalaparvedest 
«Teravate mägede maa» vetes, tõttasid 

sinna sajad vaalapüügilaevad Inglismaalt, Taanist, Hollandist, Prantsusmaalt, 
Hispaaniast, Saksamaalt. Kõik nad tahtsid saada monopoolseid õigusi suurte 
mereimetajate püügiks arhipelaagi rannikul. Algas halastamatu võitlus konkureerivate 
laevade vahel. Sageli saatsid püügilaevu sõjaväeeskaadrid ning harvad ei olnud ka 
korralikud merelahingud. Röövpüük saavutas enneolematu ulatuse. Ainuüksi ühe sajandi 
vältel, aastail 1669— 1769, viibis selles rajoonis hollandi laevu üle 14 tuhande, nii tapeti 
umbes 6 tuhat vaala. Lääne-Teravmägede saar jagati asjast huvitatud maade vahel. 
Inglismaa mõjusfäär hõlmas kõik läänepoolsed väinad ja lahed alates lõunapoolsemast, 
Hormnsundist kuni Isfjordini ning Magdalenefjordi saare loodeosas. Hollandlased 
kinnitasid kanda Amsterdami saarel, taanlased — Taani saartel, Saksa linnade 
kaupmehed Hamburgi lahes. Hispaanlased ja prantslased, kellel ei olnud siin tõhusat 
sõjalaevade toetust, pidid leppima kõige perspektiivitumate lahtedega põhjas. Selles 
röövellikus jahis venelased ei osalenud. 

Amsterdami saare lõunaosas asub Virgo laht, kust möödunud sajandi lõpul alustas oma 
õhupallireisi põhjapoolusele rootsi insener Andree. Kuid kaks sajandit varem oli siin 
vaieldamatult maailma põhjapoolseim linn. Kuna põhiliseks ettevõtmiseks oli vaalarasva 
sulatamine, kutsuti linna Smeerenbur-giks, mida võib tõlkida kui «rasva linn» või «traani 
linn». Talviti suri elu linnas välja ja kõik lahkusid saarelt, kuid suveks kogunes siia uuesti 
kuni kümme tuhat inimest. Siin võis kohata vaalakütte, kalureid, laadijaid, 
rasvasulatajaid, kütte, kaupmehi, meremehi, seppi, käsitöölisi ja ka kergemeelseid tüdru- 
kuid. Kõrvuti rohkearvuliste ladude, majade, poodide ja töökodadega oli linnas ka kirik. 

80-ndal paralleelil asuva linna eluiga oli lühike, kuid tormiline. 1912. aastal viibis siin 
Fridtjof Nansen. Smeerenburgi kunagist hiilgust kirjeldas ta järgmiselt: «Lakkamatu 
häälte-kõmin kaikus ladude, vaalarasva sulatamise töökodade, mängupõrgute, 
sepikodade, kõrtside ja tantsusaalide kohal. Sadamas saalisid vaalapüügilt tagasi jõudnud 
elevil meremehed ja nende ümber askeldasid kirjudes riietes naised, kes omakorda 
jahtisid edukaid vaalakütte.» Samal aastal õnnestus Nansenil leida ka vanu kalme. 
Kunagi oli Smeerenburgi surnuaial neid üle tuhande. 

Meeletu röövjaht viis vaalade kiire hävitamiseni Teravmägede vetes. Kuigi ka 
pomoorid olid siin sagedased külalised, ei võtnud venelased vaalapüügist osa. Neid 
huvitasid rohkem merihobud, hülged, polaarrebased, jääkarud, kütiti ka põhjapõtru ja 
korjati hahasulgi. 

18. sajandil algas arhipelaagi uurimine. Suur teadlane-entsüklopedist Mihhail 
Lomonossov koostas Kirdeväila otsimise projekti ja andis selle 1763. aastal 
läbivaatamiseks Vene Merelaevanduse komisjonile. Uurimisreise Beringi väina soovitas 
ta alustada Teravmägedelt. 

Selle projekti alusel andis Katariina II 1764. aasta maikuus välja spetsiaalse ukaasi 
ekspeditsiooni varustamiseks: «Meie ustavate alamate, meresõidu ja idas kaubanduse 
arendamise huvides otsustasime me Põhja ookeanis ette võtta sobiva meretee otsimise 
Kamtšatkani ja kaugemalegi. Selleks me kõige-armulikumalt käsime viivitamatult 
alustada selle ettevalmistamist käesoleva aasta suvel ja üritus nimetada «Vaalade ja teiste 
loomade ning kalade püügi arendamine Spitsbergenil»». Ukaasi hoiti senati eest 
saladuses. Suure saladuskatte tingisid poliitilised motiivid, kuna ekspeditsiooni plaanis 
oli uute geograafiliste avastuste tegemine põhjas. 


Esimese vene arktikaekspeditsiooni ülemaks määrati tuntud meresõitja, esimese järgu 
kapten Vassili Tšitšagov. Tema käsutusse anti parimad ohvitserid. Laevade 
meeskondadesse arvati ka varem Teravmägesid ja Novaja Zemljad külastanud suurte 
kogemustega pomooridest meremehi ja kütte. 

1764. aasta suvel väljusid Arhangelski sadamast Grumanti suunas kuus laeva 
kaptenleitnant Mihhail Nemtinovi juhtimisel. Need viisid Klombay (praegune Bellsund4) 
kaldale onne, aitu, saunu ja toiduvaru üheteistkümnele inimesele. Talvituma jäi rühm 
leitnant Moissei Rõdnini juhtimisel. Noore võimeka komandöri Nemtinovi ekspeditsiooni 
ülesandeks oli rajada baas ning omandada kogemusi enne otsustavat Arktika marsruuti. 
Kõige muu kõrval kaardistati Klombay ümbrus. Siin satuti ka Venemaalt saabunud 
laevade kunagisele peatuspaigale. 

Veidi enne surma kirjutas M. Lomonossov Tšitšagovi ekspeditsiooni jaoks 
«Näidisinstruktsiooni», mis sisuliselt oli polaarmerede geograafilise uurimise teaduslikult 
põhjendatud uurimisprogramm. Vahetult pärast Lomonossovi surma väljus Koola 
sadamast Teravmägedele ekspeditsiooni põhirühm Tšitšagovi juhtimisel. Kolm 
spetsiaalselt ehitatud ja komandöride nime kandvat laeva, «Tšitšagov», «Panov» ja 
«Babajev», pidid Lomonossovi instruktsiooni järgi minema Grumantilt Gröönimaa 
suunas ja edasi «hoiduma paremat kätt, mitte laskma kallast silmist ja purjetama neemest 
neemeni». Juhul kui laevad'satuvad Teravmägede ja Gröönimaa vahel läbipääsmatu 
jääkatteni, siis tuleb «mitte kaotada lootust ja pisemagi edasipääsuvõimaluse 

korral mitte tagasi pöörduda, kuid kasutada aega otstarbekalt. Aega kasutades oodata 
võimalust, mil jääpangad lähevad laiali, kuna on teada, et tuul ja vesi kannavad neid 
ühest kohast teise, suvine soojus ja hõõrdumine üksteise vastu aga püüavad jääpanku 
hävitada». 

Augusti alguseks oli Tšitšagov jõudnud Teravmägedest loode pool 80 kraadi ja 26 
minutilisele põhjalaiusele, kuid pidi siis Arhangelskisse tagasi pöörduma. Kuigi 
Admiraliteedi kolleegium avaldas äärmist rahuolematust, anti siiski korraldus järgmisel 
aastal üritust korrata. Kuid ka see katse ebaõnnestus. Tšitšagov kohtas umbes samal 
laiusel jälle läbimatut jäämassi ja oli sunnitud tagasi pöörduma. Ekspeditsiooni juhile said 
osaks ebaõiglased ja solvavad süüdistused. Praeguste teadmiste valguses on ju täiesti 
selge, et Tšitšagovi ette seatud ülesande — läbida kogu polaarbassein ning jõuda välja 
Ameerika mandri looderannikule jääsõiduks täiesti kohandamata laevadel — täitmine oli 
17. sajandil absoluutselt mõeldamatu. 

Sellele vaatamata oli esimese teadusliku Arktika ekspeditsiooni tähtsus suur. 
Esmakordselt jõudsid kolm teaduslikku eesmärki omavat ekspeditsioonilaeva Arktika 
südamesse. Need reisid ja statsionaarne uurimisbaas Grumantil andsid hulgaliselt uusi 
andmeid Grööni mere ja Grumanti ilmastikutingimuste ning looduse kohta. 
Ekspeditsioon oli varustatud M. Lomonossovi poolt konstrueeritud uusimate seadmetega. 

Tšitšagovi jälgedes saabus 1773. aastal Teravmägedele väga hästi ette valmistatud 
ekspeditsioon kapten Konstantin Fippsi juhtimisel. Ekspeditsiooni eesmärgiks oli merd 
pidi pooluseni purjetada, kuid vaatamata meeleheitlikele pingutustele jõuti ainult veidi 
põhja poole Henry Hudsoni 1607. aastal püstitatud rekordist. 165 aastaga oli inimkond 
lühendanud pooluseni jäävat tundmatut teed ainult 25 miili võrra. Fippsi ekspeditsioonist 


4sund (norra k.) — väin. Tõlk. 


võttis gardemariinina osa ka neljateistkümneaastane Hora-tio Nelson, hilisem 
maailmakuulus admiral. 

Teravmägede ajalukku on kindlalt läinud vene kütt Ivan Starostin, keda võib pidada 
üheks esimeseks Teravmägede elanikuks. Norra jahimehed kirjeldasid teda 1827. aastal 
arhipelaagi uurinud rootsi professorile Sven Lovenile kui väga vilgast, võimsa habeme ja 
punaseks põlenud näoga vägilast. Teravmägedele saabus see «kroonimata kuningas» 
esmakordselt 1780-ndal aastal. Algul purjetas ta Teravmägedele ebaregulaarselt, siis aga 
hakkas käima igal suvel ja jäi ka vahete-vahel talvituma. Pärast naise surma rajas ta 
Lääne-Teravmägedele alalise eluaseme. Oma elu viimased viisteist aastat viibis vapper 
grumanlane siin pidevalt, kordagi mandrile sõitmata. Sugulased 

ja kodukandi mehed tulid suviti Starostinile külla, tõid talle vajalikku toidumoona, 
riideid ja jahitarbeid ning viisid kodumaale rikkaliku jahisaagi. 

Kokku elas Ivan Starostin Grumantil 39 aastat, millesse mahub ka 32 talvitumist! 1826. 
aastal suri ta seal kõrges vanuses. Starostin on maetud oma hüti lähedale neemele, mis 
hiljem nimetati kuulsa Arktika uurija Adolf Erik Nordenskiöldi ettepanekul Starostini 
neemeks. Nordenskiöld avastas esimesena vene küti peatuspaiga ja haua ning püstitas 
sellele kohale kividest mälestusmärgi. 

60-ndate aastate algul teostasid Skandinaavia arheoloogid siin väljakaevamisi ning 
leidsid suure elumaja, sauna ja sepikoja säilmeid. Leiti vene münte, malendeid, 
savinõukilde, jahitarbeid ja muid esemeid. Kohalt, kus kunagi oli asunud jämedatest 
männipalkidest ehitatud Starostini hütt, avaneb suurepärane vaade Grööni mere piiritutele 
avarustele. Veevälja üksluisus vaheldub vastasasuvate Oskar II maa ja Prints Karli maa 
võimsate kaldajärsakute ja teravate mäekoonustega ning Isfjordi põhjakaldalt 
allaliuglevate valgete liustikulintidega. 

Minu Lääne-Teravmägedel viibimise ajal, 1966. aasta sügisel töötas Starostini neemest 
itta jääva Solovetski lahe kõrgel kaldal grupp moskvalastest geolooge teaduste 
kandidaadi Maria Solovjova juhtimisel. Ühel oma järjekordsel marsruudil avastasid nad 
kohal, kus oli elanud Ivan Starostin, jälgi kunagisest vene asulast. Kirsmaast toodi 
päevavalgele vilgukivikilde, raud-esemeid, harpuune, ahjuhark, kingsepanuga, pikad 
kolmekandilised naelad, mööblitükid, lauake sisselõigatud ornamendiga, mis kunagi 
ilmselt kaunistas pomoori tagasihoidlikku eluaset, salkudega kepikesed arvepidamiseks, 
puust labidake paatide pahteldamiseks. Veel leiti kilde savipotist, milles grumanlased 
oma pikkadel rännakutel olid hoidnud tuld, ja madalate laia-põhjaliste kausikeste tükke. 
Edasi ilmus nähtavale paar omatehtud nahkjalatseid. Hästisäilinud jalavarjud olid tehtud 
polaarrebase nahkadest ja hülgenahast pealisega vee vastu kindlustatud. 

Leidudega tutvunud spetsialistid olid kindlad, et need esemed pärinevad 17. ja 18. 
sajandist. Võib loota, et kui arheoloogid jätkavad arhipelaagil uurimisi, jutustavad uued 
leiud palju uut pomooride muistsetest Grumanti reisidest. 

19. sajandil külastasid arhipelaagi paljud tuntud meresõitjad. Nii sooritasid kuulsad 
inglased isa ja poeg Scoresbyd sajandi esimesel poolel arhipelaagile ühtekokku 17 reisi. 
Koguti hulgaliselt uusi andmeid saarte ja neid ümbritsevate merede eluolu kohta. Ühe 
reisi ajal õnnestus Scoresbydel tungida 81 kraadi 

30 minutilisele põhjalaiusele ning seega ületada Hudsoni ja Fippsi rekordid. 


1818. aastal töötas Teravmägede rajoonis purjekatel «Dorothea» ja «Trent» inglise 
polaarekspeditsioon. «Trenti» komandöriks oli noor leitnant John Franklin, hiljem tuntud 
polaaruurija ja Suurbritannia rahvuslik ebajumal. Ekspeditsioon püüdis leida läbipääsu 
Beringi väina. Kuigi nimetatud eesmärk jäi saavutamata, teostati Teravmägede loodeosas 
rida väärtuslikke teaduslikke uuringuid. 

Kirdemaa kaardil on Lady Franklinfjord, millest saab alguse John Franklini väin. 
Sellesse fjordi laskub John Franklini liustik. Oma 19. sajandi 40-ndate aastate lõpus 
Arktika jääväljadel teadmata kaduma jäänud armastatud mehe otsimiseks organiseeris 
energiline Jane Franklin viis polaarekspeditsiooni. Vaatamata kauakestnud otsingutele ei 
lasknud karm saatus abikaasadel jätkata ühist eluteed. Hinnates nende inimeste mehisust 
ja suurt panust Teravmägede uurimisse, on nende mälestus jäädvustatud geograafilistele 
kaartidele fjordi, lahe ja liustike nimedena. 

1837., 1838. ja 1839. aastal tõi prantsuse korvett «Reserche» arhipelaagile kolm 
ekspeditsiooni. Ekspeditsioonist võttis osa ka tuntud rännumees ja loodusteadlane 
Charles Marten. Nende ekspeditsioonide ajal kogutud rikkalik ja mitmekesine andmestik 
ilmus 1840.—1849. aastail Pariisis 16-köitelise luksusväljaandena. 

Möödunud sajandi teisel poolel alustasid professor Sven Loveni innustusel otsustavat ja 
edukat rünnakut arhipelaagi tundmaõppimiseks rootslased. Aastail 1858—1873 
korraldasid nad selle looduse terviklikuks uurimiseks professorite Otto Turelli ja Adolf 
Erik Nordenskiöldi juhtimisel viis ekspeditsiooni. Neist võtsid osa sellised kuulsused 
nagu Pallander, Hidenius, Malgren, Blumstrand, Dunner. Eriti rõõmustasid need 
uurimisaastad geolooge. Avastati tertsiaariajastust pärinevad fossiilsete taimede jäänused, 
mis viitavad kunagi siin paigus valitsenud soojale ja niiskele kliimale. Püstitati hüpotees, 
et soe Golfi hoovus toob siia lõunamerede sooja hinguse. Kõrgele tõusnud mereterrassid 
osutasid arhipelaagi kiirele kerkele viimastel aastatuhandetel. Saadi ka täpsemaid 
andmeid liustike leviku kohta Kirdemaal. 

19. sajandi keskel vaibus vene ettevõtjate huvi Grumanti vastu. Selleks ajaks oli julma 
röövpüügi ja -küttimise tagajärjel saakloomade arv tunduvalt vähenenud. Üha enam 
kaldus vaekauss teaduslike ekspeditsioonide kasuks. Sajandi lõpuaastail lähetasid 
Teravmägedele mitmesuguste huvidega teaduslikke 

ekspeditsioone Saksamaa, Rootsi, Prantsusmaa ja Inglismaa. Teravmägedele langes 
osaks suur au olla hüppelauaks põhjapooluse vallutamisele, millest aga veidi 
põhjalikumalt edaspidi. 

Kahel korral viibis arhipelaagil oma aja kuulus inglise alpinist Martin Conway. 1896. 
aastal läbis ta esimesena seni väheuuritud Lääne-Teravmägede keskosa. Selle ja järgmise 
aasta retke jooksul tegi ta kindlaks, et saare siseosa koosneb sügavatest nõgudest ning 
järskudest mäeahelikest, mis on liustike jäälahkmeteks. 1898. aastal teostas Rootsi 
ekspeditsioon G. Nathorsti juhtimisel arhipelaagi idaosa topograafilise ja geograafilise 
kaardistamise ning lõpuks olidki kogu arhipelaagi kontuurid kaardile kantud. 

Samal ajal töötasid arhipelaagil Kiievi Ülikooli zooloogia-professor A. Korotnev ja 
zooloogiamuuseumi varahoidja J. Semenkevitš. Kodumaale naasti rikkaliku zooloogilise 
ja botaanilise kollektsiooniga. Sajandi lõpus tegi Teravmägede rannikuvetes 
okeanograafilisi uuringuid jäälõhkuja «Jermak» kuulsa uurija ja laevastiku juhi S. 
Makarovi juhtimisel. Adventfjordi kaldale püstitas viitseadmiral «sajandi märgi» — 
erilise tähise, mis on määratud mere veetaseme muutuse kindlakstegemiseks. 


Teravmägede uurimise ajaloo üks tähtsamaid sündmusi oli töö nn. kraadipikkuse 
mõõtmise raames, mis viidi läbi eri geograafilistel laiuskraadidel, sealhulgas ka 
arhipelaagil. See Rootsi ja Vene ekspeditsioonide ühisettevõtmine 19. ja 20. sajandi 
vahetusel demonstreeris rahvusvahelise koostöö perspektiivsust polaaraladel. Niihästi 
Rootsi Teaduste Akadeemias kui ka Vene Teaduste Akadeemias loodi spetsiaalsed 
Teravmägede komisjonid, kuhu kuulusid tuntud vene ja rootsi teadlased, nagu 0. A. 
Baklund, F. Smidt, A. Karpinski, B. Golitsõn, F. Tšernõ-šev, F. Bredikin, M. Rõkatšev, 
A. E. Nordenskiöld, A. Donner, G. de Geer ja teised. 

Teravmägede ekspeditsiooni põhiülesandeks oli meridiaani kaare mõõtmine, mida 
nõudis maaellipsoidi mõõtmete täpsustamine. Töödega alustati 1899. aastal ja need viidi 
1901. aastaks edukalt lõpule. Ekspeditsiooni põhibaas asus Hornsundi ääres. 

Vene teadlased korraldasid ka mitmeid ekspeditsioone Lääne-Teravmägede sisealadele 
ning tegid rea huvitavaid tähelepanekuid. Uurimistööd ei piirdunud ainult geodeetiliste 
mõõtmistega. Viidi läbi ka meteoroloogilisi, glatsioloogilisi, zooloogi-lisi ja botaanilisi 
vaatlusi, mõõdeti Storfjordi sügavust ja leiti mitmeid uusi sobivaid ankrukohti. 
Kümneliikmeline uurimis- 

rühm tõusis saare keskosas asuvale liustikuplatoole. Tõusu alustati mööda Isfjordi 
laskuvat Nordenskiöldi liustikku üle Lomonossovi platoo arhipelaagi kõrgemasse punkti 
— Newtoni mäe (Newtontoppen) tippu, kuhu tuli püstitada triangulatsiooni-tähis. 

Käesoleva sajandi algul algas Lääne-Teravmägedel «musta kulla» — kivisöe — 
tööstuslik kaevandamine. Esimese katse tegid norralased, kuid juba kahe aasta pärast 
müüsid nad oma kaevandused ameerika töösturile John Monroe Longyearile, kes avas 
«Arktlise söekompanii». 1906. aastal kerkis Adventfjordi läänekaldale esimene 
kaevandusasula, mis nimetati omaniku järgi Longyearcityks. Veidi aja pärast läks 
kaevandus uuesti norralastele — omanikuks sai aktsiaselts «Store Norske Spitsbergen 
Kuhlkompany> ja ka asula nimetati ümber norra-päraseks Longyearbyeniks (byen — 
asula). Lühikest aega tegelesid söetootmisega ka inglise ja hollandi kompaniid. 

Ereda jälje on Teravmägede uurimisse jätnud väsimatu vene geoloog Vladimir 
Russanov — 20. sajandi alguses tuntud polaaruurija, omapärase saatusega inimene. 

Hulljulge rännumees ja andekas teadlane sündis 1875. aastal Orjoli kubermangus. Juba 
nooruses köitsid teda revolutsioonilised ideed, ning tsaarivõimud hoidsid tal pidevalt 
silma peal. Üliõpilasrahutustest osavõtu eest heideti Russanov välja Kiievi Ülikooli 
loodusteaduskonnast ja saadeti Orjoli. Hiljem mõisteti ta sotsiaaldemokraatlikku 
«Tööliitu» kuulumise eest üksik-vangistusse. 

Vanglas jätkas tulevane polaaruurija õpinguid, luges palju. Eriti paelusid teda Fridtjof 
Nanseni reisiraamatud. Ilmselt aitasid need kaasa teadmishimulise nooruki huvi 
kujunemisele Arktika avaruste ja polaarekspeditsioonide vastu. 

1901. aasta mais saadeti Russanov asumisele Vologda kubermangu, kus ta alustas tollal 
vähetuntud Petšora alade uurimist. Peatselt ilmunud monograafilises töös «Sürjalased» 
kirjeldas Russanov detailselt komide eluolu, kombeid ja majanduslikku korda. Peale selle 
töötas ta välja projekti Kama-Petšora veetee rajamiseks ja esitas selle Vologda semstvole 
läbivaatamiseks. 

Kuna tal pärast asumise lõppu keelati elamine Venemaa suuremates linnades, kauples 
ta välja loa Venemaalt lahkumiseks. 1903.—1907. a. jätkas Russanov õpinguid 
Sorbonne'i Ülikooli loodusteaduskonnas, spetsialiseerudes geoloogiale. Lõpetanud 


hiilgavalt õpingud, asus ta koguma materjali doktoridissertatsiooniks. Uurimisalaks valis 
tulevane teadlane Novaja Zemlja, mille geoloogiline ehitus ja loodusrikkused olid tollal 
veel täiesti uurimata. 

Järgnesid viis välisessiooni Novaja Zemljal. Väga rasketes tingimustes sooritatud 
jalgsimarsruutidel uuris Russanov saarte geoloogilist ehitust, kogus väärtusliku 
kivimikollektsiooni, läbis esimesena põhjapoolse saare ja uuris liustikukilbi ehitust. . 
Väikesel laevukesel «Dmitri Solunski» ja paadil «Poljarnaja» tegi ta ringi ümber Novaja 
Zemlja. Need reisid tõid teadlasele laialdase tunnustuse ja andsid olulise panuse Novaja 
Zemlja uurimisse. 

Arktika ekspeditsioonide käigus hakkas uurijat üha enam huvitama Põhja-meretee 
rajamise küsimus ning temast sai üks selle ettevõtmise innukamaid toetajaid. Ta esines 
ettekannete ja loengutega, kirjutas populaarteaduslikke artikleid, kus ikka ja jälle veenis 
kuulajaid-lugejaid oma plaani «purjetada läbi Põhja-Jäämere Arhangelskist Siberini» 
perspektiivsuses. Sel ajal ilmus trükist ka Russanovi üks tuntumaid töid «Küsimus Põhja 
mereteest». 

1912. aastal määras Vene valitsus tuntud, kuid valitsevates ringkondades põlualuse 
polaargeoloogi tollal mitte kellelegi kuuluvatele Teravmägedele suunduva ekspeditsiooni 
ülemaks, korraldusega uurida arhipelaagi loodusvarasid ning eeskätt kivisöe 
kaevandamise võimalusi. Sellele vastutusrikkale kohale määramise eelduseks olid 
Russanovi edukad Novaja Zemlja ekspeditsioonid ning tema erakordne andekus, töökus, 
julgus ja organiseerimisoskus. 

Norrast ostis Russanov 64-tonnise veeväljasurvega laeva «Herkules», küll väikese, ent 
jääoludes heade meresõiduoma-dustega mootorpurjeka. Ekspeditsiooni valis ta 14 meest 
ja usaldas kapteni ülesanded noorele, kuid kogenud meremehele A. Kutšinile, kes oli osa 
võtnud Amundseni «Frami» ekspeditsioonist. Tuntumatest teadlastest olid grupis noor 
mäeinsener R. Samoilovitš, hilisem Antarktika Instituudi direktor, ja zooloog Z. Svatoš. 
Arstina oli kaasas Russanovi pruut Julietta. 1912. aasta 9. juulil lahkus «Herkules» Koola 
lahest ja võttis kursi Teravmägedele. Seitsmendal päeval maabus ekspeditsioon Bellsundi 
kaldal. Algul töötas Russanov Lääne-Teravmägede kesk- ja lõunaosas ning suundus siis 
saare südamikku. Kahe madruse saatel võttis ta ette jalgsirännaku idarannikule. Lius-tikul 
oleks ta peaaegu hukkunud, kuid Russanovit pidevalt saatev õnn ei jätnud teda ka siin 
maha, ning mingi ime tõttu jäi ta rippu ühe astangu servale koletu liustikulõhe koha, 

Bellsundist liikus «Herkules» veidi põhja poole ja peatus Isfjordis. Nii õnnestus 
lühikese aja jooksul uurida kogu Teravmägede läänerannikut. Augusti alguseks oli 
ekspeditsioonil programmülesanne täidetud. Russanovi jalgsimarsruutide kogupikkus 

ulatus soliidse arvuni — 1000 kilomeetrit! Püstitati 28 tulpa, mis kindlustasid 
Venemaale õiguse kaevandada neis kohtades sütt. Ekspeditsioon kogus hinnalisi 
paleontoloogilisi, zooloogilisi ja botaanilisi eksponaate ning merereiside ajal teostas 
okeanograafilisi uuringuid. 

Veidi aega enne arhipelaagilt lahkumist saatis Russanov ühe mööduva aurikuga 
kodumaale Samoilovitši, Svatoši ja haigestunud pootsmanni. «Herkules» koos pardale 
jäänud 11 inimesega lahkus arhipelaagilt ja jäi teadmata kadunuks. 

Kuhu jäi «Herkules»? Millal ja kus Arktilise ookeani avarustes leidis aset järjekordne 
draama? Miks muutis Russanov kavandatud uurimistööde plaani? 


Nagu hiljem selgus, ei võtnudki Russanov peale tööde lõpetamist Teravmägedel kurssi 
lõunasse, kuhu teda novembrikuuni asjatult oodati, vaid otsustas seilata Novaja Zemljani 
ja läbida Põhja meretee läänest itta. Sel eesmärgil oli ta varunud ka provianti ja varustust 
terveks aastaks. Nüüd on ka selge, miks Russanov pealkirjastas oma aruande kokkuvõtva 
osa «Teravmäed kui edasiste uuringute alguspunkt». Seal ta kirjutas, et omades sellist 
uurimislaeva nagu «Herkules» võib kiiresti läbida Suur-Põhja meretee ja purjetada 
mööda Siberi meresid Atlandi ookeanist Vaiksesse ookeani. 

Ekspeditsioonilt saadud viimane teade, mis on kirjutatud 18. augustil 1912. aastal, 
kõlab järgmiselt: «Teravmägede lõunaosa, Nadežda saar. Oleme ümbritsetud paakjääst, 
tegelesime hüdrograafiliste uuringutega. Torm kannab meid Matotškin Sari5 piirkonda. 
Liigun Novaja Zemlja loodeossa, sealt idasse. Kui laev hukkub6, suundun Uus-Siberi ja 
Wrangeli saarte poole. Toiduvarusid jätkub aastaks. Kõik on terved.» Selle telegrammi 
tekstist, mille Russanov jättis maha Matotškin Sari väinas, nähtub, et ta püüdis 
realiseerida oma ideed läbida Põhja meretee läänest itta. Ent sel korral tema plaanid ei 
täitunud. Selliseks reisiks sobimatu «Herkules» kadus Arktika jääväljade lõpmatuses. 
Ilmselt toimus draama lõppvaatus Kara meres. 

«Herkulese» jäljed avastati 22 aasta pärast. Nõukogude hüdrograafid, kes töötasid ühel 
väikesel saarel Taimõri poolsaare lähedal, leidsid puuposti pealdisega «Herkules, 1913» 
ja nartade säilmed. Kaks aastat hiljem leidsid hüdrograafid Minini kaljusaarestiku 
saarekesel telgiräbalaid ja paberitüki Russanovi märkmetega. 

Ja veel 11 aastat hiljem, 1947. aastal, leiti Severnaja Zemlja 

38 

arhipelaagi kuuluva Bolševiku saare kirderannikul tundmatu polaaruurija laager: 
inimese skelett, konservikarpe, lõkkekoht. Kas ei viibinud seal mõni Russanovi 
ekspeditsioonist osavõtnu? Paistab siiski, et hüpotees Severnaja Zemlja avastamisest Rus- 
sanovi poolt on ebatõenäoline, arvestades erakordselt raskeid jääolusid 1912. ja 1913. 
aastal. 

Suure teadlase-patrioodi nimi on igaveseks jäädvustatud Novaja Zemlja ja 
Teravmägede geograafilistel kaartidel, tema nime kannavad laevad, asulad ja tänavad. 

Colesbukta7 kõrgel kaldal seisab venepärane palkmaja, mida Teravmägedel 
nimetatakse Russanovi majaks. Välisseinal on silt: «Selles majas elas ja töötas 1912. 
aastal vene polaaruurija V. Russanov». Naasnud Moskvasse, uurisime me Vladimir 
Korjakiniga kõiki Russanovi Teravmägede reise käsitlevaid materjale ja jõudsime 
järeldusele, et see hütt on püstitatud R. Samoilovitši juhtimisel toimunud geoloogilise 
ekspeditsiooni poolt aasta pärast Russanovi lahkumist Teravmägedelt. 

1914. ja 1915. aastal jätkas vene ühisus «Grumant» söe-varude uurimist ning 1919. 
aastal alustatigi kivisöe kaevandamist. Pärast revolutsiooni organiseerisid Inglismaale 
emigreerunud ärimehed «Inglise-Vene Grumanti kompanii». 1925. aastal ostis 
nõukogude trust «Severoles» sellelt kompaniilt Grumanti kaevanduse ning 1927. aastal 
Isfjordi kaldal asuva Pyra-mida. Hiljem anti söetootmine üle äsjaorganiseeritud trustile 
«Arktikugol», kes ostis veel hollandlastelt Barentsburgi kaevanduse ja maavalduse 
Bohemani tundras ning sai seega Teravmägedel juba nelja maavalduse omanikuks. Kõik 


SNovaja Zemlja Põhja ja Lõuna saart eraldav väin. J. S. 
6Siin on nähtavasti vahele jäetud sõna «ei». Loogiline oleks: «Kui laev ei hukku, suundun .. .»J.S. 
TNovaja Zemlja Põhja ja Lõuna saart eraldav väin. J. S. 


need alad on trusti igipõline omandus seni, kuni ta teostab neil majanduslikult tulutoovaid 
ettevõtmisi. 

Nõukogude võimu 15. aastapäevaks toodeti Barentsburgi kaevanduses esimesed 
vagonetid kivisütt. Sellest ajast alates on Teravmägede suurimas kaevandusrajoonis töö 
katkenud vaid Teise Maailmasõja aastail. 

Van Mijenfjordi kaldal asub veel üks Teravmägede kaevandusasula — Sveagruva. 
Kaevanduse rajasid rootslased (Svea-gruva — rootsi kaevandus), kes hiljem müüsid selle 
norralastele. 

Arktika, seejuures ka Teravmägede uurimine on nõukogude võimu aastail saanud uue 
hoo. Palju kordi on arhipelaagi vetes seilanud Polaarmaade Kalamajanduse ja 
Okeanograafia Teadusliku Uurimise Instituudi (PINRO) ekspeditsioonilaev «Pefsei». See 
laev tõi siia ka geoloogide rühma eesotsas professor S. Obrutševiga. 1931. aastal rajati 
Grumanti kaevandusasulasse 


bukta (norra k.) — laht, abajas. Tõlk. 

esimene nõukogude meteojaam, mis mõne aasta pärast viidi üle Barentsburgi. 

Alates S. Obrutševist on geoloogide huvi Teravmägede vastu olnud raugematu. See on 
igati mõistetav, kuna arhipelaag on tänu geoloogiliste formatsioonide ja struktuuride 
mitmekesisusele omamoodi geoloogiamuuseumiks. Suhteliselt väikesel territooriumil on 
esindatud peaaegu kõigi geoloogiliste ajastute — eelkambriumist kuni nüüdisaegseni — 
setted. Suurbritannia mitmed ülikoolid peavad isegi otstarbekaks siin läbi viia tudengite 
suvist välipraktikat. Kuna geoloogide arvates peaks arhipelaagil setetes leiduma naftat ja 
maagaasi, on viimastel aastatel aktiviseerunud ka naftaotsijate ettevõtmised. 

Geoloogiliste tööde plaanipärasemaks muutmiseks moodustati 1962. aastal Arktika 
Teadusliku Uurimise Instituudis (praegu ühendus «Sevmorgeo») spetsiaalne 
Teravmägede geoloogiline rühm, kes on juba viisteist aastat kogenud polaargeoloogide 
Valentin Sokolovi ja Dmitri Semevski juhtimisel tegelnud arhipelaagi geoloogilise 
kaardistamisega. 

Aastail 1965—1967 töötas meie glatsioloogiline ekspeditsioon Teravmägedel kolm 
väliperioodi. Oli meil palju kolleege-eelkäijaid? Mitte eriti. Seetõttu pole neid ka raske 
üles lugeda. .. 

Esimene glatsioloogiline ekspeditsioon maabus Kirdemaal tuntud rootsi professori 
Hans Ahlmanni juhtimisel 1931. aasta suvel. Kolm aastat hiljem juhtis ta koos norra 
geofüüsika-professori Harald Sverdrupiga teist Rootsi-Norra polaar-ekspeditsiooni. Veel 
aasta ja Kirdemaa liustikke sõitis uurima Oxfordi ülikooli ekspeditsioon, kes 
glatsioloogilistest ekspeditsioonidest esimesena jäi arhipelaagile talvituma. 

Liustike uurimised said erilise hoo aastail 1957—1959 korraldatud Rahvusvahelisel 
Geofüüsika Aastal. Uurimistöid tehti nii Antarktika ja Arktika võimsail liustikukatteil kui 
ka paljude mõõdukate laiuste mäeliustikel. Loomulikult ei -möödunud see suurüritus 
Teravmägedest. Töid teostasid Norra, Soome, Poola RV, SDV, SFV, Prantsusmaa ja 
teiste maade liustikespetsialistid. 

Paljude sajandite vältel kujutas Teravmägede arhipelaag endast «eikellegimaad». Seda 
tunnistasid 1872. aastal oma nootides Rootsi ja . Norra ühendatud kuningriik ning 
Venemaa. 1910. ja 1912. aastal toimus Norra pealinnas Kristiaanias (Oslo) mitu 


konverentsi Venemaa, Norra ja Rootsi osavõtul, eesmärgiks välja töötada Teravmägede 
juriidiline Staatus. Jõuti kokkuleppele, et arhipelaag peab ka tulevikus jääma 
eikellegimaaks, teda ei tohi annekteerida ükski riik ning sõja korral jääb ta 

neutraalseks territooriumiks. Vahetult 1 Maailmasõja eelõhtul kogunesid asjasthuvitatud 
riigid Kristiaaniasse uuele konverentsile, kuid alanud sõda ei võimaldanud välja töötada 
mingeid ühiseid seisukohti. 

Uuesti hakati arhipelaagi juriidilist olukorda arutama 1919. aasta suvel Pariisis. Poole 
aasta pärast jõuti kokkuleppele ja 9. veebruaril 1920 kirjutasid neljateistkümne riigi — 
USA, Suurbritannia (koos 5 dominiooniga), Prantsusmaa, Itaalia, Jaapani, Madalmaade, 
Taani, Norra ja Rootsi täievolilised esindajad Prantsusmaa Välisministeeriumi hoones 
alla Teravmägede lepingule. Lepingu põhisätte järgi anti arhipelaag Norra suvereniteedi 
alla. Samal ajal aga andis kokkuleppe kõigile allakirjutanud riikidele Norraga võrdsed 
õigused arhipelaagil kalastada ja küttida, hallata territooriume maapõuevarade toot- 
miseks. Eraldi rõhutati, et Norra valitsus ei tohi rajada sõjalisi objekte ega lubada teha 
seda ka teistel riikidel. Ühes punktidest märgiti, et ka Vene kodanikud ja organisatsioonid 
võivad kasutada samu õigusi, mis allakirjutanud riikide kodanikud. 

Soojalt tervitasid norra töölised Suure Sotsialistliku Oktoobrirevolutsiooni võitu 
Venemaal. Norra populaarseim kodanik ning tuntud polaaruurija ja ühiskonnategelane 
professor Fridtjof Nansen ning samuti paljud äriringkondade esindajad nõudsid 
Nõukogude Venemaa ametlikku tunnustamist. Skandinaavia riikidest esimesena sõlmiski 
Norra Vene NFSV-ga vastastikuse kaubanduskokkuleppe. Peagi, 1924. aastal, tunnustas 
Norra Kuningriik Nõukogude Liitu ka de iacto. Esimeseks Nõukogude Liidu 
täievoliliseks suursaadikuks Norras määrati kuulus revolutsionäär ja diplomaat 
Aleksandra Kollontai. 

1925. aastal kuulutas storting (Norra parlament) Teravmäed Norra Kuningriigi 
koostisosaks eesotsas kuninga poolt määratud kubemeriga. Territooriumi ametlikuks 
nimeks sai Svalbard. Peale arhipelaagi lülitati Svalbardi koostisse ka rida saari, mis 
asuvad 10° ja 35° idapikkuse ja 74° ning 81° põhjalaiuse vahel. Kehtestati ka eriline 
määrus, mis peab reguleerima arhipelaagil teostatavat maapõuevarade kaevandamist. 
Määruse järgi on 1920. aastal Pariisi kokkuleppele allakirjutanud riikide kodanikel ja 
organisatsioonidel õigus arendada Teravmägedel majanduslikku laadi ettevõtmisi, 
teostada uurimistöid ja kaevan- 
dada maapõuevarasid. 

Nõukogude Liit ühines Pariisi kokkuleppega 1935. aastal. Teise Maailmasõja alguseks 
oli selle lepinguga ühinenud riikide nimekiri tunduvalt pikenenud. Tänaseks on juba 41 
riiki — Afganistan, Albaania RV, Argentiina, Austria, Belgia, Bulgaaria RV, Hispaania, 
Kreeka, Poola RV, Portugal, Rootsi, Saksa 

Demokraatlik Vabariik, Saksa Föderatiivne Vabariik, Tšehhoslovakkia SV, Soome jt. 
— ametlikult tunnustanud Teravmägede lepingu sätteid. 

Vastavalt lepingule võtab NSVL aktiivselt osa arhipelaagi majanduslikust ja 
teaduslikust elust. Poole sajandi pikkune koostöö NSV Liidu ja Norra vahel on ilmekaks 
näiteks, kuidas ühine eesmärk — töötada rahus ja sõpruses — võimaldab töötada külg 
külje kõrval mõlema riigi ja inimkonna hüvanguks. 


ÜKS MAAILMA PÕHJAPOOLSEMATEST ASULATEST 

Barentsburgis leidsin peavarju meiega koos Teravmägedele sõitnud geoloogilise 
ekspeditsiooni ülema asetäitja Viktor Seršnevi juures. Tema baas asus konsulaadi taga, 
olles asula kõige kõrgemal paiknev elamu. Siit oli nagu peopesal näha kogu Grönfjord ja 
eemal sirendav Isfjordi suue. Leningradi geoloogide väike, kuid mugav elamu saigi 
Moskva glatsioloogidele esialgseks baasiks. Šeršnev ehk Antonõtš, nagu teda kohapeal 
kutsuti, tõmbas end koomale ja eraldas meile oma tagasihoidlikust elamispinnast 
poolteist tuba. Veel andis külalislahke peremees meile ajutiseks kasutamiseks spetsiaalse 
polaartelgi, raadiojaama, põdranahku ja muud nipet-näpet, milleta me liustikul oleksime 
hätta jäänud. 

Seršnevi võib õigusega pidada Teravmägede veteraniks: tema ekspeditsioon oli 
töötanud siin juba mitmeid hooaegu. Seepärast olin väga rõõmus, kui Antonõtš kutsus 
mind kaasa Barentsburgiga tutvuma. 

Kõigepealt läksime kaevanduse sööklasse, mis asus meie baasi ja sadama vahel. 
Hakkasin lugema trepiastmeid, kuid läksin peagi omadega sassi, sest Barentsburgi trepi 
pikkus olevat 350 astet. Seega ületab ta pikkuselt (kuid muidugi mitte välisilmelt) 
mitmekordselt kuulsa «potjomkini» trepi Odessas. 

Jõudsime pika tumerohelise kivimaja juurde. Aastaarv maja katuseviilul näitab, et 
ehitus valmis 1935. aastal. Kogu esimese korruse hõivab suur sööklaruum, ülakorrusel 
paiknevad trusti administratiivruumid, raamatukogu, raadiosõlm. 

«Läki rutem sööma, kohe lõpeb kaevuritel vahetus,» kiirustas Antonõtš. «Siin sööb ju 
kogu kaevandus, aga kokku teeb see üle tuhande inimese. Nagu näed, on siin täielikult 
üle mindud ühiskondlikule toitlustamisele ja pole enam vaja korteritesse ega 
ühiselamutesse kööke ehitada. 

Ei ole mandrilgi lihtne toita sellist hulka kaevureid, palju tõsisem ja keerulisem on see 
aga kauge polaarjoone taga. 

«Mine sa «turule» ja vali sealt meile midagi,» õpetas Antonõtš. Vaatasin hämmastunult 
ringi, kuid miski ei meenutanud kärarikast turgu. Antonõtš tuli aga juba borši täis 
taldrikutega ja nähes mu hämmeldunud nägu, naeris: «Oled mul päris roheline.» Läksime 
koos söögisaali vastasnurka. Nüüd nägin pikkadel laudadel väljapandud kõikvõimalikke 
konserve, marineeritud kurke, tomateid, juustu, salateid, pekki, heeringaid. 

See oligi kuulus Teravmägede «turg». Igaüks võib koonerdamata valida siit endale 
suupärase põhitoidu juurde, sest kõik on ju tasuta. Töötajate toidukulud Teravmägedel 
kannab täielikult riik. 

Söökla nurgas oli einelaud. Tavaline einelaud nagu neid mandril igal sammul võib 
kohata. Ainult et siit ei saa osta mitte rublade ja kopikate, vaid trusti «Artikugoli» poolt 
väljaantud talongide eest. Puhvetis puuduvad alkohoolsed joogid. Arvestades karme 
elutingimusi on Arktikas selline «kuiv» seadus igati õigustatud. Limiteeritud 
alkoholimüük kehtib muide kogu arhipelaagil nii meie kui ka norra asulates. 

Pärast tugevat lõunasööki ütlesin Antonõtšile, et uustulnuka jaoks võib selline söökla 
olla küll maailmaime. 

«Vaat, kus ime,» mühatas Šeršnev. «Sellist imet on siin igal sammul. Põnevaks läheb 
asi alles siis, kui me peame kasutama ülivõrret.» — «Kas Barentsburgi söökla pole siis 
üks maailma põhjapoolsemaid?» katkestasin geoloogi. 


Mu vestluskaaslane noogutas nõusolevalt pead ja jätkas Barentsburgi tutvustamist: 
«Töölisnoorte keskkool! Uusima sisseseadega haigla! Lastepäevakodu! Maailma 
põhjapoolseim koduloomuuseum! Teeninduskombinaat! Postkontor! Kauplused! 
Võõrastemaja! Kino! Kasvuhoone! Ujumisbassein! Ja muidugi on ka Barentsburgi 
kaevandus üks põhjapoolsemaid!» See loetelu lõi mind päris tummaks. 

Mõne päeva pärast olin veel ühe ebatavalise sündmuse tunnistajaks. Kaevandusse sõitis 
kohaliku autokooli kursanti-delt eksameid vastu võtma ja juhilubasid väljastama 
Murmanski autoinspektsiooni esindaja. 

Kuna klubis algas kinoseanss, otsustasime Antonõtšiga enne õhtusööki uut filmi 
vaadata. Kaevanduse klubi asub asula keskel kahe põhilise tee ristumiskohas. Avaras 
saalis demonstreeritakse filme kuuel päeval nädalas. Sageli korraldatakse selles saalis ka 
isetegevuslaste kontserte, temaatilisi õhtuid, loenguid, vaidlusõhtuid ja koosolekuid. 
Klubi juures tegutsevad koorid, tantsu- ja draamaringid, keelpilli-, puhkpilli- ja 
estraadiorkester. 

Juurdeehituses on võimalik mängida lauamänge ning pidada võrk- ja korvpalli 
võistlusi. Spordisaali põranda all on ujumisbassein. Fuajees paiknevatel stendidel 
tutvustatakse isetegevuslaste ettevõtmisi, nõukogude ja norra kaevurite ühiseid kontserte. 

Talvel on lõbu laialt suusatajatel. Kellele meeldib alla kihutada ümbruskonna mägedest 
või liustikelt, kes eelistab laud-siledat, lumega kaetud Grönf]ordi jääpeeglit. Kui lühikese 
suve jooksul ilm on vähegi talutav, tulevad värskesse õhku jalgpallurid, 
kergejõustiklased, võrkpallurid ja kurnimängijad. Viiakse läbi ka iga-aastased saare 
noorsoo festivalid. Siin selgitatakse parimad isetegevuslased ja sportlased. 
Kehakultuurlaste tegevuspõld on lai: jalgpall, suusatamine, võrkpall, laskmine, korvpall, 
kurnimäng, male, kabe, raskejõustik, lauatennis. 

Järgmisel pühapäeval kutsus Antonõtš mind koduloomuuseumi. Kuna muuseum on siin 
küllaltki haruldane, tasub sellest veidi pikemalt jutustada. 

Muuseumile panid 1963. aastal aluse Barentsburgi kooli õpetajad. Ka seekord võttis 
meid uksel vastu rangeilmeline ajalooõpetaja, kes varjamatu uhkusega näitas meile 
väljapanekuid. Ekspositsioon tutvustab arhipelaagi ajalugu ja geograafiat, vanu vene 
asundusi, uurijaid, karmi loodust ja loomariiki, söe kaevandamist, meie kaevurite tööd ja 
nende sõprust norra kolleegidega. Barentsburgi elanikud tunnevad uhkust oma muuseumi 
üle ja aitavad selle kogusid pidevalt uute eksponaatidega täiendada. Külalisraamatus on 
palju kiitvat mitmes keeles. Sissekandeid pole mitte ainult asula elanikelt, vaid ka 
meremeestelt, ekspeditsioonide liikmetelt, naabritelt-norralastelt, turistidelt, 
Teravmägesid uurivate firmade esindajailt. 

Geoloogia osas on kogutud rikkalik kollektsioon arhipelaagi kivimeist ja mineraalidest. 
Siin on söetükid, liivakivides säilinud puulehtede jäljendid, vähendatud koopia 100 
miljonit aastat tagasi siinseis paigus elanud hiidsisaliku jalajäljesb Söe-kihtidest leitakse 
sageli terveid puutüvesid. Veel 60 miljonit aastat tagasi sirgusid nad praegu liustike poolt 
hõivatud territooriumil. Nagu tänapäeva troopilistel puudelgi puuduvad kivistunud 
puutüvedel aastaringid. Ei saa aga väita, et need metsad Teravmägedel troopilises 
kliimavööndis kasvasid, kuigi on väljaspool kahtlust, et noil kaugetel aegadel oli 
temperatuur arhipelaagil palju kõrgem kui tänapäeval. Toonaseid tingimusi võiks näiteks 
võrrelda Prantsusmaa praeguse kliimaga. Palju miljoneid aastaid tagasi on arhipelaagil 


kasvanud plataanid, sekvoiad, pöögid, tammed, kreeka pähklid ja teised eksootilised 
lehtpuud. Kogu planeedil oli kliima sel ajal palju ühtlasem ja 

pehmem, puudusid teravad kontrastid eri vöötmete vahel. Kuid siis algas üldine kliima 
halvenemine. Praeguste polaaralade ümbruses hakkasid mered üha j ahenema ja taimestik 
taandus ekvaatori suunas. Suured alad Euroopas ja Põhja-Ameerikas mattusid mitme 
kilomeetri paksuse jääkatte alla. Hiiglaslik kvaternaari jäätumine lõppes geoloogilises 
mõistes üpris hiljuti — umbes 10 tuhat aastat tagasi. Lopsakad Teravmägede metsad 
mattusid aegade jooksul meresetete alla ja andsid oma süsinikuvarud kivisöe 
moodustamiseks. Norra teadlaste hinnangute järgi on siin sütt 7—8 miljardit tonni. Tänu 
söe kvaliteedile ja Lääne-Euroopat haaranud energiakriisile on viimastel aastatel tõusnud 
huvi ka Teravmägede söe vastu. 

Kaug-Põhja taimestikust huvitatuile on välja pandud praeguse tagasihoidliku floora 
herbaarium: kääbuskask ja -paju, oblikas, raps, alpi moon, mõned kõrrelised, samblad. 

Loomulikult on muuseumi uhkuseks osavasti valmistatud jääkaru, põhjapõdra, sini- ja 
polaarrebase, viigri ja lindude kaavikud. Kõige suuremat huvi pakub veidra, väliselt 
ühtaegu nii lammast kui härga meenutava looma kaavik. Kuna tolle pool-lamba, pool- 
härja liha lõhnab tugevasti muskuse järgi, nimetatakse teda muskusveiseks. Selle Arktika 
haruldase ja eksootilise looma pea ja kere on kaetud väga tiheda ja pika tumepruuni 
villaga, mis tolkneb peaaegu maani. Lühikesevõitu jalad lõpevad võimsate sõrgadega, 
millega muskusveis endale talviti lume alt toitu otsib. Lauba keskosast hargnevad ähvar- 
davalt kahele poole kõveraks painutatud, otstest järsult teravnevad valged sarved, looma 
põhiline kaitserelv vaenlaste vastu. Aegade jooksul on muskusveistel välja töötatud ka 
originaalne kollektiivne kaitsesüsteem. 

Märganud ohtu, annab karja juht häiresignaali. Otsekohe asuvad täiskasvanud 
muskusveised rõngaskaitsele. Rõnga sisse varjuvad kogemusteta noored ja ka nõrgad. 
Kari seisab tihedalt külg külje kõrval, painutades sarvede-kinžallidega varustatud pead 
vastu maad. Hirmuäratavad loomad trambivad rahutult kivist pinda, kuid ei riku 
lahingurivi. Selline kaitsesüsteem on väga efektiivne näiteks polaarhuntide, kuid 
loomulikult jõuetu relvadega varustatud küttide vastu. Möödunud sajandil «õnnestuski» 
inimestel peaaegu täielikult muskusveised hävitada. 

Eurooplased nägid neid senitundmatuid loomi esimest korda 1689. aastal Ameerika 
kontinendil. Millegipärast tundus nende välimus «esmaavastajale» Henry Kelsyle vägagi 
eemaletõukavana. Selle kahe meetri pikkuse ja meetrikõrguse neljajalgse Pea ja jäsemed 
peaaegu ei eraldu kogu keha ümbritsevast pak- 

sust villapuntrast, mis katab ka lühikese saba ja nina. Selline omapärane välimus ei ole 
juhuslik — tuntud nõukogude zooloogi, bioloogiadoktori S. Uspenski sõnade järgi on 
muskusveis «tõeline polaarasukas». Ta on imehästi kohanenud Arktika karmide 
tingimustega — madalate temperatuuride ja jäiste tuultega. 

Tänapäeval on muskusveis säilinud ainult Gröönimaa rannikualal, Kanada arktilisel 
arhipelaagil ja Ameerika mandri põhjaaladel. Ameerika Ühendriikide zooloogid püüavad 
neid loomi kodustada ka Alaskal. Aastaid tagasi tõstatati küsimus muskusveiste 
sisseveost Nõukogude Arktika sobivaisse rajoonidesse. Hiljuti kinkiski Kanada valitsus 
meie zooloogidele mõned muskusveised, kes reisisid lennukil Montrealist Taimõri pool- 


saarele. Nii elunevad need vähenõudlikud asukad pärast pikka aega jällegi Taimõri järve 
piirkonnas, 75-ndal laiuskraadil. 

Mis seos on selle haruldase looma kaavikul Barentsburgi koduloomuuseumis 
Teravmägedega? Selgub, et kõige vahetum. 1929. aastal püüti Gröönimaa idaosas 17 
muskusveise vasikat ning toimetati laevaga Lääne-Teravmägedele, Nordenskiöldi maale 
Adventfjordi piirkonnas. Nad aklimatiseerusid ja paljunesid siin kiiresti. Juba 1937. 
aastal oli muskusveiste arv saarel tõusnud neljakümneni. Teise maailmasõja päevil 
hävitasid neid inimesed ja metsistunud koerad. Sõjajärgseil aastail populatsioon tasapisi 
suurenes ja praegu on Lääne-Teravmägedel paarkümmend muskusveist. Nähtavasti on 
Teravmägede kliima ning orgudes ja fjordide kallastel leiduv rohisööt ümberasustatuile 
vastuvõetav. 

Suurel Maal on jaht muskusveistele kõikjal rangelt piiratud, arhipelaagil aga kaitseb 
neid eriline kuninglik seadus, mis keelab täielikult nii muskusveiste kui ka põhjapõtrade 
küttimise. Alaskas ja Kanadas on hinnaliste loomade aretamiseks loodud erifarmid. 

Teravmägede muskusveised inimesi eriti ei karda ja tulevad mõnikord isegi asulaisse. 
Eks ole ju tore viia koju, kusagile Doni steppi foto, kus sa oled jäädvustatud kõrvuti oma 
«vee-uputuse-eelse» sõbraga! Barentsburgi veteranid võivad rääkida mitmest juhtumist, 
kus muskusveised külastasid Barentsburgi, Grumantbyeni, Longyearbyeni 
kaevandusasulaid. Kord detsembris otsustas suur kari neid haruldasi loomi külastada 
Svalbardi administratiivkeskust. Kõigile ootamatult asulasse ilmunud muskusveised 
kutsusid elanikes esile paanilise hirmu. Longjer-büenlased püüdsid kutsumata külalisi 
eemale ajada, kuid ei aidanud roomikautode ulg ega rakettide tulevärk. Alles uusaastaööl 
lahkusid loomad vabatahtlikult asulast. 

Oma iseloomult on muskusveis rahuarmastav ja heasüdamlik, kuid mitte kaugeltki arg 
loom. Kui ta tajub ohtu, on ta võimeline ründama ka inimest. Kanadas kohtus kord 
muskusveisega unikaalse foto jahil tuntud šveitsi glatsioloog Fritz Müller. Pärast seda 
«kohtumist», mis oleks professoril võinud lõppeda väga traagiliselt, kirjutab Müller, et 
muskusveis on väga ohtlik loom, kes on võimeline ootamatuks rünnakuks8. 

Tavaliselt liiguvad need imetajad rahulikul sammul. Näiliselt aeglased ja kohmakad, on 
nad aga vajaduse korral võimelised kiiresti üle minema galopile, arendama suurt kiirust ja 
ronima järskudel mäenõlvadel. Barentsburglaste juttude järgi võivad nad aga ka tundide 
kaupa seista ühel kohal, pööramata vähimatki tähelepanu ümbritsevaile inimestele. 

1967. aastal õnnestus minulgi näha muskusveiseid, esmalt helikopteri pardalt, hiljem 
marsruudil Longyearbyenist Advent-dalenisse9. Mitu ööpäeva tammus 12-pealine kari 
ühel kohal. Nälja kustutanud, liikusid nad piki orgu edasi. 

Muskusveis on praegu ainus kabjaliste esindaja, kes on kohanenud eluga nii kaugel 
arktilises kõrbes. Nad on lühikese elueaga ja väheviljakad. Emasloomad poegivad kord 
kahe aasta järel, tuues ilmale ainult ühe vasika. Juba mõne päeva pärast on vasikas 
suuteline oma jalgadel emale järgnema. 

Tänapäeval on kogu maailmas ainult 15 —18 tuhat muskusveist. Mõnede zooloogide 
arvates kuuluvad nad vanimate imetajate hulka, kes on säilinud ilma eriliste bioloogiliste 


81976. a. ründas muskusveis Teravmägedel Adventdaleni piirkonnas nõukogude glatsioloogilise ekspeditsiooni liiget, keda päästis 
halvimast ainult produkte täis seljakott, mis sai muskusveise rünnaku objektiks. 
9dalen (norra k.) — org. Tõlk. 


muutusteta. Seetõttu kaitstaksegi neid eriti hoolikalt. Barentsburgi eksponaat on saadud 
kingituseks kunagiselt arhipelaagi kubernerilt Finn Mydbjölt. 

Kuigi väike, on Barentsburgi koduloomuuseum maitsekalt ja ülevaatlikult kujundatud. 
Suur tänu tema loojaile! 

«Tahaks sulle näidata veel üht originaalset polaarmuuseumi,» tegi Antonõtš mulle 
ettepaneku, ja me laskusime mööda lumist treppi sadama poole. Järsu käänaku tagant 
paistis kasvuhoone klaasist katus. 

Kasvuhoonest lõi meile vastu harjumatult soe ja niiske õhk. Vastu tõttas noor ja nägus 
neiu. Lõpetanud mõned aastad tagasi Moskva lähedal asuva põllumajandustehnikumi, ei 
osanud ta ilmselt unistadagi tulevasest tööst keset elutut lume- ja kivikõrbe, kaugel 
viljakaist põldudest, pooluselähedases «aiakeses». Majakese ümber oli valge lumeväli, 
sees aga õitses ja lõhnas 

hurmavalt. Väikestel, mängupeenarde sarnastel mullalappidel kasvasid sirgete ridadena 
kurgid, väädid lakke kinnitatud, nööre mööda ülespoole rühkimas. Siin-seal oli lehtede 
vahel näha näksjaid kurke. Edasi haaras silm sibulat, salatit, redist. Üsna pea võis oodata 
esimesi tomateid. 

«Meie lasteaed ootab tomateid väga,» ütles Jevgenia Beljajeva murelikult. «Muide, 
möödunud aastal me kasvatasime pool tonni kurke, sel aastal oleme sööklale andnud juba 
terve tonni sibulapealseid.» 

Kuulasin teda ja mõtlesin: «No on ikka ime! See on ju muuseum, tõeline muuseum. 
Siin unustad, kus sa viibid.» Lahkumisel kinkis «rohelise maja» perenaine meile kauni 
lillekimbu erepunastest nelkidest, lõvilõugadest, valgetest balsamiinidest, öökannikestest 
ja roosadest astritest. Need lilled kaunistasid ka Barentsburgi söökla ja raamatukogu 
laudu. 

Kaevandusasulat ehk täpsemalt polaarlinnakest läbib laudadest sirbikujuline galerii. 
Majade labürindist suundub ta Isfjordi poole, nelja kilomeetri kaugusel asuva Šahtini. 
Järsu seinana ripub galerii kohal hiiglasliku lumesirmiga kaetud Gunnar-vardeni mägi. 
Kinnisesse tunnelisse on peidetud elektrirongi trass, mis saab alguse Šahti suudmes 
olevast jaamast ning suundub aherainemäeni — terrikoonikuni. Aeg-ajalt lõhestab asula 
vaikust läheneva rongi mürin. Pisike elektrivedur veab söega täidetud vagonette. Süsi 
satub kummutajale ning laaditakse siis punkrisse, millest lintkonveier kannab ta läbi 
rikastuskambri laoplatsile. Siit toimetab transportöör söe mööda kaldestakaadi ja 
hiiglaslikku puistetoru juba laevade trümmidesse. Talviti laevad Teravmägedele ei pääse, 
sest jää aheldab kõik fjordid ning sulgeb juurdepääsu kaevandustele. Kahe navigatsiooni- 
hooaja vahel koguneb sadama lähedale mäenõlvale hiiglaslik söevall. 

Kui tõusta meie baasi lähedal asuva mäe harjale ja heita Barentsburgile pilk ülalt, siis 
torkavad silma korrapäraselt rivistunud majade vahel looklevad laudadest ehitised, mis 
ühendavad elamuid. Nendesse on pakase eest peidetud asula vee- ja soojustrassid. 
Pimedal polaarööl saavad need barentsburglaste kõnniteedeks, ei ole ju tugeva tuule ja 
tormiga asulas liikumine naljaasi. 

Meie saabumise esimestest päevadest peale püüdsid kaevurid, mehhaanikud, lendurid ja 
meremehed meie ekspeditsiooni õnnestumisele igati kaasa aidata. Püüdsin kaevanduse 
juhtkonda pisiasjadega võrdlemisi vähe tülitada. Paljus aitasid Seršnevi sõbrad, kes 
kogunesid õhtuti meie baasi, et kuulata uudiseid Suurelt Maalt. Kõik nad osutasid meile 
hindamatut abi loendamatute 

pisiküsimuste lahendamisel, mis on seotud igasuguse polaarekspeditsiooni 
läbiviimisega. Kõik — treialid, lukksepad, autojuhid, radistid, insenerid, töölised — olid 
heasüdamlikud ja omakasupüüdmatud abimehed, kellest said hiljem minu ustavad sõbrad 
ja keda ma naljatades kutsusin «glatsiosputniku-teks». 

Eriti jäi mulle meelde lihtne, südamlik noormees Volodja Potapenko. Noor treial 
kaugest Kramatogorskist aitas mind sageli nii nõu kui jõuga. Ta meisterdas meile telgi 
jaoks ahju, nõu lume ja jää ülestõmbamiseks sügavast kaevisest ja muudki vajalikku. Kui 
kord küsisin Volodjalt, kas ta võiks teha seadmele ühe vajaliku detaili, vastas ta südilt: 
«Teaduse jaoks olen valmis tegema kõike peale aatomipommi.» Ja peab tunnistama, et 
see ei olnud ainult hooplemine. 

Potapovi toanaabriks oli Jura Tjufatulin, suurt kasvu, õitsva tervise ja tugevate käte 
ning ebatavaliselt eredalt sädelevate silmadega noormees. Kaaslased nimetasid teda 
lugupidavalt Juri «tõrkumatu». Olles ehitaja, teenis ta oma tööga kiidusõnu kõikidel 
objektidel. Samal ajal lõpetas ta ka töölisnoorte keskkooli. Kohalikus seinalehes 
«Ehitaja» kutsusid teravmeelsed karikatuurid ja sõbralikud Šaržid allkirjaga «J. 
Tjufatulin» lugejates alati esile üksmeelse naerulagina. Isetegusfestivalide võitjad said 
aukirjad ja auaadressid, mis olid kujundatud Juri poolt. Peale selle jõudis ta veel 
kunstiliselt kujundada isetegevuslaste kontserdiprogramme ja esineda konferansjeena. 
Tema eriliseks harrastuseks oli saare loomade ja looduse pildistamine. Nägin Juri 
korralikult kollektsioneeritud fotode kogusid. Mõnedki neist olid tehtud professionaalse 
maitse ja meisterlikkusega. 

Aja jooksul tutvusin ma paljude töökate barentsburglas-tega, inimestega, kellel oli 
lõunamaalase heldust ja põhjamaalase südamlikkust. Seda üksmeelset ja sõbralikku 
kollektiivi iseloomustab minu arvates kaevanduse seinalehest kunagi loetud lühike 
luuletus: 


Keset ääretut lumevälja üksindust, 
põhjapoolseimaks maailmas on meie kaevandus. 
Neli pikka kuud elame pilkases öös 

kaevurid, geoloogid oma igapäevases töös. 

Siin aru saad sõnadest sõprus ja ustavus. 
Barentsburg on me kodu, meil lähedal poolus. 


Sellest asulast, glatsioloogide põhibaasist, algasid kõik meie marsruudid nii jalgsi, õhus 
kui mööda vett. Siin, Barentsburgis, nad ka lõppesid. 

LUMEKUNINGANNA KUNINGRIIGIS 


Nädala pärast saabus «Sestroretsk» taas Grönfjordi. Diisellaev lõpetas oma selleaastase 
teise reisi Murmanskist arhipelaagile. 

Kasutades soodsat võimalust, laadisin laevale Barentsburgis valmistatud seadmed ja 
detailid ning sõitsin Pyramidasse. Järgmisel päeval pidid sinna saabuma kopterid, et 
toimetada meie ekspeditsioon Pyramidast umbes 40 km ida pool asuvale Lomonossovi 
liustikuplatoole. 


Isfjord tungib 100 km pikkuse kiiluna otse Lääne-Terav-mägede südamesse. Oma 
kolme hiiglasliku haruga moodustab ta fantastilise lehviku. Üheks haruks on Billefjord. 
Selle ääres, ligikaudu 100 km Barentsburgist kirdesse, asubki Pyramida kaevandusasula. 
Asula vastas laiub Adolfi abajas (Adolfbukta). Ähvardava seinana lõpeb siin üks saare 
suuremaid liustikke, mis kannab Teravmägede tuntuima uurija professor Adolf Erik 
Nordenskiöldi nime (Nordenskiöldbreen). 

Reisijad ja teenistusest vabad meremehed kogunesid laeva tekile, et imetleda mägede 
vahele surutud ja tuhandetest lõhedest killustatud jäist giganti. Taamal, eredalt küütleva 
liustiku taustal kõrguvad kaks mäehiiglast — Terrier ja Ferrier. Need meenutavad jäässe 
tardunud hiiglaslikke võlulaevu. Kaugemal eraldab silm Eho ja Bumerangi mäeahelikke. 
Geograafid nimetavad kõiki neid mägesid nunatakkideks. See sõna on laenatud 
Gröönimaa eskimotelt ja tähendab jäämassiivist väljaulatuvat kaljunukki. 

Kaptenisild on kõigil laevadel pühamu. Kõrvalistel isikutel, seda enam reisijatel, on siin 
viibimine kategooriliselt keelatud. Seda rõhutab karm keelusilt ka «Sestroretskil». Mulle 
aga tegi «Sestroretski» kapten Ivan Meštšerjakov erandi. 

Kogenud meremees, kes oli kümneid kordi viibinud Teravmägede vetes, rääkis palju 
huvitavat oma rikkalikust kogemustepagasist. Kuulasin tähelepanelikult tema jutustusi. 
Aeg-ajalt võttis ta binokli, heitis ümbrusele uuriva pilgu ja andis roolimehele käske: «Pea 
kurssi, ära võta paremale! Nii hoida! Pool korpust vasakule!» 

Siis oli minu kord jutustada talle meie kavandatud ettevõtmistest. 

«Ahaa, sinna siis kavatsetegi homme minna?» usutles vanemtüürimees, osutades käega 
fjordi «voolava» Nordenskiöldi liustiku suunas, millest laev parajasti möödus. 

Jutustasin meremeestele, et meie uuringute põhiobjektiks on Lomonossovi 
liustikuplatoo ning temast alguse saav ja läände 


50 


suunduv 25 kilomeetri pikkune Nordenskiöldi liustik. Platool tuleb meil organiseerida 
esimene glatsioklimatoloogiline uurimisjaam ning tutvuda selle piirkonna liustike toite- 
režiimiga. 

Ootamatult pöördus kapten minu poole veidi imeliku küsimusega: «Kas te olete 
lugenud Anderseni muinasjuttu Lumekuningannast?» 

Noogutasin. Loomulikult olin ma lugenud seda imeilusat muinasjuttu. 

«Meenutage siis, kulla mees, kust soovitas põhjapõder vapral Gerdal oma venda ja 
salakavalat Lumekuningannat otsida,» jätkas kapten. Nähes minu hämmeldust ja mõistes, 
et ma seda muinasjuttu enam hästi ei mäleta, muheles ta ja ütles: «Olgu siis teile, 
glatsioloogidele, teada, et Lumekuninganna valdused asuvad Teravmägedel.» Suurema 
efekti saavutamiseks tegi kapten pausi ja jätkas siis: «Kas te nüüd mõistate, et saatuse 
tahtel võtate kursi otse kurja valitsejanna valduste südamesse.» 

Tõepoolest, keset suurt lumesaali kõrguval troonil asuva kõrgi, kuid imeilusa 
kuninganna «elamu» kirjeldus on muljet avaldav. Tema palee on ehitanud lumetormid, 
uksed ja aknad sisse raiunud rajuiilid. Külm muutis ehitise tugevaks. Vaatamata 
ümbritsevale surnud lumekõrbele, vaimustavad need paleed oma ebamaise 
suursugususega. 

Kapteni kirjeldus oli tõelähedane. Püüdsin mõttes silme ette manada sügavat kaevist 
Lomonossovi liustikuplatool ja ennast selle põhjas lume- ja jääkihti uurimas; ulguvat 


raju, mis halastamatu järjekindlusega tungib läbi lihast ja luust, tapvat külma ja 
Lumekuningannat, kes hõljub välja liustikulõhest. 

Minu mõtisklused katkestas kapten: «Ärge laske end salakavala kaunitari petlikest 
võludest lõksu meelitada. Arvestage, et Kaj hukutamiseks piisas tema südame 
läbitorkamisest jää-kristalliga. Soovitan teil enesekaitseks kuninganna vastu kasutada 
rohkem leeklampi.» 

«Sel juhul oleme varsti ilma tööta,» häälestasin end ümber kapteni vestlusmaneerile. 
«Miks siis?» imestas Meštšerjanov. «Kui ei oleks Lumekuningannat, ei oleks ka 
glatsioloogiat, mida me tões ja vaimus teenime. Seetõttu loodame, et ka kuninganna on 
meie vastu armuline.» 

Teravmägede sõiduni olin jäistest nõrgema soo esindajatest kohanud ainult 
lumememmesid. Ja nüüd oli siis lähedal haruldane võimalus lennata otse 
Lumekuninganna valduste keskele. 

«Sestroretsk» hakkas juba silduma. Sadamakai elustus: erutatult sagivad ootajad, 
puhkpilliorkestri mürtsumine, kärarikkad tervitushõiked. Südamlik, liigutav vastuvõtt 
nagu Barents- 

burgiski. Suurel transparendil tervitus: «Tere tulemast Pyramidasse!» 

Diisellaeva parda äärde veeresid autod. Uustulnukad sõidutati sadamast umbes 
poolteise kilomeetri kaugusel asuvasse asulasse. Meie ekspeditsiooni käsutusse oli antud 
veoauto, ja koos vastutulnud kolleegidega sõitsin kiviklibuga kaetud staadionile asula 
vasakul serval. 

Jalgpalliväljaku äärde laadisime maha Barentsburgist kaasa toodud varustuse. Siin on 
ka kopterite maandumispaik. Läksime kahekordsesse majja, kus oli ekspeditsiooni 
esialgne peatus-koht. Pyramida kaevandusasula erineb tunduvalt oma vanemast vennast 
Barentsburgist. Ehkki ta asub kaugemal põhjas, on õhutemperatuurid siin ometi veidi 
kõrgemad. Asula paikneb Mimesi oru avaral tasandikul asulale nime andva majesteetliku 
mäe jalamil. Teravatipulist mäeharja pärgavad hiiglasuured kaheksa-meetrilised 
astangud, mis meenutavad omapärast pakase ja tuule loodud skulptuuri. Pyramida mäe 
tipul lehvib väikese liblikana punane lipp. Nähtavasti heiskas selle mõni arvukatest 
mägede ilu nautijatest. Kaevanduskäik avaneb peaaegu kilomeetrikõrguse mäe keskele. 
Söekihid ei asu siin allpool merepinda nagu Barentsburgis, vaid 200—500 m kõrgusel. 
Seetõttu ei viida ka sütt «üles», nagu on tavaline kaevurite kõnepruugis, vaid «alla». Kõik 
tööoperatsioonid toimuvad kirsmaas. 

Valmistasime kiiresti õhtusöögi ja asusime eelseisva operatsiooni detaile arutama. 
Ekspeditsiooni toimetamine Lomonossovi platoole on tõsine üritus ja tormiline 
nõupidamine kestis hommikuni. Asusime juba mõtteliselt oma eesmärgil, mis tollal meie 
aknast küll veel kättesaamatus kauguses paistis: Lomonossovi platoo (Lomonossov- 
fonna) moodustab kõrgeima osa Teravmägede kesksel jäätumisalal — Olaf V maal. 

Minu äraolekul olid kolleegide näod kattunud pronkspruuni päevitusega. Jäi mulje, 
nagu oleks neid liiga kaua kvartslambi all hoitud. Teistest rohkem oli põletusnähte 
linalakalise .Leonid Troitski näol. Paar ööpäeva peaaegu pidevat tööd värskes õhus ja 
loojumatu päikese erkpimestavat kiirgust peegeldaval lius-tikul olid jätnud oma jäljed. 
Mis teha, teadus nõuab ohvreid! Sain kaaslastelt teada, mida nad olid jõudnud juba korda 
saata. 


Juba järgmisel päeval pärast glatsioloogide saabumist Pyra-midasse nägid asula 
elanikud küllaltki ebatavalist pilti: viis mandrilt tulnud meest tirisid omatehtud kelk- 
nartal tohutu suurt koormat mööda kaldaäärset püsi jääd. Saanil oli presenti mähitult 
rännakuks vajalikud kimpsud-kompsud: telgid, magamiskotid, suusad, puurimisseadmed, 
aparaadid, toidukraam. 

Edasi liiguti aeglaselt, mitte üle kilomeetri tunnis. Laiadele s»ahimehesuuskadele 
ehitatud kelk takerdus kord märga lumme, lord vajus merejääl olevaisse sügavatesse 
veeloikudesse. Suurivaevu õnnestus välja jõuda Isfjordi vastaskaldale. Otse liustiku ees 
aga ootasid uued takistused — silekaljud. Kunagi siit üle läinud liustikukeel oli kaljude 
eendid siledaks poleerinud. Esimene puhkepeatus organiseeritigi ühe sellise eendi all. 
Suurest väsimusest vajuti otse külmadele kividele, väsinud jalad seljakottidel surisemas. 

Varsti oli ka püstitatud väike telk — rännumehe hüva kaaslane. Lõbusalt praksus 
ajupuudest tehtud lõke. Puitu on meri siia kaldale rohkesti heitnud. Lõkkel valmis lõuna, 
millest toitvamat ja maitsvamat ei saa küll kusagil! 

Hommikul taas teele. Telk jäi eendi alla püsti. Siin oligi grupi ajutine peatusbaas. 
Muidugi pidanuks jätma siia kellegi valvuriks-kokaks, kuid see polnud kuidagi võimalik, 
sest ees seisis raske ja mahukas töö, kus igaühel oma osa täita. Liustik ei olnud uurijaid 
oodanud ja oli juba hakanud sulama. Tuli kibekähku vaatlusi alustada. 

Mööda külgmoreeni, mis koosneb liustiku poolt kokkukuhjatud kiviklibust, leiti lõpuks 
läbipääs liustikule. Otseste vaatlusteni jõuti alles hilisõhtul. Rajati esimesed kaevised, 
puuriti esimesed puuraugud, püstitati esimesed neljameetrised mõõtvardad lumepaksuse 
mõõtmiseks, välipäevikusse kanti esimesed märkmed. Hiljem pidid need vaatlused meile 
näitama, kui palju lund kuhjus liustikule eelmisel talvel, kui palju teda sulab lühikese 
suve jooksul, kas liustik «kosub» või «kõhnub» ning millise kiirusega ta merre libiseb. 

Enne kui hakata mõõtma glatsioloogilise «patsiendi» kehatemperatuuri ja selgitama 
tema anatoomiat, tuleb valada palju higi puurivarda keeramisel. See on tunde kestev, 
kurnav ja katkematu töö. Töö seiskamisel võivad puurivardad jäässe külmuda ja siis on 
nad samahästi kui kadunud. Puuraugud peavad aga ulatuma 10 ja 25 meetri sügavuseni. 

Pikkamööda elustus puutumatu liustikupind. Teda jaotasid ribadeks mäesuuskade 
jäljed, üksteise järel rivistusid liustikule lumemõõtmise tähised. Hommikuks oli 
lumepinnal palju uusi hangi, mis tähistasid lumekatte struktuuri kirjeldamiseks rajatud 
kaeviste asukohti. Nendes määrati Nordenskiöldi liustikul lasuva lume paksus ja tihedus. 
Teel kõrgusid sügavate lõhede poolt üksikuteks pankadeks ja blokkideks purustatud jää- 
koskede järsud astangud, mis meenutasid kord teravaharjalisi püramiide, kord 
sammastikke, kord lauskjaid tahvleid. Nende lõikude ületamine nõudis suuri jõupingutusi 
ja omajagu närvipingetki. 

Justkui oleks siin rassinud võimas hiid, kes jääd murdes tekitas Nordenskiöldi liustiku 
pinnalt mitmete meetrite sügavuseni ulatuvad lõhed ja murded. Paljud lõhed olid kaetud 
lumest «sildadega», mis sulamise tõttu alati inimese raskusele vastu ei pidanud. Tuli olla 
äärmiselt ettevaatlik, et mitte saada tahtmatu «õhusõidu» osaliseks. Eesastuja kompas 
terava alu-miiniumvardaga lumekatet, teda järgmistega siduv tugev kapronnöör oli 
kindlaks julgestuseks. Tihti kuuldus hoiatav hõige: «Ettevaatust, uhtauk! Lõhe! Ohtlik 
koht!» Viimastel päevadel paljandusid lumest mõned kurjakuulutavad lõksud, millest 


hoovas pahaendelist külma. Noil hetkil tekkis tahtmatult soov ületada kiiremini see 
«sinise põrgu» lõik. 

Viiendal ööpäeval pöördusid glatsioloogid Pyramidasse tagasi. Eriti pingeliselt töötati 
viimasel ööl, kuna kiirustati vastu võtma «Sestroretskit». Minu kõhnunud ja päikesest 
põlenud kolleegid olid rännakuga rahul, sest esimene planeeritud töödest oli edukalt 
lõpetatud. 

Esimesed kaks päeva pärast minu saabumist oli ilm Pyramidas ilus, kuid liustikule ei 
saanud me ikkagi lennata, sest Lomonossovi platoo tipp oli ümbritsetud võimsate 
pilvekuhi-latega. Glatsioloogid närvitsesid — kõik on valmis, kuid midagi ette võtta ei 
saa. Kolmanda päeva hommikul kuuldus lõpuks asula kohal kopterimürinat. Kopterite 
ilmumine kutsus meis esile hämmelduse. «Noh, jääuurijad, kas tahate istuda siin või 
läheme liustikule,» hüüdis meile tervituseks kopterite rühma komandör Andrei Vasjukov. 

Hakkasin talle kiirustades seletama, et kõigest hingest püüame pääseda platoole, kuid 
jäälahkmel, kus meil tuleb töötada, on praegu pilved. «Paanikatekitajad! Lendan siin juba 
teist aastat ja ütlen, et ilm on tipp-topp. Kuni jõuame teie liustikuni, on kõik korras. 
Arvestage, et asute Teravmägedel, aga mitte KLR-il!» «Mis see KLR on?» päris keegi 
minu seltsimeestest. Vägilasekoguga lendur heitis küsijale arvustava pilgu ja ühmas: 
«Geograafid peaksid seda nüüd küll teadma — Krimmi lõunarannik.» 

Pidades edasist arutelu asjatuks, müristas Vasjukov vasturääkimist mittesalliva 
treenitud komandörihäälega: «Kümne minuti pärast lähen luurelennule. Kaasa võtan 
ainult kolm inimest: kaks teie omadest ja kolmandaks kellegi moskvalasest kinomehe, ära 
on ta mind tüüdanud oma jutuga liustike ja glatsioloogide filmimise vajadusest!» 

Komandör võttis oma lenduripükste suurest taskust portsigari ja. kostitas kõiki 
soovijaid «Winston» sigarettidega. Pärast paari mahvi muutus piloodi näoilme 
sõbralikumaks ja pannud 

mulle käe õlale, ütles ta heasoovlikult: «Ära muretse, ülemus! Leiame su soovitud 
koha. Kõik saab tehtud okay! Võid veel eale visata laadungit nii kilogrammi sada. Aga 
pea meeles, mitte grammigi rohkem!» 

Esimese reisi kahele vabale kohale oli kuus soovijat. Soovist pääseda liustikuplatoole 
põles ka geoloog Juri Lavrušin. Väljalend venis. Vasjukov suitsetas ühe sigareti teise 
järel ja tema olemusest paistis, et nii kergemeelselt kallist aega raisata ei tohi. Lõpuks 
löödi metalluks kinni ja läks lahti esimeseks reisiks. Kes meist esimesena lendas, see pole 
enam tähtis. Tähtis oli aga see, et maandusime kümme kilomeetrit plaanitsetud kohast 
eemal. Pöördunud Pyramidasse tagasi, süüdistas komandör kõiges loomulikult logarditest 
glatsiolooge ja udu. 

Järgmise reisiga parandati tuskatekitav viga ja esialgselt valesse kohta viidud asjad 
toimetati sinna, kuhu vaja. 

Keegi meist ei olnud varem liustiku uurimiseks kopterit kasutanud. See tundus 
hämmastavalt suurejoonelisena — mõnekümne minutiga kaevandusasulast otse 
Lumekuninganna riigi südamesse! 

Õhust võisime jälgida kogu pikka Nordenskiöldi liustikku — lõppfrondist kuni läteteni. 
Nagu filmis, vaheldusid meie all kaadrid: rannast lahtirebitud jääväljad, liustike poolt 
kuhjatud moreenivallid ja -künkad, ülalt süütuna paistev lõhede j oonestik, jõgede ja 
orgude peened niidid. Vasakul ja paremal vilksatasid püstloodsed kaljuseinad, suuremad 


ja väiksemad nunatakid. Kauguses sinetas kaunitar Isfjord, selle taga aga kerkis 
sombreerot meenutava pilvemütsiga kaetud Pyramida mäe astmeline tipp. 

Järsku paistis ees väike must täpike, mis suurenes kiiresti, otsekui ujuks meile vastu. 
Kopter tegi järsu viirangu. Nüüd paistis läbi illuminaatori eelmise reisiga 
kohaletoimetatud laadungihunnik ja elavalt žestikuleeriv Volodja Korjakin. Nähtavasti 
tahtis ta meile teatada, et ta on tüdinenud ootamisest. Ajaviiteks oli ta lumme trampinud 
ehtkorjakinlikus stiilis loosungi: «Tervitus Lumekuningannalt! Tema glatsioloogilise kõr- 
guse nimel V. Korjakin.» Meie masinat piloteeris ümaranäo-line, tervisest pakatav 
Vassili Fursov — lõbus, seltskondlik mees, meie hilisem hea sõber. Piloot tegi ringi 
Korjakini kohal ja hakkas siis aeglaselt allapoole laskuma, kattes niihästi loosungi kui ka 
selle autori tiivikute poolt tekitatud lumetuisuga. 

Pardamehhaanik hüppas masinast liustiku pinnale ja juhatas võimsa mootori 
südantrebestava ulgumise saatel kopteri maandumist, või õigemini «jäändumist». Masin 
laskus sujuvalt kõigile neljale rattale korraga, mootorimüra hakkas vaibuma. 

Minuti pärast saabus nii ootamatu ja harjumatu vaikus, et kõrvadel hakkas isegi veidi 
valus. 

Andrei Vasjukovi ennustus läks täide — platool oli ilm selle lühikese ajaga tunduvalt 
paranenud. Esialgu suutsid päikesekiired vaevu tungida läbi rünkpilvede. Pikkamööda 
hakkas see suur matjas linik hajuma ja otsekui värvilisele foto-positiivile ilmus hellitlev 
taevasina kuldsete päikesekiirte vihmaga. Tuli kiiresti päikeseprillid välja otsida, et 
lumepimestus meid rivist välja ei viiks. Umbes veerand tunni jooksul heitis taevavõlv 
endalt halli uduloori täielikult ja üksnes taamal paistis veel horisondi kohal lipendav 
uduräbal. 

Päikesekiirtes lõid sätendama ülipeened hõbedased lume-kristallid: meteoroloogid on 
leidnud neile väga tabava nimetuse — jäänõelad. Nad on nii miniatuursed, et neid esialgu 
ei märkagi. Erinevalt tavalisest lumest ei lange need nõelakesed maapinnale, vaid 
liuglevad õhus. Otsekui rõõmustades päikese ilmumise üle, tõttas üle platoo tuulehoog. 
Ta andis ümbritsevale ebamaise ilme, kontuurid värisesid nagu halvastihäälestatud 
televiisoris. 

Kilomeetrite ulatuses laius liustikuplatoo elutu lumekõrb. Lumekuninganna oli siin 
teinud oma lossi kindlustamiseks tohutu töö. Kõikjal, kuhu silm ulatus, ainuüksi valendav 
lumi, lumi ja lumi. 

Mõned kilomeetrid eemal paisus hiiglaslik tumepruun Terrieri nunataki kooldunud 
küür. Veidi paremal oli näha Isfjordi kitsas sinilint ja horisondil teravate mägede riba. 
Imeteravalt joonistusid nad sinise taeva foonile. Kaugel põhjas võis eraldada arhipelaagi 
kõrgeimat, lumega kaetud tippu — Newtoni mäge (Newtontoppen, 1717 m), idas, kauge 
Ginevra väina (Ginevrabotnen) taga sinetasid Teravmägede arhipelaagi suuruselt teise — 
Barentsi nime kandva saare laialivalguvad piirjooned. 

Meie varanduse toimetamiseks Lomonossovi platoole tuli teha viis lendu. Kopterite 
poolt loodud «õhusilla» kaudu paisati meie laager 1100 meetri kõrgusele kahe tunniga. 
Kraami kogunes palju. Ilmselt lõi meis asjade pakkimisel välja vana harjumus igaks 
juhuks kaasa võtta varustust kõikvõimalikeks juhtudeks. Loomulikult mõjus ka asjaolu, et 
seekord ei tulnud kraami seljas kanda. 

Viimase lennuga saabusid Pyramidast kinokroonikamehed ja meie ekspeditsiooni kuues 
liige Juri Lavrušin. 


«Maksimõtš, vaata millised asjakesed ma sulle veel tõin,» hüüdis Fursov lõbusalt. 
«Vaatasime Lavrušiniga, et vedelevad teised Pyramidas asja ees teist taga ja võtsime teie 
jaoks kaasa!» 

Tirisime kopterist välja tooli, taburetid, valget värvi eelajaloolise köögilaua, roguskist 
kotid Pyramida söega, puid tule-hakatiseks ja ka redeli. Komandör muheles sõbralikult: 
«Võtke, võtke! Küll nad teile ära kuluvad. Siin ei näe ma midagi peale lume, ja ega te 
üheks päevaks tulnud.» 

Juba teisel päeval kulusid need kingid meile marjaks ära oma tagasihoidliku elamise 
korraldamisel. Veel mitmel korral meenutasime hoolitsevat pilooti hea sõnaga. 

Lendurid olid esmakordselt liustiku pinnal. Ühed neist pärisid, millise kiirusega see 
liigub, teised tundsid huvi lõhede vastu. Rahustasime neid, seletades, et siin jäälahkmel 
on liustiku liikumiskiirus tühine, ja vaevalt ka lõhede laius üle poole meetri küünib. 

Vasjukov laskis radistil operatsiooni edukast algusest baasi teatada. Kirjutamata 
traditsioonide kohaselt organiseerisime üks-kaks-kolm oma abistajate auks «piduliku 
lahkumiseine». Fursovi toodud laua ümber kogunes soliidne seltskond — oma 20 
inimest. Võib-olla oli see esimene selline «bankett» liustiku tipul, ilmselt oli esmakordne 
ka kahe erepunase kopteri viibimine platool. 

Eakas, kuid nooruslikult elav ja teotahteline kinooperaator-režissöör Ivan Gortšilin oli 
suur askeldus ise: ta püüdis leida üha uusi momente, et jäädvustada episoode 
polaararhipelaagi loodust ja eluolu käsitleva dokumentaalfilmi jaoks. Äkki katkestas ta 
võtted ja jooksis Fursovi kopteri juurde. Hetke pärast naasis ta laua juurde ja tõmbas 
põuest ebatavaliselt pika värske kurgi. «Näed nüüd, oleksin peaaegu unustanud. Kristuse 
nimel, vennad, ärge pistke teda enne nahka, kui ma ütlen. Pagana hea natüürmort — kohe 
kisub jäädvustama.» Lennuväe, teaduse, kino ja töölisklassi esindajad oskasid hinnata 
Gortšilini «ohvrit» kodumaise kinokunsti hüvanguks ja pidasid tähtsa polaarse 
natüürmordi jäädvustamise lõpuni väärikalt vastu. Arktikas hinnatud ja armastatud kurk 
kutsus meis kõigis esile vaimustatud heakskiidu ja andis muidugi omapoolse värvingu 
mitte ainult kinokaadrile, vaid ka keset lumevälja serveeritud einele. Muide, seda kaadrit 
võib näha ka Gortšilini vändatud värvilises dokumentaalfilmis «Nelja mere taga». 

Valveradistile tuli baasist korraldus kiirustada platoolt 
lahkumisega. 

«Tore on teil, glatsioloogid, siin liustikul, aga naise juures Barentsburgis on veel 
toredam,» põristas Vasjukov. «Suur tänu soola-leiva eest liustikul. Nagu öeldakse, kivi 
kotti! Kui midagi vaja, teatage raadio kaudu — hüppame appi.» 

Jätsime lahkujatega hüvasti ja soovisime õnnelikku päralejõudmist. «Raudritsikate» 
mootorid käivitusid võimsa mürinaga. Teineteise järel rebisid nad end liustiku pinnalt 
lahti, tekitades tiivikutega lumetormi. Pärast kaht lahkumisringi, võtsid nad suuna 
Isfjordile. Veidi aega oli veel kuulda eemalduvat mürinat, siis saabus täielik vaikus. 

Tekkis kerge koduigatsus. See tekib alati, kui pead lahkuma ustavatest ja lähedastest 
inimestest. Noil minuteil tundusid kärarikkad kopterid meile kõigile väga omastena. 
Ajutiselt katkes elav ühendusniit meie ekspeditsiooni ja kaevandus-asulate vahel. 
Edaspidi võisime pidada Pyramidaga kahepoolset sidet üksnes väikese kaasaskantava 
raadiojaama abil. 


«Noh mis siis ikka, sõbrad, hakkame pihta, kuni ilm on meie poolt,» lõpetasin vaikuse. 
Kõigile oli selge: kuni püsib tuulevaikus, oli vaja saada katus pea kohale. Praegu vedeles 
tumedasse kotti pakitud majake rahulikult lumel. Ta on tuntud kõigile polaaruurijatele: 
arktiline karkasstelk — AKT. Lendurid ja geoloogid kutsuvad seda hellitavalt AKT- 
keseks. 

Kui lõpuks suurepärane pruun kuppeltelk, kujult veidi sarnane tšuktšide jarangaga, 
valge lumevaiba kohal lösutas, ja selle kõrvale ka khakivärvi tavalise telgi püstitasime, 
oli saabunud hommik. Muidugi hommik ainult kellaosutite järgi, sest öö möödus sõna 
otseses mõttes märkamatult — ei lahku ju päike sel aastaajal taevavõlvilt ja kogu ööpäev 
on ühetaoliselt valge. Sellele vaatamata ei olnud eriti soe — kuigi oli suvi, jäi 
temperatuur talviseks, kõikudes kümne külmapügala ümber. Teise päeva õhtul oli platsis 
ka lund üleskeerutav tuisk. Ilmselt oli tal kindel plaan kinni tuisata kõik ettejääv. Pärast 
ühist rabelemist «elamuehituse» alal oli tekkinud hea söögiisu, magamine oli aga 
hoopiski ununenud. Kokakohustused võtsid endale Troitski ja Korjakin, kelle 
kulinaariaalased võimed olid meile tuttavad juba eelmistest Arktika ekspeditsioonidest. 

Tunni aja pärast kostis «toitlustustelgist» lõbus kodune priimuste kahin. Ninasse tungis 
mõnusalt kõditav toidulõhn. Ei möödunud kaht tundigi, kui kuuldus kokkade hõige: 
«Härrased, söök on laual!» Kuna laud telki ei mahtunud, siis asendasime selle 
toidukastidega. Kogu meie sõbralik glatsioloo-gide pere istus külg külje kõrval nende 
ümber. Korjakin asetas valge Fursovi toodud tooli «laua» otsa ja naljatles: «Palun minu 
kallist šeffi asuda sellele lumivalgele troonile.» Kohe pärast toitvat hommikueinet, mis 
asendas meile ka eilset vahelejäänud õhtusööki ja tänast lõunat, pugesime külmadesse 
magamiskottidesse. Magasime nagu notid terve päeva ja lisaks ka osa ööd. Viimasena 
ärkas Volodja Mihhaljov. Ta pistis pea magamiskotist 

välja, haigutas ja ütles: «Juba lugupeetud Shakespeare ütles, et uni on emakese looduse 
ime, maitsvam mis tahes maisest roast.» 

Kuuldes selliseid meeldivaid sõnu, liigutas naaberkotis Volodja Korjakin: «Ma austan 
ja pean lugu klassikutest, aga teate, poisid, millist und ma praegu nägin.» — «Noh,» 
hüüdsime nagu ühest suust, «jutusta!» 

«Oleksin nagu maganud soojas onnis vanal vene ahjul ja kaunitarist perenaine küpsetas 
mulle teemoonaks maitsvaid pirukaid. Eh, teid, minutikest sada loovutaksin oma elust, 
kui saaksin teada, millega lugu lõppenuks!» 

«Teada puha, millega — maitsvate pirukatega,» katkestas teda Volodja Mihhaljov ja 
pärast väikest pausi nöökas: «Rahvasuu ei valeta, kui ütleb, et pühakul on alati pühad 
unenäod.» 

Raksatas üksmeelne naer, kuid heasüdamlik Korjakin ei solvunud nendest nöögetest 
ega ka meie reaktsioonist. 

Soojadest magamiskottidest jäisele põrandale ronimine ei paku erilist naudingut. 
Heitsime liisku. Kaotajal tuli teha tuli ahju. Juba kümne minuti pärast ajas palavus meid 
magamiskottidest välja. -Nagu juba öeldud, on öö polaarpäeval suhteline mõiste ning me 
alustasime kohe ajutise teadusliku baas-laagri rajamist. Need olid meie ekspeditsiooni 
rõõmurohked tunnid. 


UURIMISJAAMA AVAMINE 


Telkide ümbruses lamasid mustade kühmudena valgel lume-vaibal mitut sorti kastid, 
kotid, vaadid, kanistrid, suusad, kelk-nartad, puurid, tähisvaiad, meteoputka, vints ja veel 
muu tööks vajalik varustus. 

Toiduained mahutasime «toitlustustelki», mis oli meil looduslikuks külmkapiks. Kuna 
AKT oli viiele mehele kitsavõitu, pidid laagri ajutised elanikud Troitski ja Korjakin 
kolima «külmkappi». Pikkamööda leidis telkide ümber laialipaisatud varustus oma kindla 
koha. 

1965. aasta 24. juuni varahommikul valis Slava Markin lumetasandikul sobiva koha ja 
hakkas sinna koondama meteoroloogilisi seadmeid. Ta tegi seda suure mõnu ja hoolega. 
Tekkis kodune tunne, kui telklaagri lähedale ilmusid nii tuttavad seadmed nagu 
aktinograaf, heliograaf, sademetemõõtur. Kahe meetri kõrgusele ulatus jämedatel jalgadel 
seisev meteoputka, 

mille meile kinkis Barentsburgi meteojaama ülem Juri Panin. 

Heitsin pilgu kolleegi punetavale näole. Slava oli kergelt erutatud: kohe pidi ta 
hakkama mõõtma õhutemperatuuri ja niiskust, õhurõhku, tuule suunda ja kiirust. Nii saab 
teada liustikuplatoole langeva soojushulga. 

«Mis ilma pakud, ilmaülem?» küsis Korjakin kerge irooniaga. Meie «ilmajumal» heitis 
pilgu lumeväljale, silmitses tükk aega taevast ja teatas: «Lumesadu, tugev tuul, 
pinnatuisk, mis võib üle minna lumetormiks.» 

«Suur tänu, sõbrake, sellise prognoosi eest,» tänas Korjakin pooleldi tõsiselt, pooleldi 
naljatades ja lisas: «Parem püüa nii teha, et neist ühtegi ei oleks.» 

Volodja Mihhaljov hakkas termomeetrilist puurauku rajama. Seltsimeeste kaasabil 
kadusid üha uued vardalülid liustiku sisemusse. Kui kogu alumiiniumist vardaväät 
puurkannu puhastamiseks liustikust välja tirida, siis painduks ta oma raskuse tõttu 
määratuks kaareks, ööpäeva lõpuks sai Volodja mõõdetud liustiku ülemise, ehk nagu 
glatsioloogid ütlevad, aktiivse kihi temperatuuri. 

Atmosfäärist langeb meie planeedi pinnale igal aastal triljoneid tonne lund. 
Põhjapoolkeral katab sesoonil sadanud lumevaip 80 miljoni ruutkilomeetrise pindalaga 
hiigelala, lõunapoolkeral lisandub sellele veel 40 miljonit ruutkilomeetrit. 

Lumi tekib pilvedes, seal kus õhuniiskus on 100 protsenti. Tekketingimuste erinevus 
tingib lumehelbekeste tohutu mitmekesisuse. Mida kõrgem on atmosfääri temperatuur, 
seda suuremad on helveste mõõtmed. Nullilähedasel temperatuuril tekivad üksikute 
helbekeste kokkukülmumisel suured räitsakad. Madalamatel temperatuuridel 
moodustuvad pisemad lumekristallid. 

Lõpuks jõuavad atmosfääris tekkinud kristallid maapinnale ja moodustavad valge 
lumikatte. Kuid sellega õhutemperatuuri mõju kristallidele veel ei lõpe. Kõrgemate 
temperatuuride puhul liituvad kristallikesed omavahel monoliitseks kihiks, madalamatel 
temperatuuridel jääb aga lumevaip kohevaks. Tuulel on kerge sellist lund üles keerutada 
ja ühest kohast teise puistata. Samal ajal lõhub tuul filigraansed lumehelbed veel 
pisemateks kildudeks. Mida tugevam on tuule jõud, seda rohkem ta lund räsib ning seda 
tihedam on uus lumevaip. Lume-osakesed ei saa rännata lõpmatult: varem või hiljem nad 
kas surutakse tihedalt üksteise vastu ning tarduvad tihedas lumehanges või lihtsalt 


auravad. Kohati võib tuul mõne tunniga lume nii tihedalt «pakkida», et seda juba jalaga ei 
purusta. 

Möödub talv ja üha kõrgemale horisondi kohale kerkib 

rõõmus päikeseketas. Vallatud päikesekiired püüavad üles sulatada külmal aastaajal 
sadanud lund. Kuid lumi ei hakka sulama enne, kui soojust kandev tuul on ta 
soojendanud null-kraadini. Kuna sulatamiseks kulub väga palju soojust, siis tõuseb 
maakera lumerikastes piirkondades õhutemperatuur aegla-selt seetõttu ei jätkugi 
polaaraladel ega kõrgmäestikes kasinast suvisest soojusest talvel moodustunud 
lumikatte sulatamiseks. 

Sulamisperioodi lõpuks säilinud lumi muutub allapoole nõrguva ning uuesti külmuva 
sulamisvee ja teiste füüsikaliste protsesside toimel firniks*. Aastate jooksul kuhjub firni 
üha juurde, suureneb ka rõhk alumistele kihtidele. Aegamööda moondub firn jääks. Nii 
tekibki liustik. Et ta ei hääbuks, peab atmosfäärist langevate tahkete sademete hulk 
ületama sulamise ja aurustumise teel kaotsimineva. 

Moodustunud jäämassiivid hakkavad aeglaselt allapoole libisema. Tekkinud liustikud 
püüavad muuta kliimatingimusi oma arenguks soodsas suunas. Uuringud näitavad, et jää 
«eluiga» liustikes on küllaltki pikk. Liustikule langenud lumehelbeke võib «reisida» koos 
liustikuga sadu ja tuhandeid aastaid, enne kui ta kas sulab või aurustub. 

«Kindlasti ei ole ma ainuke, kes jälgib hardusvärinaga esimeste valgete lumehelbete 
hõljuvat tantsu maapinna kohal,» kirjutab tuntud ameerika teadlane James Dayson oma 
raamatu «Jää riigis» esimeses peatükis. «Nad meenutavad mulle kõike, mida ma tean 
nende imelisest päritolust ja mõjust meid ümbritsevale maailmale. Ilmselt ei tekita ükski 
teine atmosfääri-nähtus inimestes nii vastandlikke tundeid. Kelkudel mäest 
allakihutavatele lastele pakub lumi suurt naudingut, vaevalt aga erilist rõõmu neile, kes 
peavad teedelt lund rookima. Kuid olgu meie tunded millised tahes, lumi langeb aastast 
aastasse ikka omasoodu.» 

Volodja Mihhaljovi ülesandeks oli uurida, mil viisil muutub liustikupinnale langenud 
lumi jääks, mina aga tegelesin lumega tema esimesel «eluaastal»: tegin kindlaks, milline 
on aastase lumikatte paksus, millised on sesoonse lume struktuursed ja füüsikalised 
omadused. 

Nagu Markin, nii pidin ka mina esmalt rajama vaatlus-tandri. Puurisin jäässe kümme 
auku ja asetasin sinna erilised mõõtelatid. Neilt fikseerisin iga päev liustiku pinnakihi 
taseme muutuse. Edaspidi tuli igal hommikul rutata vaatlusväljakule, käia läbi mõõtelatid 
ja määrata pealispinna kõrgus jääst. Kui see suureneb, siis suureneb ka lume paksus ja 
vastupidi. Alles firni lõpul, kui ma olen määranud suve jooksul säilinud lume 

Firn — lume üleminekuvorm jääks. J. S. 

paksuse, saab kindlaks teha, millise intensiivsusega liustik «toitub». Vaatlusi ei tohi 
katkestada ei lumetuisk ega rajuhood. 

Varustasin end välipäevikuga, pliiatsite, kõikvõimalike läbi-date, lume tiheduse mõõtja, 
joonlaua ja suurendusklaasiga ning läksin rajama esimest kaevist, kaevama kohas, kus 
see on esimeseks kaeviseks üldse, alas, mille lumevarude kohta puudusid seni igasugused 
andmed. Palju võiks teda siin olla, selles paljude hiidliustike toiteala keskuses? Et seda 
teada saada, tuleb tungida mulluse suvekihini, see tähendab, et on tarvis läbida lumekiht, 
mis kogunes möödunud talvel ja mida nimetataksegi sesoonseks lumeks. Sõltuvalt 


liustiku asukohast, selle rajooni geograafilistest, orograafilistest ja klimaatilistest 
iseärasustest võib sesoonse lume paksus muutuda väga suurtes piirides — mõnest 
sentimeetrist mitme meetrini. Palju tuleb siin kaevata? Ilmselt ei piirdu lugu 
sentimeetritega. Ent ulatugu lume paksus mitme meetrini tahes, kaevata tuleb ikkagi 
vajaliku sügavuseni. On tarvis valada palju higi, et jõuda lumme maetud tõeni. Selline on 
juba kord meie töö! 

Kiiresti kerkisid kaeviste äärele valged lumekünkad. Seda lund oli mõnus kaevata — ta 
oli küllaltki tihe, kuid veel kuiv. Labidaga mõned löögid ja järjekordne lumetellis oli taas 
oma kunagisel kohal — liustikupinnal. 

Poole tunni pärast tulid kaevise juurde kolleegid. Sügavus oli juba üle kahe meetri. 
Märkisin ära piiri, millest ülalpool algab sesoonse lume kiht ja palusin seda kontrollida 
lume ja jää «klassikul» Volodja Mihhaljovil. Meie arvamused ühtisid. 

Seejärel oli lihtsa arvutuse teel võimalik leida 1964/65, aasta talvisel hooajal 
Lomonossovi platoole langenud sademete-hulk. Kui see sai tihedust arvesse võttes 
veekihiks ümber arvutatud, kogunes soliidne hulk — 1200 millimeetrit, mis ületab 
kolmekordselt sademetehulga 1000 m allpool Isfjordi ääres Nordenskiöldi liustikul 
suureneb seega sademetehulk iga 100 m kõrgusjoone järel keskmiselt 80 kuni 100 
millimeetrit. See seaduspärasus, mis on teada igale geograafile, tuleneb õhutemperatuuri 
langusest kõrguse suurenemisel, mis aga tingibki sademetehulga suurenemise ja sulamise 
aeglustumise. 

Edaspidi tuli mul iga viie päeva järel ronida kaevisesse ning jälgida lume- ja firnikihis 
toimunud muutusi. 

Alles seejärel võis öelda, et uurimisjaam, mille me esimesel «teaduslikul nõupidamisel» 
ristisime «Lomonossovi liustiku-platooks», oli asunud täide viima glatsioklimatoloogilist 
uurimisprogrammi. 

Kolmandal päeval suundusid Troitski, Korjakin ja Mihhaljov esimesele 
lumekaardistamise marsruudile. Nende tee kulges 

mööda platoo kagunõlva Negri liustikule (Negribreen) — hiigelliustikule, mis laskub 
saare idarannikule. Selles piirkonnas ei ole mu kaaslastel abi topograafilistest kaartidest 
— ka uuematel kaartidel on siin «valge laik». 

Kaardistajatel õnnestus läbida ainult 11 kilomeetrit, siis tõkestas nende tee ületamatute 
lõhede tohutu virvarr — tõeline jääkosk. Kuigi idarannikuni läbi murda ei õnnestunud, 
olid saadud materjalid suure teadusliku väärtusega. Selgus, et jäälahkmest ida suunas 
sademetehulk suureneb, mis viitab idarannikult puhuvatele niiskustkandvatele tuultele. 

Iga päev tõi uusi ja huvitavaid avastusi. Jõudumööda korraldasime ka oma 
tagasihoidlikku elamist. 

Võrreldes hariliku telgiga on AKT väike «palee». Ahjuta maja pole maja, soojuseta telk 
aga on liustikul mõeldamatu. Seepärast palusin ma Barentsburgis Volodja Potapenkol 
nuputada meie AKT jaoks kaasaskantav ahi. Juba järgmisel päeval said meistrimehed 
asjaga maha. Sajaliitrilisest bensiinivaadist valmistati «kuninglik» ahi. See sooritas 
edukalt eksami ja ajas «lumeinimeste» kontidest külma välja. Sellel valmistasime toitu, 
kuivatasime läbiligunenud riideid ja sulatasime lumest eluoluks vajalikku vett. Viimane 
probleem laheneb liustikul äärmiselt lihtsalt — viska aga ahju kõrval seisvasse ämbrisse 
jäätükk ja oota. Kui ta üles sulab, joo terviseks, sest «tooraine» pärast pole põhjust 


muretseda. Mulle tundub, et külmunud magevee peal on tunduvalt mõnusam elada kui 
Sahara põletaval tuiskliival. 

Meie meelehärmiks ei täitnud kodust kaasavõetud väike transistorraadio Teravmägedel 
oma ülesannet. Kõik tema pika- ja kesklainealad olid pidevalt tummad. Ainsaks lootuseks 
oli meile kaasaantud raadiojaam, mis töötas lühilainealadel. Pärast pikka nupukruttimist 
õnnestus kinni püüda koduse Moskva hääl. Keset «morse» pidevat piiksumist, segaseid 
džässihelisid ja raadiotelefoni teel edasi antud lausekatkeid teatas äkki Juri Levitan, et ilm 
Moskvas on ilus. Et mitte asjata koormata raadiojaama toiteallikat, häälestasime jaama 
iga päev ainult lühikeseks ajaks Moskvale. Nii olime kursis päevasündmustega, vahel 
kuulasime ka muusikasaateid ja Nikolai Ozerovi jalg-pallireportaaže. 

Nädalaga õnnestus Troitskil, Korjakinil ja Mihhaljovil täita platool oma 
uurimisprogramm. Nüüd seisis neil ees uus ülesanne: tuli laskuda mööda Nordenskiöldi 
liustikku Isfjordi äärde ja uurida mandrijäätumise arengut saare teistes osades. Hiljem 
pidid nad platoole tagasi pöörduma ja siin sügava kaevise rajamisel kaasa lööma. 

Volodja Mihhaljovi valmistatud kelk-narta vajus rännakuks vajaliku koorma all 
sügavale lumme. Koorma pakkimise oli enda peale võtnud Volodja Korjakin. «Kuule, 
Dick!» pöördus tema poole Markin. «Kas te oma koormat nihutada ka jõuate? Paistab 
teine na suurevõitu!» — «Te aidake meil narta lähema kuruni tassida, küll ta allapoole ise 
lippab. Ole mees ja hoia ainult kinni!» vastas Korjakini asemel Troitski. 

Rakendusime viiekesi narta ette, millel Korjakini arvates võis olla oma kakssada 
viiskümmend kilo varustust. Algul püüdsime liikuda suuskadel, kuid see ettevõtmine 
luhtus, sest saan oli nagu ankur, mis veorihmadega ka meid paigal hoidis. Sulamisveega 
läbiimbunud sügav lumi takistas narta libisemist. Jalad vajusid põlvini lumesoppa, narta 
jalased kaevusid sügavale ja sõiduk oli buldooserina suure lumevalli taga. Õnn veel, et 
tugev tuul oli selja tagant! 

«Sellise piduriga annab ööpäevi vantsida,» torises Mihhal-jov, «buldooser on hea, aga 
mootor jääb nõrgaks.» — «Kohe peaks algama langus,» püüdis meid rahustada Troitski, 
kellele see marsruut oli juba tuttav. 

Iga paari meetri järel kostis terav korjakinlik käsklus: «Üks, kaks ja korraga! Üks, kaks 
—ise läks!» Kahjuks narta ei mõtelnudki ise minna. Raske, kuid mitte lootusetu. 
Liustiku-burlakkide järjekordne jõupingutus, ja jälle 20 meetrit edasi, 50 meetrit, 100 
meetrit. Meeleheitlik võitlus meetritega vaheldus lühikeste hingetõmbepausidega. «Hüva 
langus küll,» ei saanud ma karistamata jätta Troitski endist optimismi. 

Peagi algas tajutav langus ja korrapealt läks vedamine kergemaks. Samas aga uus häda: 
ilm hakkas raisku minema. Järsult tugevnenud tuuleiilid olid nõuks võtnud platoo pinnalt 
õhukese jääkooriku ära pühkida, seejärel aga asusid hiljuti sadanud värske lume kallale. 
Jalgade ümber vihisevale pinna-tuisule lisandus tõeline torm — lõi lõkkele pöörases 
metslas-tantsus, otsekui oleks ta eesmärgiks glatsioloogide hirmutamine, püüdis 
pimestada silmi, jalust maha lüüa, lämmatada. 

Nordenskiöldi liustiku algus pidanuks olema väga lähedal. Panime käiku oma viimased 
jõutagavarad ja liikusime aeglaselt edasi. Paremale jäi madalate kaljurüngaste riba, mis 
oma väljavenitatud, sirpi meenutavast kujust on saanud nimeks Bumerang. Otse meie ees 
paistis Eho nunataki tipp. See mägi koosneb tardunud magmast, mis umbes 400 miljoni 


aasta eest kiilus end settekivimite vahele. Sinna kusagile pidi Troitski rühm rajama oma- 
esimese laagri radiaalmarsruutide sooritamiseks. Lõpuks oligi meie kelk nunataki lähima 
nõlva varjus. Kohe hakkas lumi teda kinni tuiskama ning väikese telgi ülespanemine 

olnuks võimatu. Seepärast otsustasimegi põhilaagrisse tagasi pöörduda ja seal raju 
möödumist oodata. 

Tagasi läksime mööda vaevumärgatavaid jälgi. Vähehaaval mattusid need lumme ja 
kadusid siis lõplikult. Hea veel, et polnud vaja nartat tirida! Mingi seletamatu vaist aitas 
gruppi juhtivail Korjakinil ja Mihhaljovil selles valges pimeduses uuesti meie «eluteed» 
leida. See tee sidus meid põhilaagriga, koduse soojusega, peavarjuga, toiduga. 

Paari tunni pärast hakkas eespool paistma must täpike, siis teine, kolmas. Varsti võis 
neis ära tunda antennide kontuure. Laager! Korrapealt tekkis õdus tunne, paranes 
meeleolu, lisandus uut jõudu ja ka samm kiirenes. Milline rõõm oli näha oma laagrit! 
Läbitud oli ju küllaltki vähe — mitte rohkem kui 15 kilomeetrit, kuid tundus, et tegime 
vähemalt 100-kilomeetrise rännaku. Nüüd oli tarvis kõigepealt ahju kütta ja kohvi keeta. 
Telgi madala kupli all leviv soojus ja kuum kange kohv häälestasid väsinud ja kurnatud 
mehed kiiresti lõbusale meeleolule. Juba heitis Mihhaljov nalja meie ennistise kelgu 
vedamise üle. Teda katkestas Korjakin: «Kaim, see kõik on tühiasi. Vaat kus me alles 
RGA* ajal Novaja Zemljal täbarasse olukorda sattusime. Seda ei unusta surmatunnini.» 
— <Jutusta, Volodjake, oma lugu, kuni ma lõunat teen,» palus Troitski. 

Korjakin võttis kiirustamata uue paki oma lemmiksigarette «Laika» ja viskas hooletult 
kastile. Siis läitis ta sigareti, tõmbas paar sügavat mahvi ja alustas oma pikka lugu: 
«Juhtus see 1957. aasta novembris kohe pärast pühi. Tollal elasin üksi väikeses tahutud 
palkidest majas — ekspeditsioonis hüüti seda Anahoreediks** — Šokolski liustikul. 
Halva ilma tõttu ei õnnestunud mul kuidagi geodeetilisi töid lõpetada, ja olin sunnitud 
niisama lulli lööma. Kümnendal päeval tulid minu juurest läbi kolm meie glatsioloogi, 
kes olid teel Novaja Zemlja liustiku-kilbilt Russkaja Gavani lahesuudmes asuvasse 
põhibaasi. 

Ja nagu kiuste läks ilm ilusaks: nähtavus suurenes, paistsid juba lähemad mäenõlvad, 
tumedal taevavõlvil lõid särama tähed, pea kohal vehklesid virmalised. Tuli seda looduse 
kingitud silmapilku otsekohe kasutada ja asusingi teele koos äsjasaabunud noore 
laborandi Seva Engelhardiga. Võtsime kursi lähemale jääkosele, mis aasta hiljem ristiti 
1958. aasta juulis Anahoreedi lähedal traagiliselt hukkunud Oleg Jablonovski nimeliseks. 

Punktist punkti joostes sai üks meist kõvasti higistada, ggmal ajal kui teine värises 
teodoliidi taga külmast. Liustikul 

RGA — Rahvusvaheline Geofüüsika Aasta. Tõlk. 

Anahoreet (kr. k.) — erak, üksiklane. J. S. 

seisvaid tähiseid on pimedas väga raske märgata ja mõnikord tuli kasutada taskulampi. 
Umbes poolteise tunni pärast algas nagu kiuste pinnatuisk — ja õnnetus ei hüüa tulles — 
põles läbi ka taskulambi pirn. Tuul aga tugevnes ja läks üle tormiks, Algas kurikuulus 
Novaja Zemlja orkaan (bora), külm ja jäine tuul, mis kiiruselt ei jää maha lennukist AN- 
2. Enam ei näinud me oma jälgi ega olnud seepärast suutelised päästvasse onni tagasi 
pöörduma. 

Siit algasidki meie vintsutused. Komberdasime umbes kaks tundi onni otsides ringi. 
Lõpuks taipasime, et Anahoreedi edasine otsimine on mõttetu ja ohtlik ning otsustasime 


mööda liustikku mere äärde laskuda. Kuigi eesseisev tee oli pikk ja ränk, ei olnud meil 
muud võimalust. 

Vahetevahel vilksatasid läbi lumeloori tähed. Teate ju omast käest, kui raske on 
siinkandis Põhjatähe järgi samme seada, kuna ta on peaaegu seniidis. Õnneks aga 
vilksatasid mõnikord ka teised tähed. Püüdsimegi siis nende järgi orienteeruda. Kont- 
rollisime oma kurssi kella järgi; kohta tundsime ju pimedast peast, arutlesime, kui suund 
õige on, peaksime jõudma poole tunni pärast Kahtluste Barjäärile*. 

Vahetevahel tihenesid madalad pilved, varjates meie ainsad teenäitajad — tähed — 
selles lumepimeduses. Siis hakkas üpris kõhe. Hiigelsuurte lõhedega liigestatud Kahtluste 
Barjääri tajusime ainult suurenenud kallaku ja jääkose all olevate lumehangede järgi. 
Tänaseni on arusaamatu, kuidas meil õnnestus neist üliohtlikest lõhedest mööduda. 
Arvatavasti sammusime otse üle lõhede, mis olid kaetud «lumesildadega». 

ümberringi keerles mäest allakihutava laviinina koletislikult möirgav, ulguv ja vilistav 
lumemass. Tuul kõrvetas palgeid, laupa, nina ja kaela, pimestas silmi. Kulmud, ripsmed 
ja ninasõõrmed kattusid jääkirmega. Väikseimgi näogrimass kutsus esile 
väljakannatamatu valu. Tundus, et nägu ei kõrveta mitte lumi, vaid hõõguv treilaast. 
Hingamine muutus raskeks. Eriti tugevad tuuleiilid paiskasid meid pikali. 

Kaotanud palju jõudu võitluses stiihiaga, olime väsinud ja peas tuikas vaid üks mõte: 
mitte lõplikult eksida. 

* Lõhedest killustatud jääkosk Sokolski liustikul. Tõlk, 

Kui me ületasime liustiku, kerkis vasakult ootamatult moreeni ähmane siluett. Süda 
hakkas rõõmsamalt põksuma, ent rõõmuhõige tardus huulile — olime pidanud moreeniks 
paljanduvaid aluspõhja kivimeid. Seljakul komistasin vastu kividest tähist, tundus, et 
selle olin ladunud kunagi mina ise, kuigi tavaliselt asetan kivid teisiti. 

Läksime edasi. Tõusud ja langused, langused ja tõusud. Mitmeid kordi kukkusime 
tuulest siledaks ja libedaks poleeritud teravaharjalistel Iumevallidel. Mõneks hetkeks 
vilksatas taevapunane hajutatud virmaliste helk. Väsinud silmad hakkasid isa tähe nõrka 
helki pidama Russkaja Gavani polaarjaama akendeks Siis paistsid idast kaks ähmast 
tulukest, mis meenutasid läbi avatud muldonni ukse küütlevat valgushelki. Need olid juba 
hallutsinatsioonid. Tunda andis pikaajaline närvipinge. Olime jõuetuse viimasel piiril, 
kuid alateadvus ütles: et ellu jääda, tuleb võidelda, tuleb liikuda kas või roomates, aga 
ikka edasi ja edasi. Oli tahtmine istuda ja puhata, kuid teadsime, et siis me enam ei tõuse. 

Püüdes orienteeruda vaevalt paistvate tähtede järgi, teineteist toetades, lohistasime end 
üle mingisuguste kiviste nõlvade põhja suunas — oletatava mere poole. Seal olnuks juba 
kerge määrata oma asukohta. 

Äkki leidsime end järsaku servalt. Alt paistsid kergelt lumega kaetud teravaharjalised 
kaljunukid. Taamal laius tasandik, mis laskus lahe suunas. Vasakul tundsin ära 
Jermolajevi mägede silueti. Hetke pärast lõid kutsuvalt helkima eemalasuva polaarjaama 
aknad. Olime jõudnud Vesjolõi* mäe harjale, kuid rõõmustavat oli meie olukorras vähe 
—ees seisis pöörane laskumine. 

Algas viimane katsumus: kukerpallitasime mööda järske, jäätunud lumehangi, 
komistasime pimedas vastu teravaid kivisid, mis rebisid meie riideid nagu okastraat. 
Senini ei suuda mõista, kuidas sel Suvorovi Alpide ületamisega sarnaneval retkel meie 
väliteodoliit veel terveks jäi. 


AILI, mägede jalamil oli tuul palju vaiksem. Nende tippude kohal, kust me äsja olime 
laskunud, kõrgus suurepärane lume-fontään. 

Jaamani jäi ainult neli kilomeetrit. Naljakas, kuid need tundusid olevat kõige raskemad. 
Viimase tahtepingutusega sun-disime end samm-sammult edasi liikuma ja lähenesime 
pikkamööda palavalt ihaldatud eesmärgile. 

Varahommikul, kui ekspeditsiooni liikmed veel magasid, jõudsime Sevaga laagrisse. 

Vaat, poisid, milline lugu juhtus minuga kaheksa aastat tagasi,» lõpetas Volodja 
Korjakin oma jutustuse ja sirutas käe järjekordse «Laika» järele. 

«Noh, siin Teravmägedel on kliima veidi pehmem ja elu natuke kergem,» tähendas 
Markin. «Pehmem või mitte, kergem 

* Vesjolõi (vene k.) — lõbus. Tõlk. 

või raskem, aga riste leiab siitki,» pidasin vajalikuks tähendada. «Arktika on ja jääb 
kõikjal karmiks.» 

Mind toetas kaalutlev Troitski: «See on tõsi. Swani vanasõnagi ütleb «Ära roni sinna, 
kuhu pea ei mahu». Seda tasub ka meil meeles pidada.» 

Pärast seda sai Korjakinist meie ekspeditsiooni elav baromeeter. Tarvitses tal ainult 
marsruudile minna, kui keegi meist ütles: «Noh, nüüd on oodata koerailma — meie Dick- 
tormimees tatsas liustikule.» 

Järgmisel päeval ilm Lomonossovi platool paranes ja meie kaaslased jätsid baaslaagriga 
hüvasti, et poolelijäänud teekonda jätkata. Nüüd jäime Slava Markiniga laagrisse 
kahekesi. 

Varsti vallutas platoo läbipaistmatu udu. Seejärel algas tugev lumesadu, mis lõi 
eeldused järjekordseks tuisuks. Puudus üksnes tuul, kuid õige pea tõusis seegi. 

Nagu ikka, algas kõik sahisevast pinnatuisust. Möödus veidi aega ja juba kihutas 
pinnalt üleskeerutatud lumi Isfjordi suunas. Kui tuule kiirus ületas 30 meetrit sekundis, 
mattus kõik mässava lumeookeani ulgumisse ja algas meie statsionaari vastupidavuse 
kontroll. Lahtirebitud antenn mattus mõne minutiga lumevalli alla. Telk pidas aga kõigile 
nendele ränkadele katsumustele vastu. Tõsi küll, mitmelgi korral tundus, et AKT hülgab 
oma elanikud ja paneb putku. Tuul paisutas ja kergitas õhukesi seinu, puust 
karkassikaared, millele kinnitus telgiriic, rägisesid ja oigasid. Ahju plekk-korsten püüdis 
end lahti rebida, kuid pani tugevad kinnitustrossid ainult laksuma. 

Tuul piitsutas presenti miljardite, orkaani kiirusel kihutavate lumekübemetega. 
Pisikesed lumehelbed tungisid läbi silmale nähtamatute augukeste telki. Väikese, riidega 
kaetud ukse alla hakkasid kuhjuma suhkrupeataolised lumehangekesed. Ainsaks ja kõige 
kindlamaks kaitsevahendiks oli ukse «vooder-damine» lumega. 

Tuisk andis meile lisatööd — tuli puhastada väljapääs ja kaevata välja lume alla 
mattunud telgid. AKT rippuvalt kuppel-laelt tuli mitu korda päevas eemaldada kivistunud 
lumelasund mis võis purustada õhukese telgiriide. 

Kui olukord jällegi normaalseks sai, asusime taas oma põhitegevuse juurde — üks 
teostas vaatlusi, teine oli kokx ja kütja. Oli ju pidevalt märgade riiete kuivatamiseks 
tarvis palju soojust. 

Õnneks on loodus väga mitmekesine ja nii vaheldus suve talveks pööranud lumetuisk 
imeilusate ilmadega. Tuul vaibus ja äsja telkide ümber keerelnud lumi tardus pikkades 
hange des. Tumedad, lumest kohevaks paisunud pilved taandusid 

horisondilt ja me nautisime selget sinitaevast, mis telgi varjus lubas isegi veidi 
päevitada. Selline järsk kontrast kutsub inimeses esile erilise tundeerksuse: õhk muutus 
imeliselt puhtaks ja läbipaistvaks, nii et isegi väga kauged, silmale tavaliselt 
vaevunähtavad mäetipud joonistusid nüüd teravalt taevavõlvile. 

Teravmägedel on juuli kõige soojem kuu. Kuid ka sellel kõige meeldivamal ja 
pehmemal aastaajal oli keskmine temperatuur meie jaamas allapoole nulli. Juuli jäi veel 
meelde kui udune kuu — 23 päeva ümbritses meid tihe läbipaistmatu kate. Mõnikord 
vähenes nähtavus miinimumini ja siis ei eraldanud ma isegi vaatlusplatsilt mõnekümne 
meetri kaugusel asuvat telki. Kui aga lisandus veel tuisk, võis AKT-st mõne meetri 
kauguselt teda märkamata mööduda. Et vältida võimalikke õnnetusi, ümbritsesime me 
oma laagri tähiste külge seotud nööridega. Halva ilma korral on glatsioloogile väikseimgi 
kepike liustikul kindlaks majakaks. 

Juuli keskel teatas meile Pyramida radist Niina Tšekajeva, et Billefjordi kaldal on 
temperatuur +15 °C. Meil üleval oli kümne kraadi võrra külmem, kuid ka see oli meie 
jaoks tõeline suvetemperatuur. 

Kõige «palavamal» päeval võttis Markin suusad, pani seljakotti vajalikud mõõteriistad, 
väikese toiduvaru ning läks glatsioloogilisele marsruudile Eho nunataki suunas platoo 
läänenõlval. 

Järgmisel korral suundus Slava ida poole — Negri liustikule. Nendel marsruutidel 
määras mu paarimees õhutemperatuuri ja -niiskuse hulka eri kõrgustel. Sellised 
mõõtmised olid väga vajalikud ja koos statsionaaris saadud andmetega võimaldasid anda 
platoo glatsioklimatoloogilise üldhinnangu. 

Juba oli möödunud terve kuu ajast, mil saatsime teele Troitski rühma. Selle aja jooksul 
oli lumikate kõvasti «kõhnunud» ja paljud lõhed, mis me tollal halba aimamata ületasime, 
ohd nuud avanud oma ähvardavad suud. 


OPERATSIOON «SÜGAV KAEVIS» 


Iga päev oli mul sideseanss Pyramida kaevanduse raadiojaamaga. Vähegi normaalse 
kuuldavuse saamiseks tuli saatjaga tublisti jännata — vahetada pidevalt lainepikkust ja 
häälestuse reguleerimiseks lõpmatuseni korrata: «Üks, kaks, kolm. . . üheksa, kümme, 
üheksa . .. üks.» «Leedripuu! Leedripuu! Leedripuu! Siin leedripuu-üks! Kuidas mind 
kuulete? Annan häälestuseks: üks, kaks, kolm .. . Leedripuu! Lähen vastuvõtule,» 
kordasin kähisema hakanud häälega kümneid kordi. 

Markin vaatas mind kaastundlikult ja arvas: «Küllap sind on varsti ilma võimendusetagi 
kaevanduses kuulda!» 

Kolmandal või neljandal päeval halvenes raadiolevi veelgi ja meie sideseanss katkes. 
Siis häälestas Pyramida operaator meie jaamale võimsama seadme ja tegi ettepaneku 
minna üle morsetelegraafile. Mis parata, tuli lülituda telegraafi režiimile ja hakata 
toksima punkte ja kriipse. Peagi teatas Pyramida, et kuuleb mind rahuldavalt. 

Vaatan, et asi hakkab minema! Tähendab, veel on sarves püssirohtu! Andsin vajalikud 
teated edasi ja sain vastuse, et minust on aru saadud. Peale sideseanssi tundsin tükk aega 
meeldivat erutust. Pakkus rahuldust, et ma polnud veel unustanud morsetähestikku, mida 
olin õppinud rasketel sõja-aasta-tel. 


Pikka aega ei lasknud ilmastikutingimused alustada ühe programmis ette nähtud väga 
huvitava tööga — aastate jooksul Lomonossovi platoole kuhjunud lumekihi struktuuri 
kirjeldamise ja uurimisega. 

Glatsioloogiaga mittetegeleva inimese jaoks on mõiste «mullune lumi» mingisugune 
ebareaalne, absurdne ja tühi sõnakõlks, iga glatsioloog aga teab, et kui ei säiliks mullune 
lumi, poleks ka liustikke. Viimaste elutegevuseks on hädavajalik, et liustiku kõrgemail 
aladel, nn. toitetsoonis säiliks vähemalt osa eelmisel talvel sadanud lumest kogu järgneva 
suve. 

Kõige lihtsam ja enamkasutatavam viis liustiku ülemise kihi uurimiseks seisneb 
temasse spetsiaalse augu — kaevise rajamises. Selle kaevise seinal ongi võimalik uurida 
lume, firni ja jää kihtide ehitust. Kaevised annavad glatsioloogidele võtme loodusliku 
salakirja dešifreerimiseks, siit saadakse andmed möödunud aegade kliimatingimuste ja 
nende muutuste kohta. Uurides tähelepanelikult kihtide vaheldumist, võib teada saada, 
milline oli suvi palju aastaid tagasi, oli ta külm või soe, lühike või pikk. Et aga hinnata 
aasta jooksul langenud sademete koguhulka 

on tarvis määrata eelmise suve horisont. See piir ongi sesoonse lumepaksuse hindamise 
aluseks. Kuigi kaevises on suve ja talve piirkihte küllaltki keerukas eraldada, saab koge- 
nud glatsioloog sellega ometi hakkama. 

Meil oli juba teada 1964/65. aasta talvel Lomonossovi platoole langenud sademete hulk 
ja setete tihedus. Aga mis toimus enne seda — kaks, kolm, viis aastat tagasi? Et selles 
selgust saada, tuli hakata ajutiselt «mutiks» ja tungida võimalikult sügavale liustiku 
SISEMUSSE. 

Jõudis kätte suve viimane kuu. Augusti esimesel päeval algas platool talv: isegi selle 
ala kohta oli see ebatavaliselt vara. Terve nädal olime läbipaistmatu udu, tormi ja 
lumesaju võimuses. Termomeetri elavhõbedasammas püsis pidevalt allpool nulli. Kõik 
püstitatud tähised kadusid värskelt sadanud lumme. 

Üleliidulise raadio päevauudistes teatati pealinnas valitsevast kuumast, 
päikesepaistelisest, sademeteta ilmast. Püüdsin endale ette kujutada praegust Moskvat, 
tema metroojaamu ja turge, kus käib vilgas kaubitsemine värskete juurviljade ja lilledega. 
See oli aga küllaltki raske, sest platool võimutses tõeline talv. Augustikuu ja lumetorm, 
pealegi selline möll, et telgid olid üleni lume alla maetud! 

Lõpuks murdis kauaoodatud päike läbi tiheda, paljukihilise pilvelae. Telkide katustelt 
nirisesid lõbusalt sulamisveed ning peagi kerkisid presentriide kohale aurupilved. Ka 
lume-mõõtmiseks püstitatud latid hakkasid «pikenema», sest värskelt-sadanud lumevaip 
tihenes silmanähtavalt. 

Igapäevastest sideseanssidest saime teada Troitski, Korja-kini ja Mihhaljovi paljudest 
ebaõnnestunud katsetest tungida üle liustiku meie juurde platoole. Vastavalt varem 
koostatud plaanile oleksime juba ammu pidanud üheskoos asuma sügava kaevise 
rajamisele. 1965. aasta tööplaanis oli see üks kaalukamaid ettevõtmisi. Kuna aga 
Nordenskiöldi liustikul valitses läbipaistmatu udu ning toiduvarud olid lõpukorral, tuli 
meie kaaslastel loobuda asjatust jõu- ja ajakulust ning pöörduda tagasi Pyramidasse. Ent 
meie ei võinud enam oodata ega niigi harvu tuulevaikseid päevi kasutamata jätta. 
Otsustasime abi jõude ootamata asuda kahekesi töö kallale, nimetades selle operat- 
siooniks «Sügav kaevis». Nüüdsest peale oli Lomonossovi baas-aagris kõige 


populaarsemaks «seadmeks» harilik labidas, ehk täpsemalt, mitmed tema erimid: kühvel, 
tääk-, sapööri- ja hiiglaslik kaevurilabidas, mida kaevurid kutsuvad naljatades «stah- 
haanovlikuks labidaks». 

Esimesed kaks meetrit läksid mul libedasti, aga siis muutus 

asi keerulisemaks, sest väljavisatud lumi püüdis visalt oma vanale kohale tagasi 
pääseda. Otsustasime kaevise kohale paigutada vintsi koos blokiga. Trossi otsa 
kinnitasime Volodja Potapenko poolt kahesajaliitrisest bensiinivaadist meisterdatud nõu. 
Käsklus «Viira!», ja lund täis vaat hakkas pinnale tõusma, «Viira», «maina», «maina», 
«viira» — nii ühetooniliselt kõlas meie töörütmi refrään. 

Markin keeras ja keeras vintsi käepidet ja eelmise aasta lund pilgeni täis vaat tõusis 
aeglaselt ülespoole. Iga kahe tunni järel katkestas Vjatšeslav töö ja läks meteoväljakule 
järjekordseid vaatlusi tegema. Sel ajal uurisin ja kirjeldasin mina jääkoorikuid ja 
firnikihte kaevise seinas ning määrasin iga kihi tiheduse. Oleks tahtnud kiiremini 
sügavamale tungida ja teada saada, milline oli eelmiste aastate sademete hulk. Kas liustik 
«tüsenes» või «kõhnus»? Sellest sõltub kogu liustiku edasine elukäik. 

Pikka aega firnisüvendis tegevuseta olla on raske — külm hakkab ligi kippuma. 
Tahtmatult meenus Kaj, kelle Lumekuninganna tõi Teravmägedele, võib-olla just siia 
platoole nagu arvas «Sestroretski» kapten Meštšerjakov. Kui uskuda kuulsat 
muinasjutuvestjat Hans Anderseni, siis tundis ka Kaj mõningate glatsioloogia küsimuste 
vastu huvi — askeldas ju temagi teravanurgeliste jäätükkidega. Kuid nõiutud poisil oli 
tunduvalt lihtsam; ei tundnud ta ju külma ja pealegi oli tema süda muutunud jäätükiks. 

Neljakandilise avause kohale ilmus paarilise pea. «Kuidas läheb, vana? Ära veel ei 
külmunud?» karjus ta kogu jõust, «Asi edeneb — lähenen tema käskijanna paleele. 
Järgmisel korral lase alla ka kasukas ja sigaretid,» vastasin, ja tahtsin siis teada, kas varsti 
võib oodata lõunasööki. 

«Tunnikese pärast tirin su päevavalgele, siis ka sööme,» kuulsin Slavat vastavat. 

Meie vintsil oli üks pisike viga, pidur ei töötanud: Seisin oma «külmkapi» põhjas, 
toetasin selja vastu seina ja jälgisin kuidas taeva taustal vurrina keereldes ja ühtepuhku 
vastu seina põrgates kerkis ülespoole 100-kilogrammine vaat ning tahtmatult puges pähe 
mõte: «Aga kui kukub?» Kui koorem üles jõudis, viskus Markin otsekui elukutseline 
väravavaht «lumepallile», haaras vaadist ning tiris ta kaevisest kiiresti eemale, kuhu ta 
selle mõne meetri kaugusele tühjendas. Seni oli kõik läinud ilma eriliste viperusteta. Hea, 
et läheduses polnud ranget ohutustehnika inseneri, muidu see lugu ilma pahandusteta 
poleks lõppenud. 

Esimese kümnetunnise tööpäeva lõpuks oli kaevisel juba 

üksjagu sügavust. Veritsevad rakud, valu seljas ja kätes ning hundiisu rääkisid 
ühemõtteliselt vajadusest süüa ja puhata. Panin endale ümber laia tuletõrjujavöö ja 
kinnitasin karabiini abil trossi selle külge. Hüüdsin «Viira!» ja hakkasin aeglaselt 
ülespoole" kerkima. Silme eest möödusid rohked lume ja firni kihid mis jutustasid 
erinevatest ilmastikuoludest, küll tuulest ia tormist, vaikusest ja lumesajust, tugevast 
pakasest ja sulast — siin oli ülemise liustikulasundi elav ajalugu. Ootamatult jäi «lift» 
seisma — Slava otsustas hinge tõmmata. Peagi kuulsin pea kohal taas vintsitrossi kriginat 
ja olingi «ülemisel korrusel». Väljusin liustiku pinnale. Telgi korstnast tõusis taeva poole 
hubane suitsuvine. Kuni mina lumekihte uurisin, oli Markin kütnud ahju ja valmistanud 


lõuna. Telgis valitses troopiline kuumus. Tuli isegi avada uks. Sõime ja puhkasime, 
meenutasime lõbusaid lugusid eelmistest ekspeditsioonidest. Olime kahekesi lumeväljade 
üksinduses, ent igavus tunda ei andnud. Kuigi pehmelt öeldes on meie iseloomud 
ideaalsest kaugel, mõlemal on aastatega juurdunud omad harjumused, kombed ja 
iseärasused, moodustasime Markiniga siiski väikese ja sõbraliku kollektiivi. 

Väljapaistev ameerika kirjanik ja peen inimkarakterite tundja O'Henry kirjeldab kahe 
maailmast äralõigatud inimese kooselu järgmiselt: «Kui teil on soov tekitada inimestes 
tapahimu, siis sulgege nad kahekesi hütti, mille pindala on 18X20 jalga. Inimloomus ei 
suuda seda taluda . ..» Meie elasime just sellistes tingimustes, pealegi veel jääkõrbes, ent 
meie vahel ei tekkinud erilisi arusaamatusi ega vastastikust vaenu. Elasime rahus ja 
sõpruses. Juhtus teinekord, et läksime ägedakski, kuid seda ei põhjustanud isiklikud 
vastuolud ning vaidlused ei muutunud kunagi väiklasteks solvanguteks. 

Ahju kõrval ligunes juba teist nädalat tahke borš, mille olemasolust me varem polnud 
üldse teadlikud. Tänu meie lugupeetud Leonid Troitski hoolitsusele jätkunuks seda 
ilmselt mitmeks välihooajaks, sest «delikatessi» oli terve puud. «Troitski borši» — nii me 
teda nimetasimegi — maitseomadusi ei tahaks enam meenutadagi, nii tuim oli see 
jääkõva, vaevu kirvega tükeldatav supp. 

Enamik meie toiduvarudest koosnes kõikvõimalikest konservidest ja tangainetest. Kuna 
me polnud kindlad, et saame hakkama leiva küpsetamisega, võtsime kaasa soliidse 
kuivikute varu ja kaks kasti Pyramidas küpsetatud värsket leiba. Kui leib külmutada ja 
hiljem üles sulatada, muutub ta jälle värskeks ja maitsvaks. 

Öeldakse, et maitse üle ei vaielda. Meie maitsed Markiniga 

osutusid aga hämmastavalt sarnasteks, ja seda eriti manna-pudru osas. Peab ütlema, et 
polaarlaste hulgas tuleb sellist üksmeelset maitset harva ette. Olime päris õnnetud, kui 
lõppes selle Põhjas küllaltki ebapopulaarse toidu varu. Loomulikult tundsime puudust 
kartulitest, mille eelmise aasta tagavara Pyra-midas oli lõppenud, värske ei olnud aga veel 
kohale jõudnud. 

Kolmandat päeva valitses vaikus: puudus vastik tuule ulgumine ja purgaa ei keerutanud 
lund. Jaama kohal rippuvatest tinakarva pilvetompudest langesid aeglaselt õhkõrnad 
lumehelbed. Enne magama minekut katsime kaevise ava vineeri ja presendiga, et 
pinnatuisk meile liigset tööd ei põhjustaks. 

Mida sügavamale, seda sagedamini tuli ette jää vahekihte, üha tihedamaks muutus 
aastaid surve all olnud firn. Tuli käiku lasta kalurite poolt äraproovitud vahend — tuur. 
Kuid kaevis ei ole auk järvejääs! Tuli appi võtta vanamoodne, ent efektne kirka. 
Jääkristallide killud kriimustasid nägu, pugesid krae vahele, täitsid laiad saapasääred. 
Ebameeldiv! Ka paarimehe töö muutus üha raskemaks, sest täidetud vaadi kaal suurenes 
pidevalt. 

Kaheksa meetri sügavuselt oli Slaval mind juba raske kuulda ning ülesvinnamise ja 
allalaskmise käsklusi andsin edasi jalg-pallikohtuniku läbilõikava vile abil. 

Ette rutates ütlen, et hiljem meie kaaslased süvendasid kaevist 15 meetri sügavuseni! 
Kaevise põhja puuriti veel kümne meetri sügavune auk, milles mõõdeti liustiku 
temperatuur. Seega võimaldas operatsioon «Sügav kaevis» fikseerida 25 meetri sügavusel 
valitsevat olukorda, ühtlasi oli ta kogu arhipelaagi jaoks rekordiliseks sügavuseks. 
Kokkuvõttes õnnestus meil sooritada glatsioloogiline ekskursioon läbi 8 talve ja suve 


ning näha lund, mis oli selles hiiglasuures looduslikus külmkapis lebanud umbes 3000 
päeva. 

Tegime kindlaks, et viimastel aastatel oli talvine sademete-hulk platool vähenenud ning 
ka sulamine aeglustunud.' Nende andmete alusel fikseeris Vladimir Mihhaljov siin 
niinimetatud külma firni tsooni. Seni ei olnud arhipelaagil sellist toiterežiimi veel 
täheldatud. Mida tähendab külma firni tsoon? Sulamisvete toimel muutub talvine lumi 
suvel firniks, mis hiljem külmub ning uute firnikihtide raskuse all jääks muutub. 

Oli möödunud juba kaks kuud meie saabumisest platoole. Glatsioklimaatilised 
vaatlused hakkasid lõppema. Tuli mõelda statsionaarse vaatlusjaama sulgemisele ja 
evakueerimisele. 

Augusti algul sain Barentsburgist Troitski telegrammi: «Valmistage ette 
maandumisplatsid kahele kopterile punkt alates kella 12 andke Pyramidasse iga tunni 
järel ilmateade.» 

Kuna olime oodanud sellist teadet juba kuu algusest saadik olid ettevalmistused 
kopterite ootamatuks saabumiseks tehtud. Kõik mis vähegi liigne, oli juba pakitud, kinni 
seotud ja valmis pandud. Kohe pärast radiogrammi asusime lammutama telklinnakest. 
Kõige suurem ettevõtmine oli AKT demonteerimine. Esmalt tuli lahti harutada 
presentkate, siis flanellriidest soojendusümbris, seejärel lahti kruttida mitu tosinat mutrit 
ja polti, mis hoiavad koos karkassi. Kui meie mugavast eluasemest oli lumeväljale jäänud 
vaid armetuna näiv alusraam, pomises Markin: «On alles lugu, kui kopterid ei tulegi!» 

Kaasaskantav raadiojaam lebas kastil lageda taeva all. Iga tunni järel andsin eetrisse 
ilmateate ja pärisin, millal on oodata koptereid. Pyramida vastus oli standardne: «Oodake, 
varsti saabuvad.» 

Keskpäeval juhtus see, mida olime kõige rohkem kartnud: ilm hakkas silmanähtavalt 
halvenema. Negri liustikult laskus aeglaselt platoole sinkjashall udukate. Veel veidi, ja ta 
kattis kogu platoo. Tinahallidest pilvedest langes viltuse seinana läbipaistmatu 
lumelobjakas. Veel ei olnud ta meid oma embusse haaranud, veel oli kopterite 
saabumissuunas nähtavus hea. 

Kell neli hakkas vastuvõtja järjekordselt «piiksuma». Radisti «käekirja» järgi 
otsustasin, et tuleb erakorraline teadaanne. Punktidest ja kriipsudest said tähed, tähtedest 
sõnad ja paberile ilmus tekst: «Ekipaažid saabusid ja lõunatavad. Tunni aja pärast 
saabuvad teie juurde. Peatse nägemiseni Pyramidas. Lõpetan teiega seansid.» 

Ei möödunud tundigi, kui kuulsime nõrka mürinat. Tasapisi see lähenes ja tugevnes. 
Siis aga hakkas mürin vaibuma ja lõpuks kadus. Kas tõesti otsustasid piloodid, nähes 
platool valitsevaid viletsaid ilmaolusid, Pyramidasse tagasi pöörduda? Järgnes pooltund 
rusuvas ootusärevuses. Raadiojaama ei olnud mõtet sisse lülitada, kuna olime seansid 
lõpetanud. Jäi üle vaid oodata. Ja siis kandus meieni jällegi tuttav ja sel hetkel kõrvadele 
nii meeldiv heli. Kuna see üha valjenes, oli selge, et kauaoodatud kopterid nüüd ometi 
saabuvad. 

«Miskipärast pole neid näha,» uudistas Slava silmapiiri. Ka mina ei suutnud läänes 
eraldada punaseid koptereid, kuigi mootorimürin üha tugevnes. 

«Vaat, kus nad on! Päris siinsamas!» hüüdis äkki Slava kaega Eho nunataki suunas 
osutades. Nüüd nägin minagi, et otse meie poole lendas erepunane masin. Siit paistis, et 
ta puudutab ratastega otse liustiku pinda. Suurest rõõmust hakkasime signaalrakette üles 
laskma. 

Kabiini uks avanes ja kopterist hüppas välja Volodja Korjakin, ikka oma armastatuimas 
omatehtud porihallis anorakis10. Embasime teineteist tugevasti. «Võta oma 
kolmkümmend kirja! Loe ja rõõmusta, et sind Suurel Maal meeles peetakse,» kisendas 
Volodja. 

Korjakini järel ilmusid nähtavale Troitski ja Mihhaljov. Piloodikabiinist ronis aeglaselt 
liustikule punapõskne muhelev komandör: «Noh, vaat tulingi teile järele. Kuidas käbarad 
käivad? Kas meie mööbel läks asja ette?» päris Vassili Fursov. 

«Kõik on korras. Teie kingitus kulus marjaks ära. Ainult koledasti igatsesime sauna 
pääseda! Juba kaks kuud pesemata.» 

«Selle asja ajame kohe joonde. Varsti saate sellise leili, millest paremat pole 
«Sandunovskiski»»11. 

Küsisin komanäörilt, miks ta nii imelikku marsruuti mööda platoole tuli. «Hah, hah, 
haa,» naeris komandör. «Teie poisid palusid mul nunatakkide juures maanduda ja 
korjasid sealt üles oma saanid ja varem mahajäetud koli. Muide, Troitski oleks peaaegu 
ühte korralikku lõhesse lennanud.» 

«Uf, uf, ui,» muheles Leonid häbelikult. «Parem rääkige, kuidas teil õnnestus end 
sellele kitsale lõhedevahelisele ribale mahutada; oli ju kuristik rataste vahel ja sabagi 
rippus lõhe kohal.» 

Vestluse katkestas teise kopteri ilmumine, mis maandus meie kõrvale vaatlusväljakule. 
Lendurid hüppasid masinast välja ja sammusid meie poole. Ees astus piloot, keda ma 
polnud seni veel näinud. Oma kaaslaste hulgast paistis ta silma peale pika kasvu veel ka 
liustiku jaoks liiga eksootilise riietuse poolest. Peas kandis ta uljalt kuklasse lükatud 
Aerofloti vormimütsi, värskelt triigitud kitsad püksisääred langesid keigarlikele 
teravaninalistele kingadele — lõiv tolleaegsele moele. Põlvini lumes kahlates ei olnud 
piloot kitsi sõimusõnadega liustiku aadressil. Tervitasin ja tutvustasin end. «Timohha,» 
vastas uustulnuk lühidalt ja surus tugevasti mu kätt. 

Välimuse järgi otsustades võis ta olla aastaid neljakümne ümber — karm, päevitanud 
nägu, meelekohtadel ja juustes kergelt halli. Karusnahkne jakk varjas endise sportlase 
veidi tüsenevat figuuri. Mind hämmastas esialgu tema omapärane esitlemisviis — 
Timohha. Kui ta ei esitle end perekonnanime järgi, siis võiks vähemalt öelda täieliku 
eesnimegi — Timofei, või midagi sarnast. Hiljem ma küsisin seda Fursovilt ja selgus, 

et see piloot asendab nüüd endist kopterite rühma komandöri Andrei Vasjukovi ja tema 
nimi ongi Vladimir Timohha. 

Nüüd oli hall pilv jõudnud juba meieni ja tekkis oht, et Lumekuninganna vangistab 
meid koos kahe kopteriga. Hakkasid langema esimesed lumeräitsakad, lähimad orientiirid 
jäid kusagile läbipaistmatu seina taha. Mõistes olukorra tõsidust ja lendurite arusaadavat 
närvilisust, laadisime kiiresti kogu oma «majapidamise» masinaisse. Käigult jutustasime 
kolleegidele oma elust-olust platool ja kuulasime nende põgusaid muljeid. 

Timohha oli ilmselt kõige rohkem närvis, oli see tal ju esimene tutvus liustikuga, ja 
lisaks sellele veel närune ilm. Talle tundus, et me evakueerimisega sihilikult venitame. 
Elas ta ju arhipelaagil esimest kuud ja ei olnud harjunud Teravmägede omapäraste 


10Anorak — peakattega karusnahkne jakk — ].S. 
11«Sandunovski» on Moskva populaarseim saun. Tõlk. 


ilmastikuoludega. Seepärast ta kandiski soojade saabaste ja karusnahkse mütsi asemel 
kingi ja vormimütsi. Aga siin ei ole siiski KLR, nagu ütles tema eelkäija. 

Kurja häälega andis Timohha käsu valmistuda äralennuks ja me jätsime kiirustades 
Troitski, Korjakini ja Mihhaljoviga hüvasti. Surusime neil käsi, soovisime edukat töö 
lõpetamist ja õnnelikku jõudmist Isfjordi kallastele. 

«Kui kõik läheb normaalselt, kohtume nädala-paari pärast. Meie pärast ärge muretsege, 
alt me ei vea!» kandus läbi mootorimürina meieni Volodja Korjakini hääl. 

Sellest hetkest katkes meil Troitski rühmaga igasugune side. Kuna neist keegi ei osanud 
saatejaamaga töötada, oli raadiojaama laagrisse jätmine mõttetu. Seega läksime me 
ettekavatsetud riskile, ilma milleta muide on igasugune ekspeditsioon mõeldamatu, olles 
teadlikud, et kuni kohtumiseni tuleb meil pidevalt muretseda oma kaaslaste käekäigu 
pärast. 

Kaks kuud tagasi lahkusime Billefjordi kaldalt, nüüd siis pöördusime uuesti tagasi, 
tagasi mere äärde, inimeste juurde, igapäevaste normaalsete askelduste juurde, millest 
olime juba võõrdunud. 

Nordenskiöldi pikk liustikukeel oli vahepeal endalt täielikult heitnud lumise vaiba ja 
paistis praegu hoopis teistsugusena: paljastusid varjatud lõhed, ähvardavalt kõrgusid 
järsud jääkoskede astangud, libisesid mööda uhtaugud, lumesood ja -järved, maruliselt 
voolasid ojad ja jõed, kandes tuhandeid tonne sulamis-vett küll liustiku ääre poole, küll 
jääs olevaisse kaevudesse. 

Vaadates õhust seda loendamatutest pragudest mustriliseks lõhestatud jääkaost, 
mõtlesin, et Troitski grupil tuleb varsti ületada see helesinine «põrgu», ja hoopiski mitte 
nii hõlpsasti nagu meil praegu. Olgu Fortuuna neile sel raskel jalgsiretkel heasoovlik! 

Isfjordi sinilint katkes ja meie all oli Pyramida. Kopterid lendasid üle asula ja pöördusid 
siis mäe taha peitunud orgu. Seal lõpetab oma edasirühkimise Bertille liustik 
(Bertillebreen), mida püramiidalased kutsuvad millegipärast Elsaks. Tema äärest lookleb 
asulani kahe kilomeetri pikkune laudadest kast, kuhu on peidetud soojusisolatsiooniga 
torud, mis viivad asulasse vee. 

Inimesed on osanud isegi Lumekuninganna oma teenistusse rakendada. Kuna läheduses 
ei olnud magevett, otsustati teda sellest jäähoidlast saada. Suvel on asi üsna lihtne — 
sulamis-vesi jookseb ise grotist reservuaaridesse. Kui aga veevool väheneb, hakatakse 
liustiku jäisesse sisemusse juhtima kuuma auru ja Lumekuninganna on sunnitud 
loovutama oma hinnalist aaret. Nii varustatakse Pyramidat eluks ja tööks vajaliku veega. 

Teinud ringi Bertille liustiku kohal, võtsid kopterid suuna staadionile, kus neid juba 
ootas kaevanduse juhtkond. Tunti huvi meie elu vastu liustikul ja teatati, et Barentsburgi 
pidime minema alles järgmisel päeval laevaga, kuna Vladimir Timohha kopter pidi viima 
Longyearbyeni norra delegatsiooni. See aga tähendas, et kopter tuli kiiresti tühjaks 
laadida. 

Hädast päästis meid väsimatu Fursov. Ta otsustas kogu glatsioloogide varanduse 
üksinda Barentsburgi toimetada. Peagi oli Timohha masinast väljalaaditud kraam topitud 
Fursovi masinasse, mis oli nii täis kiilutud, et seal ei olnud sõna otseses mõttes enam 
jalatäitki ruumi. 

«Fedorõtš!» pöördusin komandöri poole. «Kas te tõesti mõtlete selle kandami maast 
lahti rebida?» 


«Eks proovime, sõpru peab ju aitama! Osa bensiini kallame välja, katsume kuidagi 
Barentsburgi roomata,» komandöri sõnades polnud edvistamist, vaid vastutulelikkus ja 
enesekindlus. 

Väljalend oli määratud kella kümnele õhtul. Kasutasime vaba aega ja ruttasime sauna. 

Kõik oli veel harjumatu ja ebaharilik. Alles, alles olime vaat tolle karvase tumeda pilve 
sees, mis hiljem kattis suurema osa platoost. Mõne tunni eest elasime seal, varjatuna 
lumekõrbest üksnes õhukese riidega. Ja äkki selline muutus: kümned majad ja ehitised, 
sajad inimesed, edasi-tagasi ruttavad autod, laevad kai ääres ja reidil, uute filmide 
reklaamid, kärarikkad kõlarid. 

Läksin raadiojaama. Oleksin tahtnud isiklikult kohtuda inimestega, kes valmistasid 
meile meeldivaid hetki, andes edasi teateid ja telegramme kodustelt. Tänasin südamest 
radiste Niina 

Tšekajevat ja Kolja Kozienkot nende sõbraliku abi eest raadioside korraldamisel. 

Hilisõhtul tõusis Fursov õhku. Kopter oli viimase võimaluseni meie varandust täis 
topitud. Pea kohal möirgas mootor, keerlesid võimsad labad. Mina ja kinooperaator 
Gortšilin lebasime lae all otse illuminaatorite kohal. Läbi nende nägime kiiresti 
möödavilksatavaid maju, Mimesi oru kaldaid, mängukannidena paistvaid laevu, 
massiivseid mägesid, mis on Terav-mägedele andnud tema nime. Uhkelt tõusevad nad 
kõrgele fjordi kohale ja nende püstandaiana kõrguvad tornid meenutavad keskaegseid 
kindlusi. Oma illuminaatorist avanes mulle vaade Isfjordi vastaskaldale. Poolläbipaistvad 
pilved lõikavad ära mägede tipud, nende vägilaste jalamil lookleb õhukese ribana hallikas 
uduviirg. Siis mäeahelik taandus ja meie ees avanes Sassendaleni" suue. 

Ivan Gortšilin oli tujust ära ja tigetses. Ilmnes, et tema lend meie juurde jooksis tühja ja 
kavandatud ideed jäid realiseerimata, süüdi selles olin aga mina. Nimelt kaks kuud tagasi, 
kui meid viidi platoole, ütlesin, et hakkan habet kasvatama. Ent nädala möödudes 
tüdinesin ja hakkasin end regulaarselt rasee-rima. Ja äkki, päev enne laagri evakueerimist 
sain Gortšilinilt telegrammi, lühikese ja veidra: «Palun habet säilitada tiree vajalik 
võteteks.» Kui armastusväärne operaator täna mu siledat lõuga nägi, muutus ta tõsiseks ja 
tõmbus eemale. Hiljem selgus, et tema unistuseks oli filmida mind kaevisest suure 
habemega välja ronimas. 

Barentsburgi lähenedes hakkas udu vähehaaval hajuma, ainult kohati klammerdus ta 
veel visalt jäise fjordi kohal kõrguvate rippkaljude külge. Meie platoolviibimise ajal olid 
fjordi kivised kaldad lumest vabanenud, tundrates aga vilksatas siin-seal isegi rohelist. 
Mulle meenus Isfjordi esimesena linnulennult näinud Šveitsi lenduri Mittelholzeri ülev ja 
värvikas kirjeldus: «Igast suunast laskuvad kõrgete mäeharjade vahelt liustikuvood 
tumesinisesse merre. Põhjas kõrgub kuldkollase horisondi taustal teravate mäetippude 
labürint. Taevas pole Pilvekübetki. Lõunas laiub lumekõrb, selle kohal piiritusse 
kaugusse kaduv kiir gav päikesekuld.» 

Võin kinnitada, et Mittelholzeri lennust möödunud 40 aasta jooksul pole nende 
mäeahelike, lahtede ja liustike nõiduslik Uu kübetki vähenenud. Vaatan aina 
illuminaatorisse ja unustan täiesti, et meie all laiub meri ja et komandöri käsul on meil se 
jas ereoranžid «paanikatekitajad» — nii nimetatakse pääste- 

* dalen (norra k.) — org. Tõlk. 

veste, mis on ette nähtud vee kohal lendava kopteri meeskonnale ja pardal olevaile 
reisijaile. 

Poole tunni pärast ilmus illuminaatorisse Grönfjordi suue. Fursov tegi väikese ringi ja 
maandus «oma» väljakule. Kopteri juurde sõitis roomikauto, mis viis meid asulasse. 
Pärast meeldivat õhusõitu tundus maine teekond meile meeletu loksumisena — 5 
kilomeetri läbimiseks kulus 20 minutit! Sõitsime otsekui tankodroomil — järsud müksud 
ja löögid lubavad ette kujutada selle «maantee» järske kurve, peaaegu püstloodseid tõuse 
ja langusi. 

Lõpuks ometi jõudsime asulasse ja valju röögatusega peatus roomikauto leningradlaste 
geoloogilise ekspeditsiooni majakese ees. Müra peale ilmus trepile Šeršnev. Ka tema oli 
äsja naasnud järjekordselt marsruudilt. Kaugetel marsruutidel viibinud teavad, mida 
tähendab kohtumine tuttavaga, pealegi oli Anto-nõtši külalislahkus kõigile tuntud. 
Peremees kiirustas kohe lauda katma, tuues lagedale oma parima. 

Äkitselt kajas Grönfjord tuttavast vilest. Sadamale lähenes «Sestroretsk». «Täna jääb 
magamine ära,» hüüdsin Šeršnevile ja haaranud nagist soojad joped kiirustasime mööda 
puutreppe sadamasse. Vaatamata hilisele ajale hüppasid barentsburglased nagu käsu 
peale voodist — keegi ei taha jätta kasutamata võimalust kohata saabuvat laeva, 
sümboolset lapikest oma kaugest kodumaast. 

Tagasiteel sisenesime sööklasse. Märkamatult oli kätte jõudnud hommikusöögi aeg. 
Istusime laua taga, aga raske oli veel uskuda, et olin Barentsburgis, et enam pole vaja 
tahmasel ahju-kesel lõunat valmistada. Lauale toodi nõu leivakaljaga. Naudinguga 
rüüpasin seda ülipopulaarset märjukest. 

Õhtul läksin klubisse. Tubadest kostis lauluhääli, harjutati mitmesugustel 
instrumentidel: varsti pidi algama kunstilise isetegevuse ülevaatus. 

Klubihoone kõrval valmistati ette võrkpalliplatsi. Teisel pool teed võistlesid 
kurnimängijad ning kaitseseina vastu kõmavaid lööke saatis pealtvaatajate ergutuskisa. 

«Peatänaval» möiratas ja kadus majade taha tuletõrjujate roomikauto. Selle radiaatorile 
oli joonistatud Teravmägede «vapiloom» — jääkaru. On ju arhipelaag üks vähestest 
Arktika asustatud aladest, kus võib küllaltki tihti kohata seda polaar-loomade kuningat. 

Vaikuse katkestas vinguv sireen. Veidi aja pärast vappus asula kõmisevast plahvatusest 


** 1977 3" 1Mnü selle trassi ohKuS: Tälk. 


ee 
Peditsio< rSL TA TeravmäSede olatsioloogüise eks-mäe ja R Vaikmäe 
koosseisus olid ka eesti teadurjd R. Raja- 


ja maokast kaljupangast kerkis suitsukoonal. Esimesele kärgatusele järgnes teine, kolmas. 
Barentsburgi taga, 100 meetri kõrgusel merepinnast käis vilgas 

töö — siia rajati 15 tuhande kuupmeetrise mahuga raudbetoonist reservuaari ja 
veepuhastusseadmeid. Ehitati ka pumbajaama katlamaja, veetrassi ja muud vajalikku 
asula ja kaevanduse veega varustamiseks. 

Jõgi mis saab alguse Stemmevanni järvest, varustab Barentsburgi tehnilise ja 
joogiveega. Kahjuks asub aga järv teisel pool Grönfjordi ning vee vedamine on küllaltki 
tülikas, eriti talvel. Vett tuleb vedada praamidega. Kui fjord jäätub, siis rajatakse äässe 
trass, mida tuleb pidevalt jääst puhastada. See kõik on keeruline, tülikas ja kallis. Kuid 
möödub aeg ja Stemmevanni järvest fjordi kaldani, sealt edasi mööda fjordi põhja kuni 
asulani hakkab vesi voolama mööda torusid ning asula veevarustus saab tänapäevase 


lahenduse. Kuid esialgu hakatakse ehitatavasse reservuaari vett koguma Vesjolõi 
jõekesest, mis suviti vallatu kohinaga mööda mäekülgi otse reservuaari voolab. Suvisest 
veest peab jätkuma terveks aastaks. 

Sireen teatas häire lõpust. Möiratasid võimsad kallurautod, tõstukid, buldooserid, 
ekskavaatorid haarasid oma võimsate lõugadega peenestatud kivimassi. Kahe nädala 
pärast saabusid Pyramidast aurikul «Jakan» Troitski, Korjakin ja Mihhaljov. 
Lomonossovi platoolt laskudes fikseerisid nad lumetaseme näidud jäässe puuritud 
teraslattidelt ja mõõtsid liustiku liikumiskiiruse. 

Kunagise jaama kohale, hoolikalt kaetud sügava kaevise kõrvale kuhjati omapärane 
«mälestusmärk», millelt pürgis kõrgusse duralumiiniumist latt. Paremate aegade ootel 
olid sellesse püramiidi kuhjatud AKT kolmemeetrilistest laudadest põrand, meteojaam, 
raudvaadid, söögilaud ja muu varustus, mida ei tasunud ära vedada. 

Püramiidi sisse asetati alumiiniumvutlarisse suletud kiri vene-ja ingliskeelse tekstiga, 
kus oli märgitud, et 1965. aastal asus siin NSVL TA Teravmägede ekspeditsiooni 
glatsioklimaatiline uurimisbaas «Lomonossovi liustikuplatoo». 

Meeldiv on mõelda, et mõne aja pärast võib keegi arhipelaagi uurijaist sattuda lume alla 
mattunud uurimisjaama asukohta ja jätkata alustatud tööd. Ei ole võimatu, et keegi meie 
ekspeditsiooni praegustest liikmetest juhtub kunagi sellesse kohta ja kaevab kaevise 
1965. aastal moodustunud «kultuurkihini», et saada uusi andmeid liustiku kasvu kohta. ** 

ME ELAME SAMAL SAAREL 


Pärast mõnepäevast puhkust kavatsesime alustada uurimistöid Adventdaleni piirkonnas, 
Svalbardi administratiivkeskuse Longyearbyeni naabruses. Siin asub terve rida 
huvipakkuvaid mäeliustikke. 

Augusti lõpus informeeris NSVL Konsulaat süsselmannil2 meie kavatsetavatest 
töödest ja nende orienteeruvast kestusest. Samuti paluti luba tööde teostamisel kasutada 
Adventdalenis asuvaid norra hütte. 

Peagi saabus kuberneri nõusolek. Ta teatas, et me võime neis hüttides elada nii kaua kui 
tarvis. 

4. septembril asus Vassili Fursovi «ritsika» pardale kogu glatsioloogide ekspeditsioon 
ja kopter võttis kursi Adventfjor-dile. Veerand tunni pärast hakkaski paremalt paistma 
fjordi suue. Esimene maandumine oli 7 km kaugusel Longyearbyenist. Siin asus hütt, mis 
jäi baasiks Markinile, Mihhaljovile ja minule. Jätsime hüvasti Troitski ja Korjakiniga, 
kellel seisis ees veel paarikümne kilomeetri pikkune lend mööda Adventda-lenit. 

«Meie» maja uks oli lukus. Võti ei rippunud ka ukse kõrval, nagu siin tavaliselt 
kombeks on. Vaatasime uksekünnise alla, otsisime läbi kõik ukse lähedased seinapraod, 
pöörasime ümber kiviplaate — kuid mida pole, seda pole. Olukord oli halenaljakas: luba 
hütis elamiseks on, aga sisse ei pääse. 

Fursov oli juba teise rühma kohale viinud ja lendas Barents-burgi tagasi, meie aga 
jätkasime hüti ümber tiirutamist, teadmata mida ette võtta. Ilm oli septembri kohta 
imeilus: soe, tuuletu ja päikesepaisteline. Lõpuks tüdinesime sellest mõttetust 
tammumisest ja Volodja Mihhaljov otsustas: «Täna on laupäev ja vaevalt keegi siia tuleb. 


12Süsselmann (norra k.) — kuberner.]. S. 


Siin ootamine on mõttetu. Läki Longiri". Ehk kohtame teel kedagi, kes võiks meid 
õpetada seda ebasõbralikku hütti avama.» 

Kuna ettepanek oli mõistlik, seadsimegi sammud administratiivkeskuse poole. 

Seljakotid, kastid, kotid varustuse ja produktidega asetasime onni seina äärde ja 
hakkasime astuma mööda kruusa ja šlakiga kaetud siledat teed. Juba õhust olime näinud, 
et see tee ühendab asulat meie hüti lähedal paikneva Šahtiga. 

Varsti ilmus nähtavale pisike lennuväli. Maandumisrajast 

** Nõukogude kodanike kõnepruugis kasutatakse tavaliselt Longyearbyeni asemel Longir. Tõik 


veidi eemal lösutas kahemootoriline saksa lennuk. Kuidas see siia sattus? 1941. aastal, 
vahetult pärast kaevurite evakueerimist NSV Liitu ja Inglismaale, lõi hitlerlik 
sõjaväeluure Terav-mägedele rea meteoroloogilisi vaatlusjaamu. Väike rühm fašiste 
maandus ka Adventdalenis. Kuid juba järgmise aasta suvel jäeti see baas maha. Stardil 
purunenud lennuk on nüüd «mälestusmärk» sellest lühiajalisest okupatsioonist. 

Teest veidi eemal seisis üksik angaar ja selle kõrval väike sportlennuk. Hiljem saime 
teada, et see arhipelaagi ainuke lennuk kuulub «Suure Norra Söekompanii» peainsenerile 
Alfred Tiefendahlile, kes on kirglik lennuspordi harrastaja. Ta moodustas 
Longyearbyenis isegi omalaadse lennuspordisõprade klubi ja õpetas kohalikele 
entusiastidele lennukunsti. Ka tema nooruke abikaasa Renata, kes oli kohalikus koolis 
õpetaja, ei jäänud mehest maha. Peaaegu iga ilma poolest sobivat pühapäeva kasutas 
perekond õhusõiduks. Kuna lennuk oli kaheistmeline, tuli nelja-aastasel Svenil leppida 
istekohaga pagasiruumis. 

«Vaadake, seal järve taga teekäänakul seisavad veoautod. Lisame sammu, muidu 
sõidavad enne ära,» katkestas meie mõtiskluse Markin. Seni olime kõndinud võrdlemisi 
aeglaselt. Võib-olla võttis meid ka veidi kõhedaks asjaolu, et me olime kõik esimest 
korda välismaal ja nüüd seisis ees kohtumine täiesti võõraste inimestega. Pealegi tundus 
kubemerilt võtme palumine ebadelikaatsena, kuigi telegrammis oli kirjutatud: «Tere 
tulemast Longyearbyeni!» 

«Poisid, ärge laske pead longu!» hüüdis Mihhaljov lõbusalt, «Elu on selline ja midagi 
pole parata! Ega me ei saa ju tagasi minna. Lõppude lõpuks ongi tore end Norra 
võimudele esitleda — tuleme ju rahusoovidega!» 

Oligi teekäänak. Veidi eemal seisid kaks suurt kallurautot. Lähenesime ja tervitasime 
juhte inglise keeles. Ei mingit reaktsiooni! Ilmselt ei saadud meist aru. Läksime üle saksa 
keelele. Sama lugu! Siis küsisime igaks juhuks prantsuse keeles: «Parlez-vouz francais?» 
kuigi sellega meie prantsuse keele oskus piirduski. Norralane laiutas käsi, püüdis midagi 
seletada, näidata, aga mida, sellest aru ei saanud. 

Kostitasime tundmatut moskva sigarettidega, kinkisime margi. Seisime, suitsetasime, 
naeratasime üksteisele, kuid ves-elda ei saanud. Tobe lugu! Siis võttis keegi meist kätte ja 
hak-ias rääkima vene keeles: «Kuule sõber! Meie — Moskva! Venemaa. Ekspeditsioon!» 
Nüüd autojuhi nägu elavnes ja ta hakkas kiiresti norra keeles rääkima, korrates tihti sõnu 
«russisk», losKva». Ohoo, mõtlen, tähendab lõpuks sai ometi aru, kes me oleme. Kui veel 
saaks võtme asjus selgust! 

Juht hõikas midagi oma kolleegile teises masinas. Viimasega saime inglise keele 
vahendusel kiiresti kaubale ja varsti kihutasime masinail Longyearbyeni. 


Auto jäi pika sadamasilla juures seisma. Juht väljus, rääkis midagi läheduses töötavate 
meestega ja pöördus siis tagasi vanaldase, kuid kõbusa hallihabemelise mehega, kelle 
kortsuline nägu oli põhjamaiselt päevitunud. Selline päevitus ei tule ainuüksi päikesest, 
siin on vaja ka läbilõikavat jäist tuult ja pakast. «See taat aitab teid,» ütles juht ja lahkus. 

Meie uus kaaslane rääkis inglise keelt soravalt, kuigi käis sellega ümber oma tahtmist 
mööda, sõnu ja väljendeid sageli nii tugevasti moonutades, et meil oli tükk tegemist, et 
mõttest aru saada. Selgus, et meie ees oli üks vanemaid Teravmägede kütte. Arhipelaagil 
oli ta elanud mitukümmend aastat, mäletas hästi Vladimir Russanovit ja Fridtjof Nansenit 
sajandi esimeste aastakümnete ekspeditsioonidest. 

Tõusime Longyearbyeni oru kaldanõlvale. Siin, asula kõrgeimas punktis asub 
kahekorruseline maja «Süsselmann office» — Svalbardi kuberneri residents. Maja ees 
masti tipus lehvib Norra riigilipp, valge äärisega tumesinine rist punasel taustal. 

Kuberner on Norra administratsiooni kõrgeim esindaja arhipelaagil. Tema kohuseks on 
riiklike seaduste ja määruste täitmise jälgimine ja õigusemõistmine, peale selle kontrollib 
ta jahionnide kasutamist ja jahihooaegadest kinnipidamist ning lahendab muid kohalikke 
jooksvaid küsimusi. Oma inspekt-sioonireise saartele sooritab ta väikesel mootor jahil 
«Nordsüssel». 

Kuberneri residentsi juurest avaneb imeilus vaade Advent-fjordile ja sealt algavale 
orule. Fjordist saab alguse väike Longyeardalen, milles asuvadki neli omaette asulat — 
Longyearbyen, Nybyen, Sverdrupbyen ja Haugen. Kokku moodustavad need neli 
mikrorajooni Teravmägede (Svalbardi) administratiivkeskuse, mida tuntaksegi 
Longyearbyeni nime alk 

Meie saatja astus omainimesena kuberneri residentsi, tervitas seal istuvat 
viitsekuberneri ja selle abi ning selgitas siis midagi norra keeles. Pikka kasvu 
viitsekuberner Frederik Beik-man oli juba kubernerilt teada saanud, et me soovime selles 
rajoonis töötada. Ta tundis huvi, kuidas me end hütis sisse seadsime. 

Kuulnud meie muredest, kuberneri ajutine kohusetäitja vabandas ja ütles, et hütt ei 
kuulu kahjuks tema kontrolli alla, vaid on kohaliku söekompanii ametiühingu omand. 
Härra Beik-man helistas kuhugi, palus meid veidi oodata, istus siis mikro-autobussi ja 
sõitis ise kaevandusse võtmete järele. Jäime ootama 

viitsekuberneri tagasitulekut. Seltsi pakkus meile mureliku olemisega napisõnaline 
politseinik. Meie üllatuseks selgus, et ta on arhipelaagi ainuke korravalvur. Seetõttu on ta 
pidevalt lennus — kord tehes regulaarseid kontrollreise kõigile saartele, viibides asustatud 
punktides ja jälgides küttidele ehitatud onnide korrasolekut. 

Peagi naasis viitsekuberner koos töölisuhmgu liidriga, kes vabandades andis meile onni 
võtme, soovis kõike head ja kutsus meid pühapäeval söekompanii ja spordiklubi 
«Svalbard Turn» poolt nõukogude delegatsiooni auks korraldatavale vastuvõtule. 

Tänanud kutse ja ubi eest,* tõusime, et minna «oma» onni. Norralased on arhipelaagil 
fjordide kallastele ja orgudesse ehitanud terve rea selliseid onne. Minu arvates polegi 
nagu päris õige neid küllaltki mugavaid ja tugevaid ehitisi onnideks nimetada. Paljud 
neist on isegi kaardile kantud! Nii on meie onni nimeks «Pynten-Hytte». 

Jalavaeva vähendamiseks pakkus politseinik meile oma masinat. Tegemist oli vilunud 
autojuhiga ja spidomeetri osuti kõikus kogu aeg 100 piires. Viimane pööre, auto keeras 
sujuvalt maanteelt klibukillustikule ja peatus «Pynten-Hytte» ukse ees. 


Teravmäed ei ole ainuüksi maailma põhjapoolseimaks söetööstuse piirkonnaks. Suviti 
koguneb siia palju ekspeditsioone ja turiste, talviti aga kütivad jahimehed karusid, 
mitmesuguseid mereloomi ja polaarrebaseid. Ringiliikuvad ekspeditsioonid ja kütid 
külastavad meelsasti hütte, et oodata siin ilma paranemist, end soojendada, süüa, välja 
puhata. Majakesed on antud «Svalbard Turn» spordiklubi käsutusse, kes peab jälgima ka 
nende korrasolekut ning varustama onne kütuse ja toiduainetega. 

Meie käsutusse antud onn oli kahetoaline. Väliselt meenutas ta miniatuurset suvilat 
nagu neid Moskva ümbruses võib igal sammul kohata. Onnis oli eraldi magamistuba, 
võõrastetuba, köök, sahver ja kõrvalruum, kus varem oli isegi saun. Läheduses seisis 
mahukas kuur kivisöe ja puuvarudega ning mitmesuguste majapidamisriistadega. 

Võõrastetoas oli vaibaga kaetud diivan, laud, kummut pesuga, tugitoolid ja apteek. 
Lauakesel kõrgus virn kõikvõimalikke ajakirju ja raamatute taskuväljaandeid. Kaane- 
kujunduse järgi oli nende põhisisuks seks, kauboilood, James tsonch ja teiste supermeeste 
seiklused. Aknalaual oli vaas Kunstlilledega. Magamistoas oli 3 puuvoodit madratsite, 
tekkide ja patjadega. Köögikapid sisaldasid puhtaid lauanõusid, nuge, lusikaid, kahvleid, 
lisaks veel soliidsed kohvi-, suhkru-, soola- 

ja tuletiku varud. Suure raudahju kõrval oli söega täidetud ämber. 

Ka sahvris oli kõik tipp-topp — riiulitel nagu kaupluse-vitriinis mitmesuguste 
produktide ja konservide korrapärased read, teisal eredais pakendeis suusamäärded; on ju 
uisud ja suusad norralaste lemmikspordivahendiks juba varasest lapsepõlvest alates. Kuna 
uisutamiseks on vaja jääd ette valmistada, suusatamiseks on Skandinaavias lund aga 
kõikjal piisavalt, siis on suusad siin eriti populaarsed. Ka Teravmägedel võib selles 
täielikult veenduda. 

Järgmisel hommikul astusime juba mööda tuttavat teed Longyearbyeni poole. Kell 11 
pidi siia saabuma Barentsburgi kaevurite võistkond. Sadamasse viis meid üks 
möödasõitev «Volkswagen». Mastides lehvisid NSVL ja Norra riigilipud. Vastuvõtjate 
hulgas nägime juba tuttavaid nägusid — viitse-kuberneri ja politseinikku tumedates 
paraadmundrites, töölis-liidu esimeest, eilseid autojuhte. Kai äärde sõitis suur diiselbuss 
kohalike sportlaste ja kaevuritega. Paljud norralased olid tulnud siia kogu perega. 
Nägusates eredavärvilistes joppides lapsed jälgisid põnevusega nõukogude diisellaeva 
«Taifun» lähenemist. 

Laev kinnitas otsad ja nõukogude delegatsioon, eesotsas viitsekonsuliga, laskus mööda 
laevatreppi kaile. Istusime koos meie jalgpallurite ja maletajatega erepunasesse autobussi 
ja sõitsime staadionile. 

Nagu enamik mu kolleege olen minagi lapsest saadik parandamatu <jalgpallihaige». 
Tänu oma elukutsele oleme suviti haruharva kodus ja ei saa praktiliselt oma 
lemmikmeeskon-dade mängule kaasa elada. Tunneme suurt igatsust Lužniki järele, nüüd 
aga äkki õnnestus jälgida Longyearbyeni klibu-väljakul maailma põhjapoolseimat 
rahvusvahelist kohtumist. 

Kuigi sattusime staadionile juhuslikult, olime loomulikult barentsburglaste meeskonna 
tulised poolehoidjad. Rahvusvaheline kohtunikebrigaad fikseeris mängu tagajärjeks meie 
kaevurite 2:0 võidu. Vaatamata muhkudele ja kriimustustele lahkusid norra ja nõukogude 
jalgpallurid staadionilt täielikus sõpruses, nagu see spordis peabki olema. 


Koos sportlastega kutsuti ka meid restorani pidulikule vastuvõtule. Siinne restoran 
erineb mõneti traditsioonilisest, sest penle tavaliste ruumide on siin ka lugemissaal ja 
mitmesugused mänguautomaadid. 

Vastuvõtul öeldi palju sooje sõnu rahvastevahelise sõpruse aadressil, kõlasid toostid 
ülemaailmse rahu ja nõukogude ning norra kaevurite jätkuvate sõprussidemete 
tugevdamiseks. Loomulikult ei saa sellisel juhul läbi lauludeta! Võõrustajatele 

meeldisid väga vene rahvalaulud meie jalgpallurite esituses. Kui nende esituses kõlasid 
populaarsed norra laulucl tundus, et saali seinad ei pea vastu «külmade» ja «rahulike» 
skandinaavia ülevoolavatele tunnetele. Pärast mõnetunnilist vastuvõttu korraldati meile 
ekskursioon mööda asulat. 

Ringsõitu alustasime klubist. See suur kolmekorruseline hoone on Longyearbyeni 
kultuurielu keskuseks. Avaras saalis näidatakse filme. Esimesel korrusel asuvad 
postkontor, baar, kauplus ja kiosk, kust saab osta ajalehti, ajakirju ja muud nipet-näpet 
Teisel korrusel on klubiruumid ja raamatukogu. Maia ees kõrgub mälestusmärk norra 
patriootidele, kes langesid Teise maailmasõja ajal Lääne-Teravmägedel ebavõrdses 
võitluses saksa fašistidega. Monumendil on Longyearbyeni kaevanduse endise direktori 
Einar Sverdrupi bareljeef. Ta juhtis patriootide rühma ja langes 1942. aastal Grönfjordi 
piirkonnas. Seejärel külastasime töölissööklat, insener-tehniliste töötajate klubi, 
poissmeeste ühiselamut ja kirikut. Ka kirik erineb tunduvalt tavalistest jumalakodadest. 
Siin on aukohal puhke-saal — omapärane kohvik-klubi, kus saab puhata, kohvi juua, 
malet mängida, muusikat kuulata ja ka tantsida. 

Hilisõhtul kogunesid longjerbüenlased taas sadamasse, et kalleid külalisi kõige 
soojemate tunnetega teele saata. 

Järgmisel päeval võttis meid oma residentsis vastu viitse-kuberner. Kahetunnises 
mõnusas vestluses rääkisime Teravmägedest ja tema teadusliku uurimise eesmärkidest. 
Jutustasime oma uuringutest Lomonossovi platool ja saare teistes piirkondades. Härra 
Beikman tundis meie tööde vastu suurt huvi ja küsis, kas ta saab meid millegagi aidata. 
Ekspeditsiooni programmi täitmiseks olid vajalikud Longyearbyeni ja «Isfjord Radio» 
viimaste aastate meteoroloogilised vaatlusandmed. Viitsekuberner tegi ettepaneku minna 
kohe kõrvalasuvasse «Svalbard Radio» meteojaama, et meid tutvustada kohalike 
meteoroloogidega. 

Jaama direktor Trygve Ovr0 tõi oma kabinetti sületäie vaatluspäevikuid ja andis need 
Markinile: «Võtke need endaga kaasa. Kui asjad korda saate, tooge nad kas minu või 
valve-radisti kätte.» Härra Ovr0 tutvustas meid raadiometeojaama tooga ning kutsus siis 
lõunasöögile. Lauas selgus, et külalislahke peremees oli koos Nõukogude Armeega 
võtnud osa Kirde-Norra vabastamisest. Märkasime, et mõnikord tõstsid norralased 
muheldes klaasi toostiga «tirpitz», jõid seejärel põhjani ja asetasid siis klaasi lauale 
kummuli. Trygve Õvrg jutustas meile selle omapärase toosti tekkeloo. 

1943. aasta septembris tuli Teravmägede rannavetesse saksa 

sõjalaevade eskaader. Selle koosseisu kuulusid ka kurikuulsad fašistlikud liinilaevad 
«Tirpitz» ja «Sanhorst». Eskaader hävitas kõik põhilised asulad — Longyearbyeni, 
Barentsburgi ja Grumanti, ning veendunud, et need on maa pealt minema pühitud, liikus 
tagasi lõunasse. Nii hävitati rahumeelsed kaevandusasulad kaugel leegitsevast 
sõjamöllust! Ebavõrdses võitluses langes näputäis arhipelaagi kaitsnud norra patrioote. 


Tasumistund saabus 1944. aastal, mil «Tirpitz» uputati Norra rannavetesse. Pärast sõda 
saigi norralaste hulgas populaarseks see toost, mis märgib võitu kuratliku «Tirpitzi» üle. 

Juba Murmanskis varustasime end norra-vene sõnaraamatute ja vestlussõnastikuga, 
kuid meie norrakeelne sõnavara oli siiski ülinapp. Kui aga Volodja Mihhaljov ükskord 
ütles Skandinaavia maades tuntud toosti «Din skäl, min skäl, aile vakre jenters skäl!»13, 
oli heakskiit suur. 

8. septembril «korjas» Vladimir Timohha saare ida- ja keskosas töötavad geoloogid ja 
glatsioloogid taas oma kopteri pardale. Alustas ta Agardhi abajast (Agardhbukta), kus 
töötasid Leningradi geoloogid. Edasi otsis ta üles Troitski ja Korjakini ning lõpuks lendas 
meie juurde. Võib ainult imestada, kuidas suutis Timohha sellise kandamiga õhku tõusta! 
Ja jälle olime tuttaval teel — üle Longyearbyeni, mööda söest pakil mägedest, nagu 
ütlevad norralased. 

Enne mandrile sõitmist pidime Markini ja Mihhaljoviga käima veel «Isfjord Radio» 
meteojaamas. Toppisime oma seljakotid täis igatsorti suveniire ja söödavat, sealhulgas ka 
värskeltküpsetatud leivapätse. Kuigi skandinaavlased söövad leiba suhteliselt vähe, 
teadsime, et Barentsburgis küpsetatud leib maitseb neile ülihästi. 

Pisike kaater «Mirnõi» ületas kiiresti Barentsburgi vastaskaldast lahutava nelja 
kilomeetri laiuse Grönfjordi. Edasi järgnes jalgsimarsruut Kapp Linn€ neemeni. 

Otsustasime valida lühema tee üle läbipaistmatusse udu-loori mähitud mäekuru. Kaua 
aega orienteerusime kaugete santide ventilaatorimürina järgi, Barentsburgi võimas hingus 
ei rikkunud praegu asjatult vaikust, vaid aitas meil udus õiget suunda valida. Et meil 
puudus selle paikkonna kaart, tuli piirduda üksnes siin varem töötanud geoloogide 
näpunäidetega. Tundmatu piirkond, mäeahelike rägastik ja nähtavuse puudumine oleksid 
meid äärepealt eksiteele viinud. Pärast loendamatuid siksakke, peadpööritavaid langusi ja 
järske tõuse (muide, 

* Sinu terviseks, minu terviseks, kõigi kenade neidude terviseks (norra k.). j. S. 

ka omavahelisi lahkarvamusi) jõudsime lõpuks mäekuru taga asuva kauaoodatud Linn€ 
järve kaldale. 

Kahelt poolt mägede vahele surutud järvepeegel ilmus meie ette ootamatult. Kuid nüüd 
oli see põhja —Iõuna suunas pikergune järv meile kindlaks orientiiriks. Värske lumega 
kaetud läänekaldal seisis erepunane onnike. «Linn€-Hytte» oli nii ahvatlevaks oaasiks 
keset lumme mattunud kivikõrbe, et oli mõeldamatu temast mööduda. Pealegi rippus võti 
ukse kõrval naela otsas. 

Kütsime ahju, jõime teed, tegime suitsu ja jätkasime puhanuna teekonda. 

Lõppes 1965. aasta polaarpäev ja päike valmistus Teravmägede taevavõlvilt lahkuma. 
Kui jaamale lähenesime, oli juba videvik. Kaugel neemel ilmusid kõigepealt silmapiirile 
kõrged mastitipud nendele kinnitunud antennide ämblikuvõrguga, seejärel hiiglasuur 
kütusehoidla ning lõpuks majad. 

Inimesi haistes hakkasid puurides haukuma ja vinguma grööni laikad, keda kasutatakse 
siin veokoertena. Suurtest akendest paistis valgus, kuid kusagil polnud inimhingegi. 

«Kas nad tõesti juba magavad ega märkagi meid?» imestas Mihhaljov. «Ja kus on siis 
raadio- ja meteovalve?» Otsekui meie jutu peale väljus trepile täidlase näoga mees. Ta 
juhatas meid väikesesse esikusse, kus olid jaama töötajate üleriided ja jalatsid. Oodanud, 


13Bj0rn (norra k.) - karu. ]. S. 


kuni me lahti riietusime, viis ta meid teisele korrusele, avarasse valguseküllasesse ruumi, 
kus oli kolm voodit. «Palun, tundke end nagu kodus. See on meie külalistetuba. Võtke, 
palun, vanni ja puhake. Katsun seni teha midagi õhtusöögiks. Okey?» 

Peagi tuli ta tagasi ja palus meid jaama suurde võõrastetuppa, kust kuuldus džässi valju 
ulgumist ja laulja kähedaks karjutud häält. Toa paremas nurgas mitmesuguste jookidega 
koormatud ümmarguse laua ääres istusid jaama töötajad. 

Meid kutsuti kohe lauda, keegi asetas lauale väikesed NSVL Ja Norra riigilipud. 
Üksteise järel kadusid võõrustajad kõrval-tubadesse ja tõid lauale kondenseeritud õlut, 
mahlu, puuvilju, coca-colat. 

Selgus, et meie lõbus ja südamlik vastuvõtja Bj0rn Hypen on Samas kokaks. Lauas 
istusin kõrvuti jaama mehhaaniku Karl Nilsseniga. Oli kohe tunda, et ta on suur 
naljahammas. Karl Taakis naljatades, et BjOrnil on tohutult vedanud, kuna tema isa ja 
ema olid väga ettenägelikud ja ristisid ta juba hällis Karuks*. utu kinnituseks hakkas 
noor, tümikas mees matkima oma pänta- 

* Björn (norra k.) — karu. J. S. 

jalgset nimekaimu. Keskööl naasis jahilt jaama kümneliikmelise kollektiivi direktor 
Kore Hendriksen, kes oli ainuke eakas mees personali hulgas. Enne magamaminekut 
õppisime selgeks ja. vihtusime koos norralastega «letka-jenkat» tantsida. 

Meteo- ja raadiojaam «Isfjord Radio» rajati 1933. aastal, varsti pärast Linn€ neemele 
majaka püstitamist. Kaua aega olid nii majakas kui ka jaam ainuüksi Teravmägedele 
suunduvate laevade teenistuses — majakas pilgutas oma 14 miili kaugu, sele paistvat 
silma, jaam aga andis eetrisse teateid ilma- ja jääolude kohta nii fjordi kui ka Gröönimaa 
rannikul. Sõjajärgseil aastail rajasid mitmed Lääne-Euroopa lennukompaniid 
transkontinentaalsed otseliinid üle Teravmägede. 1954. aasta mais toimus esimene reis 
Norrast Jaapanisse üle Teravmägede ja põhjapooluse, järgmisel aastal lisandus uus 
marsruut Euroopast Tokiosse üle Teravmägede, Gröönimaa ja Alaska. 1957. aastast algas 
Skandinaavia tuntud aviokompanii SAS lennukite regulaarne transkontinentaalne 
õhuühendus Kopenhaage-nist ja Stokholmist üle Teravmägede Tokiosse. Lennutehnika 
kiire areng võimaldas suurtel õhulaineritel toimetada korraga sadu inimesi Euroopast üle 
põhjapooluse nii Kagu-Aasiasse kui ka Ameerikasse. Arhipelaagi keskosas asetsev 
«Isfjord Radioi sai nii üle maakera tipu lendavate kui ka Longyearbyeni suunduvate 
lennukite pilootide ustavaks abimeheks. 

Neli tööpäeva Linn€ neemel möödusid märkamatult. Sama abivalmilt kui «Svalbard 
Radio» jaamas anti ka siin meie käsutusse aastate jooksul kirja pandud ilmastikuandmed. 

Meie lahkumise eel kattis värske lumevaip valge kihina mäenõlvad ja orud. Tuul ja 
hoovus tõid läänest Isfjordi jää-lahmakaid ja terveid jäämägesid, nii et fjord võis praegu 
kanda auga oma nime <jäine». Viimane asjaolu kurvastas Kore Hendrikseni: «Tahtsin 
teid meie paadiga «Black Label»* koju viia, kuid kahjuks pole ta jäälõhkuja. Elage veel 
mõned päevad meie juures, küllap tuul varsti jää fjordist minema kannab.» 

Tänasime abivalmis direktorit, kuid ootama jääda siiski ei julgenud, sest lähemail 
päevil pidi Barentsburgi saabuma mootorlaev «Dašava», millega me lootsime 
Murmanskisse pääseda Pealegi tahtsime väga teha jalgsimatka mööda Isfjordi rannikut 
Ivan Starostini neemele. 


Kõik tööst vabad mehed tulid meid saatma. Nagu ikka-pildistasime üksteist, surusime 
kaua käsi ja asusime teele Tundus, et jalad muudkui kiirustavad ja kannad löövad rõõm- 
salt 

takti: «Ko-ju, kii-re-mi-ni! Ko-ju!» Kuid tee Moskvasse viis veel läbi Barentsburgi, üle 
mitme mere, Murmanski.. . 

Mulle meenus hiljuti loetud, väga hästi kirjutatud raamat mõneti naljaka pealkirjaga 
«Põhja pool mere üksildust». Raamatu autoriks on Liv Balstad, Svalbardi esimese 
sõjajärgse kuberneri abikaasa, kes oli arhipelaagil elanud üheksa aastat. Viimane kord 
viibis see vapper naine Teravmägedel 1955. aasta suvel. Varsti pärast seda ta suri. Oma 
raamatus meenutab fru Liv väga soojalt kaugel põhjas, kodustest tuhandeid kilomeet-reid 
eemal töötavate nõukogude ja norra kaevurite sõprust ja seltsimehelikku koostööd. «Ajal, 
mil kogu maailm oli «külma sõja» hulluses,» kirjutab Liv Balstad, «muutusid norra ja 
nõukogude inimeste suhted Svalbardil üha soojemaks». 

Nagu esimesed, nii ka järgnevad kohtumised norralastega sellel polaararhipelaagil 
kinnitasid tema sõnu täielikult, näitasid, et ühel saarel elavate vene ja norra tööliste 
vastastikune koostöö üha süveneb. 


SIIT VOETI KURSS POOLUSELE 


Kiiresti ja märkamatult möödus esimesele Teravmägede ekspeditsioonile järgnenud 
talv. Soojad ja hellitlevad päikesekiire sulatasid viimased lumelaigud Moskva tänavailt. 
Pealinn elanikud ootasid kannatamatult kevadet. Meie aga püüdsim põgeneda läheneva 
suve eest ja pääseda kiiremini taas talve — Teravmägede jääväljadele. 

Ekspeditsiooni liikmed esinesid Teaduste Akadeemia Geograafia Instituudi 
konverentsisaalis esialgsete uurimistulemustega. Mitu tundi hõljus Lumekuninganna 
jäine hingus vanade kiviseinte vahel. Tuntuimad nõukogude glatsioloogid tunnistasid 
üksmeelselt, et Teravmägede uurimist on tarvis jätkata. 

Ja taas olimegi moodsaima nõukogude jäälõhkuja «Kiiev» pardal, millele Barentsburgi- 
reis on esimeseks arktiliseks jõuprooviks. 22 tuhat hobujõudu on rakendatud selle üle 120 
meetri pika hiiglase «rakmeisse». Ainult 30 tundi kulus kiirekäigulisel jäälõhkujal 
Isfjordi suudmesse jõudmiseks. Kerge vaevaga purustas ta oma ees meetripaksuse 
jääkihi. 

Sõit jäälõhkujal meenutab mõneti loksumist mööda rööplikku kiviteed — ümberringi 
paugub, koliseb ja krigiseb, murtud jäätükkidel keeb ja vahutab vesi. Jääpangad ajavad 
end laeva nina ees püsti, kalduvad siis aeglaselt küljeli, pöörduvad ringi ja purunevad. 
Kõrvulukustava paukumise saatel praguneb laevakere raskuse all veel hiljuti 
purustamatuna näiv jääväli. Moodustuvad pikad praod, mis jooksevad kiiresti igasse 
suunda. Juba on tekkinud kitsas kanal, mis laieneb silmanähtavalt. Laevaahtri taga aga 
segavad kolm vintsi vahust jääsuppi. Vastiku kriginaga hõõruvad suured jääpangad end 
vastu laevakeret ja kriimustavad värsket värvikihti. 

Jääl paistis sadu tumedaid täppe — need olid hülged, kes lebasid oma aukude kõrval ja 
imestuse ning ehmatusega jälgisid lähenevat soomusrüüs koletist, leidnud aga, et targem 
on jalga lasta, kadusid peegelduvalt jääpinnalt. Mõned, kas elu- 

kogenumad või laisemad, lasksid «Kiievil» läheneda lausa käegakatsutavasse kaugusse 
enne kui vastumeelselt sukeldusid. 

Sel aastal glatsioloogidel vedas, sest kevad oli hiline. Mäed, orud, tasandikud ja 
loomulikult ka liustikud lasusid veel paksu lumevaiba all. Nagu ikka, oli meie suurimaks 
sooviks alustada töid enne sulamisperioodi algust. 

Tõusin aeglaselt mööda tuttavat puutreppi asulasse. Silm leidis pisimadki meie äraoleku 
ajal Barentsburgis toimunud muudatused. Inimesed tõttasid sööklasse hommikueinele. 
Paljud neist olid meie vanad tuttavad ja tervitasid meid südamlikult. Talvitujad rääkisid, 
et möödunud talv olnud erakordselt külm, kuid suhteliselt lumevaene. Kogu Grönfjord oli 
talvel paksu jääkatte all. 

Et mitte kallist aega kaotada, asusime lahe vastaskaldal juba järgmisel päeval lumikatte 
paksust ja jaotumist määrama. Pärast seda viis Vassili Fursov meid Grönfjordi ja Fridtjofi 
liustike jäälahkmele. Sellist liustikusüsteemi, kus ühiselt lahkmelt suunduvad 
liustikukeeled vastassuunas, nimetatakse kaksikliustikuks. Ülal jäälahkmel oli lund 
sadanud kolm korda rohkem kui rannikul. Kümne meetri sügavusele puuritud termo-sond 
näitas, et kogu eelmisel aastal sadanud lumi oli küllastunud sulamisveega, mis allpool 
lasuvas firnikihis sügisel külmus. Seejuures eraldunud soojus tõstis firni temperatuuri 
nullkraadini. 

Nüüd võis alustada kõige keerukama ettevõtmisega — uurimisrühma toimetamisega 
Holtedahli liustikuplatoole Ny-Älesundi asula, mida tuntakse ka Kingsbay nime all, 
lähedal. 

Kuid enne kui tutvustada seda omal ajal väga kuulsat polaarasulat, mille nime võib 
kohata paljude tuntud Arktika uurijate biograafiates, tahaksin lühidalt meenutada 
põhjapooluse vallutamise katseid, mida võeti Teravmägedelt ette nii jää-, vee- kui ka 
õhuteed mööda. 

19. sajandi alguses käisid polaaruurimised täie hooga. Loodeväila ja põhjapooluse 
austajaile lubati heldeid autasusid. Rahvusvaheline võidujooks kauge eesmärgi, 
põhjapooluse suunas oli alanud juba eelmisel sajandil, kuid veel ei olnud seal inimjälgi. 
Inimkond ei teadnud isegi seda, mis ootab neid poolusel — manner, jää või avameri. 

Küll oli aga selleks ajaks teada, et Arktika meredes on kolm suurt maismaalappi: 
Gröönimaa, Novaja Zemlja ja Teravmäed. Kuna Teravmäed asusid suhteliselt lähedal nii 
poolusele kui ka asustatud kontinendile, ning sinna oli ka suhteliselt hõlbus pääseda, siis 
köitiski ta paljude kuulsate Euroopa ja Ameerika 

mandrilt pärinevate polaaruurijate ja rännumeeste tähelepanu Teravmäed paistsid neile 
sobiva trampliinina oma auahnete plaanide teostamisel ja põhjapooluse vallutamisel. 

Huvitav on jälgida uljaspeade liikumisvahendite valikut reisiks Põhja tundmatutele 
teedele. Kui möödunud sajandil üritati poolusele pääseda jalgsi, jalaspaatidel, laevadel, 
koerte, või põdrarakendeil ja isegi õhupallil, siis meie sajandil tehnika arenedes tehti seda 
pontoonlennukitel, aeroplaanidel, diri. žaablitel, allveelaevadel ning viimasel ajal jällegi 
jalgsi, õhu. pallil, koerterakendil. 

Esimese katse pooluse alistamiseks tegi Teravmägedelt 1827. aastal kuulus inglise 
polaaruurija ja meresõitja William Edward Parry, kes oli varem võtnud osa kolmest 
Loodeväila otsimisele suundunud ekspeditsioonist. 


18.—19. sajandil oli geograafide hulgas populaarne «jäävaba polaarmere» hüpotees. 
Arvati, et poolust ümbritsev meri on suhteliselt soe. Sel juhul oleks laevasõidu 
põhiraskuseks olnud piki Põhja-Jäämere äärt kulgeva triivjää vööndi läbimine. Parry 
arvates aga ei olnud purjekal võimalik läbi jääväljade põhjapooluseni tungida ning ta 
pakkus välja originaalse idee — ehitada terasest jalastega paadid, mis oleksid võimelised 
liikuma nii vees kui ka jääl. 

1827. aasta juuni algul saabus Parry laeval «Hekla» Terav-mägedele ja heitis ankrusse 
ühte väikesesse abajasse Sorgfjor-dis. Siit algaski tema, James Rossi ja nende 26 kaaslase 
teekond, mis oli Arktika ajaloos esimene katse jõuda poolusele jalaspaatidel. On huvitav 
märkida, et Vene Teaduste Akadeemia andis inglise polaaruurijate käsutusse materjalid 
pomooride-grumanlaste liiklusvahenditest Teravmägedel ja püüdis värvata neile saatjaiks 
kütte. 

Reis pidi kestma 71 päeva. Raskelt koormatud jalaspaatide tassimine üle triivjää 
rahnuliste pankade nõudis meeleheitlikke jõupingutusi. Suuri vaevu läbiti umbes tuhat 
miili, kuid laevast eemalduti ainult 170 miili. 36 päeva kestnud kurnav ja visa võitlus iga 
läbitud sammu eest oli jõuvarud kulutanud ja ekspeditsioon pidi jää triivile alla vanduma 
ning «Heklale» tagasi pöörduma. Vaatamata ebaõnnestumisele, ei olnud nii kaugele 
põhja — 82 kraadi 45 minutit — enne Parryt veel ükski inimene tunginud. 

Pooluseni jäi «ainult» 700 kilomeetrit ja selle läbimiseni 80 aastat. Õigupoolest ei ole 
veel tänaseni päris selge, kellel õnnestus esimesena põhjapoolusele jõuda, kas 
ameeriklase” Frederick Cookil või tema kaasmaalasel Robert Pearyl. Selle üle vaieldakse 
tänapäevani. 

1865. aastal võttis rootsi ekspeditsioon professor Adolf Erik jvjordenskiöldi juhtimisel 
kursi Teravmägedele, Tuhande saare mikroarhipelaagi suunas. Läbimatu jääkate ei 
võimaldanud aga seda plaani teostada ja ekspeditsiooni juht muutis käigult plaani ning 
üritas poolusele purjetada. Oktoobri alguseks oli selge, et ka see kavatsus jääb seekord 
realiseerimata. Nordensk-iöld jõudis otsusele, et edukaks saab osutuda ainult ekspedit- 
sioon kelkudel. 

Rootslaste viimane, arvult viies ekspeditsioon, mis toimus neljal laeval, jõudis 1827. 
aastal ainult 80-nda laiuskraadini. Mosseli lahes Uus-Friisimaal talvituti. Järgmisel 
kevadel moodustas Nordenskiöld 17-liikmelise grupi, kes üritas põdra-rakenditel jõuda 
ammuihaldatud punkti. Ent ka seekord ei õnnestunud «maakera tippu» Rootsi lippu 
heisata, sest põdra-rakendite kasutamine jäärüngaste vahel oli väga tülikas ning pealegi 
jooksid põdrad laiali. 

Teravmägedega on tihedalt seotud legendaarse polaarlaeva «Fram» pika triivi lõpp. 
Selle kuulsa ekspeditsiooni korraldamise idee tekkis suurimal norralastest Arktika uurijal, 
Fridtjof Nansenil. Noor, aga oma ainulaadse suusaretkega üle Gröönimaa jääkilbi juba 
laialdaselt tuntud teadlane esitas 1890. aastal Kristiaanias (nüüd Oslo) Norra Geograafia 
Seltsile tolle aja kohta erakordselt julge, kuid teaduslikult põhjendatud plaani 
põhjapooluse vallutamiseks. 

Millel põhines see näiliselt lihtne, kuid tegelikult täiesti omalaadne 
polaarekspeditsiooni plaan? 

1894. aasta sügisel luges Nansen professor G. Moni artiklit, mis oli avaldatud norra 
ajalehes «Morgenbladet». Mon kirjutas, et Julianehäbi kaldajääl Gröönimaa edelaosas on 


eskimod leidnud De Longi juhtimisel seilanud ameerika ekspeditsioonilaevale «Jeanette» 
kuulunud esemeid. See laev, mis 1879. aastal püüdis jõuda poolusele, oli kaks aastat 
ahistatud jäässe, tegi pika triivi mööda Tšuktši ja Ida-Siberi merd, purunes lõpuks jääs ja 
uppus kirde pool Uus-Siberi saari. G. Moni arvates kandis jää «Jeanette'i» jäänused üle 
kogu ookeani. 

«Kui jäälaam ületas selle tohutu vahemaa,» arutles Nansen, «siis peab ookeanis olema 
hoovus, mis aitab ligineda põhjapoolusele.» Teadlase arvates pidi see hoovus liikuma kas 
üle pooluse, või mööduma selle lähedalt, suundudes Gröönimaa ja Teravmägede poole. 
Kui anda end vabatahtlikult jäävangi Uus-Siberi saartest põhja pool ja liikuda koos jääga 
mööda tohutut «jõge» üle kogu ookeani, peakski lõpuks jõudma ihaldatud eesmärgile. 

Selle plaani realiseerimiseks otsustas Nansen ehitada laeva, 

mis oleks suuteline sõitma jääs ja koos jääga. 1892. aasta sügisel lasti Larvikis vette 
«maailma kõige vastupidavam kuunar», mille Nanseni abikaasa Eva ristis paljutõotava 
nimega «Fram» (Edasi). Lühike ja lai ümarapõhjaline laev meenutas pooleks lõigatud 
kookospähkli tuuma. Selline kuju pidi looma tugevusvaru jää halastamatus surves. 

Sadade soovijate hulgast valis Nansen ekspeditsiooni koosseisu 12 kõige tugevamat. 
«Frami» kapteniks sai suurte kogemustega meremees Otto Sverdrup, kes oli koos 
Nanseniga 1888,—1889. aastal Gröönimaa ületanud. 1892. aasta novembris tutvustas 
Nansen ekspeditsiooni plaani kõige väljapaistvamatele inglise polaaruurijatele Londoni 
Kuninglikus Geograafia Seltsis. Tuntud Arktika uurija, seltsi president admiral 
McClintock avas arutelu sõnadega: «Arvan, et ma ei liialda, kui ütlen, et see on kõige 
jultunum plaan, mida Kuninglik Geograafia Selts on eales arutanud.» 

Enamus tolleaegseid polaaruurijaid kritiseeris esitatud projekti teravalt, pidas Nanseni 
plaani hullumeelseks, kahtles arvestuste õigsuses, ei uskunud, et laev võib jää survele 
vastu pidada. Julge, oma arvestustes kindel Nansen suutis aga kõik vastuväited 
kummutada ja oma kavatsused ka hiilgavalt realiseerida. 

Venemaal tervitati norra teadlaste ettevõtmist heakskiiduga. Olid ju Põhja-Jäämere 
tohutud avarused juba iidsetest aegadest meelitanud mehiseid ja teadmishimulisi vene 
inimesi. Venemaa püüdis ekspeditsioonile igakülgset abi osutada. 

Tuntud teadlane ja laevastikujuht, viitseadmiral S. Makarov andis Nansenile Beringi 
väina ja Tšuktši mere temperatuuri-kaardid. Hüdrograafia Valitsus saatis norralastele 
venelaste poolt koostatud põhjamerede kaardid, Vene Geograafia Selts — Jäämere kaldal 
asuvate asustatud punktide loetelu. Tuntud Arktika uurija geoloogiadoktor E. Toll võttis 
1893. aasta mais ette erakordselt raske teekonna mandrilt mööda jääd Uus-Siberi saartele 
ja viis sinna hulgaliselt toiduaineid, mis võiksid päästa meeskonna, juhul kui «Fram» 
hukkub. Vene geoloog valis Nanseni ekspeditsiooni jaoks 34 veokoera ja organiseeris 
nende toimetamise Berjozkovo külast Siberis tuhandete kilomeetrite kaugusel asuvasse 
Habarovo laagrisse Jugorski Sari* kaldal. 

21. juulil 1893. aastal lahkus «Fram» Norrast ja suundus reisile, mis oli Nansenile 
«kogu tema elu, kui mitte veel rohkem». Kümne ööpäevaga jõuti Habarovosse, kust võeti 
pardale koerad ja süsi. Septembri lõpuks jõudis laev Uus-Siberi saarte lähedal 

* Jugorski Šar — väin Vaigatsi saare ja mandri vahel. Tõlk. 

jääväljade piirile. Siit saigi alguse maailma esimene ettekavatsetud triiv jääväljadel üle 
kogu Arktika. Enne Nansenit olid põhja suunduvad polaaruurijad pidanud lootusetut 
võitlust jää halastamatu liikumisega, ning selles võitluses alla jäänud, grandina oma 
eelkäijaist ei püüdnud Nansen jääga võidelda, vaid hoopiski jää triiv oma huvides ära 
kasutada. 

Juba triivi esimestest päevadest alustati regulaarseid teaduslikke vaatlusi, mis hiljem 
andsid suure panuse selle seni uurimata Arktika hiigelterritooriumi looduse kohta. Juba 
enne ekspeditsiooni algust rõhutas Nansen, et põhiülesandeks ei ole vlaa põhjatelge 
tähistava iseenesest väheväärtusliku geograafilise punkti otsimine, vaid «poolust 
ümbritseva maa-ala teaduslik uurimine». 

Kui sai selgeks, et jäävangistuses laeva tee ei ületa põhjapoolust, hakkas Nansen 
tegema ettevalmistusi kelguretkeks. Oma kaaslaseks valis ta Hjalmar Johanseni — 
suurepärase suusataja, vastupidava ja tugeva mehe. 1895. aasta märtsis lahkusid nad 
«Frami> pardalt. Neil oli kolm kelku, kaks kerget kajakki, toiduaineid, teaduslikeks 
vaatlusteks vajalikke seadmeid ja varustust ning 28 veokoera. 

Linnulennult oli pooluseni umbes 700 kilomeetrit. Nansen lootis läbida ööpäevas 
keskmiselt 15 kilomeetrit ja ületada see vahemaa 50 päevaga. Liikumine mööda triivivat 
künklikku jääd oli aga võrratult raskem kui esialgu arvati ja liikumiskiirus seega 
planeeritust aeglasem. Aprilli alguseks jõudsid Nansen ja Johansen 86 kraadi 14 
minutilisele laiuskraadile ja pooluseni jäi veel 419 kilomeetrit. Kellelgi polnud 
õnnestunud varem jõuda nii lähedale eesmärgile! Arvestused näitasid, et jää triivi suuna 
pideva muutumise tõttu ei õnnestu eesmärgile jõuda ning Nansen tegi raske, kuid 
ainuõige otsuse — tuleb pöörduda lõunasse Franz Josephi maale. Kevade saabudes 
muutus rännak veel raskemaks ja ohtlikumaks, koerad nõrkesid ja nad tuli üksteise järel 
maha lasta. 

Kulus neli kuud täis uskumatult rasket ja riskantset rännakut, enne kui jõuti lõpuks 
kindlale pinnale Franz Josephi maal. Talvitunud kividest ehitatud onnis, liikusid 
norralased edasi 'õuna poole, et sealt sõita kajakkidel Teravmägedele. 17. juunil 1896. 
aastal kohtasid nad inglise ekspeditsiooni. Maailmaajaloos ainulaadne kahe inimese 
viiesajapäevane rännak mööda ookeani jääd oli lõppenud. 

Peagi toimetas inglise aurik Nanseni ja tema kaaslase kodumaale. Saatuse tahtel väljus 
sel päeval Teravmägede põhjarannikul jääpressist ka «Fram». 1041 päeva ei olnud 
meremehed 

näinud maad, laevu ega inimesi. Nüüd jõudsid nad vabasse vette ja võtsid kursi 
Teravmägedele. 

Ees valendas puri — seal pidas vaaladele jahti väike laev Oma kaasmaalastelt kuulis 
kapten Sverdrup, et nende kaaslasi test Nansenist ja Johansenist pole veel mingeid teateid 
ja et Teravmägede kirderannikule on saabunud rootsi õhusõitja S. Andree ekspeditsioon. 
Koduteel peatus «Fram» Taani saartel ühes lahes, mis kannab praegu Andree 
sinnatoimetanud laeva «Virgo» nime. 

Andree näitas norralastele õhupalli, mis oli valmis stardiks poolusele. Täiendanud 
joogivee ja söevarusid, jätkas «Fram» teekonda ja jõudis viie päeva pärast Norrasse. 
Eesoodanud telegrammist sai Sverdrup teada, et nädal varem olid kodumaale jõudnud 
Nansen ja Johansen. 


Pärast seitsmeteistkümnekuulist lahusolekut oli kogu polaarekspeditsioon taas 
koos. Kõik sellest legendaarsest retkest osavõtjad olid ränkadest katsumustest tervetena 
välja tulnud. Kangelastele korraldati Norras triumfaalne vastuvõtt. Paljudel 
kohtumistel märkis Nansen tunnustavalt Venemaa suurt abi ja kuulsate vene uurijate 
Tšeljuskini, Prontšištševi, Laptevite, Dežnevi ja teiste teeneid ekspeditsiooni õnnestumi- 
ses. Hinnates vääriliselt Fridtjof Nanseni suuri teeneid Jäämere uurimisel, autasustas 
Vene Geograafia Seltsi Teaduslik nõukogu teda Konstantini medaliga, samuti valisid 


Teaduste Akadeemia ja Vene Geograafia Selts kuulsa polaaruurija oma auliikmeks. 


19. sajandil hakkasid polaaruurijad kasutama uusi ja sobivamaid, samal ajal aga mitte 
vähemohtlikke liiklusvahendeid. Inimese teed poolusele tõkestas Arktika avar jääväli. 
Tuli leida uus liiklusvahend, mis abituid laevu jääs asendaks. Õhutee j kasutamise 
eeliseid näitasid Julius Paier, Fridtjof Nansen, Adolf Nordenskiöld, Robert Peary ja teised 
kuulsad polaaruurijad. 

Möödunud sajandi lõpul propageeris rootsi insener Salomon J August Andree innukalt 
ideed põhjapooluse ületamisest õhupallil. Kolmekümneaastane insener tutvustas oma 
ideed laiemale üldsusele esimest korda pärast tagasipöördumist Teravmägedelt, kus ta 
1882. aastal võttis esimese rahvusvahelise polaaraasta raames osa meteoroloogilistest 
vaatlustest. 

Kõigepealt sooritas ta õhupallil «Svea» Rootsis üheksa pikaajalist lendu, tegi sadu 
teaduslikke vaatlusi ja omandas hulgaliselt kogemusi. 1894. aastal toimunud vestluses 
professor Adolf Erik Nordenskiöldiga avaldas noor insener kindla otsuse lennata 
õhupallil põhjapoolusele. 

Andree arvutuste järgi ehitati Pariisis viie tuhande kuup- 

meetrise mahu ja 3-tonnise kandejõuga õhupall «Örnen»*. õhupall oli suuteline üles 
tõstma 3 inimest koos vajaliku aparatuuri, kelkude, paatide ja toidumoonaga. Kolme 
jämeda maandumisköie abil, mis pidid lohisema mööda maad, jääd ja vett, lootis insener 
hoida õhupalli soovitud kõrguses ja teda juhtida. Andree läbimõeldud, kuid küllaltki 
riskantsesse plaani suhtuti umbusklikult. 

Et reisi eesmärgile võimalikult lähedalt alata, valisid aeronaudid stardibaasiks 
Teravmägede arhipelaagi loodeosas oleva Virgo lahe. Kaldale ehitati hiiglasuur laudadest 
elling. 1896. aastal tuli reis lakkamatute põhjatuulte tõttu edasi lükata. 

Järgmisel suvel, 11. juulil 1897. aastal, «Örnen» startis ja võttis kursi kirdesse. Peale 
Andree oli õhupallil veel füüsik Nils Strindberg ja tehnik Knut Frenkel. 

Juba stardil tabas julgeid sõitjaid ebaõnn: katkesid kõik kolm maandumisköit ja õhupall 
kaotas juhitavuse. Neli päeva pärast starti saabus baasi esimene postituvi, kes oli 
kolmandal lennupäeval õhupallilt lendu lastud. Andree teade oli napisõnaline: «13. juuli, 
kell 12 keskpäeval, 82°2' p. 1., 19°5'1. p. Liigume hea kiirusega itta, 10° lõunasse. Kõik 
on korras. See on kolmas postituvi. Andree»**. 

Kolm aastat hiljem leiti Norra põhjarannikult ujukpoi kirjaga. Selles teatas Andree, et 
lennu algusest on möödunud 8 tundi. 1899. aasta mais ujus Islandi randa teine ujukpoi 
lühikese informatsiooniga Andree esimestest lennutundidest. Hiljem leiti veel mõned 
Andree ekspeditsioonile kuulunud ujukpoid, kuid ilma teadeteta. 

Varsti pärast postituvi väljasaatmist hakkas õhupall pidevalt laskuma. Kogu ballast 
heideti üle parda. Kuid ka sellest oli vähe ja juba hakkas gondel põrkuma vastu merejääd. 


Oma päevikus kirjutas Andree: «Me tembeldasime jääd.» 1897. aasta 14. juulil, kui 
õhupall oli 83. laiuskraadil, olid astronaudid sunnitud avama õhu väljalaskeklapi ja 
laskuma jääle 320 kilomeetri kaugusel Teravmägedest ja 350 kilomeetri kaugusel Franz 
Josephi maast. 

Kasutades kelku ja purjepaati, otsustati liikuda mööda ujuvaid jäävälju Franz Josephi 
maale. 12 päevaga suudeti maabu-miskohast eemalduda ainult 50 kilomeetrit. Siis 
muutsid äärmiselt kurnatud rootslased oma plaane ja pöördusid tagasi Teravmägede 
põhjaosas asuva Seitsme Saare suunas. 


ka Örnen (rootsi k.) — kotkas. Tõlk. 

** — V, Passetski raamatus «Ühe kaardi saladus» (Tallinn, 1973. 319 Ik.) on sama teate 
tekstina toodud järgmised andmed: 13. juuli, 12.30, läius 82°02', pikkus 15°05' (Ik. 149). 
Tõlk. 

Ka sellele plaanile astus vastu merehoovus, mis viis inimesed koos jääga eesmärgist ida 
poole. Kuu ajaga õnnestus läbi* vaid 130 kilomeetrit, jõuvarud olid otsakorral. 
Ootamatult ka renes jääpankade triiv ja kandis Andree koos kaaslastega Valgele saarele, 
Kirdemaast ida poole. Septembri lõpul kolisid na telgist lumeonni, 2. oktoobril jääpank 
lagunes. Inimesed pääsesid Valgele saarele. 

Varsti pärast seda tegi Andree oma päevikusse viimase loe- 
tava sissekande. Mis juhtus edasi, see jääb mõistatuseks. Inim- 
kond sai kuulda 3 vapra õhusõitja saatusest alles 33 aastat hil- 
jem. 1930. aastal möödus saarest Franz Josephi maa suuna? 
sõitev Norra teaduslik ekspeditsioon Gunnar Horni juhtimisel. 

Ta tegi peatuse Valge saare idarannikul ja sattus kahe aero-naudi laibale (kolmas leiti 
hiljem). Leiti ka märkmikud, kino- 

filmid, kelk, paat, riideid, püss ja muud Andree ekspeditsioo- 

nile kuuluvat. Arvatakse, et polaaruurijad surid vingumürgi- 

tusse, ent pole välistatud ka võimalus, et nende äkilise surma 

põhjuseks võis olla parasiitidega nakatatud jääkaru liha söö- 

mine. 

Samal aastal kui vapper Salomon Andree võttis ette lennu õhupallil, töötas silmapaistev 
vene okeanoloog ja meresõitja Stepan Makarov välja originaalse projekti. Ta soovitas 
«tun-gida võimsa jäälõhkujaga põhjapoolusele ja koostada kaardid Jäämere seniuurimata 
alade kohta». Seda ideed toetas tuliselt suur vene keemik Dmitri Mendelejev. Samal, 
1897. aastal, esines S. Makarov Vene Geograafia Seltsis oma kuulsa ettekandega 
«Läbimurre põhjapooluseni». 

Kahe aasta pärast toimuski Teravmägede lähedal admiral Makarovi isikliku järelevalve 
all ehitatud võimsa jäälõhkuja «Jermak» esimene proovireis Arktika jääs, mis kestis mai 
lõpust juuni keskpaigani. Kuu aja pärast läbis ta sama rajooni polaarjääs 230 miili. 
Augustis jõuti 81°30' põhjalaiusele. S. Makarovi sõnade järgi tungis jäälõhkuja eriliste 
pingutusteta Seitsme Saare piirkonda, kuhu tavalised laevad ei söandanud seilata. 

Mõningaid «Jermaki» esimeste reiside ajal toimunud viperusi kasutasid ära väljapaistva 
teadlase-meresõitja vastased, kes püüdsid igati kahtluse alla seada võimalust jäälõhkujaid 


laevade saatjaina Arktikas ja polaarekspeditsioonide läbiviimise kasutada. Need isikud 
püüdsid takistada S. Makarovil uute polaarekspeditsioonide organiseerimist. 

Pärast Nõukogude võimu kehtestamist Venemaal saatis «Jermak» Põhja-Jäämeres 
seilavaid laevu veel mitu aastakümmet ning tõestas seega oma looja ideede 
paikapidavust. Kuid nagu inimene, nii ei ole ka laev igavene. Vene jäälõhkujate 

legendaarse «vanaisa» asemele tulid uued, üha täiuslikumad jäälõhkujad. 

Meie päevil, mil teadlaste käsutuses on hulgaliselt materjali Arktika südamiku 
jäätumise omapära kohta, mil pidevat informatsiooni lisavad triivjaamad «Põhjapoolus» 
ja ekspeditsioonid ning jääluure, ajal, mil nõukogude polaarlaevastikku kuuluvad 
aatomienergial töötav jäälõhkuja «Lenin» ja teised esmaklassilised jäälõhkujad, ei tundu 
S. Makarovi idee enam kaugeltki fantastilisena, vaid on ilmselt realiseeritav juba lähemas 
tulevikus. 

20. sajandil otsustas Ameerika ajakirjanik ja rännumees Walter Welman jätkata 
Andree poolelijäänud üritust. Erinevalt oma eelkäijast ei innustanud teda selleks aga 
teaduslik eesmärk. Kasutades ära Ameerika Ühendriikide püüdlused vallutada 
põhjapoolust, õnnestus Welmanil ajalehtede kaasabil luua oma nime ümber 
senikuulmatu sensatsioonikära. Üheks originaalseks täiustuseks oli Welmanil 
enneolematu maandumis-köie projekt — maandumisköis kujutas endast viiekümne 
meetri pikkust «vorsti», mille soomustatud kest oli täidetud kuivatatud liha, herneste ja 
teiste toiduainetega. Leiduri arvates pidi see «imevorst» lohisema mööda merejääd ning 
aeg-ajalt eraldunud jupid oleksid võimaliku avarii korral kindlustanud rändurid tagasiteel 
toiduvarudega. 

1906. aastal ehitas ameeriklane stardiks vajalikud ehitised Virgo lahte, sinna, kust omal 
ajal alustas lendu Andree. Esimene katse sooritati järgmisel aastal. Kohe pärast 
õhkutõusmist langes õhupall läheduses asuvale liustikule. Kulus kaks aastat enne kui 
õhupall «America» sai parandatud ja toimus teistkordne start, mis samuti ebaõnnestus. 
Sel korral lendas õhupall küll mõne kilomeetri põhja suunas, kuid siis haakus 
maandumisköis jäärahnu taha ja rebenes lahti. Õhupall oli sunnitud maanduma. 
Aeronautidel vedas, sest läheduses viibiv norra ekspeditsioon Gunnar Isachseni 
juhtimisel võttis nad pardale. Wel-niani lennus osales muide ka Nikolai Popov, üks 
esimesi vene aviaatoreid. 

Tuntud prantsuse lennukikonstruktori ja piloodi Louis Bleriot 1909. aastal sooritatud 
edukas lend üle La Manche'i viis väsimatu polaaruurija Roald Amundseni mõttele 
kasutada aeroplaane ka Arktika uurimisel. Vahetult enne Esimest maailmasõda rõhutas 
Põhja-Jäämere Hüdrograafilise ekspeditsiooni ülem B. Vilkitski nii lennukite kasutamise 
perspektiivsust polaar-uuringutes jääluure teostamisel kui ka kokkupressitud jää- 
inassiivide vahel parema laevatee leidmisel. 

Lennukite kasutamine polaaraladel tõotas uurijaile silma- 

nähtavaid soodustusi: jäid ära pikad kuud ränkrasket võitlust jääga, polnud vaja 
kulutada kallist aega reiside ettevalmistamiseks. 

Arktikas kasutati esimest korda lennukit 1914. aastal. Polaarlennunduse pioneeriks sai 
vene sõjalaevanduse lendur Jan Nagorski, kes võttis osa Georgi Sedovi ekspeditsiooni 
otsinguist ja esimestest jääolude vaatlustest piki Novaja Zemlja rannikut. Noor lendur 


märkis oma aruandes Hüdrograafia-valitsuse ülemale, et tuhandeverstase vahemaa 
pooluseni suudab inimene ületada ainult lennukil. Polaarlendur esitas põhjapoolusele 
lendamise kavandi, kuid alanud Esimene maailmasõda lükkas selle idee realiseerimise 
pikaks ajaks edasi. 

Pärast sõja lõppemist hakkasid paljud teadlased tundma taas tõsist huvi lendude vastu 
põhjapoolusele. Uuesti tekkis sportlik huvi juba alistatud Maa «tipu» vastu. 
Polaaruuringutes algas uus etapp, mis tõi kiiresti kaasa inimkonna võidu külma ja jää 
stiihia üle. 

Aasta 1925. Roald Amundsen, kellele merereisid Lääne- ja Ida-Antarktikasse ning 
lõunapooluse avastamine olid kindlustanud igavese kuulsuse, asus organiseerima esimest 
lennuretke kõigi meridiaanide lähtepunkti. Oma raamatus «Lend 88. põhja-laiuskraadini» 
kirjutab Amundsen, et ekspeditsiooni eesmärk oli uurida Teravmägede ja pooluse 
vahelist ala ning kindlaks teha, mis seal on ja mida seal ei ole. Juba sel ajal oli norra 
uurija unistuseks sooritada lend Teravmägedelt Alaskale, ning oma esimesse lendu suhtus 
ta kui põhiidee realiseerimise kontrolli. 

1925. aasta aprilli keskel toimetasid norra laevad «Hobby»14 ja «Fram» TromsOSt kaks 
hüdroplaani koos ekspeditsiooni liikmetega Ny-Älesundi. Kulus kuu enne kui lendavad 
paadid said kokku monteeritud ja saabus sobiv lennuilm. 

21. mail startisid mõlemad lennukid Kongsfjordi jäält, pardal Amundsen, Ellsworth, 
Riiser Larsen, Ditrihson, Omdal ja-Feucht. Algul lennati piki rannikut. Alates 
Teravmägede loode-tipust siseneti tihedasse uttu. Hiljem udu hajus ja hüdroplaa-nide all 
küütles lausjää. 22. mai ööl nähti jääl järve meenutavat lahvandust. Amundsen otsustas 
sobivat maandumisvõima-lust kasutada teaduslikeks uuringuteks. 

Maandumisel algasid ekspeditsiooni juhtlennuki mootoris tõrked. Raskelt koormatud 
lennuk ei suutnud järveni ühe mootoriga lennata ja sooritas lähemasse järvesoppi 
jäärünkade vahele hädamaandumise. Teine lennuk maandus lahvandusse 

* Pärast Amundseni surma ostis selle laeva Nõukogude Liit ning see jätkas töid 
Arktikas «Beluhha» nime all. J. S. 

mõni kilomeeter eemal. Tehti kindlaks, et poolusest lahutab ekspeditsiooni vaid mõni 
laiuskraad, mis on umbes kahe tunni lend. 

Kulus peaaegu kuu ebainimlikke jõupingutusi, enne kui kuus aviaatorit suutsid ainsal 
terveksjäänud hüdroplaanil õhku tõusta ja võtta kurss tagasi Teravmägedele. Seda 
tagasilendu meenutades kirjutas Amundsen hiljem: «Algas lend, mis jääb igaveseks 
lennunduse ajalukku, 850 kilomeetri pikkune lend täis surmaohte! Viskasime me ju sõna 
otseses mõttes minema kõik! Kui meil olekski hädamaandumise korral õnnestunud ellu 
jääda, oleksid meie päevad olnud peagi loetud ...» Tuleb veel lisada, et ekspeditsioonil 
puudus raadiosaatja. 

Kui paakidesse oli jäänud veel vaid 100 liitrit bensiini, hakkas silmapiiril paistma 
Kirdemaa põhjapoolseim tipp — Nordkapi neem. Samal hetkel tekkis rooliseadmes rike. 
Kümne minuti pärast kiilusid ülekandeseadmed lõplikult kinni ja tuli laskuda vette. 
Vaatamata tugevale lainetusele sooritas esimene piloot Hjalmar Riiser Larsen meisterliku 
hädamaandumise. Tunni aja pärast õnnestus jõuda kaldale ja kinnitada hüdroplaan suure 
jääpanga külge. Inimesed läksid kaldale, et valmistada einet. Äkki kuuldus kellegi hüüe: 
«Vaadake, laev!» 


14Kongsfjord (norra k.) — kuningafjord. Tõlk. 


Kiirel käigul mööduv väike laev ei märganud «polaar-robinsone». Riiser Larsen andis 
käsu: «Kõik masinasse!» Mootor käivitus momentaanselt. Varsti olid polaaruurijad 
väikese kalalaeva «Mere elu» parda ääres. Norra meremehed tundsid oma 
rahvuskangelase ära ja võtsid rändurid rõõmuhõisetega vastu. Hüdroplaan võeti puksiiri 
ja toimetati Ny-Älesundi. «Surnuist ülestõusnuid» võeti kuninglikus fjordis15 
juubeldustega vastu. 

Aasta hiljem, 9. mail 1926, lendasid Ameerika Ühendriikide merejõudude komandör 
Richard Byrd (hiljem tuntud polaar-uurija, nelja Antarktika ekspeditsiooni juht, admiral) 
ja piloot Floyd Bennet esimestena põhjapoolusele. Nende «Fokker», mis ekspeditsiooni 
finantseerinud multimiljonäri Henry Fordi lapselapse auks ristiti «Josephine Fordiks», 
läbis 2176 kilomeetrit 15 tunniga ja maabus Ny-Älesundis. Ülelennu teostajad ei näinud 
oma teel ühtki mandrit, kuid ei teostanud ka mingeid teaduslikke vaatlusi. Lendu ajendas 
sportlik hasart ja rekordijanu. Vaieldamatult aga näitasid Byrd ja tema kaaslane üles suurt 
mehisust, kui nad suundusid sellisele riskantsele teekonnale. 

«Fokkeri» eduka lennu sooritajate esimeste õnnitlejate hulgas oli Roald Amundsen. 
Noil päevil oli see visa ja tahtekindel 

«jääväljade kapten» taas Ny-Älesundis, et valmistada ette ammuplaanitsetud lendu üle 
pooluse Ameerikasse taias valmistatud dirižaablil «Norvegia». Erinevalt Byrdist oli 
Roald Amundseni transkontinentaalne lend üle põhjapooluse palju komplitseeritum ja nii 
polnud Byrd talle otseseks konkurendiks. Muide, alles hiljem algas kauakestev vaidlus, 
kas «Fokker» oma tehnilistelt eeldustelt oli üldse võimeline viieteistkümne-tunniseks 
lennuks poolusele ja tagasi. 

Juba 1925. aastal näitas norralaste esimene katse et trans-kontinentaalseks lennuks üle 
põhjapooluse on dirižaabel sobivam kui aeroplaan. 1926. aasta ekspeditsioon oli 
Amundsenile omase põhjalikkusega igati läbi mõeldud. 

Nagu aasta varem, nii finantseeris ka seekord ekspeditsiooni ameerika ärimees Lincoln 
Ellsworth, kes osales esimeses lennus aviaatorina. See lubas tal kirjutada oma nime 
kõrvuti ekspeditsiooni ülema omaga ja jagada temaga kuuta «Norvegia» komandöriks 
kutsuti dirižaabli konstruktor ja ehitaja, itaallane Umberto Nobile, tema abiks Norra 
Kuningal Mereväe leitnant Hjalmar Riiser Larsen. 

1925/26. aasta polaarööl ehitati Ny-Älesundi idaserva neljakümne meetri kõrgune 
dirižaabli sildumistorn ja suur elling. 

11. mai hommikul tõusis «Norvegia» kaevandusasula kohale ja võttis kursi põhja. 12. 
mai pealelõunal tegi dirižaabel ringi pooluse kohal ja jätkas teekonda maakera teisele 
küljele. 46 tunni ja 20 minutiga jõuti Ameerika kontinendile. 1926. aasta 14. mail kell 8 
maandus dirižaabel Alaskal. 

Nii lõppes lend üle põhjapooluse ühelt kontinendilt teisele ja lõppes nii, nagu märgib 
Amundsen, et «. .. ükski osavõtja ei kaotanud juuksekarvagi». Ettevõtte, millest oli 
unistanud rootsi insener Salomon Andree, viis edukalt lõpule Amundsen 

Pärast «Norvegia» lendu töötas Umbertö Nobile välja itaalia polaarekspeditsiooni 
projekti. Lennundusministeerium ei olnud rahadega kitsi. Mussolini valitsuse eesmärk oli 
ühene - avastada pooluse lähedal uusi maid ja liita need Itaaliaga. Kuigi Nobile ei 
toetanud fašistlikku režiimi, ülendati ta reklaami huvides kindraliks. 


15Kongsfjord (norra k.) — kuningafjord. Tõlk. 


Ekspeditsioon pidi teostama ka mõningaid teaduslikke vaatlusi. Sellest kutsuti osa 
võtma tuntud teadlasi: rootsi meteoroloog cioktor Malmgren, itaalia füüsikaprofessor 
Poniremoli, tšehhi geofüüsik, praegune Tšehhoslovakkia Teaduste adee-mia akadeemik, 
professor Begounek, kes töötasid välja ulatusliku programmi pooluselähedaste alade 
uurimiseks. Kavas oli ka lend Põhjapooluse ja Severnaja Zemlja kohal, kus traditsiooni 
liikmed pidid vaatluste läbiviimiseks maanduma, aga ka 

Gröönimaa põhjaranniku ja Kanada Arktilise arhipelaagi uurimine. 

1928. aasta aprilli keskel lahkus 19 000-kuupmeetrise mahuga dirižaabel «Italia» 
Milaanost ja jõudis 5. mail Ny-Älesundi. 

Esimene reis tuli halbade ilmastikuolude tõttu edasi lükata ja dirižaabel naasis peagi 
baasi. Teise reisi tegi Nobile Franz. Joseplai maale ja sealt Severnaja Zemljale. Kuid raju 
ja udu sundisid teda pöörduma uuesti läände — Novaja Zemljale. 70 tunni pärast pöördus 
dirižaabel Teravmägedele, olles läbinud -4000 kilomeetrit. 

Kolmanda lennu eesmärk oli jõuda põhjapoolusele ja teostada seal teaduslikke vaatlusi. 
Peale Nobile ja kolme teadlase oli dirižaabli pardal veel 11 meeskonnaliiget ja ajakirjanik 
— kokku 16 inimest. 24. mai varahommikul tõusid nad õhku ja võtsid, algul kursi 
Gröönimaale, siis aga poolusele. Järgmisel hommikul tegi «Italia» tiiru ahvatleva 
eesmärgi kohal. Jääle visati Itaalia, Rootsi ja Tšehhoslovakkia lipud ning ka Rooma 
paavsti Pius XI poolt kaasa antud rist. Kaks tundi tiirutas dirižaabel pooluse kohal, kuid 
ilmastikuolud ei lubanud tal maanduda. Lõpuks andis Nobile käsu alustada tagasiteed 
Ny-Älesundi. 

Tagasiteel sattus dirižaabel tihedatesse pilvedesse ja lendas 30 tundi ilma oma asukohta 
teadmata. 25. mai hommikul, Teravmägede lähedal, hakkas õhulaev ootamatult kõrgust 
kaotama. Mootoritele pandi peale täistuurid, kogu ballast ja ekspeditsiooni varustus 
heideti üle parda. Kuid dirižaabli kere oli kaetud nii paksu jääkorraga, et katastroofi ei 
õnnestunud vältida. Nobile käskis seisata mootorid, et hoiduda halvimast — plahvatusest 
sunnitud maandumisel. Hirmuäratava raginaga viskles gondel kaootiliselt laialipaisatud 
jäärünkade vahel ja rebenes lõpuks dirižaabli küljest lahti. Koormast vabanenud õhulaev 
kuue õnnetu inimesega kadus ida suunas. Nende kuue edasine saatus on teadmata. 

Gondli põrkumisel sai üks ekspeditsiooni liige surma ja kolm nende hulgas ka Nobile, 
haavata. Ellujäänute õnneks kukkus jääle ka toiduaineid, portatiivne raadiojaam koos 
toite-süsteemiga, punane telk, navigatsiooniseadmed, revolver ja teisi esemeid, mis olid 
ette nähtud jääl sooritatavate vaatluste teostamiseks. 

Esimesena püüdis eetrist hädasignaali nõukogude raadioamatöör Nikolai Šmidt, 
Sverodvinski kubermangu Voznesenje-Vohma küla elanik. See oli üheksandal päeval 
pärast Nobile grupi jääle maandumist, viieteistkümnendal päeval aga õnnestus sisse seada 
kahepoolne raadioside. Juba 29. mail loodi NSVL 

Osoaviahimi presiidiumi korraldusel «Italia» otsimise komisjon. 9. juunil organiseeriti 
nõukogude päästeekspeditsioonid — itta jäälõhkuja-tüüpi aurikul «Malõgin» ja läände 
maailma võimsaimal jäälõhkujal «Krassin». Läände suunduvat ekspeditsiooni juhtis 
staažikas Teravmägede uurija professor Rudolf Samoilo-vitš, kes oli võtnud osa 
Russanovi ekspeditsioonist arhipelaagile 1912. aastal. 

Peale meie maa lülitusid kadunud ekspeditsiooni otsimisse Norra, Itaalia, Rootsi, 
Prantsusmaa ja Soome. Kokku osales päästetöödes 18 laeva, 21 lennukit ja ligikaudu 


1500 inimest! Arktika ajaloos ei olnud varem sellise haardega päästetöid veel 
organiseeritud. Nobile ekspeditsiooni päästetöödes väljendus ilmekalt kõrgeim 
humaansus, mis ühendas eri rahvuste esindajaid ühise eesmärgi nimel. 

Üks esimesi appiruttajaid oli Roald Amundsen. Kaks aastat tagasi oli ta koos Nobilega 
lennanud «Norvegial» üle pooluse, kuid seoses dirižaabli konstruktori taktitu käitumisega 
katkesid Alaskal nende sõbralikud suhted. Kuulnud aga Nobile ekspeditsiooni 
katastroofist tõttas Amundsen aega viitmata teda päästma. 

Vana tüüpi hüdroplaanil «Latham-47», mis oli konstrueeritud lendudeks soojades 
vöötmetes, lahkus Amundsen 18. juunil TromsOst Põhja-Norras ja võttis kursi 
Teravmägedele. «Lathami» komandöriks oli tuntud prantsuse lendur Guilbaud. Peale 
nende kuulusid ekipaaži 3 meeskonnaliiget ja Amundseni lahutamatu kaaslane 
Dietrichson. Nobile katastroofi ajal tegi Guilbaud Prantsusmaal ettevalmistusi lennuks 
üle Atlandi ookeani, kuuldes aga õnnetusest, pakkus kohe Amundsenile oma lennukit ja 
meeskonda. 

Mõni tund pärast väljalendu palus Amundsen raadio teel saata andmeid jääoludest 
Karusaare piirkonnas. See oli viimane sideseanss «Lathamiga». Ilmselt kukkus lennuk 
mässavasse ookeani. Paljude laevade poolt ette võetud otsingud ei andnud . mingeid 
tulemusi. 1. septembril uhtus meri Põhja-Norras kaldale tugevasti vigastatud hüdroplaani 
pontooni. Nüüd oli väljaspool kahtlust, et suur norra polaaruurija ja tema vaprad 
kaaslased olid leidnud külma haua. 

Otsustavaiks said nõukogude päästeekspeditsiooni pingutused. 10. juulil nägi 
«Krassinilt» startinud tuntud polaarlendur Boriss Tšuhnovski jääpangal inimesi. Kahe 
päeva pärast lähenes laev sellele väikesele jääpangale ja võttis pardale kaks äärmiselt 
kurnatud itaallast Finn Malmgreni rühmast. Nad ei olnud uskunud raadiosidesse ja 
lahkusid Nobile laagrist mõni päev pärast katastroofi. See rühm suundus mööda jääd 
Terav 

mägede põhjaranniku suunas, et tuua hättasattunud ekspeditsioonile abi. Malmgren 
lahkus põhigrupist rõhutud meeleolus, jõuetuna. Miski oli murdnud tema nii tugeva 
loomuse. Nõukogude meremeeste poolt päästetud itaallased jutustasid, et nende 
rootslasest kaaslane Malmgren oli tema enese tungival nõudmisel pärast 
neljateistkümnepäevast piinarikast teekonda jäetud külmununa ja näljasena jäässe raiutud 
hauda. 

Samal päeval lähenes «Krassin» leitnant Viglieri rühma laagripaigale. Haavatud Nobile 
oli rootsi lendur Lundborg toimetanud juba 22. juunil Ny-Älesundi. Õnnest segane 
«Italia» radist Biagi andis jääpangalt eetrisse viimase telegrammi: «Kõik on korras. 
«Krassin» saabus. Oleme päästetud.» Seega päästis kuulus nõukogude jäälõhkuja 
«Krassin» seitse inimest surma jäisest embusest. 

Kindral Umberto Nobile ekspeditsioon oli ilmselt meie sajandi polaarreisidest kõige 
traagilisem. Itaallaste katse tungida Põhja-Jäämere saladustesse viis surma seitseteist 
inimest: "kaheksa «Italia» lennust osavõtjat, Roald Amundseni ja kaheksa päästetöödest 
osa võtnud lendurit. 

Veidi enne «-Italia» Ny-Älesundi saabumist oli siin edukalt lõppenud tuntud 
polaaruurija ja lenduri George Hubert Wil-kihsi ja piloodi Carl Ben Eielsoni lend, mis oli 
alanud Barrow neemelt Alaskalt. 3400 kilomeetri pikkune marsruut Põli j a- Ameerikast 


Teravmägedele tõestas veel kord, et selles piirkonnas ei ole seniavastamatuid maismaa- 
alasid. 

Pool aastat hiljem startisid samad lendurid juba Antarktikas. Oma neljanda 
ekspeditsiooni ajal tekkis Wilkinsil uus ahvatlev idee — läbida Põhja-Jäämeri, 
allveelaeval, liikudes jää all. Selleks otstarbeks ostis ta mahakantud ameerika allveelaeva 
0-12 («Nautilus»). Geograafia Seltsi napi toetuse ja annetuste abil kogutud vahenditega 
ehitati allveelaev ümber ja kohandati jääaluseks sõiduks Arktikas. 

Oma baasiks valis Wilkins Grönfjordi. «Nautilusel» õnnestus aga 1931. aasta augustiks 
tungida vaid 82. laiuskraadini. Horisonaaltüüriseadmete rikke tõttu oli edasisõit võimatu. 
Seitse aastat pärast «Nautiluse» ebaedu sooritas nõukogude allveelaev D-3 
(«Punaarmeelane») Jan-Mayeni ja Islandi vahelises väinas esimese veealuse reisi. 

Wilkins suri 1957. aasta detsembris 70-aastasena. Tal õnnestus näha oma ideede 
praktilist teostumist ja allveelaevade edukaid retki Jäämeres. Aasta hiljem leidis aset 
ameerika allveelaeva «Skate» jääalune reis põhjapoolusele. Vastavalt Wilkinsi viimsele 
soovile sängitati tema põrm siin vette. 

Veidi rohkem kui 40 aastat pärast «Frami» kuulsat truvi toimus veel üks 
transkontinentaalne triiv, mis kestis 27 kuud. Väike Nõukogude laev «Georgi Sedov» 
sattus jäävangi 1937. aastal Uus-Siberi saarte lähedal ja siit algas tema sunnitud triiv läbi 
pooluselähedase Põhja-Jäämere. Tänu merehoovuse tujule möödus «Sedov» poolusest 
palju lähemalt kui omal ajal «Fram». Teostatud vaatlused rikastasid oluliselt teadmisi 
selle tohutu suure, kuid väheuuritud ala kohta. 

1940. aasta jaanuaris pühitsesid nõukogude meremehed oma võitu jäise stiihia üle — 
laev väljus Teravmägede ranniku vabasse vette. «Sedov» koos talle vastu rutanud 
jäälõhkujaga «Stalin» võttis kursi Lääne-Teravmägedele. 21. jaanuaril ootas 
elektrivalguses särav Barentsburg erutusega kangelasi. Kaasmaalased korraldasid 
meeskonnale unustamatu vastuvõtu. 

Euroopas lõõmas juba sõjatuli. Selle sädemed kandusid ka kaugesse Arktikasse. 
Seetõttu pidi «Georg Sedov» sõitma Murmanskisse kustutatud tulede ja kaetud 
illuminaatoritega. Viie päeva pärast olid kangelased juba kodumaal. 

Lõppes maailmasõda ja Teravmäed hakkasid oma haavu ravima. Varemeist kerkisid 
kaevandusasulad, kaevurid asusid taas rikkalikest söekihtidest pruuni kulda maapinnale 
tooma. Alustati uuesti regulaarseid meteoroloogilisi ja jääolude vaatlusi, jälle tulid 
fjordidesse transpordi- ja reisilaevad, jälle kaikus orgude kohal lennukimiärin. 

Tänu lennunduse arengule ja inimkonna aastate vältel omandatud kogemustele oli 
maailma põhjapoolseim punkt kättesaadavuse mõttes Euroopale ja Ameerikale tunduvalt 
lähenenud. Nüüd oli küllaltki lihtne sinna nii lennukite kui ka allveelaevadega jõuda. 
Nagu endistel aegadelgi jäid Teravmäed üle põhjapooluse suunduvate ekspeditsioonide 
alg- või lõpppunktiks. 

1964. aastal püüdis grupp noori norralasi eesotsas BJOrn Staibiga sooritada suusaretke 
Kanada Arktikast Teravmäge-dele. Ekspeditsioonil õnnestus läbida umbes 600 
kilomeetrit ja välja jõuda ameerika teadusliku triivjaama «Arlis-2», kust nad lennukil 
evakueeriti. Staibil ega tema kaaslastel ei õnnestunud korrata Robert Peary saavutust. 
Oma ebaõnnestunud katsest ületada Arktilist ookeani kirjutas Björn Staib raamatus 
«Suuskadel põhjapoolusele». 


Ideest ei suutnud loobuda aga selle ekspeditsiooni radist Sivert Flettum, kes töötas välja 
uue marsruudi. Norralase arvates oli otstarbekas alustada retke Teravmägedelt ning 
lõpetada see kas Ameerika mandril või Gröönimaal. 1967. aastal me nägime, kuidas 
Flettum tegi pingsaid ettevalmistusi tulevaseks 

reisiks, treenides küll suuskadel, küll koerterakendil. Ilmselt rahaliste raskuste tõttu see 
ekspeditsioon aga ei toimunud. 

Sedalaadi ekspeditsioonidest oli huvitavaim nelja inglase — Walley Herberti, Roy 
Kemeri, Allan Gilly' ja Ken Hedge'i retk Barrow neemelt Alaskas üle põhjapooluse 
Teravmägedele. 

Et kindlustada selle ülipika marsruudi edukust, valisid Briti transarktilise ekspeditsiooni 
liikmed Tule koertekasvandusest Gröönimaal 41 head veokoera ja toimetasid need 
Alaskale. Tuleb märkida, et erinevalt paljudest teistest ekspeditsioonidest suhtusid 
inglased ettevalmistustesse ülima hoolikusega. Nii katsetasid nad oma varustust 
Gröönimaal, talvitudes eskimote juures, kevadel aga tegid pika treeningrännaku Kanada 
Arkülises arhipelaagis. Harjutamine Gröönimaa eskimote käe all tegi inglise 
rännumeestest suurepärased koerterakendite juhid ja aitas neil kohaneda Arktika karmide 
elutingimustega. 

Põhiliselt oli selle pika rännaku eesmärk küll sportlikku laadi, kuid kõik ekspeditsiooni 
liikmed tegelesid ka meteoroloogiliste, aktinomeetriliste, glatsioloogiliste ja 
meditsiiniliste uuringutega, mis vaieldamatult andis teadusele palju kasulikku. 

Reisi esimene etapp Alaska rannikult paakjääni oli erakordselt raske. Kulus peaaegu 
nädal, et ületada 130 kilomeetrit, mis lahutasid kallast jääkattest. Väga suurt abi osutasid 
lennukid — õhuluure aitas valida teed jääpankade vahel ning varustas ekspeditsiooni 
toiduainetega. Mais ilmus uus tõsine takistus — tuul ja hoovus hakkasid jäävälja 
lõhkuma. 24. juuniks oli läbitud ainult 1100 kilomeetrit, pooluseni jäi veel 900 
kilomeetrit. Tuli jääda sügist ootama. Jääle rajati neljast telgist koosnev statsionaarne 
laager «Meltville» («Sulav linnake»). Suve jooksul liikus laager koos jääpangaga veel 
170 kilomeetrit poolusele lähemale. 

Kui vesi hakkas jääpangal külmuma, alustasid inglased uuesti edasiliikumist. Neil läks 
korda läbida ainult 16 kilomeetrit, siis tabas neid järjekordne ebaõnn — üks ränduritest 
kukkus lõhesse ja vigastas selja. Ekspeditsioon oli sunnitud tagasi pöörduma 
«Meltville'i», et seal suhteliselt normaalsetes oludes talvituda. Lennukitelt heideti 
laagrisse 30 tonni lisavarustust. Jääpank jätkas triivi pooluse suunas. 22. veebruaril 1969. 
aastal lõhenes laagri all olev jääpank ning otsustati jätkata liikumist eesmärgi suunas. 
Tempo oli aeglane, kuna halbades ilmastikutingimustes tuli ületada suuri jäävalle ja 
kelgul vigastatud kaaslast vedada. 6. aprillil jõudis transarktiline ekspeditsioon lõpuks 
poolusele. 

Siit algas marsruudi teine etapp. Kuigi nüüdsest peale liiguti lõunasse, ei toonud see 
kergendust. Tuli kiirustada, sest 

polaarsuvi oleks sulava jää ja lumevälja muutnud läbimatuks. Maikuu lõpus ilmus 
silmapiirile tume täpike — Fippsi saar, mis kuulub Teravmägede arhipelaagi. Põhiline jää 
triiv toimus Fippsi ja Little-Blackboardi saare suunas. Kurss võetigi viimasele. Saareke 
oli juba käeulatuses — jäi veel vähem kui sada meetrit — kui triivjää ja kalda vahele 
tekkis lai pragu, mis muutus tormiliseks jõeks, kus jääpangad liikusid hoovuse mõjul 


kiirusega kuni 4 sõlme. Vaatamata uutele raskustele õnnestus ekspeditsioonil siiski 
kindlale kaldale jõuda. Sel päeval saatis ekspeditsiooni ülem Walley Herbert neli 
raadiogrammi: ekspeditsiooni organiseerimiskomitee esimehele, endisele Falklandi saarte 
kubemerile sir Miles Cliffordile (edasiandmiseks kuningannale), ekspeditsiooni 
finantseerinud prints Filippile, ajakirjandusele ja sõjalaeva «Endurance» komandörile 
Peter Bewkenenile, kes pidi inglased võtma oma laeva pardale. 

Kopterite abil evakueeriti ekspeditsiooni liikmed, veokoerad ja väärtuslik varustus. Nii 
lõppes see ebatavaline, äärmiselt raske reis üle Põhja-Jäämere piki tema kõige pikemat 
telge. 500 päevaga läbiti jalgsi 6000 kilomeetrit mööda ujuvat jäävälja. 

See transarktiline ekspeditsioon oli ainulaadne. W. Herbert kirjutab: «Ma olen kindlalt 
veendunud, et jalgsirännakul üle poolkera tipu kogeme me võrratult rohkem kui lennukil, 
allveelaeval või soojas laboratooriumis triivjääl.» 

Nelja inglase reis üle Põhja-Jäämere on meie ajastu üheks väljapaistvamaks 
ekspeditsiooniks, mida võib julgesti kõrvutada selliste ettevõtmistega nagu Thor 
Heyerdali reisid «Kon-Tikil» ja papüüruslaeval «Ra», Allain Bombardi ja Francis 
Chicesteri üksiksõidud ja Antarktika ekspeditsioonid, mis lähevad igaveseks ajalukku kui 
mehisuse ja ennastsalgavuse eredad näited. 


POLAAREKSPEDITSIOONIDE JÄLGEDES 


Ühel 1966. aasta jahedal juunikuu päeval startisid Barentsbur-gist loode suunas kaks 
kopterit. Vladimir Timohha masinal asusid meie ekspeditsiooni liikmed. Veidi tagapool 
lendas Lev Vlassovi poolt juhitav kopter, millel oli varustus Holtedahli platoole rajatava 
uurimisjaama jaoks. 

Vallatlevalt lainetava Isfjordi ületamiseks ei kulunud kümmet minutitki. Juba paistis 


Kuningas Oscar II maa piirjoon, 
** Jaam lõpetas oma too 1974. aasta suvel. J. S. 

vasakul üle Forlandsundeti16 kõrgus aga pikk ja kitsas mägine saar, mis kaetud paljude 
väikeste liustikega — Prints Karli maa. Paljudes kohtades olid fjordid tunginud süngete 
kaljumassiivide vahele ja meie all lainetas jällegi veeväli. 

Umbes 40 minuti pärast hakkas illuminaatorist paistma Bröggeri poolsaare poolkaar 
lameda Kvadehukeni neemega. Selle taga sirendas lai veeväli, mille moodustavad kaks 
suurt lahte — Kongsfjord ja Krossfjord. Lahti ümbritsevad arhipelaagi lääneosale nii 
iseloomulikud teravatipulised mäeharjad, mis idaosas puuduvad. Silmipimestavalt 
kiirgavad mäeharjadelt alla-looklevad hõbedased lumelindid, mis õhust vaadatuna 
meenutavad rippvanikutega ehitud näärikuuski. 

Lendasime ümber Bröggeri poolsaare ja suundusime siis itta piki Kongsfjordi 
lõunarannikut, mis on tuntud ka Kingsbay nime all. Meie uudishimu tõusis haripunkti, 
sest ees paistis Ny-Älesund. Oma nime on ta saanud Põhja-Norra väikese linnakese 
Älesundi («angerjaväin») järgi. Tänu siit alanud kuulsatele polaarekspeditsioonidele on 
Ny-Älesund aga palju tuntum oma vanemast nimekaimust. 


16sundeTfnorra k.) — väin - Tõlk 


Poolteist kilomeetrit enne asulat ilmusid terrasside varjust nähtavale kaks hiiglasuurt 
apelsini meenutavat kerakujulist ehitist. Hiljem selgitati meile, et nende võrdkülgsetest 
sünteetilisest materjalist kolmnurkadest laotud sfääride all asub tele-meetriajaam. See 
jaam rajati 1967. aastal Maa tehiskaaslaste ja teiste kosmiliste objektide jälgimiseks. 

Õhust vaadatuna meenutab Ny-Älesund suurte ja eredavärviliste lilledega kaetud 
aasa. .Värvirikkuse annavad rõõmsatoonilised majakesed — sinised, oranžid, valged, 
pruunid, punased, kollased. Asula lõunaserva ja lumega kaetud püramiidikujuliste 
mägede vahele on surutud terrikoonide mustad kuhilad. Veel mõne aasta eest asus 
siin norra riiklikule kompaniile kuuluv maailma põhjapoolseim söekaevandus. Sagedased 
varingud ja mitmed õnnetusjuhtumid tingisid aga kaevanduste sulgemise. Viimase, 1963. 
aastal Kingsbay kaevanduses aset leidnud traagilise sündmuse mälestuseks on asula 
lõunaservale püstitatud hall monument. Tänini on säilinud kitsarööpmeline raudtee, mida 
mööda veel üsna hiljuti minivedurid kivisöevagonette fjordi kaldale vedasid. Suleti 
kaevandused, kadusid vedurid, tühjenes kunagine kärarikas kaevandusasula, mis oli kahel 
korral tervitanud Amundseni ja Nobilet. 

Fjordi avaral, jääst vabanenud veeväljal triivisid sajad suured ja väikesed fantastilise 
kujuga «purjekad». Need olid liustiku 

servast lahti murdunud jäämäed. Suuremad neist tukkusid madalikel, oodates 
kannatamatult aega, mil vesi ja päike vabastavad nad aheldavast «ankrust». Eemal, 
kaljuste saarekeste taga embasid laiad jääjõed tömbilaubalist mäenukki — nunatakki. 
Tuhandetest pragudest lõhestatud jääkeel limpsis ahnelt fjordi soolast vett. Liustike 
sinkjasrohelisel foonil kõrgusid Tre Kroneri (kolm krooni) — kolm hiiglaslikku 
püramiidi: Svea, Nora ja Dana. Need üksteisele sarnanevad mäetipud sümboliseerivad 
Rootsi, Norra ja Taani kunagist ühtset liitriiki. Kolme krooni ümbritsevad kolm helehalli 
rünkpilvemütsi. 

Vaatlused katkestas ootamatu viraaž. Liustikud koos kolme tipuga kadusid kopteri külje 
alla ja raskusjõud surus mind vastu illuminaatorit. Käegakatsutavasse kaugusse ilmus 
kõrge kolmnurkne torn. Järjekordne viraaž ja kopter libises üle kahekorruselise maja 
katuse ning jäi majade vahele rippuma. Hetkeks mattus ümbrus pikkade kopterilabade 
poolt kiviselt pinnalt üleskeerutatud tolmupilvesse. Piloot lülitas mootori välja ning 
kõrvulukustav tüütu müra vaibus pikkamööda, lakkas ka vibratsioon. 

Väljusime Ny-Älesundi keskväljakule. Kopter seisis kollase viilkatusega maja kõrval. 
Suitsumehed otsisid taskust suitsupakid ja piibud. Lennu ajal oli see lõbu keelatud, sest 
kopteris asus mürkkollases pooletonnises vaadis bensiini tagavara. 

Esimene mulje — asula oli täiesti mahajäetud. Äkki tormasid majade tagant välja 
hiiglasuured sassiskarvalised koerad ja jooksid saba Uputades meie juurde. Need olid 
kuulsad grööni veokoerad, kellel oli sel ajal suvepuhkus. Peagi tõttasid väljakule ka 
kombinesoonides töölised. Vaevalt saime nendega jutule, kui kopteri juurde sõitis ulja 
kaarega džiip, roolis telemeetria-jaama ülem Henning Nilsen, kes meid südamlikult 
tervitas ja meid tasuta kasutamiseks antud elamuisse juhatas. Pilootidel oli nagu alati 
kiire tagasisõiduga, ja uuesti täitus Ny-Älesundi väljak raevuka mootorimürinaga. Mütse 
kinni hoides kiirustasid saatjad tekkinud tolmuvihurist eemale. Hiiglaslikud metall- 
ritsikad tõusid aeglaselt teravaharjaliste katuste kohale ja ei möödunud paari minutitki, 
kui nad sulasid ühte fjordi vastaskalda mäeharjade tumeda fooniga. Seal kusagil 
Kingsbay põhjakaldal asus sajandi algul väike asulake, mis kandis inglastest peremeeste 


poolt antud kõlavat nime — New-London. Mõnda aega kaevandati seal marmorit, mis 
aga omanikele erilist tulu ei toonud. Nüüd meenutavad Uus-Londonit üksnes pooleldi 
töödeldud marmoripangad ja mõned mahajäetud barakid. 

Sisenesime avarasse kahekorruselisse majja. Kuna kuuekümnendate aastate algul elas 
siin SDV Teaduste Akadeemia 


Lp 


Mägedest laskuvad sajad liustikukeeled. J. Singeri 10to. 
Teravmägedel kohtab peaaegu kõiki tuntud liustikutüüpe. J.-M. Punningu ioto. 


NSVL TA Teravmägede glatsioloogilise ekspeditsiooni ülem J. Singer. J.-M. Punningu 
foto. 


Rahvusliku Geodeesia ja Geofüüsika Komitee glatsioloogiline ekspeditsioon, siis 
kutsuvad kohalikud elanikud teda «saksa majaks». Nüüd saime end rahulikult sisse seada, 
valida endale meeldiva toa, ära mahutada ekspeditsiooni varustuse ning valmistada lõuna. 
Seejärel aga kiirustasime tutvuma Ny-Alesundi ja tema ümbrusega. 


Väljaku ääres oli nägus tumekollane puust majake. Siin elas Roald Amundsen ajal, mil 
ta valmistus pooluse vallutamiseks. Praegu on selles mälestusväärses majas norralaste 
väike haigla. 

Läheduses asub helesinine majake, mis esimesel pilgul klubi-söökla ja poissmeeste 
ühiselamu vahelt vaevu silma torkab. Selles kahekorruselises hoones asub postkontor 
ja kohalik raadiojaam. Pealtnäha postkontor nagu postkontor ikka, selliseid on maailmas 
sadu tuhandeid, ent kui me andsime oma kirjad postiametnikule, kes on muide 
kohakaasluse alusel veel ka ainus raadiotelegrafist ja meteovaatleja, lõi ta ümbrikule eri- 
lise postitempli. Sellel on jääpangal lamava vuntsidega hülge kujutis, mida ümbritseb 
ingliskeelne tekst: «Maailma põhjapoolseim punkt. Kingsbay, 79° põhjalaiust, 
Svalbard.» Selle haruldase templiga ümbrikku ihaldavad paljud maailma filatelistid. 
Kohaliku postiametniku laual on kümneid kirju kinnimakstud tagasisaatmiskuludega. 
Kõikide nende kirjade sisu on ühesugune — palutakse kustutada mark kohaliku 
postitempliga ja lüüa ümbrikule see maailma omapäraseim posti-märk. 

Ny-Älesundi saabunud turistid võivad saada veel tõendi, milles on märgitud, et mister, 
missis või miss see ja see suvatsesid külastada «maailma põhjapoolseimat asulat». Meile 
seda dokumenti ei antud. Võib-olla sellepärast, et Nõukogude Liidule kuuluval 
polaararhipelaagil — Franz Josephi maal — on Kingsbayst veel mitu põhjapoolsemat 
asustatud punkti, nagu polaarjaam «Rudolfi saar», Nõukogude Liidu kangelase E. 
Krenkeli nime kandev observatoorium «Družnaja», Nagurski asula. Ilmselt aga 
kasutatakse selle asula ahvatlevat märki mitte ainult vanast harjumusest, vaid rohkem 
turistliku ja filatelistliku reklaami huvides. 

Küll on aga Teravmäed senini maailma põhjapoolseimaks organiseeritud turismi 
piirkonnaks. Turismitraditsioonid ulatuvad siin möödunud sajandisse, kuulsa «Frami» 
polaarretke päevisse. Arktilise turismi koidikul organiseeris norra laevakompanii 
«Verterolen» regulaarse laevaliikluse arhipelaagile, ettevõtlikud ärimehed aga ehitasid 
Adventfjordi kaldale turistide jaoks 40 kohaga võõrastemaja ja postkontori. Külmade 
polaarkallaste eksootika nautijate jaoks lasti müügile ka eri- 

line postmark valge jääkaruga. Kuna aga elu selles hotellis oli väga kallis lõbu, jäi 
külastajaid üha vähemaks ning lõpuks hotell suleti. Fjordi kaldalt on hotell ammugi 
kadunud, kuid neem Hotelnesset, kus ta kunagi asus, meenutab teda oma nimega 
tänaseni. 

Tänapäeval kohe pärast suvise navigatsioonihooaja avamist suunduvad siia tohutu 
suured ookeaniaurikud Euroopast ja Aasiast, vedades Arktikasse tuhandeid turiste 
maailma erinevatest riikidest. Norralastel on sisse seatud regulaarne laevä-ühendus 
mandrisadama Troms0 ja arhipelaagi asulate vahel. Iga kümne päeva järel kaigub 
vaikne Kongsfjord lumivalge mootorlaeva vilest. Selle marsuut algab Põhja-Norrast ja 
lõpeb 80. laiuskraadil. Peale Ny-Älesundi maabuvad turistid veel Longyearbyenis ja 
raadiojaamas «Isfjord Radio», imetlevad Magdalenef]jordi, Virgo lahe ja teiste 
Teravmägede maaliliste piirkondade metsikut ilu. Igal kümnendal päeval põikab see 
laev ka Grönfjordi, et anda turistidele võimalust uudistada laeva pardalt Barentsburgis 
asuvat nõukogude kaevandust. 

Kõige suuremat huvi tunnevad turistid siiski Kingsbay vastu. Kirglikumad põhja 
romantika austajad vahetavad luksusliku laevakajuti liustike esise plaaži või kaljude 


jalamile püstitatud telgiga. Nende käsutuses on ka väike, kuid see-eest maailma kõige 
suuremal põhjalaiuskraadil asuv ühiselamu; mis kannab kõlavat nimetust 
«Põhjapoolus»17. Järgmise laeva tulekuni uitavad turistid Kongsfjordi ümbruses, 
tutvuvad siinsete kuulsate paikade ja mälestusmärkidega. Julgemad ja kogenenumad 
võtavad ette mitme kilomeetri pikkusi retki mööda lahe kallast ning tõusevad isegi 
mägedesse ja liustikele. Terav-mägedel veedetud päevad jäävad neile kauaks meelde. 

Meie Ny-Älesundis viibimise ajal ei jäänud võõrastemaja kordagi tühjaks — pidevalt 
oli siin turiste Norrast, Rootsistr USA-st, Saksa Föderatiivsest Vabariigist, Inglismaalt, 
Itaaliast, Austriast, Taanist, Šveitsist ja paljudest teistest maadest. Hotel-, lis elasid nii 
üksikud turistid kui ka terved perekonnad, nii noored neiud kui aastates daamid, nii 
karastunud turistid kui Ka invaliidid. 

Kord lõunasöögi ajal põikas meie majja soliidses eas daam Viinist. Tutvusime ja 
palusime külalist koos meiega lauda istuda. Ta proovis uudishimulikult meie 
konservidest valmistatud hapukapsasuppi ja tatraputru hautatud loomalihaga. 

«Sehr gut, poisid! Sehr gut!» anti hinnang meie «kokakunstile». Kuivetunud, kuid 
reibas ja jutukas turist osutus huvitavaks vestluskaaslaseks ning meie peamisel saksa 
keele oskajal Troitskil ja «polüglott» Mihhaljovil oli tükk tegemist. Pärast mehe surma 
oli meie austerlannast külaline väga palju mööda maailma reisinud, kuid polaaraladel 
viibis ta esmakordselt. 

«Ma olen vapustatud!» hüüdis ta. «Siin on nii ilus, kuid see on elutu ilu, see piirkond ei 
ole inimese jaoks. Ma ei mõista teie naisi. Kuidas nad lasevad teid siia jää peale nii 
paljudeks kuudeks?» 73-aastane viinlanna avas oma kandekoti ja andis meile pakikese. 
«Olge kallid ja ärge jumala pärast neid apelsine ära põlake. Te, vaesekesed, rikute oma 
tervise siin kaugel põhjas, kus ei ole ei juurvilja ega vitamiine.» 

Järgmisel päeval läksime mööda kruusa ja šlakiga kaetud teed oma esimesele 
marsruudile ümbruskonna liustikele. Asulast väljudes lõppes tee õige varsti. Lähenesime 
kõrgele kolmnurksele metallist mastile, mis asub peaaegu asula külje all. Ja olimegi 
ažuurse masti juures. Kas tõesti siin sildusidki diri-Žaablid «Norvegia» ja «Italia» enne 
reisi tundmatusse? Raske oli seda ette kujutada, kuid fakt jääb faktiks. Originaalse konst- 
ruktsiooniga ehitis on hästi säilinud ja võiks veel nüüdki, 40 aastat hiljem, olla taas 
kinnitussüsteemiks suurtele õhulaevadele. 

Veidi eemal on kaootiliselt laialipaisatud jämedad võimsate poltidega prussid ja 
poolkõdunenud presendi ning roostetanud teraslehtede jäänused. See on kõik, mis on 
säilinud kunagisest hiiglaslikust ellingust, mis kõrgus Ny-Älesundi kõrval. Need Arktika 
alistamise tummad tunnistajad meenutavad järeltulevatele põlvedele meie sajandi 
kahekümnendate aastate mehiste inimeste kangelastegusid. 

Künka tipul, mille jalamil veel mõned aastad tagasi seisis kapitaalne angaar, 
joonistuvad Kongsfjordi taustale kahe mälestusmärgi siluetid. 

Asulale lähemal olev mälestusmärk on välja raiutud hallist kivimürakast. Kuue 
aviaatori — Amundseni, Dietrichsoni, Ellsworth'i, Feuchti, Omdali ja Riiser Larseni 
nimede kohale on kivisse raiutud kahe lennuki siluetid ja nende kohale ekspeditsiooni 
ülema tuttav profiil. AI on kuupäev: 21. mai 1925. Monumendi püstitasid Ny-Älesundi 
elanikud varsti pärast seda mälestusväärset lendu kõrgeima austuse ja armastuse märgina 
nendele vapratele inimestele, kel oli julgust esimestena suunduda hüdroplaanidel 


17Praegu on hotell konserveeritud. Turistid peatuvad vanades majades, hüttides või telkides. J. $S. 


põhjapoolusele. Mälestusmärgi projekti autoriks oli Kingsbay söekompanii direktor M. 
Knutsen, kelle majas Roald Amundsen peatus. Amundsen nägi seda kivist 

monoliiti 1926. aasta kevadel, enne dirižaabli «Norvegia» lendu Põhja-Ameerikasse. 
Kahe aasta pärast sai mälestusmärgist põhjapoolseim ausammas sellele tuntud teadlasele 
ja rändurile, inimesele, kes kõhklematult ohverdas oma elu jääväljadel kadunud 
ekspeditsiooni päästmiseks. 

Sellest ajast on möödunud üle 40 aasta. Vinged talvised tuuled, tormid, jäised külmad, 
lumi ja vihm on jätnud kiviplaadile oma jäljed arvukate kriimustuste ja lõhede näol. 

Mainitud mälestusmärgi alus koosneb 19 eri värvi marmortahvlist, mis sümboliseerivad 
Itaalia maakondi. Leinasümbolina kerkib neilt tahvleilt 8 risti — nii palju hukkus Nobile 
poolt juhitud ekspeditsiooni liikmeid. Ristide ülemised osad põimuvad ühte, 
sümboliseerides inimkonna sõprust ja vendlust. Põhjapooluse poolsel küljel on must 
tahvel pealkirjaga: «Nad hukkusid õilsa eesmärgi nimel. . .» Allpool on teadlaste 
Malmgreni ja Pontremoli, ajakirjaniku Lago ja dirižaabli ekipaaži liikmete Alessandrini, 
Ardimino, Pomella, Carratti ja Ciocca nimed. Nende vennashauaks sai Põhja-Jäämeri. 
Lõunapoolsel küljel on kiri: «Igaviku valitseja, kes Sa oled kuulnud meie kallite viimast 
hüüdu ja tead nende jäist puhkepaika, hoia nende rahu ja ära lase vajuda unustusehõlma 
nende ohvri suurusel.» Allpool on eraldi tekst, mis on pühendatud Amundseni 
mälestusele: «Inimkonna ühtekuuluvuse suurimale ohvrile». 

Itaalias valmistatud mälestusmärk toodi laevaga Ny-Älesundi ja püstitati siia 1963. 
aastal, mil möödus 35 aastat dirižaabli «Italia» katastroofipäevast. 

Kuigi kohalikud lilled on kaunid, on nende eluiga väga lühike, seepärast väljendavad 
siin käinud turistide austust vapramaist vapramaile kividest laotud mälestusmärgid. 
Künka nõlval mälestussamba ees on valgetest kividest laotud paljude ekspeditsioonide ja 
ka üksikisikute nimed. Sageli ümbritsevad neid südamekujuliselt paigutatud kivid. 

Seisime kaua palja päi künka tipul, kohal, mis jääb igaveseks maailma inimeste ühtsuse 
sümboliks. Mulle meenusid sõnad, mis Umberto Nobile oli lausunud pärast katastroofi: 
«Polaaralade tuhandeaastased saladused võidetakse inimkonnale suurte raskustega ... 
Niisuguste ettevõtmiste, nagu seda oli meie oma, põhiolemuseks on risk. Risk kavatsuses 
olla esimene, olla esimene — see on au, mille eest aga tuleb maksta ränka hinda!» 

Pöördusime asulasse tagasi. Naabermaja juures laadisid noormehed kärult maha 
ekspeditsiooni varustust. Need olid meie uued tuttavad — prantsuse kolleegid, kes 
uurisid Kongs-fjordi ümbruse liustikke. Meile lähenes keskmistes aastates 

116 

mees soliidselt mahuka seljakotiga. Tema jässaka ja tugeva figuuri järgi otsustades näis 
olevat tegemist endise meremehega. Ja nii see oligi — Pierre Andre Moule oli ekspedit- 
siooni akvalangist ja mootorpaadi kapten, mehaanik, motorist ja madrus ühes isikus. 
Teise maailmasõja päevil võttis ta osa vastupanuliikumisest ning sõdis allveelaeval 
kindral de Gaulle'i armees. Enne Teravmägedel sõitmist osales Pierre Jacgues Yves 
Cousteau okeanograafilises ekspeditsioonis. Kaaslased kutsusid teda nime esitähtede 
järgi lihtsalt Pamiks. 

Pam võttis raadiotelefoni abil ühenduse oma baasiga ning andis meile pärast lühikest 
sideseanssi edasi ekspeditsiooni ülema küllakutse lähemaks pühapäevaks. 

Paari päeva pärast läksimegi Pierre'i saatel prantslastele külla. Kuna tee loomulikult 
puudus, siis kõndisime mööda kaldajääd, hüppasime üle veeloikude ja lõhede. Vajusime 


sageli põlvini vette ning kiitsime siis mõttes oma kõrgeid kum-misäärikuid. Juba kaugelt 
paistsid silma kõrged mastid Prantsuse ja Norra riigilippudega. Seejärel ilmusid nähtavale 
punased majakesed ja ümber nende mitmevärvilised kirendavad telgid. See oligi 
Prantsusmaa Teaduslike Uuringute Rahvusliku Keskuse ekspeditsiooni põhibaas. Ta 
paiknes fjordi sügavuses, umbes kuue kilomeetri kaugusel Ny-Älesundist. Kohe baasi 
kõrvalt algas Ida-Loveni liustiku valge liustikukeel, mis laskub alla kõrvalorust. Liustiku 
neitsilikult puhtal lumekattel jooksid üles-alla suuskade ja mootorsaanide jäljed. Näha 
kohe, et prantslased olid oma «koduliustikul» tõsist tööd teinud! 

Baasi juures võttis meid vastu eredavärvilises soojas polaar-riietuses peakatteta pikka 
kasvu energiline mees. See oligi glatsioloogilise ekspeditsiooni ülem Jean Corbel. Tuntud 
prantsuse teadlane näitas saabunud külalistele oma teaduslinnakest ja tutvustas meid oma 
kaastöölistega. Koos nendega käisime laboratooriumides, hüdroloogia- ja 
meteoroloogiajaamas ning uudistasime laboratooriumide seadmeid. 

Pärast ekskursiooni siirdusime väikses kokkupandavas majakeses asuvasse klubi- 
sööklasse. Söökla sarnanes verandaga suvilaga, avarad klaasseinad meenutasid rohkem 
Nizzat kui 79. paralleeli. 

Juuni kohta oli erakordselt selge ja ilus ilm. Veel eile oli kogu taevalaotus kaetud 
mitmekordse porihalli pilvelinikuga. Vastu õhtut aga hakkasid karvased pilvetuustid 
aeglaselt kaugete mägede suunas liikuma ja hommikul oli ilm paljutõotavalt pidulik. Ere 
silmipimestav päikesekera rippus Holtedahli platoo kohal. Kuldsed päikesekiired, mis 
siinseid alasid oma soojusega eriti ei hellita, tõttasid külmunud maapinda talvisest 

lumekattest vabastama. Oma ürgses ilus sädelesid liustiku-keeled, vettelaskuval 
keeleotsal mängles valgus tuhandetel jääkristallidel. Juba hakkasid tekkima esimesed 
tumedad laigud rannaäärsele tasandikule ja mägede püramiididele — maapind tahtis 
endalt heita katva vaiba. Lõbusalt vulisesid mägedelt allavoolavad jõekesed, ühinesid 
omavahel ja moodustasid ähvardavalt kohisevaid vahuseid jõgesid. Lahesopi kaldamada- 
likule mitme kilomeetri laiuse vööna kinnitunud merejää hakkas silmanähtavalt õhenema. 
Kõrvulukustavad «jääkahurite» kogupaugud teatasid ümbruskonnale, et Kongsfjordis on 
sündinud uus jäämägi. 

Meeldiv kevadsoojus tungis läbi söökla avarate akende. Päikesekiired valgustasid laual 
lebavat sõbralike Šaržidega paberilehte. Nähtavasti oli keegi prantslastest püüdnud siin 
oma sõprade olemust edasi anda. Glatsioloogide portreede galerii keskel oli väga tuttav 
nägu, keda aga laua taga ei olnud. Ah jaa, see oli ju kindral de Gaulle! 

Külalislahked võõrustajad kutsusid meid lõunalauda. Ettevalmistustöid juhendas 
energiline madame Corbel. Teda aitasid kaks noort neidu — hüdroloog Marcelle Vincent 
ja kokk Michele. See pikka kasvu neiu pikkade seljale langevate lina-värvi juustega 
lõpetas Lyoni ülikooli filoloogiateaduskonna. Juba lapsest saadik oli tema unistuseks 
näha tõelist Arktikat ning nüüd võimaldaski Lyoni ülikooli professor Corbel talle reisi 
Prantsusmaalt kaugetele Teravmägedele tingimusel, et ta vahetab üheks suveks elukutset. 

Pikka lauda kaunistasid tuntud prantsuse veinide ja konjakite pudelid. Noor insener 
Andre Joffrey avas suure pudeli omavalmistatud õunaveini. Kellelegi meenus, et täna 
peaks Nõukogude Liidu pealinna saabuma ametlikule visiidile Prantsuse Vabariigi 
president Charles de Gaulle. Jean Corbel meenutas soojalt kohtumisi nõukogude 
teadlastega paljudel rahvusvahelistel kongressidel ja sümpoosionidel. Meie rääkisime 


oma senistest uurimistulemustest. Rõõmuga võtsime vastu Jean Corbeli ettepaneku 
osaleda ühistes uurimistöödes Ida-Loveni liustikul. 

Enne baasist lahkumist ühinesid mõlemad ekspeditsioonid sõbralikult fotokaamerate 
ees. Prantslased eesotsas Jean Corbe-liga saatsid meid teele.18 

Ny-Alesundi jõudsime tagasi hilisõhtul. Taevavõlvil rippuv juunikuu päike valgustas 
endiselt lahte ja mägesid — oli ju 

saabumas Teravmägede polaarpäeva haripunkt. Kui keegi meist lurrielörtsisel jääteel 
maha jäi, peatus eesliikuv Pam ning ootas. Selline seltsimehelik suhtumine, valmidus 
kõhklematult abistada sõpra, on ammune ja kirjutamata seadus, mis iseloomustab kõiki 
arhipelaagil töötavaid erinevaist rahvustest inimesi. 

Järgmisel päeval läksid mu kaaslased taas prantslaste baasi, võttes seekord kaasa 
kümnemeetrise käsipuuri ning seadmed jää ja firni temperatuuri mõõtmiseks. Jäin koju 
valvekokaks. Kuna meil koka ametikoht puudus, siis «usaldati» selle vajaliku, kuid mitte 
eriti ihaldatud ülesande täitmine iga päev kellelegi ekspeditsiooni liikmetest. Mis parata 
— marsruudilt naasnud kaaslastele on vaja kohe pakkuda sooja teed ja toitu. 

Lõpetanud ettevalmistused neljakäigulise (supp, praad, kompott, tee) nii lõuna- kui ka 
õhtusöögi ettevalmistamiseks, läksin väikesse naaberbarakki, mis oli renditud prantsuse 
ekspeditsioonile. Pidin laenama naabritelt paki soola, sest meie oma oli tont-teab-kuhu 
kadunud. Koputasin välisuksele, vastuseks kostis vaid lauluümin. Siis kuulsin ka kõnet, 
kuid ei saanud sellest aru. Otsustades heasoovliku «Oo-la-laa, oo-la-laa» järgi, võisin 
sisse astuda. 

Köök-söögitoas oli ainult üks prantslane. Ta esitles end: «Gustav, ekspeditsiooni 
kokk.» 

«Milline meeldiv kokkusattumus,» mõtlesin ning vastasin, püüdes säilitada tõsist ilmet: 
«Mina olen nõukogude ekspeditsiooni kokk. Minu nimi on Jevgeni, see on teie keeles 
Ežen.» Prantslane surus mu kätt ja hüüdis lauldes: «Oo-la-laa, cher ami Eugene, oo-la- 
laa, mon ami Eugene!» 

Kokk oli lühikest kasvu, tema ümmargust väljendusrikast nägu piiras hoolitsetud 
pruunikas šoti habe. Välimuse järgi võisin anda talle umbes 45 aastat. Sinakas-violetsete 
liibuvate teksaspükste laial nahksel rihmal rippus hiiglasuur nuga, millega eskimod 
tapetud karu või merihobu tükeldavad. Küünarnukini paljad käsivarred olid tihedalt 
kaetud värviliste tätoveeringutega, mis viitavad eksootilistele merereisidele. 

Järsku tõusis gaasipliidilt aurupilv (oma ootamatu tulekuga olin ma koka tähelepanu 
põhitöölt kõrvale juhtinud). Lemmik-hüüete «oo-la-laa» saatel žongleeris kokk pannidega 
ning peagi oli kord jälle majas. 

Gustav andis mulle soovitud soola, kallas siis tassi hästi-lõhnavat kohvi ja otsis 
kappidest ning külmkapist igasugust kribu-krabu. 

«Kolleeg,» pöördusin koka poole. «Suur tänu kostitamise eest. Palun nüüd lahkelt minu 
poole!» 

Meie köögis gaasipliiti ei olnud, kuid see-eest oli suurepärane 

malmahi. Prantslane proovis kogenud degustaatorina kõiki roogi. Siis hüüdis sõrmi 
naksutades: «Pantastik! Oo-la-iaa! Eugžne-Eugene, fantastik!» 

Ilmselt ei tahtnud naabrist kokk professionaalsest solidaarsusest mind solvata. 


18Sügava kurbusega võtsid nõukogude glatsioloogid vastu teate professor Jean Corbeli traagilisest hukkumisest 23. veebr. 1970. a. J. S. 


Pakkusin Gustavile vene «suveniire» — Barentsburgis küpsetatud musta leiba ja 
hautatud loomaliha konserve. Nagu me juba märganud olime, maitsesid välismaalastele 
need produktid väga. Peagi pöördus kokk tagasi, kaasas võrgutäis konserveeritud õlut ja 
mahlu. Siis läksin mina omakorda vastuvisiidile, kondenseeritud piima ja kompottidega. 
Nii me külastasime teineteist õhtuni, kuni saabusid koju näljased glatsioloogid. Need küll 
kahjuks ei mõistnud minu püüdlusi neljakäigulise lõunasöögi valmistamisel enne 
märgata, kui kõik oli hävitatud. 

Pingelises töös möödusid kaks nädalat kiiresti. Uurisime mitmeid liustikke Bröggeri 
poolsaarel ja Kongsfjordi ümbruses. Seejärel seisis ees töödetsükkel Holtedahli platool. 
Kui 1965. aastal huvitusime me Lääne-Teravmägede saare kesk- ja idaaladest, siis nüüd 
oli järg jõudnud lääneosa kätte. Meie eesmärk oli arhipelaagi lääne- ja idaalade jäätumise 
klimaatiliste põhjuste selgitamine, võrdlemine ja seaduspärasuste väljatöötamine. 

Holtedahli platoo ahvatles meid ka selle tõttu, et 30 aastat tagasi oli siin töötanud 
kuulus Rootsi-Norra ühine arktiline ekspeditsioon tuntud skandinaavia teadlaste — rootsi 
professori Hans Ahlmanni ja norra professori Harald Sverdrupi juhtimisel. 

1934. aastal viisid selle ekspeditsiooni liikmed, neli teadurit Gunnar Isacseni 
liustikuplatool ja sellelt lähtuval Neljateistkümnenda Juuli liustikul19 läbi ulatuslikke 
glatsioloogilisi uuringuid. Vaatlusandmete üldistus publitseeriti Stokholmi tuntud 
teadusliku ajakirja «Geografiska Annaler» 500 leheküljel. Hilisemate Ahlmanni tehtud 
järeldustega on kõik maailma glatsioloogid tuttavad. Kuna Holtedahli platoo asub sellele 
regioonile iseloomulikes tingimustes ning tema pindala on veidi suurem Isacseni platoo 
pindalast, eelistasime me esimest. Meid ahvatles võimalus korrata vaatlusi nendel 
liustikel, ja seejuures mitte ainult lihtsalt korrata, vaid kasutada juba kaasaegseid teadmisi 
ning uurimismeetodeid. Seega tuli järjekordselt liikuda eelmiste polaarekspeditsioonide 
marsruutidel. 

Minu arvates kirjutas Volodja Korjakin enne marsruuti oma 

välipäevikusse väga tabavalt: «Meie elukutse omapäraks on töö aladel, kuhu inimesed 
satuvad harva. Seega ei ole eriti raske kõiki oma eelkäijaid üles lugeda. Me ei meenuta 
neid asjatult. Meil tuleb liikuda mööda nende marsruute, ületada samu jõgesid, ronida 
samadel kaljudel ning iga eelkäija märge, iga detail on sinu jaoks suure tähtsusega. Need 
inimesed olid esimesed. Ja kuigi paljusid neist pole enam elavate kirjas, jätkavad nad 
oma püstitatud eesmärkide täitmist meie kätega. Meil on seega kergem, kuid samal ajal 
ka raskem. Kergem seetõttu, et me liigume tuntud radadel, meil on kaardid, raadio- 
jaamad, kopterid. Samal ajal on meil ka palju raskem — me peame leidma ja teada saama 
midagi uut, püüdma ületada oma eelkäijaid. Aga need olid ennastületavad inimesed, 
kellest säilib mälestus väga pikkadeks aegadeks.» 


LIUSTIKELE KOPTERITE JA KAATRITEGA 


Igal hommikul teatasin raadio teel Barentsburgi Ny-Älesundi piirkonnas valitsevatest 
ilmaoludest ja palusin tungivalt kiirendada kopterite väljalendu, mis pidid meid 
Holtedahli platoole toimetama. Kolmandal päeval äratas mootorite ulumine rahulikku 
und magava asula. Tormasime maandumisplatsile, kuid pettusime — kopterid lendasid 


1914. julibreen (breen — norra k. liustik). Bastille'i vallutamisega 14. juulil 1789 algas Suur Prantsuse revolutsioon. Tõ1k. 


hoopis leningradlastest geoloogide juurde. Troitskil ja Korjakinil aga vedas, neil õnnestus 
Barentsburgi tagasi lennata ning sealt uuele marsruudile suunduda. 

Järgmisel päeval pärast meie kahe kaaslase lahkumist tabas Ny-Älesundi ootamatu 
tsüklon, mis kutsus esile ilma järsu halvenemise — tõusis tugev tuul, madalal tormavatest 
pilvedest piserdas uduvihma. Kui me mõttes olime juba leppinud «meteo-vangistusega», 
ilmusid Kongsfjordi kohale tsüklonit trotsivad kopterid. Komandöri masina aknast 
lehvitas Vassili Fursov. Minuti pärast surusime juba ta kätt. 

«Kas te olete valmis?» küsis komandör. «Täiesti,» vastasin. «Näe, ainult varustus lebab 
veel Amundseni maja esisel väljakul.» 

Fursov ronis uuesti masinasse. Kohe hakkas tööle veel soe mootor, pöörlesid tiivikud ja 
hetke pärast rippus masin õhus. Kui me jõudsime asula keskväljakule, askeldas Fursov 
peremehelikult meie asjade vahel, püüdes otsustada, mitu reisi kulub kahel kopteril meie 
varanduse toimetamiseks liustikule. 

Kutsusime lendurid oma elamusse, pakkisime seljakotid ja seadmed. Heitnud pilgu 
ümberringi, tegi pardamehaanik iroonilise märkuse: «Noh, glatsioloogid, olete alles palee 
hõivanud. Kuidas te nüüd küll liustikul hakkama saate?» 

«Kulla mees,» pareeris Volodja Mihhaljov, «esiteks ei hõivanud, vaid see anti meile, ja 
teiseks — liustikul rahuldab AKT meid täielikult.» 

Kuigi esimese lennu põhieesmärgiks oli ilmastikuvaatlus, võtsime kaasa küllaltki palju 
asju ja istusime ka ise Mihhaljo-viga kopterisse. Teise piloodi koha Fursovi kõrval võttis 
sisse kogenud lendur Lev Vlassov. Tema masin jäi ajutiselt Ny-Äle-sundi, et võimaliku 
erakorralise olukorra puhul meid päästa. 

Mõne minutiga ületasime diagonaalselt fjordi ja juba oligi vanutava veevälja asemel 
meie all Kongsfjordis liustiku tuhandetest lõhedest ja ojakestest kriipseldatud sinkjashall 
keel, kus loendamatud sulamisvee ojakesed ja jõekesed tõttavad mööda liustikukeelt alla, 
ühinevad ja kaovad lõhedesse või voolavad fjordi. Kopter tõusis üha kõrgemale. Meist 
paremale jäid üksteise taga kõrguvad kolm ühesugust mäemürakat — Tre Kroner — 
Svea, Nora ja Dana, vasakule aga teravate mäeahelike vahele surutud kitsas Isacseni 
liustikuplatoo, millel 1934. aastal töötas Hans Ahlmann. 

Ja oligi Holtedahlfonna20. ülalt vaadatuna meenutas lius-tikuplatoo valget tärgeldatud 
lina. Kaugemaid mäeahelikke varjas läbipaistmatu tumehall eesriie — ilmselt oli sealt 
lähenemas vihma- ja lumesadu. Platood ümbritsevate mägede jalamid olid uppunud 
porikarva udumütsakaisse. Üksikud, udust välja ulatuvad kõrgemad mäetipud meenutasid 
muinasjutulisi kindlusi ja just nagu õhus rippuvaid torne. Ilm halvenes silmanähtavalt. 
Siinsamas pidanuks aga olema ka meie ihaldatud eesmärk — platoo jäälahe. Peaaegu 
alati on õhust tulevase statsionaari kõige sobivamat asukohta raske määrata. Parempoolse 
piloodi selja taga asuval väikesel redelil, millel tavaliselt seisab pardamehaanik, turnis 
kõhetu Volodja Mihhaljov. Tema pidi Furso-viie kätte näitama maandumiseks sobiva 
koha. Volodja kar-juski midagi lendurile ning vehkis energiliselt vasaku käega, ilmselt 
leidis otsitava paiga. 

Hakkasime kiiresti laskuma. Valge lumevaip lähenes kosmilise kiirusega. Järsku kõlas 
vali kärgatus, kopter kaldus järsult paremale küljele ja Holtedahli platoo uinutavas 


20Fonna (norra k.) — platoo. Tõlk. 


ühetoonilisuses ilmus illuminaatori akna taha must suitsupilv — lendurid tulistasid pinna 
suunas suitsuraketi, mille abil nad määravad 

tuule suuna ja märgistavad lumepinna, et maandumist kergendada. Siin polnud kunagi 
ükski lennuaparaat maandunud, keegi ei teadnud lumekatte paksust ega tihedust, lume 
alla peidetud salakavalate lõhede asetust. Nende oluliste andmete puudumine raskendab 
aga tunduvalt lendurite tööd. Üha tugevamini hakkas masina kere värisema ja vibreerima 
— tähendab, me rippusime juba liustiku lähedal ja iga hetk võisid rattad tema pinda 
puudutada. Kuid mis nüüd juhtus? Mingi nähtamatu jõud heitis meile valgust 
poolläbilaskva katte. Hetke pärast see kate tõusis ning laskus siis uuesti. Vahepeal siia 
jõudnud udu otsustas meiega «kassi ja hiirt» mängida. Lumekuninganna haare oli 
ulatunud Holtedahli platoole, igati püüdis ta takistada glatsio-looge oma valdustesse 
tungimast. Järsu kangitõmbega sundis Fursov masina üles tõusma ning rebis end 
jäälahkme kohal laiuva pilve embusest lahti. 

Teinud ringi ümber väljavalitud koha, proovisime uuesti maanduda ja uuesti kattis tont- 
teab-kust ilmunud udu kogu ümbruse. Ebameeldiv «kassi-hiire» mäng jätkus. Sellises 
olukorras olnuks kopteri komandöril täielik õigus Ny-Älesundi tagasi pöörduda. 

Teravmägedel on mul tulnud mitmel korral Vassili Fursoviga lennata ning alati on 
mind hämmastanud tema erakordne tahtejõud, järjekindlus, meisterlikkus, mehisus ja 
kohusetunne lõpule viia iga ülesanne, olgu see siis lihtne või keeruline. Tõele au andes ei 
saa sellel arhipelaagil ühtki lendu üle fjordide, mägede ja liustike kergeks nimetada. 
Vassili on armunud oma riskantsesse elukutsesse. Selliste inimeste kohta tavatsetakse 
öelda: «Lendab julgelt, kaunilt ja kindlalt!» Barentsburgis ta kunagi avameelitses: «Tead 
miks mulle meeldib kopteril töötada? Lendad madalalt, võid nautida loodust — kõik on 
kabiinist hästi näha. Aga ütle mulle, mis nauding on lennata reaktiivlennukil? Kihutad 
pilvede kohal nagu pöörane, sellises kõrguses pole aimugi, kuidas elab emake maa ja 
maanduda saab ka ainult soliidsel lennuväljal!» 

Fursov mõistis meie soovi uurimistöödega kiiremini pihta hakata. Seepärast jätkaski 
piloot sihikindlalt, kuid ettevaatlikult võitlust salakavalate loodusjõududega, keerles 
sobiva maandumismomendi otsingul ühest kohast teise. 

Harjunud liigutusega avas pardamehaanik ukse ja hüppas maast meetri kõrgusel 
rippuvast kopterist lumme. Hetk ja inimene oli vööni lumes — selge tunnusmärk 
lendurile, et sellises «januses» kohas ei või maanduda. Mehaanik rabeles lume-lõksust 
välja ja jooksis mööda lund edasi. Läbinud umbes sada meetrit, jäi ta seisma ja alustas 
energilist tantsu. Veendunud 

maandumisplatsi usaldatavuses, viis mehaanik käed kõrvale, moodustades T-kujulise 
figuuri. Saanud «loa» maandumiseks, juhtis Fursov oma seitsmetonnise «ritsika» liustikul 
seisva mehaaniku kõrvale ja alustas äärmise ettevaatusega laskumist. Rattad vajusid 
aeglaselt kohevasse sulamisveega läbi imbunud lumme ja kadusid, sellesse üleni. Siis 
tõstis piloot kopteri esimesed rattad üles ja mehaanik asetas nende alla spetsiaalse 
laudredeli. Vappuv masin omandas peagi horisontaalse asendi. Et vältida küljeli 
kaldumist ja vajumist võimalikku jäälõhesse läbi katva lumesilla, ei lülitanud Fursov 
mootorit välja ning hiigeltiivad jätkasid vihinal pöörlemist. 

Komandör andis käega märku, et me kiiresti kopteri tühjaks laadiksime; oli ju 
ülejäänud varanduse siia toomiseks tarvis veel kord kahe masinaga tagasi pöörduda, ilm 


aga ei oota. Suure kiirusega pildusime lumme telgi, produkte, raadiojaama, 
magamiskotid, seadmed — kõik eluoluks vajalik, juhuks kui kopteril ei õnnestu enam 
tagasi pöörduda. Arktika jääb Arkti-kaks ka meie päevil, ta on endiselt muutlik, salakaval 
j£ ohtlik inimestele, kes ei taha tema tujusid arvestada. 

Oligi kõik. Viimasena hüppas masinasse pardamehaanik, uks löödi pauguga kinni ja 
juba sirgenesid pikad labad vindi üha kiirenevas pöörlemises. Kogukas Mi-4 elavnes — 
värisemine suurenes, esimene rattapaar tõusis üles ning vajus uuesti lumme. Üha 
tugevnev mootorimürin saavutas kulminatsiooni. Masinat oleks nagu haaranud haiguslik 
vappekülm — ta kõikus küljelt küljele nagu väsinud rändur. Algul aeglaselt-aeglaselt, siis 
aga mängleva kergusega kiskus ta lumest välja oma süga-valevajunud «jalad» ja lendas 
otsesuunas edasi, peaaegu mööda lumepinda libisedes. Kümneid kordi olen näinud 
koptereid õhku tõusmas, kuid otsekui uudishimulik poisike olen valmis seda ikka ja jälle 
uuesti nautima. 

Fursovi palvel hakkasime trampima maandumisplatse kahele kopterile. Märkamatult 
möödus tund ja meie tammumise tagajärjed olid juba silmaga märgatavad — lumi tihenes 
ja jalad ei vajunud enam läbi. Töö käigus nägime ka mõningaid kitsaid pragusid, mis 
lõhestasid platoo jääkatet. Uuesti kandus meieni kauge mürin — kopterid lähenesid. 
Selleks ajaks oli udu taandunud veidi kaugemale, hõljudes lähemalasuvatel järskudel 
mäenõlvadel. 

Peagi laskusid Fursovi ja Vlassovi masinad meie «koptero-droomile». Nad tõid platoole 
meie grupi kolmanda liikme Slava Markini ja ülejäänud varustuse. 

Pilootidel oli iga hetk kallis, sest ebameeldiv hallikasvalge udukeel limpsis juba jälle 
platoo äärealasid — Lumekuninganna 

valmistus uueks rünnakuks. Kopterisse kiirustav Lev Vlassov pöördus ümber ja hõikas: 
«Enne kui meid Barentsburgist välja kutsute, vaadake ikka veidi ringi. Sellise ilmaga 
nagu täna on meil teid raske üles leida.» 

«Lev, ära inimesi enneaegu hirmuta. Kõik on tipp-topp. Kui vaja, leiame üles ja viime 
minema!» katkestas teda Vassili Fursov ja lisas naerdes: «Aga muidugi poleks paha, kui 
te prooviksite ilma veidi «parandada»!» 

Vaevalt jõudis kopteripõrin vaibuda, kui me olime täielikult halli uduloori mähitud. 
Nähtavus kadus hetkega, hakkas tibutama uduvihma ja lumelörtsi, ringi kihutasid tugevad 
tuuleiilid, Tuli kiirustada AKT ja ahju ülesseadmisega. Kui lõpuks majakese riidekupli all 
mõnus ahjusoojus ja raadiost tulev muusika levima hakkasid, paranes meeleolu 
paugupealt ning me lõime lahti omaloomingulise laulu «Kolme põrsakese» motiividel: 
«meile pole kole ei lumi ega vihm, lumi ega vihm, lumi ega vihm!» 

Veidi aja pärast õnnestus mul sisse seada side Barentsburgi raadiojaamaga. 
Valveoperaator Jura Ignatjev teatas minu suureks rahuloluks, et kuuldavus on hea. 

Järgmisel päeval hakkasime laagri lähedale glatsioloogilist jaama rajama. Selleks 
tõstsime meteoputka kahemeetristele tugisammastele ning lõime laiali aktinomeetrilise 
tiiviku laiad õlad. Peagi kaunistasid valget uudismaad lume paksuse mõõtmiseks jäässe 
puuritud tähised, gradientantennid, sademete-mõõtja, heliograaf ja teised seadmed. 
Baaslaager «Holtedahli liustikuplatoo» alustas tööd. 

Mitu ööpäeva hoidis udu meid oma haardes ja me ei saanud alustada marsruutidega, 
millel tahtsime mõõta möödunud talvel sadanud lume paksust ja määrata firni leviku 
piirid. 


Mõne aja pärast õnnestus ära kasutada ajutine ilmastikutingimuste paranemine ja võtta 
ette retk platoo idaküljele. Läksime alale, kus suuremastaabilisel topograafilisel kaardil 
pidevad kõrgushorisontaalid katkevad ja punktiirjoontega asenduvad. Alasse, mis oli 
selle ajani tüüpiliseks «valgeks laiguks»; ilmselt oli siin aerofotokaartide tegemise ajal 
udukate. Nii või teisiti, kuid meie väikesel uurimisgrupil seisis 20. sajandi teisel poolel 
ees retk seni uurimata alale. 

Liikusime mäesuuskadel. Ilma nendeta polnud võimalik sammugi teha, muidu vajud 
kohe sügavasse lumme. Läksin esimesena, hoides käes 100 meetri pikkust nööri. Nööri 
teises otsas oli Markin. Tema kõrval liikuv Mihhaljov sarnanes dresseerijale. Ainult et 
piitsa ja kepi asemel oli tal käes mõõtkavaga pikk terav varb. Meie «komandör» pidi 
tähelepanelikult 

jälgima nööriga seotud kaaslaste liikumist. Minu iga katset otsejoonelisest marsruudist 
kõrvale kalduda saatis kohe Volodja käsklus: «Hoia vasakule, veel veidi vasakule, nüüd 
otse, ivake paremale!» Iga 100 meetri järel oli peatus: Mihhaljov mõõtis lume paksuse, 
torgates terava otsaga mõõtelati läbi talvel sadanud lume. Kuna lumi oli läbinisti veega 
küllastunud, oli väga keeruline «tunde» järgi eelmise aasta lume ja firni vahelist püri 
määrata, kuid Mihhaljovil oli selliste tööde läbiviimiseks omandatud tohutud kogemused 
Polaar-Uraali ja Kaukaasia liustikel. Iga poole kilomeetri järel kaevasime kaevise, et 
määrata lumikatte tihedus ja talvise niiskuse varud. 

Platoolt laskumine toimus märkamatult. Ei meenuta ju platoo kõrgeim koht 
järsunõlvalist mäeaheliku tippu, vaid laskumine oli siin väga lauge, horisontaalsed alad 
vaheldusid veidi järsemate kalletega. Kui heitsin pilgu tagasi, siis tihti ei näinudki oma 
kaaslasi, kes parajasti liikusid lumeküngaste taga. Vasakul või paremal ilmusid ja kadusid 
lumiste nõlvadega mäetipud. Läbinud ligikaudu kuus kilomeetrit, tegime esimese 
geograafilise avastuse, ehk tagasihoidlikumalt öeldes, täpsustuse: selgus, et Urasi liustik 
laskub vastupidiselt topo-graafilistel kaartidel näidatud suunale. 

Varsti jõudsime järsu languseni, mille taga avanes sinetavate järvesilmadega jäine 
tasandik. Siin, 620 meetri kõrgusel merepinnast, lõpeb Holtedahli platoo firniväli. 
Allpool, puhtal jääpinnal, pole enam ei firni ega lund — algab niinimetatud jäise toite 
tsoon. Siin lõppes ka meie marsruut, viimast, 85. korda, mõõtsime lume paksust jääl 
asuvatel üksikutel lume-laikudel. 

Kui alustasime tagasiteed laagrisse, oli kella järgi juba hommik ning sadas tihedat 
vihma. Riided vettisid kiiresti, peened veejoad jooksid mööda selga saabastesse, 
suuskade alla kogunesid lumekamakad. Suusad enam ei libisenud, suurte raskustega tuli 
neid lumelögast lahti rebida ja vaevaliselt edasi tammuda. Kuid see kõik oli tühine, kui 
mõelda, et nägime killukest Maast, mida keegi varem polnud näinud. 

Idasuunalisele marsruudile järgnes retk läände. Tee viis meid nüüd Kongsvegeni21 
liustiku ja Tre Kroneri suunas. Siin oli pikilõike tegemine märksa keerulisem, sest 
enamik aega liikusime tihedas udus ning ainult haruharva vilksatasid udu-klompide 
vahelt orientiirid. Allapoole laskumisel hakkas udu vähehaaval hajuma ja siis oli vasakul 
hästi nähtav Tre Kroner, paremal aga avanes Isacseni platoo. Jäise toite tsoon algas siin 

72. mõõtepunkti lähedal. Nii saimegi teada, et läänepoolsel, Gröönimaa suunas 
avaneval liustikunõlval on lund vähem kui idanõlval, kuid firnivälja piir asub veidi 


21Kongsvegen (norra k.) — Kuningatee. Tõlk. 


kõrgemal. Samasugused andmed saime 1965. aastal Lomonossovi platool, kus suurim 
lumehulk oli samuti idanõlval. 

Siin ei kavatsenud me kaevata sügavat kaevist. Mõtlesime läbida ainult mõned meetrid 
ning edasi puurida kaevise põhjast. Ent juhtus ettenägematu äpardus — puurauku imbus 
sulamisvesi. 10 meetri sügavusele lastud termosond ja puur-vardad külmusid jäässe ning 
nende päästmiseks tuligi raiuda kaevis. End süüdlasena tundev Volodja Mihhaljov alustas 
kirudes jää raiumist. Kuid pole halba ilma heata: tänu kaevisele sai Volodja nüüd 
väärtuslikke andmeid viimaste aastate jooksul lume jääks muundumise protsessi 
uurimiseks. 

Baaslaagris olime umbes kaks nädalat. Peale marsruutide tegime veel meteoroloogilisi 
ja aktinomeetrilisi vaatlusi, et leida ööpäevaste temperatuuride muutuse mõju lume 
sulamise kiirusele. Tänu neile töödele laienesid tunduvalt teadmised Teravmägede ühe 
suurima jäätumisala meteoroloogilistest ja radiatsioonilistest tingimustest ning 
glatsioloogilistest iseärasustest. 

Kopterid tulid meid platoolt nii ootamatult ära viima, et me ei olnud veel jõudnud oma 
AKT-d lammutada. Piloodikabiini aken avanes ja sellele ilmus tuulest ja päikesest 
pronksikarva naerusuise Vassili Fursovi nägu. Lõbusalt hüppas ta kabiinist välja ja oli 
hetke pärast meie kõrval. 

«Noh, leidsimegi teid üles! Kõik on korras, Maksimõtš!» pöördus komandör minu 
poole. «Suur tänu hea ilma eest, kohe näha, et pingutasite kõvasti! Meie tõime teid 
kohale, meie oleme kohustatud teid ka välja vedama — selline on kord lendurite seadus.» 

Enne baasist lahkumist näitasime lendureile oma kaevist ja tegime vana tava kohaselt 
grupifoto. 

Masinad tegid laagri kohal lahkumisringi ning võtsid kursi Kongsfjordile. 


1967. aasta suvel olime taas Ny-Älesundis. Seekord tulime siia mööda merd, laevaga. 
Koos meiega sõitsid ka leningrad-lastest geoloogid. Mõne päeva pärast suurenes 
nõukogude teadlaste «koloonia» veelgi — saabus NSVL Teaduste Akadeemia Geoloogia 
Instituudi ekspeditsioon Juri Lavrušini juhtimisel, kes oli meiega koos Teravmägedel ka 
1965. aastal. Pärast 

Moskva geolooge ilmus Kongsfjordi Teravmägede glatsioloogilise ekspeditsiooni lipu 
all sõitev päevinäinud kaater «Beda»22. Seda ei juhtinud mitte kuulsad meresõitjad- 
grumanlased, vaid nende kauged järglased, meresse armunud maise elukutsega inimesed 
— Vladimir Korjakin ja Leonid Troitski. Sellest austusväärsest glatsioogilisest ekipaažist 
kirjutan veidi hiljem. 

Teisel päeval võttis juba niigi soliidselt koormatud kaater Jal-6 oma pardale veel 
Volodja Mihhaljovi ja kaks prantsuse glatsioloogi — insener Andre Joffrey, meie 
möödunudaastase tuttava Loveni liustiku (Lovenbreen) uurimiselt, ja assistent Tony 
Rousche Lyoni ülikoolist. Rahutu väin ületati mõne tunniga ja siseneti naabruses 
asuvasse Krossfjordi. Raevukad lained püüdsid glatsioloogide laevukesega arveid 
õiendada. Lõpuks õnnestus meie dessantlastel maanduda Neljateistkümnenda Juuli 
liustikufrondi lähedal. 


22Bena (vene k.) — õnnetus. Tõlk. 


Kuhu ja milleks asus teele see nõukogude-prantsuse glat-sioloogiline ekspeditsioon? 
Tema liikmed otsustasid korrata 1934. aastal professor Hans Ahlmanni poolt juhitud 
grupi marsruuti. 1967. aasta suvel tahtsid kolm noort teadlast Nõukogude Liidust ja 
Prantsusmaalt tõusta mööda Neljateistkümnenda Juuli liustikku Isacseni platoole, läbida 
see põhjast lõunasse ja laskuda mööda Kongsvegenit ja Ossian Sarsi nuna-takki tagasi 
Kongsfjordi kaldale. Sellise liustikumatka eesmärgiks polnud sportlik hasart, vaid rangelt 
planeeritud teaduslik eksperiment. Meid huvitas, millised muutused olid toimunud 
liustike käitumises viimase 33 aasta jooksul. 1966. aastal olid prantslased teostanud 
uuringuid sellest rajoonist lääne pool, meie omakorda lõuna pool. 

Enne liustikule jõudmist tuli ekspeditsiooni liikmetel tassida kelkusid puuride, varraste, 
seadmete, telkide ja toidukraamiga mitu kilomeetrit üle kivide. Liustiku eel leiti, et gaasi- 
balloon oli kiiruga Ny-Älesundi ununenud. Tagasiteed aga enam ei olnud, kuna 
Barentsburgile kursi võtnud kaater liikus juba kaugel silmapiiril. Ainus võimalus oli 
liikuda edasi. 

Neljateistkümnenda Juuli liustikku mööda liiguti hilisõhtuni. Eelmisel aastal olid 
prantslased sel liustikul puurinud lume mõõtmiseks jäässe mõõtelatid. Registreerinud 
lume sügavuse, jäädi öömajale moreenil, kolme kilomeetri kaugusel liustiku-keelest. 

Ärgati vihma meloodilise krabina peale, kuid marsruuti tuli jätkata. Selja taha jäi 
pilvevöönd, kuid ülalpool algas uus pilvekiht. Mida kõrgemale glatsioloogid tõusid, 
seda külmemaks 

muutus, vihmasadu asendus lumega, ilmusid «lumesood» ja lumega kaetud lõhed, 
millesse sageli vajusid kelgud. 

Keskööl tehti peatus, et süüa ja hinge tõmmata. 

«Mida teha?» pöördus Andre läbimärgade ja väsinud kaas-, laste poole. «Kas jääda siia 
öömajale või liikuda edasi mäekurule?» 

«Minu arvates tuleks ööbida kurul, nii hoiame kokku terve päeva,» pakkus Volodja. 
Selle otsusega nõustusid ka Andre ja Toni. 

Ja jälle liiguti edasi, tassides enda järel kelkusid. Tõusu lauskjamaks muutumine viitas 
kuru lähedusele. See muutis meeleolu reipamaks. Hakati pakkuma, palju on jäänud 
kuruni — 50 või 500 meetrit? Läbiti veel poolteist kilomeetrit, aga kurust ei olnud mingit 
märki, kuigi tundus, et ta peaks olema siinsamas kõrval. 

Laager löödi üles hommikul. Poeti kolmekesi kitsukesse kahekohalisse nailontelki ja 
roniti kohe magamiskottidesse, et; kiiremini sooja saada. 

Üles ärgati pärast keskpäeva. Aerofotode järgi määrati asukoht ja tehti vajalikud 
mõõtmised. Selgus, et rühm asus; Neljateistkümnenda Juuli ja Isacseni platoo vahelisel 
kurul,, 1000 meetrit üle merepinna. Platoo ise asus 200 meetrit allpool. Edasi sai nüüd 
liikuda suuskadel. 

Kuigi udu ja pilved katsid korduvalt ümbruse, õnnestus glatsioloogidel platoolt 
äpardusteta alla laskuda. Kerge külm oli lumepinnale moodustanud jääkorra, millest aga 
jalad läbi vajusid. Kiiresti telk püsti ja tööle! Nagu seda varemgi oli juhtunud, «vahetati» 
päev ööga, mis suuresti hõlbustab suviseid ettevõtmisi Teravmägedel. On ju polaarpäeval 
täiesti ükskõik, ka sa magad päeval või öösel. 

Töö algas kaevise raiumisega. Firnini jõuti juba kahe meetri sügavusel. Seega oli talvel 
sadanud kaks mdfetrit lund. Edasi puuriti kaevise põhjast puurauk ja määrati liustiku 


temperatuur kuni 12,5 meetri sügavuseni. Selgus, et Isacseni platool pole Hans Ahlmanni 
uuringutest saadik muutunud ei liustiku toitetingimused ega ka temperatuurirežiim. 

25. juuli õhtul märkasid kolm glatsioloogi, et nad asuvad lõhede piirkonnas. Ning kuigi 
nähtavuse puudumine ohtu tunduvalt suurendas, tuli jätkata edasiliikumist, sest lähenes 
kontrollaeg, mil Mihhaljov pidi olema Kongsfjordi kaldale jäetud raadiojaama juures. 
Sõnaaher Andre ütles ainult: «Veni, vidi, vici.» Tema kaaslased tegid kohe sellesse Julius 
Caesari legendaarsesse lausesse («tulin, nägin, võitsin»), mille ta oli 

öelnud pärast Zela lahingut, väikese paranduse: «Mis sellises udusupis rääkida «vidi», 
siin on ainult «veni, vici»!» 

Kell kuus õhtul jätkasid glatsioloogid oma teekonda lõuna-suunas, lootes ainuüksi 
bussooli* abile. Kahjuks aga ei suutnud täpseimgi kompass hoiatada lõhede eest. Sageli 
rippusid küll inimesed, küll saanid pahaendeliselt haigutavate sügavike kohal. Sunnitud 
peatused aeglustasid tempot ning rikkusid planeeritud graafiku. Piinas janu. Vee 
saamiseks olid igal mehel põues ja taskutes pudelid lumega, mis ihusoojuse mõjul sulas. 

Peagi hakkasid paistma esimesed ojakesed ja lõpuks paljastusid ka liustikulõhed — jää 
peal olev lumi kadus. Ootamatult jõuti mingi järvekese äärde. Eelmise aasta aerofotolt 
leiti see orientiir suure vaevaga. Siis nägi Mihhaljov hõrenevas udu-kattes tumedaid 
siluette ja hõikas: «Näen mägesid!» 

«Noh, Volodja, on sul alles head silmad,» hüüatas Andre kiitvalt. «Pole ühtigi. Mul on 
hoopis head prillid!» naljatas Mihhaljov. 

Nüüd oli võimalik täpne asukoht määrata. Seejärel korri-geeriti marsruuti ning jätkati 
teekonda. Mõne aja pärast jäid viimased lumesaarekesed selja taha ja algas paljastunud 
jää. Suusad tuli asetada saanidele. 26. juuli keskpäeval astusid Volodja, Andre ja Toni 
Krupe liustikule. Oli palju tegemist sihikindlalt etteruttavate saanide pidurdamisega järsul 
liustiku-nõlval. Pilvede hõrenedes ilmusid nähtavale üha uute ja uute mäenõlvade 
piirjooned. Kuna need tundusid olevat võõrad, otsustati jääda kohale ja oodata ilma 
paranemist. 

Pikkamööda udu hajus ja lubas orientiire kaartidega võrrelda. Pikkadel rännuteedel 
omandatud kogemused aitasid kiiresti vajalikud orientiirid leida. Kui märgiti oma 
asukoht kaardile, selgus, et pärast 20-kilomeetrist rännakut mööda liustikke oli grupp 
kaldunud kõrvale ainult poolteist kilomeetrit ning viimasest nunatakist mööduti mitte 
paremalt, vaid vasakult. Tuli jääga ümbritsetud kaljunuki juurde tagasi pöörduda ning 
laskuda sealt mööda järsku jääkoske. Selleks ajaks oli aga udu lõplikult hajunud ja oli 
võimalik otsida sobivaim laskumis-paik. Saanid püüdsid iga hinna eest eesminejate 
jalgadesse tormata. 

Seljataga oli 20 tundi lakkamatut rännakut. Oli vastupandamatu soov jääda laagrisse, 
sest järsk langus mööda jääd võttis väsimusest tuikuma. Puhkusele ei saanud aga 
mõeldagi, sest tuli kiirustada raadiojaama juurde, mis ootas Ossian Sarsi mäe jalamil. 
Seal oli ka väike toiduainete varu ja magevesi. 

* bussool — geodeetiline nurgamõõteriist magnetilise asimuudi määramiseks. Tõlk. 

Eemal, liustiku serva lähedal, paistsid roomavad inimkujud. «Näe, mingi hullumeelsete 
paarike ronib liustikule,» pomises Volodja. 

«Hullumeelseteks» osutusid hiljuti Ny-Älesundi saabunud Jaapani turistid. 
Asjaarmastajatest glatsiolooge hoiatati lõhede eest. 


Lõpuks jõuti liustiku servale. ' Haarati magamiskotid ja tõtati fjordi kalda suunas. Sinna 
oli ainult kaks kilomeetrit, kuid rändurid olid olnud vahetpidamata jalul juba 25 tundi! 

Sel päeval kontrollisin ma Ny-Älesundis hoolikalt oma raadiojaama. Kell seitseteist 
asetasin pähe kõrvaklapid ja asusin kuuldele, ent Mihhaljov vaikis. Lõpuks, kell seitse 
õhtul kostis klappides vaikne kähisev hääl: «Tervist, kallis «papake»! Kuidas kuuldavus 
on? Siin sinu «kadunud poeg», Vova. Kannan ette: meil on kõik korras, kõik on terved. 
Saada meile järele ujuvvahend. Kobime kottidesse magama. Järgmine seanss kell 
23.001» 

Õnnitlesin Mihhaljovi marsruudi eduka lõpetamise puhul ja teatasin, et «Taifun» ootab 
meid juba sadamas. 

Tõttasingi kiiresti meremeeste juurde ja palusin «ujuvvahendit». Vanemtüürimees Juri 
Prosvirkin laskis vette päevinäinud päästepaadi ja see võttis kursi vastaskaldale. 

Pöördusin tagasi oma väikesesse majja ja leidsin sealt eest Moskva ja Leningradi 
geoloogid ning botaanikud koos norralaste, prantslaste, belglaste ja itaallastega. Kell kaks 
öösel ilmus «Taifuni» kapten ja tõi kurva uudise — päästepaadi mootor oli rikki läinud 
ning tuli ilma glatsioloogideta tagasi pöörduda. 

Kohe läks meie rahvusvaheline seltskond Ny-Älesundi meeri Johan Skraderit äratama. 
Meer oli otsekohe valmis juhtima mereretke glatsioloogide äratoomiseks. Koos norralaste 
ja prantslastega võtsime kahel mootorpaadil kursi fjordi vastaskaldale, et tuua Volodja 
laevale, Andre ja Toni aga asulasse. 

1967. aasta 27. juulil lahkus «Taifun» kuulsast Kingsbayst. Koos Volodja Mihhaljoviga 
pöördusin ka mina tagasi Barentsburgi. 

Nii lõppes see veidi ebatavaline glatsioloogiline reid arhipelaagi loodeosa liustikel. 
Venelane ja kaks prantslast kordasid Hans Ahlmanni üle 30 aasta tagasi sooritatud 
marsruuti. See ettevõtmine oli Nõukogude Liidu ja Prantsusmaa polaaruuri-jate eduka 
koostöö järjekordseks tõendiks. 

Sel ajal, kui me Mihhaljoviga töötasime Ny-Älesundi piirkonnas, jätkasid meie 
glatsioloogidest meremehed oma uuringuid 

«Bedal». Nende ülesandeks oli koguda informatsiooni arhipelaagi läänerannikul 
asuvate liustike kohta. Oma loode-marsruudi lõpetasid Troitski ja Korjakin edukalt ning 
aitasid toimetada ka ühendatud Nõukogude-Prantsuse uurimisrühma Neljateistkümnenda 
Juuli liustikule. 

Kui me jõudsime Barentsburgi, valmistus «Beda» uueks meresõiduks. Nüüd tuli tal 
liikuda veidi lõuna poole — Bell-sundi ning sealt läbi Maria väina Van Mijenf]jordi. Selle 
fjordi kirdesopis asub väike Sveagruva asula, mille naabruses on mitu huvitavat liustikku, 
mida meil oli plaanis uurida. 

Et edasi anda rändurite elamusi ähvardava Maria väina läbimisel, kasutan ma Volodja 
Korjakini poolt minu käsutusse antud päeviku materjale. 

1967. aasta augustis oli ilm Teravmägedel järjekordselt vilets: kallas vihma, tuul oli 
tugev, tihe udu, külm, lakkamatu torm. Tuli kiirustada. Kriitilise piirini koormatud paat 
kündis Bellsundi pinda. Silmapiirile ilmus seda avarat lahte idast piirav Akseli saar. 
Viimase taga algas omakorda ahvatlev Van Mijenfjord. Et aga sinna pääseda, oli tarvis 
läbida kitsas Maria väin. 

Neli korda ööpäevas tungib läbi kahe kitsukese väina Van Mijenfjordi ja voolab sealt 
tagasi ookeani umbes kuupkilo-meeter vett. Akseli saarest lõuna pool asuvas Maria 


väinas on loodetest tingitud hoovuse kiirus võrreldav paadi kiirusega. Tõusu-mõõna 
tabelite järgi määras Korjakin sobiva momendi väina läbimiseks, aja, mil toimub hoovuse 
suuna muutus. Kaardid aga ei andnud meresõitjaile kõiki vajalikke andmeid. Rahutuks 
tegid hoovuse suuna muutuse ajal tekkivad ähvardavad seisulained, mis nagu näitasid 
kogemused, «Bedale» üldse ei meeldinud. 

Meeskond koosnes kahest mehest. Nad mõlemad — nii Korjakin kui Troitski — täitsid 
kapteni, mehaaniku, tüürimehe, motoristi ja madruse ülesandeid. Ning kuigi väikesel 
mootorpaadil puudus tavaline laevaõhkkond, toimus ka siin iga tunni järel rooli 
teineteisele üleandmine käskluste «vahi andsin üle» ja «vahi võtsin vastu» saatel. 

Oligi Korjakini kord rooli asuda. Ta lahkus oma kohalt paadi ninas ning ronis mööda 
presendiga kaetud kaste ja kanistreid ahtrisse, pumbanud vahepeal välja paadi põhja 
kogunenud vee. Koos Troitskiga täpsustati kurss, valiti välja orientiirid kaldal ja arutati, 
kuidas mööduda vee all varitsevatest karidest. Mootori ulgumine segas rääkimist, kuid 
kauases koostöös on välja kujunenud mõlemale arusaadav žestide keel, mille on 
sünnitanud ühised rõõmud, ühine ebaõnn, ühine töö. 

. «Vahi andsin üle,» ütles Troitski. «Vahi võtsin vastu,» vastas Korjakin kajana ja asus 
ahtris vabanenud pingile. Tema sõber oli tund aega vahipostil paadi ninas. Vahist vaba 
aeg möödus samuti pidevas töös. Tüürimees jälgis ninas istujat pingsalt. Vaat nüüd tõstis 
eesistuja käe — järelikult nägi ta ohtu. Kerge käeviibe nõudis otsekohe kursi hoidmist 
vasakule. Paadi kõrvale ilmus vees ujuv kast, mis eemalt paistis veealuse kaljunukina. 
Seni oli kõik hästi läinud, nii taevas, tuul kui meri hellitasid glatsiolooge. Korjakin ja 
Troitski olid äärmiselt tähelepanelikud, sest hakkas lähenema kriitiline hetk. 

Ootamatult tuli glatsioloogidele vastu kaater. Selles olid norralased — esimesed 
inimesed, keda nad kohtasid pärast kolmenädalast tööd. Mootorid lülitati välja ja paadid 
kõikusid teineteise kõrval. Peale traditsiooniliste tervituste vahetati uudiseid. Norra 
geoloogid tundsid huvi selle vastu, kas venelased teavad, milline tugev lainetus valitseb 
Maria väinas. Siis järgnes küsimus: «Milleks teil on tarvis uurida Sveagruva liustikke?» 
Korjakin muheles: «Sinna on koer maetud!» Nalja mõistvad ja armastavad norralased 
lagistasid naerda. Lahkumisel hoiatasid noored geoloogid Troitskit ja Korjakinit veel 
kord, kuid arvasid ka, et nende paat peaks lainetusele vastu pidama. 

Hallikassinised pilved hakkasid laiali hajuma ja nende vahelt paistis helesinine 
taevalaotus, siis kaardus fjordi kohale ere vikerkaar. Veepinnal ujus hulgaliselt adrut ja 
meduuse. Võis oodata ilusat ilma. Peagi jõudis paat ühtlase lainetuse tsooni ja kõikus 
rahulikult lainetel. Binokliga võis näha, kuidas laine peksab kaldakaljusid, randumisele ei 
saa siin kandis mõeldagi. Väina taga oli aga vaikne, sest Akseli saar summutab laine. 

Sissepääsu Maria väina tõkestas Midterhukeni neeme massiivne mürakas. 
Päikesekiirtes veripunane, sile, poolekilomeet-riline paljand näis otsekui laskuvat 
valgetest kohevatest pilve-rüngastest. Temale lähenedes eraldas silm lainemurru valget 
ranti paljandi jalamil ja rohelisi lopsakaid samblalaike kalju-järsandikel. «Beda» jätkas 
visalt oma teed piki Midterhukeni järsakut ning paistis, et kaldal mühisev lainetemöll on 
käegakatsutavas kauguses. 

Kui arvutuste kohaselt jäi kõrge veeseisuni veel 15 minutit, vahetas Korjakin roolis 
välja Troitski. Hinnates väinani jäänud maad ja aega kriitilise momendini, andis ta 
täisgaasi. Paat ninas istuva Troitskiga kiirustas ees paistva Maria väina keskkoha suunas. 


Korjakin kirjutas oma päevikus: «.. . kui otsida meie olukorras midagi meeldivat, siis 
minule tegi kõige suuremat 

rõõmu see, et minuga oli Ljonja, vana usaldusväärne kaaslane. Mida võib kinkida 
sõbrale piirsituatsioonis? Ainult tänu valmisoleku eest jagada katsumust. Tõusis inimene 
kohalt, andis üle rooli, aga võib-olla mitte ainult rooli, vaid ka oma saatuse. Ronis paadi 
ninasse ning nüüd jälgib oma tormiülikonna silmadele vajuva kapuutsi alt häirimatu 
ilmega merd. Tunneb mind nagu viit sõrme, teab, et ma oskan otsuseid vastu võtta ja €i 
suuda olla rahulik...» 

Juba oli vahuselt keev Svarteni kalju otse külje all. Lainete-vöö oli väina juba täielikult 
katnud, sest loodete laine oli peaaegu võrdne merelainega. Loodusjõud hakkasid 
glatsioioo-gide vastu tegutsema — hoovuse kiirus suurenes iga minutiga, koos temaga ka 
oht. Otse kursil kõrgusid teravad harjad — seisulained. Väin kobrutas ja lained pekslesid 
meeleheites ümberringi. Paat sisenes täiskäigul esimese seisulaine võimusesse. «Beda» 
haarati võimsa laine kaissu ja paisati ettepoole, üksteise järel järgnesid järsud tõusud. 
Pähklikoorena kiikuv paat sukeldus kord nina, kord ahtriga ja Korjakinil ei jäänud muud 
üle kui hoida teda otsekursil ning pigistada temast välja viimane. Suurest pingutusest oli 
roolimehel tahtmine silmi sulgeda, kuid ta sundis end rahulikuks, sest iga hetk tuli olla 
valmis ootamatuks hädaohuks, mis võis nõuda välkkiiret reageerimist. 

Teise lainevööndi läbimine kulges edukalt ja peagi väljus kaater hoovusest. Kohe 
muutus kergemaks. Vasakul eemaldusid mustad teravaharjalised Svarteni kaljud. Juba 
kandus kaatrini Midterhukenilt tagasipõrganud laine. Volodja pööras paadi lainega risti ja 
rohekalt vahune lainehari libises kihisedes paadi alla. Otsene oht oli möödas, kuid targem 
oli siiski kaldast eemalduda. Lõpuks möödus ka väina lainetevahust välja-vaatav Erta 
kalju. Lained vähenesid, merevirve vähenes, kuna kaatri ja hoovuse vahele jäi siis juba 
kaitset pakkuv kalju-ahelik. Kõige hullem oli seljataga, paat libises madalast Moseneseti 
neemest mööda, veepind oli harjumatult vaikne. Äkki algasid taas järsud tõuked, oli 
tunne nagu sõites vankriga mööda munakivisillutist. Kuid see oli ka inimeste ja nende 
kipaka sõiduriista viimane vastupidavuse proov. Möödunud neemest, sattus paat 
ebatavaliselt siledasse vette. Nüüd oli võimalus randuda ja hinge tõmmata. Kuidagimoodi 
õnnestus «Beda» kaldale kinnitada. Korjakin ja Troitski hüppasid maale, tundes suurt 
naudingut jalgade all olevast kõvast pinnast. Kokkuvõttes kulus väina läbimiseks mingi 
tühine viis-kümme minutit, kuid kas saab selle aja mõõtmiseks kasutada tavalisi etalone? 
Ääretu väsimuse tõttu polnud esialgu mingeid 

muljeid. Eesmärk oli saavutatud — siseneti Van Mijenfjordi, väin oh seljataga, ees 
ootas Sveagruva. Nii lõppes see päev, ainult uks paarisajast päevast, mis me veetsime 
Teravmägedel. 

Sel ajal kui Troitski ja Korjakin heitlesid Van Mijenfjordi suudmes, pani kopter minu ja 
Mihhaljovi Ida-Grönfjordi ja Fridtjofi liustiku harjale. Iga päev istusin ma raadiojaama 
juures, otsides tagajärjetult eetrist Korjakinit. Kirusin kõige hullemate sõnadega 
raadiojaama, Volodja Korjakinit ja viletsaid toitepatareisid. Hiljem, Barentsburgis, rääkis 
Volodja, et rikke tõttu oma raadiojaamas ei saanud ta endast teateid anda, küll aga püüdis 
kinni minupoolsed «tervitused». Lõpuks märkasid Moskva geoloogid Sveagruvasse 
sisenevat «Bedad» ja teatasid sellest mulle oma saatja abil. 


Südaöö oli juba möödas. Tigedalt ulus tuul, valades oma viha lumevihuritele. 
Kaljuseinte vahele surutud Ida-Grönf]jordi liustikule laskus juba sügisene videvik. 
Nüüdsama lõpetasime ettenähtud lumemõõtmise programmi ja läksime Volodja 
Mihhaljoviga oma kodusesse «presentlossi». Soojendasime sõbralikult huugava ahju 
juures käsi, kirusime halba ilma ja mõtlesime oma eemalolevatele kaaslastele. Lootsime, 
et ka nemad on marsruudilt tagasi jõudnud ja soojendavad käsi, mitte küll ahju juures, 
vaid priimuse kohal. Lumehelbed sahisesid telgi-seinte taga, kuid meie mõtlesime hoopis 
muust, mõtlesime, et varsti lõpevad selle suve tööd ja juba kümne päeva pärast koguneme 
me kõik oma Barentsburgi baasi. Siis veel viimased ettevalmistused ning võimegi 
kodumaale tagasi pöörduda, viies kaasa oma kolmandal Teravmägede ekspeditsioonil 
kogutud materjalid. 


JÄRELSÕNA ASEMEL 


Polaarekspeditsioonide lõpetamine kutsub alati esile kahesuguseid tundeid: ühelt poolt 
varjamatu rõõmu ja uhkuse edukalt lõpule viidud raske töö üle, millesse sai pandud 
rohkesti jõudu, teinekord aga tervistki, teiselt poolt kutsub lahkumine armsaks-saanud 
paikadest esile nukruse ja tühjusetunde. Mälestused neist ekspeditsioonidest säilivad elu 
lõpuni, ikka ja jälle meenutad erutusega episoode möödunud marsruutidest, kaaslasi, 
kellega sai kõrglaiuskraadide liustikel veedetud palju rõõmsaid ja ka kurbi hetki, 
meenutad üksmeelset kollektiivi, kus ei ole kohta nõrkadel ja tahtejõuetutel inimestel. 
Igati tuleb nõustuda Amundseni mõttega, et reisid polaaraladele kinkisid talle suurima 
õnne — sõprustunde. 

Lähenes polaaröö oma sajapäevase pimeduse ja nädalaid vältava purgaaga, mis matab 
majad katuseharjadeni lume alla. Talv ei oodanud ja päev-päevalt tugevnes 
Lumekuninganna kuri hingus. Tuli rutata — iga tund oli rangelt arvele võetud. 
Barentsburgi elanikud valmistusid talvitumiseks, meie aga ärasõiduks mandrile. Tuli 
kokku õmmelda ja siduda kottide armaada, pakkida ja kinni naelutada kastid proovide ja 
seadmetega. Selle vähemeeldiva tööga algab iga ekspeditsioon ja sellega ta ka lõpeb! 
Kõige väärtuslikumad on välipäevikud ja märkmikud vaatlusandmetega, seetõttu leiavad 
nad koha peremeeste isiklike asjade hulgas ja reisivad koos nendega. 

Sadamas seisis hiiglasuur söelaev. Viimastel aastatel on nõukogude transpordilaevastik 
jõudsalt arenenud, kuid Barentsburgi sadam on jäänud endiseks ja nüüd jätkub kai 
pikkusest ainult laeva keskosa jaoks — nina ja ahtriosa ulatuvad kaugele eemale. 
Estakaadilt allarippuvat hiigeltoru mööda voolab laeva trümmidesse barentsburgi süsi ja 
merehiiglane vajub raskuse all üha sügavamale. 

Diisellaev peab lahkuma Barentsburgist hommikul. Kapteni -vanemabi juhatab meid 
vabadesse kajutitesse, mis saavad järgmiseks kaheks-kolmeks päevaks meie uueks 
koduks. Laevale tulevad meid saatma paljud tuttavad ja sõbrad — lendurid, geoloogid, 
kaevurid .. . Kuigi koduigatsus on suur, on ometi kahju lahkuda inimestest, kellega saatus 
meid mitmeks aastaks kokku oli viinud. 


Tilluke kaater tirib kadestusväärse visadusega söekoormaga hiigellaeva sadamast fjordi 
keskele, varjub siis laeva nina taha ja pöördub sadamasse tagasi, et jätkata oma 
monotoonset tööd asula veega varustamisel. Saja viiekümne meetri pikkune laevakere 
võpatab, võimsad mootorid panevad ahtri taga vee kohisema. Aeglaselt jääb Barentsburg 
selja taha. Fjord kaigub kolmekordsest lahkumisvilest. 

Peagi mööduvad Starostini ja Linn€ neemed ja ees avaneb Grööni mere mõõtmatu 
veeväli. Laev võtab kursi lõunasse, koduse Murmanski rannikule. Ühes tema trümmidest 
asub kümnetuhandik osa laevalastist — see on glatsioloogilise ekspeditsiooni varandus. 

Õhtul sulab arhipelaagi lõunatipp silmapiiriga kokku. Hüvasti, Teravmäed — külmade 
randade, lummemattunud mäetippude ja liustike maa, Lumekuninganna maa! 

Meie tööd aga pole veel lõppenud. Oli tarvis vaevaga kogutud tulemused 
süstematiseerida, analüüsida, läbi töötada tohutu hulk raamatuid, teaduslikke artikleid ja 
alles siis asuda töö kallale, mille olid meile eesmärgiks seadnud väljapaistvad 
glatsioloogid, NSVL TA korrespondentliikmed Grigori Avsjuk ja Vladimir Kotljakov — 
kollektiivse monograafia «Teravmägede jäätumise» koostamisele. Et aidata meil 
«kõhklustest» üle saada, esitas juhtkond oma ühemõttelise seisukoha: «Kuni mojiograafia 
pole valminud, unustage Teravmäed ja Arktika!» Niisiis sõltus iga edaspidine Arktika 
reis sellest monograafiast. 

Koostati detailne plaan ja Teravmägede ekspeditsioonist osavõtjatele jaotati 
konkreetsed ülesanded. Möödus mõni aasta ja paks käsikiri rändas NSVL TA Geograafia 
Instituudist Amet-kondadevahelisse Geofüüsika Komiteesse, sealt aga kirjastusse 
«Teadus». 

Millised siis olid meie ekspeditsiooni tulemused? Mida uut andis liustike uurimine 
glatsioloogiale? Nüüd, kus kõik väli-uurimistel saadud andmed on läbi töötatud ja 
publitseeritud, ei ole vajadust neid uuesti üles lugeda, pealegi jäävad need glat-sioloogiast 
eemalseisjatele raskesti mõistetavaiks. See ei ole ka 

käesoleva raamatu eesmärk, kuigi ma eespool mõningatest uurimustest põgusalt 
kirjutasin. Tahaks ainult lühidalt peatuda kõige üldisematel tulemustel. 

Kaks kolmandikku liustikega kaetud alast asub arhipelaagi suurimal saarel — Lääne- 
Teravmägedel. Liustikud on aga siingi totunud äärmiselt ebaühtlaselt, saare keskosas on 
neid üpris vähe, see-eest aga Grööni ja Barentsi mere rannikualad on peaaegu kogu 
ulatuses paksu jääkatte all, millest ulatuvad välja vaid üksikud mäeharjad. Selliseid 
liustikke nimetavad glatsioloogid teravmägede jäätumise tüübiks või poolkatte-liustikeks. 
Millest on tingitud selline ebakorrapärasus? 

Peab märkima, et sellele omapärale juhtisid mõned polaar-uurijad tähelepanu juba 
käesoleva sajandi algul. Nii näiteks pidas väljapaistev inglise geoloog J. Torell 60 aasta 
eest liustike ebasümmeetrilist jaotumist üheks tõsisemaks Teravmägede saladuseks. 
Paljud teadlased püüdsid selgitada seda huvitavat loodusnähtušt, kuid faktilise materjali 
puudumine ei lubanud teha lõplikke järeldusi. Ka meie ekspeditsioonile oli püstitatud 
ülesanne selgitada liustike jaotumise küsimus. 

Et seda ülesannet lahendada, tegime me 1967. aasta kevadel urne paksuse 
kaardistamiseks pikki marsruute risti läbi saare. Töömahukate ettevõtmiste 
lõpptulemusena leidsime, et saare lääneosas sajab 2—3 ja idaosas 1,5—2 korda rohkem 
lund kui keskosas. Nii sai faktilise materjali alusel fikseeritud Lääne-Teravmägede saare 


põhiline geograafiline seaduspärasus: sademete hulk väheneb saare keskosa suunas. See 
tähendab, et keskosas valitseb suhteliselt kontinentaalseni kliima. 

Millega seletada sellist seaduspärasust? Eelkõige saare asendiga atmosfäärse 
tsirkulatsiooni süsteemis. Lääne-Teravmäed asuvad madalrõhkkonna teel. Siin liiguvad 
tsüklonid, mis toovad endaga hulgaliselt sademeid. Nii saavadki toitu eelkõige kas siis 
Grööni mere või Barentsi mere poolt lähenevate tsüklonite esialgses mõjusfääris olevad 
liustikud, kuna ainult tühine osa niisketest õhumassidest jõuab sisemaale. 

Kirjandusest leitud võrdlusandmed lubasid meil kirjeldada liustike arengut viimase 200 
aasta jooksul. Õnnestus kindlaks teha liustike pealetungiperioodid 19. sajandi lõpul ja 
nende taandumised aastail 1910, 1925, 1950. Kartograafilise materjali analüüs näitas, et 
aastail 1870 —1900 suurenes liustikega kaetud pindala, kuid alates käesoleva sajandi 
algusest on üldtendentsiks liustike hääbumine. 

Tänaseks on esimene nõukogude glatsioloogiline ekspeditsioon Teravmägedel juba 
ajalugu. Tema liikmed jätkavad liustike uurimist teistes piirkondades. Palju jõudis ära 
teha Vladimir 

Korjakin. Ta talvitus Antarktikas, seejärel töötas Kamtšatka ja Pamiiri liustikel. Väga 
huvitava jalgsimarsruudi sooritasid Leonid Troitski ja Vladimir Mihhaljov, kes liikusid 
mööda kunagise Novaja-Zemlja glatsioloogilise ekspeditsiooni radu, millest mina ja 
Korjakin kunagi osa võtsime. Peale selle töötasid nad Polaar-Uraalides. Vjatšeslav 
Markin töötas Kamtšatkal ja Kaukaasias. Ka selle raamatu autoril tuli Arktikale truudust 
murda — meie instituudi lähetusel töötasin Pamiiri-Altai ja Tjan-Sani liustikel. 

Ent kus me ka kokku ei saanud, ikka pöördus jutt Terav-mägedele. Unistasime vargsi 
jällegi Arktikasse pääsemisest. Ei olnud ju saladus, et tollase ekspeditsiooni käigus 
polnud me võimelised uurima paljusid Teravmägede jäätumise probleeme. 

1974. aasta. Juba seitse aastat oli möödunud hetkest, mil jätsime hüvasti teravate 
mägede ja igavese jää riigiga. Selle ajaga oli glatsioloogia nagu teisedki teadused tublisti 
arenenud. Oli aeg taas meenutada jäist Grumanti. 14. jaanuaril avaldati NSVL TA 
Geograafia Instituudi direktori akadeemik Innokenti Gerassimovi käskkiri: «Seoses 
glatsioloogiliste uuringute taasalustamisega Teravmägedel 1974. aastal, moodustada 
Teravmägede glatsioloogiline ekspeditsioon . . .» Veteranidest lülitati ekspeditsiooni 
koosseisu Troitski, Korjakin ja nende ridade autor. Uut verd ja uusi ideid pidid tooma 
noored võimekad uurijad — liustike radiolokatsioonilise uurimise spetsialist Juri 
Matšeret, kes vahetult enne Arktika-sõitu kaitses kandidaadiväitekirja, ENSV TA 
Geoloogia Instituudi laboratooriumijuha-taja, geoloogiakandidaat Jaan-Mati Punning ja 
glatsiohüdroloog Andrei Gordeitšik. Otsustati, et edasised glatsioloogilised tööd 
Teravmägedel peavad rajanema mitmesugustel geofüüsikalistel ja geokeemilistel 
uuringutel. Need andmed pidid andma täiendavaid teadmisi liustike ehituse, režiimi ja 
arengu kohta. 

26. mail 1974. aastal avanes meie ees paksus talvises lumekattes tuttav Teravmägede 
panoraam. Jälgisin huviga, millise mulje jätab arhipelaag meie noortele polaaruurijatele. 
Andrei Gordeitšik, kellel oli seljataga aastatepikkune töö Kaukaasia liustikel, vaatles 
ahnelt binokliga Torelli liustikku. Tema juurde astus Juri Matšeret ja ma kuulen, kuidas 
ta ütleb austusega: «Jah, see ei ole Kaukaasia!» Selja taha jäi Hornsund. Juba jõudsime 
Bellsundi ja lõpuks kauaoodatud Isfjordi. Hakkasin pakkima oma asju, kui kajutisse 


tormas Volodja Korjakin ja kurdistas mind oma rõõmsa hüüatusega: «Ees on Barents- 
burg!» 

Taas nägime erutavat ja traditsioonilist esimese mandrilt saabuva laeva 
vastuvõtutseremooniat. Orkester, tervitushõiked, naeratused, inimlik rõõm. Kõik see oli 
eelmistest reisidest nii tuttav ja südamelähedane. Vaatasin Barentsburgi hindava pilguga. 
Möödunud seitsme aasta jooksul polnud ta põrmugi vananenud, vaid hoopis vastupidi — 
mõõtmetelt suurenenud, ümber ehitatud ja kahe korruse võrra kõrgemaks kasvanud. Vana 
puust klubihoone oli kadunud ja tema asemel kõrgus nüüd kivist kuup, tõeline kaevurite 
kultuuripalee. Peale avara saali laiaekraaniliste kinofilmide vaatamiseks ja kontsertide 
läbiviimiseks, on uues klubihoones veel ruumikas fuajee, koduloomuuseum, 
raamatukogu ja ruumid ringide tööks. Arvan, et ma ei liialda, kui kinnitan, et sellist 
kultuuripaleed kadestaksid isegi paljud suurlinnad! 

Barentsburgi kõrgemal terrassil, NSVL Konsulaadi hoone naabruses kõrgub esimene 
Teravmägede «pilvelõhkuja». Selles neljakorruselises kivimajas on 70 kõigi 
mugavustega korterit. Uue hoone esimesel korrusel said endale ruumid postkontor, kool, 
kauplus ja juukselõikla. 

«Pilvelõhkujast» paremale jääb ebatavaline kõrge hoone, põhja oludes liialt suurte 
akende ja ümmarguste nurkadega. Oma välisilmelt meenutab ta moderniseeritud 
keskaegset torni. Tegelikult on see igati kaasaegne hotell ühe- ja kahekohaliste tubadega. 
Esimesel korrusel paikneb hubane kohvik ukraina-keelse nimetusega «Trojanda» 
(«Roos»). Uue ja rõõmsa maja said endale ka asula pisemad elanikud — lapsed. 
Grönfjordi kaldal kõrgub uus majamürakas, mis peab asendama päevinäinud ja tahmavat 
soojuselektrijaama. Kui kuuekümnendail aastail oli halva ilmaga majast-majja, klubisse 
või sööklasse üsna ebamugav minna, siis nüüd on tänavad kaetud mandrilt toodud 
betoonplaatidega ja barentsburglased võivad kõndida moodsates kingadeski. Plaanis on 
ehitada bassein talveaia ja spordikompleksiga. 

Grönfjordi vastaskaldal helendab valge lint. Kaldal asuvast pumbamajast lähevad torud 
ligi kolme kilomeetri kaugusel asuva Stemmevani järveni, kust asula saab vajaliku vee. 
Mööda polüetüleentorusid jookseb kristallselge vesi fjordini, siis pumbatakse mööda 
fjordi põhja veetud veetorusid teisele kaldale ja sealt edasi asulasse. 

1973. aasta oli aastaringselt Teravmägedel töötavatele nõukogude inimestele eriti 
meeldejääv: 14. märtsil lendas esimene Aerofloti turboreaktiivtransportlennuk AN-12 
Moskvast arhipelaagile. Õhusilla abil viidi polaarlastele kümneid kotte kirju, ajalehti ja 
puuvilju ning tööks vajalikke seadmeid. 

1975. aastal lõppes Norra riikliku lennuvälja ehitamine Lon-gyearbyenis. Aerodroom 
on avatud kõikide Teravmägede staatuse kohta käivale lepingule allakirjutanud riikide 
lennukitele. Ajaks, mil see raamat trükivalgust näeb, on Aeroflot juba rajanud püsiva 
õhusilla Moskva—Murmansk— Teravmäed. Regulaarne lennuühendus Nõukogude Liidu 
ja Norraga muudab oluliselt saarlaste elutingimusi, laiendab turismi ning lahendab loo- 
mulikult inimeste kiire väljaveo haiguste või muude ettenägematute asjaolude puhul, 
samuti kindlustab aastaringse posti ja eluoluks vajalike produktide veo. 


Endastmõistetavalt kiirendab statsionaarse aerodroomi olemasolu ka Teravmägede 
teaduslikku uurimist. 

Barentsburg on nõukogude söekaevanduste keskus Teravmägedel. Viimastel aastatel on 
sellest maakera ühest põhjapoolsemast kaevandusasulast saanud ka väike teaduskeskus. 
Juba palju aastaid on siin tänuväärset tööd teinud NSVL Hüdrometeoteenistuse 
Aeroloogilise observatooriumi ja Geoloogilis-geofüüsikalise Teadusliku 
Uurimiskoondise «Sevmor-geo» töötajad. Alates 1974. aastast jätkab liustike uurimist 
NSVL TA Geograafia Instituut, töödega alustasid ka Nikola-jevski observatooriumi 
astronoomid. 

Kiiresti möödus viis kuud marsruute. Erilist huvi pakkus meile liustike paksuse ja 
liustikualuse reljeefi uurimine raadio-lokatsioonimeetodil. Juri Matšeret monteeris 
omavalmistatud seadmed kopterile ja lendas paljude arhipelaagi liustike kohal. Osutus, et 
vaatamata küllaltki suurtele mõõtmetele oli liustike paksus oodatust väiksem ja ei 
ületanud 100—200 meetrit. Teravmägede liustikke uuriti lokatsioonimeetodil esmakord- 
selt. 

Real liustikel sai võetud proove kompleksseks isotoopana-lüüsiks. Jaan-Mati Punningu 
juhtimisel tehtavad analüüsid ENSV TA Geoloogia Instituudis peavad aitama 
rekonstrueerida minevikus valitsenud kliimatingimusi ja määrata liustike toite-kiirust. 
Lääne-Teravmägede eri osades asuvate liustike pinnalt võetud proovide analüüsid 
annavad ettekujutuse keskkonna saastumisest. 

Glatsiohüdroloogiliste tööde põhiobjektiks valisime Vöringi liustiku Grönfjordi 
läänekaldal, kuue kilomeetri kaugusel Barentsburgist. See pisike, järsu tõusuga liustik 
toidab Stemmevani järve. Andrei Gordeitšik määras lume ja jää sulamise kiiruse, mis on 
väga suure praktilise tähtsusega Barentsburgi veemajanduse planeerimisel. 

Volodja Korjakini põhitööks oli pulseerivate liustike uurimine. Pikkadel jalgsimatkadel 
ja aerovisuaalsetel vaatlustel lei- 

dis ta Lääne-Teravmägedel kümme sellist liustikku, millest üks oli parajasti pealetungi 
staadiumis. 

Leonid Troitski tegeles servamoodustiste vööndis setete formeerumise mehhanismi 
uurimisega. Mere- ja liustikusetetest koguti hulgaliselt mitmesugust materjali (limuste 
kojad, ujuk-puit, turvas) setete absoluutse vanuse määramiseks. 

Niisiis alustas meie ekspeditsioon uuringute uut etappi, mis peab jätkuma veel rida 
aastaid. Tuleb arendada uusi uurimismeetodeid, mis võimaldavad saada olulist 
informatsiooni Teravmägede nüüdisaegsete ja paleoliustike evolutsiooni ja geneesi kohta, 
leida seoseid teiste regioonidega ... 

1974. aasta 22. oktoobri ööl lahkus diisellaev «Dagestan» Barentsburgist ja võttis suuna 
Suurele Maale. Peatse kohtumiseni, Teravmäed, mehiste kaevurite, lendurite ja 
meremeeste maa, polaaruurijate maa! 

Teravmäed— Moskva 1965—1974 

